\NormalFont\ShortTitle{Amos}

{\MT Amos



\par }\ChapOne{1}{\PP \VerseOne{1}Magi e weche Amos mane en achiel kuom jokwath mane odak Tekoa. Wechegi ne oneno kuom Israel higni ariyo kane piny pok oyiengni, kendo e kindeno Uzia ema ne ruodh Juda, to Jeroboam ma wuod Joash to ne ruodh Israel.


\par }{\BB \par }
{\BB \par }
{\PP \VS{2}Nowacho niya,

\par }{\Q “Jehova Nyasaye ruto koa Sayun,

\par }{\QB kendo dwonde mor koa Jerusalem;

\par }{\Q lege ma jokwath kwayoe two,

\par }{\QB kendo wi got Karmel mosebedo ka ngʼich koro ner.”


\par }{\SH Bura mibiro ngʼado ni ogendini modak mokiewo gi jo-Israel
\par }
{\PP \VS{3}Jehova Nyasaye wacho niya,

\par }{\Q “Jo-Damaski osebedo katimo richo mangʼeny,

\par }{\QB omiyo ok abi weyo ma ok akumogi.

\par }{\Q Nikech gisesando jo-Gilead,

\par }{\QB ka gigoyogi kod gima bith molos gi nyinyo,


\par }{\Q \VS{4}kuom mano abiro oro mach e od Hazael,

\par }{\QB ma biro wangʼo ohinga mochiel motegno mag Ben-Hadad.


\par }{\Q \VS{5}Abiro muko dhoranga Damaski,

\par }{\QB kendo abiro riembo joma odak e Holo mar Aven,

\par }{\Q kaachiel gi ngʼat motingʼo ludh Jehova Nyasaye man Beth Eden.

\par }{\QB Jo-Aram ibiro dar miter mabor e twech e piny Kir,”

\par }{\QB Jehova Nyasaye owacho.


\par }{\PP \VS{6}Jehova Nyasaye wacho niya,

\par }{\Q “Jo-Gaza osebedo katimo richo mangʼeny,

\par }{\QB omiyo ok abi weyo ma ok akumogi.

\par }{\Q Nikech gisemako ogendini duto

\par }{\QB mi giterogi e twech e piny Edom,


\par }{\Q \VS{7}kuom mano abiro oro mach

\par }{\QB mi owangʼ ohinga mag Gaza mochiel motegno.


\par }{\Q \VS{8}Abiro riembo ruodh Ashdod

\par }{\QB kaachiel gi ngʼat motingʼo ludh Jehova Nyasaye man Ashkelon.

\par }{\Q Abiro kumo dala mar Ekron,

\par }{\QB kendo abiro nego jo-Filistia duto modongʼ,”

\par }{\QB Jehova Nyasaye Manyalo Gik Moko Duto owacho.


\par }{\PP \VS{9}Jehova Nyasaye wacho niya,

\par }{\Q “Nikech richo adek ma jo-Turo osetimo,

\par }{\QB kata richo angʼwen, omiyo ok abi weyo ma ok akumogi.

\par }{\Q Nikech gisemako ogendini duto mi giterogi e twech e piny Edom,

\par }{\QB ma ok girito winjruok mar osiep mane gitimo kodgi,


\par }{\Q \VS{10}kuom mano abiro oro mach

\par }{\QB mi wangʼ ohinga mag Turo mochiel motegno.”


\par }{\PP \VS{11}Jehova Nyasaye wacho niya,

\par }{\Q “Nikech richo adek ma jo-Edom osetimo,

\par }{\QB kata richo angʼwen, omiyo ok abi weyo ma ok akumogi.

\par }{\Q Nikech nolawo owadgi gi ligangla

\par }{\QB ka oonge gi ngʼwono,

\par }{\Q kendo ne osiko mana

\par }{\QB ka omako kode sadha,


\par }{\Q \VS{12}kuom mano, abiro oro mach mi wangʼ Teman,

\par }{\QB kendo enowangʼ ohinga mochiel motegno mag Bozra.”


\par }{\PP \VS{13}Jehova Nyasaye wacho niya,

\par }{\Q “Nikech richo adek ma jo-Amon osetimo,

\par }{\QB kata richo angʼwen, omiyo ok abi weyo ma ok akumogi.

\par }{\Q Nikech gisenego mine ma yach mag Gilead

\par }{\QB mondo omi giyar tongʼ mag lopegi,


\par }{\Q \VS{14}kuom mano abiro moko mach e ohinga mag Raba

\par }{\QB kendo abiro wangʼo kuonde mochiel motegno mag dalano.

\par }{\Q Mahu nowinjre chiengʼ kedo

\par }{\QB kendo lweny nobed mager.


\par }{\Q \VS{15}Ruodhigi kaachiel gi jodong-gi

\par }{\QB ibiro daro miter e twech,”

\par }{\QB Jehova Nyasaye owacho.




\par }\Chap{2}{\PP \VerseOne{1}Jehova Nyasaye wacho niya,

\par }{\Q “Nikech richo adek ma jo-Moab osetimo, kata richo angʼwen,

\par }{\QB omiyo ok abi weyo ma ok akumogi.

\par }{\Q Nikech ne giwangʼo

\par }{\QB choke mag ruodh Edom molokore buru,


\par }{\Q \VS{2}kuom mano abiro oro mach e piny Moab

\par }{\QB mondo owangʼ kuonde mochiel motegno mag Kerioth.

\par }{\Q Jo-Moab biro tho ei lweny mager,

\par }{\QB ka jolweny giyo sigich lweny kendo tungʼ ywak.


\par }{\Q \VS{3}Abiro nego ruodh Moab

\par }{\QB kaachiel gi jotend pinyno duto,”

\par }{\QB Jehova Nyasaye owacho.


\par }{\PP \VS{4}Jehova Nyasaye wacho niya,

\par }{\Q “Nikech richo adek ma jo-Juda osetimo, kata richo angʼwen,

\par }{\QB omiyo ok abi weyo ma ok akumogi.

\par }{\Q Nikech gisetamore rito chike Jehova Nyasaye

\par }{\QB kod buchene,

\par }{\Q kendo osewuondgi

\par }{\QB mi gisebaro giluwo bangʼ nyiseche manono mag kweregi,


\par }{\Q \VS{5}kuom mano abiro oro mach e piny Juda,

\par }{\QB kod kuonde mochiel motegno mag Jerusalem.”


\par }{\SH Bura ma ibiro ngʼadne jo-Israel
\par }
{\PP \VS{6}Jehova Nyasaye wacho niya,

\par }{\Q “Nikech richo adek ma jo-Israel osetimo, kata richo angʼwen,

\par }{\QB omiyo ok abi weyo ma ok akumogi.

\par }{\Q Nikech ungʼiewo joma kare gi fedha,

\par }{\QB to joma odhier ma ok nyal chudo, to ungʼiewo gi pat pat.


\par }{\Q \VS{7}Unyono jochan piny mana ka buru

\par }{\QB kendo ok ungʼad bura makare,

\par }{\QB ne joma odhier.

\par }{\Q Wuowi gi wuon mare terore gi nyako achiel

\par }{\QB kendo udwanyo Nyinga Maler.


\par }{\Q \VS{8}Ginindo piny

\par }{\QB e lewni mosing but kende mag misango.

\par }{\Q Divai ma gikawo kuom joma gigoyo faini

\par }{\QB gimadho e od nyasachgi.


\par }{\BB \par }
{\Q \VS{9}“Ne atieko jo-Amor mana ka gineno,

\par }{\QB kata obedo nine gin roboche ka yiend sida,

\par }{\QB kendo roteke ka yiend ober.

\par }{\Q Ne aketho olembene

\par }{\QB kod tiendene!


\par }{\Q \VS{10}Ne agolou e piny Misri,

\par }{\QB mi atelonu higni piero angʼwen e thim,

\par }{\QB ni mondo amiu piny jo-Amor.


\par }{\BB \par }
{\Q \VS{11}“Ne awalo yawuotu mondo obed jonabi,

\par }{\QB to moko e dieru naketo mondo obed jo-Nazir.

\par }{\Q Donge mano en adier, yaye jo-Israel?”

\par }{\QB Jehova Nyasaye owacho.


\par }{\Q \VS{12}“Ne umiyo jo-Nazir omadho divai,

\par }{\QB kendo nukwero jonabi ni kik gikor wach.


\par }{\BB \par }
{\Q \VS{13}“Sani koro abiro diyou piny kama untie,

\par }{\QB mana ka cham mopongʼo gari mayiecho gari.


\par }{\Q \VS{14}Joma ongʼeyo ngʼwech sani koro ok bi tony,

\par }{\QB joma rateke abiro keto bedo mool,

\par }{\QB bende nyaka jalweny manenore ni ger ok bi konyo ngimane.


\par }{\Q \VS{15}Kata jadir asere ok noyud thuolo mar ringo,

\par }{\QB kendo jangʼwech ma jalweny ok noresre,

\par }{\QB kaachiel gi jalweny moidho faras bende ok notony.


\par }{\Q \VS{16}To kata mana jolweny mathuondi moloyo

\par }{\QB noring duge chiengʼno,”

\par }{\QB Jehova Nyasaye owacho.




\par }\Chap{3}{\SH Oluong joneno mondo ongʼad bura ni jo-Israel
\par }
{\PP \VerseOne{1}Un oganda jo-Israel duto mane agolo e piny Misri, winjuru wach ma an Jehova Nyasaye awachonu:


\par }{\Q \VS{2}“Un kende ema aseyiero

\par }{\QB kuom ogendini duto manie piny;

\par }{\Q mano emomiyo abiro kumou

\par }{\QB kuom richou duto musetimo.”


\par }{\BB \par }
{\Q \VS{3}Uparo ni ji ariyo nyalo wuotho kaachiel

\par }{\QB kapok giwinjore?


\par }{\Q \VS{4}Bende sibuor nyalo ruto e thim

\par }{\QB ka oonge gi gima ochamo?

\par }{\Q Bende nyathi sibuor nyalo ngʼur e gono mare

\par }{\QB kapok oyudo gima ochamo?


\par }{\Q \VS{5}Koso winyo nyalo moko e obadho nade

\par }{\QB ka ok ochike gi kudni?

\par }{\Q Koso obadho dimeki nade

\par }{\QB kaonge gima otuge?


\par }{\Q \VS{6}Bende tungʼ mar lweny nyalo ywak e dala

\par }{\QB ma ok omiyo ji otetni?

\par }{\Q Koso ere gima nyalo timore e dala

\par }{\QB ma ok Jehova Nyasaye ema oyie mondo otimre?


\par }{\BB \par }
{\Q \VS{7}Adier, onge gima Jehova Nyasaye Manyalo Gik Moko Duto nyalo timo e dala

\par }{\QB ma ok ofwenyo, ne jotichne ma jonabi.


\par }{\BB \par }
{\Q \VS{8}Ka sibuor oruto,

\par }{\QB to ere ngʼama ok dibed maluor?

\par }{\Q Kata ere janabi madilingʼ alingʼa

\par }{\QB ma ok ohulo gima Jehova Nyasaye Manyalo Gik Moko Duto onyise?


\par }{\BB \par }
{\Q \VS{9}Gouru milome e kuonde mochiel motegno mag Ashdod

\par }{\QB kaachiel gi Misri:

\par }{\Q “Chokreuru kanyakla e gode molworo Samaria,

\par }{\QB mondo uneye timbe mamono matimore e dalano,

\par }{\QB kendo kaka isando ji kuno.”


\par }{\BB \par }
{\Q \VS{10}Jehova Nyasaye wacho niya, “Jogo ok ongʼeyo timo tim makare

\par }{\QB kendo utegi madongogi opongʼ mana gi gik moyaki.”


\par }{\PP \VS{11}Kuom mano, ma e gima Jehova Nyasaye Manyalo Gik Moko Duto wacho:

\par }{\Q “Wasigu biro monjou

\par }{\QB maketh kuondeu mochiel motegno,

\par }{\QB kendo giyak mwandu magu.”


\par }{\PP \VS{12}Jehova Nyasaye wacho niya,

\par }{\Q “Mana kaka jakwath reso lemo ariyo kata it rombo modongʼ ma sibuor pok ochamo,

\par }{\QB e kaka Nyasaye nores,

\par }{\Q jo-Israel manok modak Samaria

\par }{\QB ka gin e dho kitandagi,

\par }{\QB kaachiel gi man Damaski ka gibet e kombegi.”


\par }{\PP \VS{13}Ruoth Nyasaye, ma en Jehova Nyasaye Maratego wacho niya, “Koro chikuru itu mondo usiem nyikwa Jakobo.


\par }{\Q \VS{14}“Chiengʼ ma abiro kumoe nyithi Israel kuom richogi,

\par }{\QB bende e ndalo ma abiro kethoe kende mag misango miwangʼoe liswa man Bethel,

\par }{\Q kendo anangʼad tunge kendego mag misango

\par }{\QB mi ginipodh piny.


\par }{\Q \VS{15}Anamuk udi mudakie e ndalo mag chwiri

\par }{\QB kaachiel gi mago mudakie ndalo mag oro;

\par }{\Q udi ma ukedo igi gi lak liech biro dongʼ gundni

\par }{\QB kendo uteu madongo duto abiro ketho,”

\par }{\QB Jehova Nyasaye owacho.




\par }\Chap{4}{\SH Jo-Israel otamore duogo ir Nyasaye
\par }
{\Q \VerseOne{1}Winjuru wachni, un mond Samaria machwe ka dwesni ma Bashan,

\par }{\QB un mon masando jochan, un muthago joma odhier,

\par }{\Q kendo uwachone chwou niya,

\par }{\QB “Kelnwa gik ma wanyalo madho!”


\par }{\Q \VS{2}Jehova Nyasaye Manyalo Gik Moko Duto osesingore niya,

\par }{\QB “Ndalo biro chopo ma wasigu noywau gi olope kendo ngʼato ka ngʼato kuomu,

\par }{\QB nochal mana ka rech ma olowu omako.


\par }{\Q \VS{3}Ginigolu oko mar dala

\par }{\QB ka giluwo kodu kuonde momukore mag ohinga,

\par }{\Q kendo gibiro witou oko kuchomo Hamon,”

\par }{\QB Jehova Nyasaye owacho.


\par }{\Q \VS{4}“Dhiuru Bethel mondo utim richo;

\par }{\QB kendo dhiuru Gilgal mondo umed timoe richo.

\par }{\Q Keluru misengini magu okinyi kokinyi

\par }{\QB kendo keluru achiel kuom apar magu bangʼ higni adek ka higni adek.


\par }{\Q \VS{5}Chiwuru makati moketie thowi kaka misango mar dwoko erokamano,

\par }{\QB kendo landuru wach kusungoru,

\par }{\QB un jo-Israel kuom chiwo mar hera,

\par }{\Q nimar mano ema uwinjo

\par }{\QB ka morou ka usiko kutimo,”

\par }{\QB Jehova Nyasaye Manyalo Gik Moko Duto owacho.


\par }{\BB \par }
{\Q \VS{6}“Ne akelo kech e miechu duto,

\par }{\QB kendo nubedo maonge chiemo,

\par }{\Q to kata kamano pod utamoru duogo ira,”

\par }{\QB Jehova Nyasaye owacho.


\par }{\BB \par }
{\Q \VS{7}“Ne amako koth mondo kik chue

\par }{\QB kane pod odongʼ dweche adek to piny chiek.

\par }{\Q Ne amiyo koth ochwe e mier moko,

\par }{\QB to ok e mier mamoko.

\par }{\Q Ne ochwe e puothe moko,

\par }{\QB to puothe mane ok ochweye, to ne wangʼ.


\par }{\Q \VS{8}Ji ne wuotho awuotha e mier kamanyo pi modho,

\par }{\QB kendo ne ok ginyal yudo pi moromogi,

\par }{\Q to kata kuom mago duto pod utamoru duogo ira,”

\par }{\QB Jehova Nyasaye owacho.


\par }{\BB \par }
{\Q \VS{9}“Kuom kinde mangʼeny ne aoro dera

\par }{\QB mi oketho chambu gi puotheu mag mzabibu.

\par }{\Q Bonyo noketho puotheu mag ngʼowu kod mag zeituni,

\par }{\QB to kata kuom mago duto pod utamoru duogo ira,”

\par }{\QB mano e wach Jehova Nyasaye.


\par }{\BB \par }
{\Q \VS{10}“Ne akelonu tuoche mag buche

\par }{\QB machal gi mane akelo ni jo-Misri.

\par }{\Q Ne anego yawuotu mangʼeny kod ligangla

\par }{\QB kaachiel gi fareseu mag lweny.

\par }{\Q Bende ne amiyo tik marach mar joma otho othingʼou e kuondeu mag bworo,

\par }{\QB to kata kuom mago duto pod ne utamoru duoga ira,”

\par }{\QB Jehova Nyasaye owacho.


\par }{\BB \par }
{\Q \VS{11}“Ne atieko jomoko kuomu mana kaka ne atieko Sodom gi Gomora,

\par }{\QB kendo ne uchalo mana gi yien moyudh kawangʼ e mach,

\par }{\Q to kata kuom mago duto pod ne utamoru duoga ira,”

\par }{\QB Jehova Nyasaye owacho.


\par }{\BB \par }
{\Q \VS{12}“Kuom mano, ma e gima abiro timonu un jo-Israel,

\par }{\QB to nikech abiro timonu kama,

\par }{\QB koro ikreuru mondo urom gi Nyasachu, yaye Israel.”


\par }{\BB \par }
{\Q \VS{13}Jal mane ochweyo gode

\par }{\QB bende ema nochweyo yamo,

\par }{\QB onyiso dhano parone,

\par }{\Q bende en ema oloko ler mar odiechiengʼ bedo mudho,

\par }{\QB en e ruodh piny duto;

\par }{\QB nyinge en Jehova Nyasaye, ma Nyasaye Maratego.




\par }\Chap{5}{\SH Oluong jo-Israel mondo olokre
\par }
{\PP \VerseOne{1}Chikuru itu un dhood Israel mondo uwinjie wende ywak ma asechuogonu:


\par }{\Q \VS{2}“Israel ma en nyako ngili koro osepodho,

\par }{\QB kendo ok nochak oa malo,

\par }{\Q nimar osepodho e pinye owuon

\par }{\QB maonge ngʼama nyalo chunge.”


\par }{\PP \VS{3}Jehova Nyasaye Manyalo Gik Moko Duto wacho niya,

\par }{\Q “Dala maduongʼ mane ooro joge mag lweny alufu achiel mondo oked ne jo-Israel,

\par }{\QB mia achiel kende ema biro duogo,

\par }{\Q to mano mooro joge mag lweny mia achiel,

\par }{\QB apar kende ema biro duogo.”


\par }{\PP \VS{4}Jehova Nyasaye wacho ni dhood Israel niya,

\par }{\Q “Dwarauru eka unubed mangima,


\par }{\QB \VS{5}kik udhi Bethel,

\par }{\Q kendo kik udhi Gilgal,

\par }{\QB to bende kik ukadhi nyaka Bersheba,

\par }{\Q nimar jo-Gilgal duto ibiro daro matergi e twech,

\par }{\QB kendo Bethel biro mana lal nono.”


\par }{\Q \VS{6}Dwaruru Jehova Nyasaye eka unubed mangima,

\par }{\QB nono to obiro tieko joka Josef ka mach mawengʼo,

\par }{\Q en mach mabiro wangʼo jo-Bethel

\par }{\QB maonge ngʼama nyalo nego.


\par }{\BB \par }
{\Q \VS{7}Mano en wach manade ka uloko bura makare bedo lit,

\par }{\QB kendo utuono joga gik monego giyudi.


\par }{\BB \par }
{\Q \VS{8}Jehova Nyasaye ema nochweyo Yugni gi Ratego,

\par }{\QB en ema omiyo piny ru,

\par }{\QB kendo yuso,

\par }{\Q en bende ema oluongo pi nam

\par }{\QB mondo obi, kendo ologi e piny,

\par }{\QB nyinge iluongo ni Jehova Nyasaye.


\par }{\Q \VS{9}En ema oketho mier mochiel motegno

\par }{\QB kendo omuko ohinga mag dala.


\par }{\BB \par }
{\Q \VS{10}Un umon gi ngʼama odonjo ni jaketho,

\par }{\QB kendo usin gi ngʼat mawacho adiera.


\par }{\BB \par }
{\Q \VS{11}Usethiro joma odhier

\par }{\QB ma kata cham matin magin godo usechunogi ma gimiyou kaka asoya.

\par }{\Q Kuom mano, usegero udi mabeyo mag kidi,

\par }{\QB to ok unudagie,

\par }{\Q to bende ok unumadhi divai

\par }{\QB mag mzabibu mabeyo musepidho,


\par }{\Q \VS{12}nikech aneno ka un kod ketho mangʼeny

\par }{\QB kendo richou sani okadho akwana,

\par }{\Q nikech usando joma ungʼeyo ni onge gi ketho,

\par }{\QB kendo uchamo asoya,

\par }{\Q to kata mana joma odhier manie dieru

\par }{\QB bende utamo mondo kik yud bura makare.


\par }{\Q \VS{13}Emomiyo ngʼat mariek lingʼ alingʼa e kinde ma kama

\par }{\QB nikech gin kinde mag richo.


\par }{\BB \par }
{\Q \VS{14}Dwaruru ber, to ok rach,

\par }{\QB mondo ubed mangima,

\par }{\Q eka Jehova Nyasaye, ma en Nyasaye Maratego nobed kodu

\par }{\QB mana kaka uparono.


\par }{\Q \VS{15}Beduru mamon gi timbe maricho, to heruru timbe mabeyo;

\par }{\QB ngʼaduru bura makare e ute buche.

\par }{\Q Ka utimo kamano, to dipo ka Jehova Nyasaye,

\par }{\QB ma Nyasaye Maratego nyalo timo ngʼwono

\par }{\QB ni joka Josef mane otony oa e twech.


\par }{\PP \VS{16}Kuom mano, Ruoth Nyasaye, ma en Jehova Nyasaye Maratego wacho niya,

\par }{\Q “Ywak biro winjore e yore duto mag dala,

\par }{\QB kendo ji magoyo nduru ibiro winjo kuonde mag chokruok;

\par }{\Q jopur bende noluong mondo oywagi

\par }{\QB kaachiel gi joma olony e ywak.


\par }{\Q \VS{17}E puothe duto mag mzabibu ywak nobedie,

\par }{\QB nikech abiro biro mondo amiu kum,”

\par }{\QB Jehova Nyasaye owacho.


\par }{\SH Odiechiengʼ mar Jehova Nyasaye
\par }
{\Q \VS{18}Yaye unune malit un joma gombo

\par }{\QB mondo odiechieng Jehova Nyasaye ochopi!

\par }{\Q En angʼo momiyo ugombo odiechiengno mar Jehova Nyasaye mondo ochopi?

\par }{\QB Enobed chiengʼ mudho to ok chiengʼ ler!


\par }{\Q \VS{19}Chiengʼno nochal mana gi ngʼat ma sibuor lawo,

\par }{\QB to oromo gi ondiek,

\par }{\Q kata nochal gi ngʼat modonjo e ot,

\par }{\QB moyiengo lwete e kor ot, mi thuol okaye!


\par }{\Q \VS{20}Donge odiechiengno mar Jehova Nyasaye nobed odiechieng mudho mandiwa,

\par }{\QB molil maonge chiengʼ ler, kendo ma chiengʼ ok norienyie?


\par }{\BB \par }
{\Q \VS{21}“Asin kendo amon gi sewni mutimona,

\par }{\QB bende ok amor gi chokruok mau ma ulosona.


\par }{\Q \VS{22}Kata obedo ni ukelona misengini miwangʼo pep kod misengini mag cham,

\par }{\QB to ok anayiego;

\par }{\Q bende kata obedo ni ukelona misengini mag lalruok

\par }{\QB to ok abi yiego.


\par }{\Q \VS{23}Weuru baro wiya gi wendeu mag pak,

\par }{\QB nikech ok adwar winjo thumbe mugoyogo.


\par }{\Q \VS{24}Weuru mondo bura makare ema mondo omol ka pi aora,

\par }{\QB kendo tim makare ema omol ka aora ma ok dwon.


\par }{\BB \par }
{\Q \VS{25}“Yaye jo-Israel, bende ne ukelona misengini kata chiwo moro amora

\par }{\QB kuom higni piero angʼwen mane un e thim?


\par }{\Q \VS{26}Ne utingʼo kuonde lemo mag ruodhu malo,

\par }{\QB ne utingʼo nyiseche manono,

\par }{\QB mag sulwe ma Sakuth gi Kaiwan,

\par }{\QB mane uloso ni un uwegi,


\par }{\Q \VS{27}omiyo abiro darou mi ateru e piny twech mabor mayombo Damaski,”

\par }{\QB Jehova Nyasaye, ma nyinge en Nyasaye Maratego, ema owacho.




\par }\Chap{6}{\SH Osiem jo-Israel ne kum mabiro
\par }
{\Q \VerseOne{1}“Mano kaka unune malit un joma odak maber e Sayun,

\par }{\QB kod un joma nigi geno ni gode mag Samaria nyalo resogi,

\par }{\Q kaachiel gi un joma omi luor mag oganda maduongʼ,

\par }{\QB ma jo-Israel dhi irgi

\par }{\QB mondo oyud konyruok!


\par }{\Q \VS{2}Dhiuru uneye Kalne, mi uchop nyaka Hamath,

\par }{\QB eka bangʼe ulor udhi nyaka Gath manie piny jo-Filistia.

\par }{\Q Uparo ni pinjego ber moloyo pinjeu?

\par }{\QB Koso uparo ni nitiere piny maduongʼ moloyo pinyu?


\par }{\Q \VS{3}Un joma ok odewo odiechieng bura mabiro,

\par }{\QB to kata kamano timbeu medo mana kelonu chandruok!


\par }{\Q \VS{4}Un joma nindo e kitendini mokedi gi lak liech,

\par }{\QB kendo utaroru e kombeu madongo,

\par }{\Q kuchamo nyirombe mayom ma jambu onywolo,

\par }{\QB kod nyirwethu machwe mopidh maber.


\par }{\Q \VS{5}Un joma goyo thum kaka Daudi nogoyo

\par }{\QB kendo uchuogo wende mag nyatiti.


\par }{\Q \VS{6}Un joma madho divai mangʼeny gi agwetni madongo,

\par }{\QB kendo uwiroru gi modhi mangʼwe ngʼar ma nengogi tek,

\par }{\QB to ok ane ka un gi lit kata ka joka Josef rumo kamano.


\par }{\Q \VS{7}Kuom mano, un e joma ibiro kuongo daro kitero e twech,

\par }{\QB kendo mano ema biro bedo giko mar dhialruoku.”


\par }{\SH Nyasaye osin gi sunga mar jo-Israel
\par }
{\PP \VS{8}Jehova Nyasaye Manyalo Gik Moko Duto, ma en Jehova Nyasaye Maratego, osekwongʼore kosingore owuon niya,

\par }{\Q “Asin gi sunga mar joka Jakobo,

\par }{\QB kendo asin nyaka gi ohinga mag-gi moger motegno;

\par }{\Q omiyo abiro chiwo dalagi kod gik moko

\par }{\QB manie iye e lwet wasigu.”


\par }{\PP \VS{9}Ka ji apar odongʼ kata e ot achiel, to gin bende gibiro tho.

\VS{10}To ka achiel kuom wede joma othogo obiro mondo okaw wadgi mondo owangʼ, to nopenj ngʼat motonyno niya, “Bende ngʼato ni kodi kanyo?” Ngʼatno nodwoke niya, “ooyo,” kendo nowachne niya, “Lingʼ thi nikech ok onego waluong nying Jehova Nyasaye ka.”


\par }{\Q \VS{11}Jehova Nyasaye osegolo chik,

\par }{\QB kendo obiro muko udi madongo malokre pidhe,

\par }{\QB to udi matindo obiro toyo matindo tindo.


\par }{\BB \par }
{\Q \VS{12}Bende farese nyalo ringo e kite,

\par }{\QB koso ngʼato nyalo puro wi kitego gi dhok?

\par }{\Q Kata kamano, un to uloko bura makare bedo gima kech,

\par }{\QB bende tim makare uloko gima rach.


\par }{\Q \VS{13}Umor ka umonjo jo-Lo Debir ka upakoru niya,

\par }{\QB “Donge ne waloyo jo-Karnaim gi tekowa wawegi?”


\par }{\BB \par }
{\Q \VS{14}Omiyo Jehova Nyasaye ma en Nyasaye Maratego wacho niya,

\par }{\QB “Yaye jo-Israel, abiro kelo oganda moro mondo omonju,

\par }{\Q ka gisandou chakre Lebo Hamath nyaka

\par }{\QB e holo mar Araba.”




\par }\Chap{7}{\SH Fweny adek
\par }
{\PP \VerseOne{1}Fweny mane Jehova Nyasaye Manyalo Gik Moko Duto okelona ema: Ne aneno rumbi mar det bonyo monywol e chakruok mar opon ka cham mar ruoth osekaa.

\VS{2}Kane bonyogo osechamo gimoro amora mangʼich e piny, ne aywak kawacho niya, “Yaye Jehova Nyasaye Manyalo Gik Moko Duto, ngʼwon-ne jogi ma joka Jakobo. Ere kaka ginyalo tony, to ginok kama?”


\par }{\PP \VS{3}Omiyo chuny Jehova Nyasaye nolendo mowacho niya,

\par }{\PP “Gima kamano ok bi timore.”


\par }{\PP \VS{4}Fweny machielo mane Jehova Nyasaye Manyalo Gik Moko Duto okelona ema: Ne aneno kooro mach maduongʼ mondo owangʼ nam manie bwo piny, kendo otiek gik moko duto manie piny.

\VS{5}Eka ne aywak niya, “Yaye Jehova Nyasaye Manyalo Gik Moko Duto, ngʼuonne jogi ma joka Jakobo. Ere kaka ginyalo tony, to ginok kama?”


\par }{\PP \VS{6}Omiyo chuny Jehova Nyasaye nolendo.

\par }{\PP Jehova Nyasaye Manyalo Gik Moko Duto nowacho niya, “Mae bende ok bi timore.”


\par }{\BB \par }
{\PP \VS{7}Fweny moro machielo mane okelona ema: Ne aneno Ruoth Nyasaye kochungʼ e kor ot kotingʼo tol mar rapim mipimogo kor ot e lwete mondo one ane ka kor ot oriere tir.

\VS{8}Kendo Jehova Nyasaye nopenja niya, “Amos, en angʼo mineno?”

\par }{\PP Ne adwoke niya, “Aneno tol mar rapim mipimogo kor ot.”

\par }{\PP Eka Ruoth Nyasaye nowachona niya, “Apimo chuny joga Israel gi rapim kendo ok anachak awenegi.


\par }{\Q \VS{9}“Kuonde lemo duto mag joka Isaka ibiro kethi

\par }{\QB kendo kuonde maler duto mag Israel ibiro kethi;

\par }{\QB kendo anabi gi ligangla mondo aked gi dhood Jeroboam.”


\par }{\SH Amos kod Amazia
\par }
{\PP \VS{10}Eka Amazia jadolo mar Bethel nooro wach ne Jeroboam ma ruodh Israel niya, “Amos, koro piem kodi ei Israel, kendo wechene biro ketho piny.

\VS{11}Amos wacho niya,

\par }{\Q “ ‘Jeroboam ibiro nego gi ligangla

\par }{\QB kendo nyithind Israel ibiro dar e pinygi,

\par }{\QB mi tergi e twech e piny mabor.’ ”


\par }{\PP \VS{12}Eka Amazia nowachone Amos niya, “Dhi kucha, jakoroni! Dhiyo e piny jo-Juda mondo ikor weche kuno eka iyudgo kaka dichiem.

\VS{13}Kik ichak ikor wach moro amora e Bethel-ka nikech ma en kama ler mar lemo mar ruoth kod hekalu mar pinyruoth.”


\par }{\PP \VS{14}Eka Amos nodwoko Amazia niya, “An ok an janabi, to bende ok an kata nyathi janabi. Anto an mana jakwath kendo jarit ngʼowu.

\VS{15}To Jehova Nyasaye ema noluonga ka akwayo rombe, mine owachona ni, ‘Dhiyo mondo ikor wach ne joga Israel.’

\VS{16}Kuom mano, koro winj wach Jehova Nyasaye. Iwacho niya,

\par }{\Q “ ‘Kik ikor wach kuom jo-Israel,

\par }{\QB kendo ni kik iwach weche manono kuom joka Isaka.’


\par }{\PP \VS{17}“ ‘Kuom mano, koro winji gima Jehova Nyasaye wacho:

\par }{\Q “ ‘Kochakore sani to chiegi biro bedo jachode e dala mar Samaria,

\par }{\QB kendo yawuoti kod nyigi, to koro ibiro negi gi ligangla.

\par }{\Q Lopi ibiro kawo kendo pogi,

\par }{\QB in iwuon, to initho e piny moro nono mabor gi ka,

\par }{\Q kendo jo-Israel nodar,

\par }{\QB mi tergi e twech!’ ”




\par }\Chap{8}{\SH Fweny mar angʼwen en atonga motingʼo olemo mochiek
\par }
{\PP \VerseOne{1}Fweny mane Jehova Nyasaye Manyalo Gik Moko Duto okelona ema: Ne aneno atonga mopongʼ gi olemo mochiek.

\VS{2}Eka Jehova Nyasaye nopenja niya, “Amos, ineno angʼo?”

\par }{\PP Ne adwoke niya, “Aneno atonga mopongʼ gi olemo mochiek.”

\par }{\PP Eka Jehova Nyasaye nowachona niya, “Mano e kaka joga Israel oseikore ni kum kendo ok anawegi ma ok akumogi.”


\par }{\PP \VS{3}Jehova Nyasaye Manyalo Gik Moko Duto wacho niya, “Chiengʼno wende ma iwero e hekalu nolokre mag ywak, ka ringre joma otho opie kuonde duto, kendo piny to olingʼ thi!”


\par }{\Q \VS{4}Winjuru un joma sando jochan,

\par }{\QB kendo mosiko mana kamayo joma odhier puothegi,


\par }{\PP \VS{5}kuwacho niya,

\par }{\Q “Mad ndalo mag lemo mar dwe manyien rum piyo,

\par }{\QB mondo wayud thuolo mar uso cham.”

\par }{\PP Bende upenjoru niya,

\par }{\Q “Ndalo mag Sabato to biro rumo karangʼo

\par }{\QB mondo wagol chambwa warundi,

\par }{\Q eka wanyalo choro nengo malo,

\par }{\QB kendo tiyo gi rapim ma ok nikare,

\par }{\QB ma wawuondogo jongʼiewo!


\par }{\Q \VS{6}E kindeno wabiro uso cham maricho e nengo maber,

\par }{\QB bangʼe wabiro ngʼiewo joma odhier e nengo marom,

\par }{\QB gi nengo mingʼiewogo pat pat mondo gibed wasumbini magwa.”


\par }{\PP \VS{7}Jehova Nyasaye ma Nyasach joka Jakobo osekwongʼore ni wiye ok nowil gi timbegi maricho.


\par }{\Q \VS{8}“Donge gima kamano biro miyo piny yiengni

\par }{\QB mi ji duto modak e iye ywagi?

\par }{\Q Piny duto biro pongʼ ma oo oko

\par }{\QB mana ka aora Nael manie piny Misri.”


\par }{\PP \VS{9}Jehova Nyasaye Manyalo Gik Moko Duto wacho niya,

\par }{\Q “Chiengʼno anami chiengʼ podhi e chuny odiechiengʼ tir,

\par }{\QB kendo anami piny lokre mudho godiechiengʼ.


\par }{\Q \VS{10}Sewni mau mag lemo nolokre ywak mar tho,

\par }{\QB wendeu mag mor, to nolokre dengo.

\par }{\Q Uduto anami urwakru gi pien gugru

\par }{\QB ka ulielo wiyeu mapoth.

\par }{\Q Unuchal kod joma ywago wuodgi ma miderma,

\par }{\QB kendo odiechiengʼno nobed malit mapok ne kone e piny.”


\par }{\BB \par }
{\Q \VS{11}Jehova Nyasaye Manyalo Gik Moko Duto wacho niya,

\par }{\QB “Ndalo biro ma abiro kelo kech e piny,

\par }{\Q to ok nobed kech mar chiemo, kata riyo mar pi,

\par }{\QB to nobed riyo mar winjo wach Jehova Nyasaye.


\par }{\Q \VS{12}Ji nowuoth kadawo kochakore nyandwat e dho nam achiel nyaka dho nam machielo

\par }{\QB kendo ginidigni chakre yo nyandwat nyaka yo wuok chiengʼ,

\par }{\Q ka gimanyo kama digiyudie wach Jehova Nyasaye,

\par }{\QB to ok giniyudi kata matin.


\par }{\PP \VS{13}“Chiengʼno

\par }{\Q “nyiri mabeyo kod yawuowi maroteke

\par }{\QB nopodh piny ni kech riyo.


\par }{\Q \VS{14}Ji duto makwongʼore gi nying Ashima,

\par }{\QB ma nyasaye madhako mar Samaria,

\par }{\Q kata makwongʼore gi nyasach Dan,

\par }{\QB kendo gi nyasach Bersheba,

\par }{\Q nopodh chuth,

\par }{\QB ma ok ginichak gia malo.”




\par }\Chap{9}{\SH Israel ibiro kethi
\par }
{\PP \VerseOne{1}Ne aneno Ruoth Nyasaye kochungʼ e bath kendo mar misango, mi owachona niya,

\par }{\Q “Muk sirni duto mag hekalu

\par }{\QB mondo agola oyiengni.

\par }{\Q Mukgi mondo gilwar ewi ji,

\par }{\QB to joma otony,

\par }{\Q to abiro tieko gi ligangla,

\par }{\QB kendo onge ngʼat ma noringi kata notony.


\par }{\Q \VS{2}Kata dabed ni gikunyo bur matut mi gichopo nyaka e piny joma otho,

\par }{\QB to kata mana kuno abiro chopoe mi agolgi oko.

\par }{\Q Kata dabed ni giidho mi gichopo e polo,

\par }{\QB to kata kuno abiro chopoe mi aduog-gi piny.


\par }{\Q \VS{3}Kata dabed ni gipondo ewi got Karmel,

\par }{\QB to kata mana kuno anadwargi mi amakgi.

\par }{\Q To kata dabed ni gipondona e bwo nam piny,

\par }{\QB to kata mana kuno anachik thuol mikagi.


\par }{\Q \VS{4}Kata dabed ni wasikgi oterogi e twech,

\par }{\QB to kata mana kuno abiro oro ligangla mondo otiekgi.

\par }{\BB \par }
{\Q “Anachom wangʼa kuomgi

\par }{\QB mondo atimnegi marach to ok maber.”


\par }{\BB \par }
{\Q \VS{5}Ruoth Nyasaye, ma en Jehova Nyasaye Maratego,

\par }{\QB ma komulo piny, to piny leny,

\par }{\QB kendo ji duto modak e piny ywak.

\par }{\Q Piny duto tingʼore malo,

\par }{\QB bangʼe to opie ka aora Nael man Misri!


\par }{\Q \VS{6}Jehova Nyasaye gero ute e polo

\par }{\QB kendo orenjo mise mag polo e piny,

\par }{\Q bangʼe oluongo pi nam mondo obi

\par }{\QB kendo oologi e piny, Jehova Nyasaye e nyinge.


\par }{\BB \par }
{\Q \VS{7}“Donge jo-Israel chalo

\par }{\QB mana gi jo-Kush?” Jehova Nyasaye owacho.

\par }{\Q “Donge an ema ne agolo jo-Israel koa Misri,

\par }{\QB jo-Filistia koa Kaftor,

\par }{\QB kendo jo-Aram koa Kir?


\par }{\BB \par }
{\Q \VS{8}“Adier wangʼ Jehova Nyasaye Manyalo Gik Moko Duto

\par }{\QB rango pinyruoth motimo richo.

\par }{\Q Abiro ketho pinyruodhno e wangʼ piny,

\par }{\QB to kata kamano,

\par }{\Q ok anatiek

\par }{\QB joka Jakobo duto,”

\par }{\QB Jehova Nyasaye ema owacho.


\par }{\Q \VS{9}“Anagol chik

\par }{\QB kendo abiro piedho jo-Israel,

\par }{\QB e kind ogendini duto,

\par }{\Q ka cham mipiedho e odheru,

\par }{\QB kendo kata wangʼ cham achiel ok nolwar piny.


\par }{\Q \VS{10}Joga duto ma joketho

\par }{\QB ibiro nego gi ligangla,

\par }{\Q kata mana mago mawacho ni,

\par }{\QB ‘Masira ok noyudwa kata chopo kuomwa.’


\par }{\SH Israel ibiro reso
\par }
{\Q \VS{11}“Chiengʼno anachung od Daudi

\par }{\QB mosepodho.

\par }{\Q Analos ohingane kod

\par }{\QB kuondene momukore duto.

\par }{\Q Anachak agere

\par }{\QB mi ochal kaka,

\par }{\QB ne entie chon,


\par }{\Q \VS{12}mondo jo-Israel okaw jo-Edom modongʼ kaka margi

\par }{\QB kod ogendini mamoko maluongo nyinga,”

\par }{\QB Jehova Nyasaye mabiro miyo gima kamano timore ema owacho.


\par }{\PP \VS{13}Jehova Nyasaye wacho niya,

\par }{\Q “Ndalo biro ma cham biro bedo mangʼeny,

\par }{\QB ibiro golo pur ka ji pod keyo,

\par }{\Q kendo mzabibu nonyagi mathoth,

\par }{\QB kendo gibiro keto kodhi ka ji pod loso divai.

\par }{\Q Yiend mzabibu mangʼeny maber nonyag mathoth e gode duto

\par }{\QB mi unubed gi divai mangʼeny.


\par }{\Q \VS{14}Bangʼe abiro miyo joga Israel duogi.

\par }{\BB \par }
{\Q “Kendo gibiro gero miechgi mane olokore gundni ma ginidagie,

\par }{\QB eka gibiro pidho yiend mzabibu,

\par }{\QB kendo madho divai mare.

\par }{\Q Gibiro puro puothegi,

\par }{\QB kendo chamo nyak margi.


\par }{\Q \VS{15}Abiro guro jo-Israel

\par }{\QB e pinygi mane amiyogi,

\par }{\QB kendo onge ngʼama nochak ogolgi kendo,”

\par }{\MM Jehova Nyasaye ma Nyasachi owacho.

\par }