\NormalFont\ShortTitle{Luka}

{\MTB Injili Mar

\par }{\MT Luka



\par }\ChapOne{1}{\SH Wach Motelo
\par }
{\PP \VerseOne{1}Ji mangʼeny osebedo ka chano weche mane otimore e dierwa,

\VS{2}mana kaka nochiwgi ne wan kod jogo motelo mane gin joneno wangʼ gi wangʼ kendo jotich wachni.

\VS{3}Kuom mano, an bende kaka asenono tiend wechegi malongʼo nyaka aa chakruok, en gima ber bende mondo andikni e yo mochanore maler, in moluor Theofilo,

\VS{4}mondo ingʼe adier mar gik mosepuonji.


\par }{\SH Nywol Johana ja-Batiso onyis motelo
\par }
{\PP \VS{5}E ndalo ma Herode ne ruodh Judea, ne nitie jadolo ma nyinge Zekaria, ma ne en achiel kuom oganda jodolo mag Abija; chiege Elizabeth bende ne nyar dhood Harun.

\VS{6}Giduto ji ariyo ne gin joma kare e nyim Nyasaye, negirito chike Ruoth Nyasaye kod buchene, maonge ketho.

\VS{7}To ne gionge gi nyithindo, nikech Elizabeth ne migumba, kendo ji ariyogo ne hikgi oseniangʼ.


\par }{\PP \VS{8}Chiengʼ moro kane ogandagi gi Zekaria ne ni e tich to notiyo kaka jadolo e nyim Nyasaye,

\VS{9}Noyiere gi ombulu kaka chik mar jodolo, mondo odonji ei hekalu mar Ruoth kendo owangʼ ubani.

\VS{10}To ka sa mar wangʼo ubani nochopo, jolemo duto nochokore oko kendo negilamo.


\par }{\PP \VS{11}Eka malaika mar Ruoth Nyasaye nofwenyorene, kochungo yo korachwich mar bath kendo mar misango mar wangʼo ubani.

\VS{12}Kane Zekaria onene, ne obwok kendo luoro nomake.

\VS{13}To malaika nowachone ni: “Kik ibed maluor, Zekaria; lamoni osewinji chiegi Elizabeth biro nywoloni wuowi, kendo inichake Johana.

\VS{14}Obiro bedo ni mor kod ilo, to ji mangʼeny nomor nikech nywolne,

\VS{15}Nimar enobed ngʼat maduongʼ e nyim Ruoth. Ok nomadh kongʼo kata gimoro amora makech, to enopongʼ gi Roho Maler chakre nywolne.

\VS{16}Obiro kelo jo-Israel mangʼeny ir Ruoth Nyasachgi.

\VS{17}Kendo notel nyim Ruoth, gi chuny kod teko mar Elija, koduogo chunje wuone ir nyithindgi, kendo koloko joma wigi tek mondo oluw rieko mar ji makare, koiko oganda mowinjore ni Ruoth.”


\par }{\PP \VS{18}Zekaria nopenjo malaika niya, “Ere kaka anyalo ngʼeyo ni wachni en adier? An ngʼat moti kendo chiega bende hike oniangʼ.”


\par }{\PP \VS{19}Malaika nodwoko niya, “An Gabriel, achungo e nyim Nyasaye, kendo oseora mondo awuo kodi kendo nyisi wach maberni.

\VS{20}To koro ibiro bedo momo kendo ok iniwinj nyaka ndalo ma gini notimre, nikech ne ok iyie wechena mabiro bedo adiera e kindegi mowinjore.”


\par }{\PP \VS{21}E kindeno, ji ne rito Zekaria kendo negiwuoro ni angʼo momiyo osebedo amingʼa ei hekalu.

\VS{22}Kane owuok oko, to ne ok onyal wuoyo kodgi. Negingʼeyo ni noseneno fweny ei hekalu, nimar nosiko konyisogi gik moko gi lwete to ne ok onyal wuoyo.


\par }{\PP \VS{23}Ka kindene mar tich norumo, nodok dala.

\VS{24}Bangʼ mani chiege Elizabeth nomako ich to kuom dweche abich ne ok owuok oko.

\VS{25}Nowacho niya, “Ruoth Nyasaye osetimona ma. E ndalogi osenyiso ngʼwonone kuoma kendo ogolona wichkuot e kind ji.”


\par }{\SH Nywol Yesu onyis motelo
\par }
{\PP \VS{26}E dwe mar auchiel, Nyasaye nooro malaika Gabriel mondo odhi Nazareth, e dala mar Galili;

\VS{27}ir nyako ngili, mane oseketo winjruok mar kend gi ngʼato ma nyinge Josef ma nyakwar Daudi. Nying nyakono mapok ongʼeyo dichwo ne en Maria.

\VS{28}Malaika nodhi ire momose niya, “Amosi, in nyako mogwedhi moloyo! Ruoth ni kodi.”


\par }{\PP \VS{29}Wechego nochando chuny Maria ahinya, to nowuoro mos mane omosegono, ni tiende angʼo.

\VS{30}To malaika nowachone niya, “Kik iluor Maria, nikech Nyasaye osetimoni ngʼwono.

\VS{31}Ibiro mako ich kendo ininywol wuowi, to inimiye nying ni Yesu.

\VS{32}Obiro bedo maduongʼ kendo noluonge ni Wuod Nyasaye Man Malo Moloyo, Ruoth Nyasaye biro miye kom loch mar kwar mare, Daudi.

\VS{33}To enobed gi loch kuom od Jakobo nyaka chiengʼ, pinyruodhe ok norum ngangʼ.”


\par }{\PP \VS{34}Maria nopenjo malaika niya, “Mani biro bedo nadi, to pod an nyako mapok ongʼeyo dichwo?”


\par }{\PP \VS{35}Malaika nodwoko niya, “Roho Maler biro biro kuomi, kendo teko mar Nyasaye Man Malo Moloyo biro umi. Kuom mano jal maler monego nywol ibiro luongo ni Wuod Nyasaye.

\VS{36}Bende ngʼeni Elizabeth ma watni biro bedo gi nyathi kata e hike moniangʼno, to dhako mane iluongo ni migumbano, koro en gi ich mar dweche auchiel.

\VS{37}Nimar onge gima nyalo tamo Nyasaye.”


\par }{\PP \VS{38}Maria nodwoko niya, “An jatich Ruoth, onego timre kaka iwacho.” Eka malaika noweye.


\par }{\SH Maria olimo Elizabeth
\par }
{\PP \VS{39}E kindeno Maria noikore mowuok mapiyo kodhi e piny motimo gode mar Judea,

\VS{40}kama nodonjo e dala Zekaria kendo nomoso Elizabeth.

\VS{41}Ka Elizabeth nowinjo mos mar Maria nyathi notugo e iye kendo Elizabeth nopongʼ gi Roho Maler.

\VS{42}Gi dwol maduongʼ nomor kowacho niya, “In dhako mogwedhi kuom mon, kendo nyathi ma ibiro nywolo bende ogwedhi!

\VS{43}To angʼo momiyo obedo mangʼwon koda momiyo min Ruodha dibi ira?

\VS{44}Piyo piyo nono ka mosni nochopo e ita, nyathi manie iya notugo gi mor.

\VS{45}Ogwedhi in dhako moseyie ni gima Ruoth osewachone biro timore.”


\par }{\SH Wer mar Maria
\par }
{\PP \VS{46}To Maria nowacho niya,

\par }{\Q “Chunya opako Ruoth


\par }{\QB \VS{47}kendo chunya oil kuom Nyasaye Jawarna,


\par }{\Q \VS{48}nimar oseparo dhier

\par }{\QB mar jatichne.

\par }{\Q Chakre kawuononi tienge duto biro luonga ni ngʼat mogwedhi,


\par }{\QB \VS{49}nimar Jal Maratego osetimona gik madongo,

\par }{\QB Nyinge ler.


\par }{\Q \VS{50}Kechne chopo kuom jogo moluore

\par }{\QB chakre tiengʼ ka tiengʼ.


\par }{\Q \VS{51}Osetimo timbe madongo gi bade;

\par }{\QB okeyo jogo masungore e parogi maiye.


\par }{\Q \VS{52}Osegolo ruodhi e kombegi

\par }{\QB to osetingʼo malo joma muol.


\par }{\Q \VS{53}Oseyiengʼo jokech gi gik mabeyo

\par }{\QB to oseriembo jo-mwandu gi lwetgi nono.


\par }{\Q \VS{54}Osekonyo jatichne Israel,

\par }{\QB koparo bedo mangʼwon,


\par }{\Q \VS{55}ne Ibrahim kod nyikwaye nyaka chiengʼ,

\par }{\QB mana kaka nowachone kwerewa.”


\par }{\PP \VS{56}Maria nodak gi Elizabeth kuom dweche madirom adek eka nodok thurgi.


\par }{\SH Nywol mar Johana ja-Batiso
\par }
{\PP \VS{57}Kane en kinde mane Elizabeth onego yudie nyathi, nonywolo nyathi ma wuowi.

\VS{58}Jogwengʼ kod wedene nowinjo ni Ruoth Nyasaye osetimone kech maduongʼ mi gibedo kode e morne.


\par }{\PP \VS{59}Chiengʼ mar aboro negibiro mondo giter nyathi nyangu kendo negidwaro chake nying wuon-gi Zekaria,

\VS{60}to min-gi nowuoyo kendo owacho niya, “Ooyo! Ibiro luonge ni Johana.”


\par }{\PP \VS{61}Negiwachone niya, “Onge ngʼato moro kuom wedeni man-gi nyingni.”


\par }{\PP \VS{62}Eka ne giwuoyo gi wuon mare gi lwetgi, mondo giyud ni en nying mane madoher luongogo nyathi.

\VS{63}Nokwayo bao mar ndiko kendo ji duto nowuoro ka nondiko niya, “Nyinge en Johana.”

\VS{64}Gikanyono dhoge noyawore kendo lewe nogonyore, mi nochako wuoyo, kopako Nyasaye.

\VS{65}Luoro nomako jogwengʼ duto, kendo ji duto manie piny gode Judea ne loso kuom gigi duto.

\VS{66}Ngʼato ka ngʼato mane owinjo wachni ne owuoro ahinya, kapenjo niya, “Nyathini biro bedo machal nade?” Nimar lwet Ruoth ne ni kode.


\par }{\SH Wer mar Zekaria
\par }
{\PP \VS{67}Wuon mare Zekaria nopongʼ gi Roho Maler kendo nokoro wach kama:


\par }{\Q \VS{68}“Pak obed ne Ruoth Nyasach Israel;

\par }{\QB nikech osebiro kendo osereso joge.


\par }{\Q \VS{69}Osechungonwa tungʼ mar warruok marwa,

\par }{\QB e od jatichne Daudi,


\par }{\Q \VS{70}(kaka nowacho gi dho jonabige maler mag ndalo machon),


\par }{\Q \VS{71}warruok ae lwet wasikwa,

\par }{\QB kendo ae lwet jogo duto mamon kodwa,


\par }{\Q \VS{72}mondo onyis kech ne kwerewa,

\par }{\QB kendo opar singruokne maler,


\par }{\QB \VS{73}singruok mane okwongʼorego ne kwarwa Ibrahim:


\par }{\Q \VS{74}mondo oreswa e lwet wasikwa

\par }{\QB kendo omi watine maonge luoro,


\par }{\QB \VS{75}e ngima maler kod tim makare e nyime ndalowa duto.


\par }{\BB \par }
{\BB \par }
{\Q \VS{76}“To in, nyathina, ibiro luongi ni janabi mar Nyasaye Man Malo Moloyo;

\par }{\QB nimar ibiro telo e nyim Ruoth mondo ilosne yo,


\par }{\Q \VS{77}kendo imi joge ngʼeyo wach mar warruok

\par }{\QB kuom weruok mar richogi,


\par }{\Q \VS{78}nikech ngʼwono mamuol mar Nyasachwa,

\par }{\QB ma chiengʼ mawuok biro kelonwa koa e polo,


\par }{\Q \VS{79}mondo orieny kuom jogo modak e mudho,

\par }{\QB kendo e tipo mar tho,

\par }{\Q mondo otel ne tiendewa e yor kwe.”


\par }{\PP \VS{80}To nyathino nodongo kendo nobedo motegno e chuny; bende nodak e thim nyaka nochopo chiengʼ mane onyisore ratiro e nyim Israel.




\par }\Chap{2}{\SH Nywol mar Yesu
\par }
{\PP \VerseOne{1}E ndalogo, Kaisar Agusto nogolo chik mondo okwan ji e piny Rumi duto.

\VS{2}(Ma ne en kweno mokwongo mane otimore ka Kwirinio ne en ruodh Siria.)

\VS{3}To ngʼato ka ngʼato nodhi e dalagi owuon mondo ondik nyinge.


\par }{\PP \VS{4}Kuom mano, Josef bende noa e dala mar Nazareth, e piny Galili modhiyo Judea nyaka Bethlehem e dala mar Daudi, nikech ne en achiel kuom joodgi kendo anywola gi Daudi.

\VS{5}Nodhi kuno mondo okwane kod Maria, mane osingore mondo okendi, kendo nogeno yudo nyathi.

\VS{6}Kane gin kuno, kinde mar nywolo nyathi nochopo,

\VS{7}to nonywolo nyathine makayo, ma wuowi. Ne oboye gi nanga kendo nokete e sanduku mar chiemb dhok, nikech ne onge thuolo e od welo.


\par }{\SH Jokwadh rombe kod malaike
\par }
{\PP \VS{8}To ne nitie jokwadh rombe manodak oko e lek machiegni kanyo, ka girito jambgi gotieno.

\VS{9}Malaika mar Ruoth nobiro irgi kendo duongʼ mar Ruoth Nyasaye norieny, molworogi, mine giluor.

\VS{10}To malaika nowachonegi niya, “Kik uluor. Akelonu wach maber mar mor maduongʼ mabiro bedo ni ji duto.

\VS{11}Kawuononi e dala mar Daudi, osenywolnu Jawar; en Kristo Ruoth.

\VS{12}Mani nobednu ranyisi: Ubiro yudo nyathi ma obo gi nengni ka onindo ei sanduku mar chiemb dhok.”


\par }{\PP \VS{13}Apoya nono oganda maduongʼ mar jopolo nothinyore kod malaika ka gipako Nyasaye kendo wacho niya,


\par }{\Q \VS{14}“Duongʼ obed ni Nyasaye e polo

\par }{\QB malo kendo kwe obed e piny ne ji ma Nyasaye oyiero.”


\par }{\PP \VS{15}Kane malaika noseweyo jogi kendo dhiyo e polo, jokwath nowacho kendgi niya, “Wadhiuru Bethlehem mondo wane gima osetimore, ma Ruoth osenyisowa kuome ni.”


\par }{\PP \VS{16}Kuom mano negidhiyo mapiyo kendo negiyudo Maria gi Josef kod nyathi konindo e sanduku mar chiemb dhok.

\VS{17}Kane gisenene, negilando wach mar gima ne owachnegi kuom nyathini,

\VS{18}Kendo ji duto manowinjo wachni, nowuoro gima jokwath nowachonegi.

\VS{19}To Maria nokano wechegi duto kendo nokanogi e chunye.

\VS{20}Jokwath nodok, ka gipako Nyasaye kendo miyo Nyasaye duongʼ kuom gik moko duto mane gisewinjo kendo neno, mana kaka nosenyisgi.


\par }{\SH Oter Yesu e hekalu
\par }
{\PP \VS{21}Odiechiengʼ mar aboro kane kinde monego otere nyangu ochopo nomiye nying ni Yesu, nyingno mane malaika osemiye kapok omak ichne.


\par }{\PP \VS{22}Kane kinde ochopo mar pwodhruok kaka Chik mar Musa nochopo, Josef gi Maria notere Jerusalem mondo gichiwe ne Ruoth Nyasaye

\VS{23}(mana kaka nondiki e chik mar Ruoth Nyasaye niya, “Nyathi ka nyathi makayo ma wuowi nyaka wal ne Ruoth”\FTNT{*}{{\FR 2:23 }{\FT{}}{\XT{Wuo 13:2,12}}}),

\VS{24}kendo kitimo misango koluwore gi gima owachi e Chik mar Ruoth Nyasaye ni mondo ochiw: “akuch odugla ariyo kata nyithi akuru ariyo.”\FTNT{†}{{\FR 2:24 }{\FT{}}{\XT{Lawi 12:8}}}


\par }{\PP \VS{25}E kindeno ne nitiere ngʼato Jerusalem miluongo ni Simeon, ne en ngʼat makare kendo moluoro Nyasaye. Norito loch mar Israel, kendo Roho Maler neni kuome.

\VS{26}Roho Maler nofwenyone ni ok obi tho kapok oneno Kristo ma Ruoth Nyasaye biro oro.

\VS{27}Roho notelone motere ei hekalu. Kane jonywol okelo nyathigi ma Yesu mondo otimne gino ma Chik dwaro,

\VS{28}Simeon nokawe moriwe e bade kendo nopako Nyasaye, kowacho niya,


\par }{\Q \VS{29}“Ruoth Nyasaye Manyalo Gik Moko Duto, kaka ne isesingo,

\par }{\QB koro we jatichni odhi gi kwe.


\par }{\Q \VS{30}Nimar wengena oseneno warruokni,


\par }{\QB \VS{31}miseiko e nyim ji duto,


\par }{\Q \VS{32}ler mar fweny ne joma ok jo-Yahudi,

\par }{\QB to mar duongʼ ni jogi Israel.”


\par }{\PP \VS{33}Wuon gi min nyathi nowuoro wach mane owach kuome.

\VS{34}Eka Simeon nogwedhogi kendo nowachone Maria, min mare niya, “Nyathini oketi mondo okel podho piny gichungʼ malo mar ji mangʼeny e Israel, kendo obed ranyisi mibiro wuo kuome marach.

\VS{35}Kuom mano paro mag chunje mangʼeny ibiro fwenyo. To ligangla biro chwoyo chunyi in iwuon bende.”


\par }{\PP \VS{36}Ne nitie janabi madhako bende, Ana, nyar Fanuel ma ja-dhood Asher. Ne oti ahinya; bende noyudo osedak gi chwore higni abiriyo bangʼ kendne,

\VS{37}eka nodoko dhako ma chwore otho nyaka koro ne en ja-higni piero aboro gangʼwen. Ne ok oa e hekalu to nolemo otieno gi odiechiengʼ, kotweyo chiemo kendo olamo.

\VS{38}Kane obiro irgi e kindeno, nogoyo erokamano ni Nyasaye kendo nowuoyo kuom nyathi ni ji duto mane ogeno kuom resruok mar Jerusalem.


\par }{\PP \VS{39}Kane Josef gi Maria josetimo duto mane dwarore kaluwore gi chik mar Ruoth, negidok Galili e dala margi Nazareth.

\VS{40}To nyathino nodongo kendo nobedo motegno; nopongʼ kod rieko, kendo ngʼwono mar Nyasaye ne ni kuome.


\par }{\SH Wuowi Yesu ni e hekalu
\par }
{\PP \VS{41}Higa ka higa jonywolne ne dhiyo Jerusalem e Sawo mar Pasaka.

\VS{42}Kane en ja-higni apar gariyo, negidhiyo e Sawono kaluwore kod timgi.

\VS{43}Bangʼ ka sawono norumo, ka jonywolne nedok dala, wuowi Yesu nodongʼ chien Jerusalem, to ne ok gingʼeyo mani.

\VS{44}Ka giparo ni ne en ei oganda margi, negiwuotho moromo ndalo achiel eka negichako manye e dier wedegi kod osiepe.

\VS{45}Kane ok giyude, negidok Jerusalem mondo gimanye.

\VS{46}Bangʼ ndalo adek negiyude ei agolni mag hekalu, kobedo e kind jopuonj, kowinjogi kendo penjogi penjo.

\VS{47}Ngʼato ka ngʼato manowinje nowuoro ngʼeyone kod dwokoge.

\VS{48}Kane jonywolne onene, negihum. Min-gi nowachone niya, “Wuoda, angʼo momiyo isetimonwa kamano? An kod wuonu wasedwari ka wan gi parruok.”


\par }{\PP \VS{49}Nopenjogi niya,
{\WJ{“Angʼo momiyo ne umanya? Ok ungʼeyo ni onego abed e od wuora?”}}

\VS{50}To ne ok gingʼeyo gima ne owachonegi.


\par }{\PP \VS{51}Eka nodhi nyaka Nazareth kodgi kendo nomiyogi luor kowinjogi. To min mare nokano wechegi duto e chunye.

\VS{52}To Yesu nomedo dongo kobedo gi rieko kendo e ringruok, ka en gi ngʼwono gi Nyasaye kod ji.




\par }\Chap{3}{\SH Johana ja-Batiso loso yo
\par }
{\PP \VerseOne{1}E higa mar apar gabich mar loch Kaisar Teberio, kane Pontio Pilato ne ruodh Judea, to Herode ne ruodh Galili, kendo Filipo owadgi ne ruodh Iturea gi Trakoniti, to Lusania ne ruodh Abilen,

\VS{2}e kinde ma jodolo madongo ne gin Anas gi Kaifas, wach Nyasaye ne obiro ne Johana wuod Zekaria e thim.

\VS{3}Nodhi e piny duto molworo Jordan, koyalo batiso mar weyo richo mondo mi owenegi richo.

\VS{4}Kaka nondiki e kitabu mar weche mag Isaya janabi niya:

\par }{\Q “Ngʼat moro kok e thim ni,

\par }{\Q ‘Losuru yo ne Jehova Nyasaye,

\par }{\QB losneuru yore moriere tir.


\par }{\Q \VS{5}Hoho ka hoho nobugi mapongʼ,

\par }{\QB gode madongo gi matindo duto nopie.

\par }{\Q Yore mobam biro bedo moriere,

\par }{\QB yore motimo gogni nobed mayom.


\par }{\Q \VS{6}Kendo ji duto biro neno warruok mar Nyasaye.’ ”\FTNT{*}{{\FR 3:6 }{\FT{}}{\XT{Isa 40:3-5}}}


\par }{\PP \VS{7}Johana nowacho ne oganda mane biro mondo obatisgi niya, “Un koth thuondegi! En ngʼa mane onyisou mondo uring utony ne mirima mager mabiro?

\VS{8}Nyaguru olemo manyiso ni uselokoru uweyo richo. Kendo kik upar e kindu uwegi ni, ‘Wan gi Ibrahim kaka wuonwa.’ Nimar awachonu ni kata mana kitegi Nyasaye nyalo loko nyithind Ibrahim.

\VS{9}Le oseketi e tiend yiende, kendo yien ka yien ma ok nyag olemo mabeyo ibiro tongʼ mi go piny kendo witi e mach.”


\par }{\PP \VS{10}Oganda nopenje niya, “Kara en angʼo monego watim?”


\par }{\PP \VS{11}Johana nodwoko niya, “Ngʼat man-gi sede ariyo owinjore chiw achiel okonygo nyawadgi ma ongego, kendo jalno man kod chiemo bende onego tim kamano.”


\par }{\PP \VS{12}Josol osuru bende nobiro ire mondo obatisgi. Negipenje niya, “Japuonj. En angʼo mowinjore watim?”


\par }{\PP \VS{13}Nonyisogi niya, “Kik usol osuru moloyo kaka idwaro ni mondo usol.”


\par }{\PP \VS{14}Eka askeche moko nopenje niya, “To en angʼo mowinjore watim.”

\par }{\PP Nodwokogi niya, “Kik uma ngʼato pesa githuon kata donjo ne ji gi miriambo to misara maru muyudo mondo oromu.”


\par }{\PP \VS{15}Ji ne pod rito gi geno ahinya kendo giduto ne giwuoro ka giparo e chunjegi ni nyalo bedo ni Johana e Kristo.

\VS{16}Johana nodwokogi duto niya, “An abatisou gi pi. To ngʼato moro biro bangʼa ma oloya gi duongʼ, ma ok awinjora gonyo tond wuochene. En obiro batisou gi Roho Maler kod mach.

\VS{17}Odheru mare mar piedho cham ni e lwete mondo opiedhgo cham duto maler e kar dino cham, kendo ochok cham koketo e deche, to obiro wangʼo mihudhi gi mach ma ok nyal negi.”

\VS{18}To gi weche moko mangʼeny Johana nojiwo ji kendo noyalo Injili ne ji.


\par }{\PP \VS{19}To ka Johana nokwero Ruoth Herode nikech wach Herodia, ma chi owadgi, kendo kuom gik mamoko maricho mane osetimo,

\VS{20}Herode nomedo timo gima rachie moloyo kendo nomako Johana motero e od twech.


\par }{\SH Batiso gi anywola mar Yesu
\par }
{\PP \VS{21}Kane ibatiso ji duto, Yesu bende ne obatisi. To kane olemo, polo noyawore

\VS{22}kendo Roho Maler mane obiro e kido mar akuru nolor mopiyo kuome, to dwol noa e polo mawacho niya, “In e Wuoda, ma ahero; chunya mor kodi.”


\par }{\PP \VS{23}Koro ka Yesu owuon nochako tichne ka hike dirom piero adek. Ne iparo nine en wuod Josef,

\par }{\BB \par }
{\LI wuod Heli

\VS{24}wuod Mathat,

\par }{\LI wuod Lawi, wuod Melki,

\par }{\LI wuod Janai, wuod Josef,


\par }{\LI \VS{25}wuod Matathias, wuod Amos,

\par }{\LI wuod Nahum, wuod Esli,

\par }{\LI wuod Nagai,

\VS{26}wuod Maath,

\par }{\LI wuod Matathias, wuod Semein,

\par }{\LI wuod Josek, wuod Joda,


\par }{\LI \VS{27}wuod Joanan, wuod Resa,

\par }{\LI wuod Zerubabel, wuod Shealtiel,

\par }{\LI wuod Ner,

\VS{28}wuod Melki,

\par }{\LI wuod Adi, wuod Kosam,

\par }{\LI wuod Elmadam, wuod Er,


\par }{\LI \VS{29}wuod Joshua, wuod Eliezer,

\par }{\LI wuod Jorim, wuod Mathat,

\par }{\LI wuod Lawi,

\VS{30}wuod Simeon,

\par }{\LI wuod Juda, wuod Josef,

\par }{\LI wuod Jonam, wuod Eliakim,


\par }{\LI \VS{31}wuod Melea, wuod Mena,

\par }{\LI wuod Matatha, wuod Nathan,

\par }{\LI wuod Daudi,

\VS{32}wuod Jesse,

\par }{\LI wuod Obed, wuod Boaz,

\par }{\LI wuod Salmon, wuod Nashon,


\par }{\LI \VS{33}wuod Aminadab, wuod Arni,

\par }{\LI wuod Hezron, wuod Perez,

\par }{\LI wuod Juda,

\VS{34}wuod Jakobo,

\par }{\LI wuod Isaka, wuod Ibrahim,

\par }{\LI wuod Tera, wuod Nahor,


\par }{\LI \VS{35}wuod Serug, wuod Reu,

\par }{\LI wuod Peleg, wuod Eber,

\par }{\LI wuod Shela,

\VS{36}wuod Kainan,

\par }{\LI wuod Arfaksad, wuod Shem,

\par }{\LI wuod Nowa, wuod Lamek,


\par }{\LI \VS{37}wuod Methusela, wuod Enoka,

\par }{\LI wuod Jared, wuod Mahalalel,

\par }{\LI wuod Kenan,

\VS{38}wuod Enosh,

\par }{\LI wuod Seth, wuod Adam,

\par }{\LI wuod Nyasaye.




\par }\Chap{4}{\SH Tem mar Yesu
\par }
{\PP \VerseOne{1}Yesu, kopongʼ gi Roho Maler, noa Jordan, kendo notere gi Roho nyaka e thim,

\VS{2}kama jachien notemee kuom ndalo piero angʼwen. Kuom ndalo piero angʼwen-go ne ok ochamo gimoro e ndalogo duto, to bangʼ ka ndalogo noserumo kech nokaye.


\par }{\PP \VS{3}Satan nowachone niya, “Ka in Wuod Nyasaye adier, nyis kidini olokre kuon.”


\par }{\PP \VS{4}Yesu nodwoke niya,
{\WJ{“Ondiki ni, ‘Dhano ok bed mangima nikech chiemo kende.’}}\FTNT{*}{{\FR 4:4 }{\FT{}}{\XT{Rap 8:3}}}{\WJ{”}}


\par }{\PP \VS{5}Eka Satan notere kama otingʼore malo kendo ka diemo wangʼ nono nonyise pinjeruodhi duto mag piny.

\VS{6}To nowachone niya, “Abiro miyi loch mag pinjegi duto gi duongʼ-gi, nimar osemiyagi, kendo anyalo chiwogi ne ngʼato angʼata, madwaro.

\VS{7}Omiyo ka igoyo chongi piny ma ilama, to magi duto biro bedo magi.”


\par }{\PP \VS{8}Yesu nodwoko niya,
{\WJ{“Ondiki ni, ‘Lam Jehova Nyasaye ma Nyasachi kendo en kende ema itine.’}}\FTNT{†}{{\FR 4:8 }{\FT{}}{\XT{Rap 6:13}}}{\WJ{”}}


\par }{\PP \VS{9}Eka Satan notere Jerusalem kendo nomiyo ochungo e osuch hekalu malo mogik. Eka nowachone niya, “Ka in Wuod Nyasaye to chikri piny.

\VS{10}Nimar ondiki niya,

\par }{\Q “ ‘Obiro miyo malaika mage chik nikech in

\par }{\QB mondo oriti maber;


\par }{\Q \VS{11}gibiro tingʼi malo e lwetgi,

\par }{\QB mondo kik ichwany tiendi e kidi.’\FTNT{‡}{{\FR 4:11 }{\FT{}}{\XT{Zab 91:11,12}}}”


\par }{\PP \VS{12}Yesu nodwoko niya,
{\WJ{“Ondiki bende ni, ‘Kik item Jehova Nyasaye ma Nyasachi.’}}\FTNT{§}{{\FR 4:12 }{\FT{}}{\XT{Rap 6:16}}}{\WJ{”}}


\par }{\PP \VS{13}Kane Satan osetieko temgi duto, noweye nyaka kinde moro machielo.


\par }{\SH Okwed Yesu Nazareth
\par }
{\PP \VS{14}Yesu nodok Galili gi teko mar Roho, kendo wachne nolandore e gwenge duto moluoro Galili.

\VS{15}Nopuonjo e sinagokegi, kendo ji duto nopake.


\par }{\PP \VS{16}Nodhi Nazareth kuma nodonge, kendo chiengʼ Sabato nodhi e sinagogi, kaka nobedo kite kendo nochungo mondo osom.

\VS{17}Nomiye kitap Isaya janabi, ka oelogo, noyudo kama nondikie ni:


\par }{\Q \VS{18}{\WJ{“Roho mar Jehova Nyasaye ni kuoma,}}

\par }{\QB {\WJ{nikech osewira moyiera,}}

\par }{\QB {\WJ{mondo ayal Injili ne joma odhier.}}

\par }{\Q {\WJ{Oseora mondo aland ne joma otwe ni gin thuolo,}}

\par }{\QB {\WJ{kendo ni muofni ni oyaw wengegi,}}

\par }{\Q {\WJ{ne joma isando ni ogonygi,}}


\par }{\QB \VS{19}{\WJ{bende ni mondo aland ni ma e higa mar ngʼwono mar Jehova Nyasaye.”}}\FTNT{*}{{\FR 4:19 }{\FT{}}{\XT{Isa 61:1,2}}}


\par }{\PP \VS{20}Eka noumo kitabuno, mi nochiwe ni jatich, kendo nobedo piny ka wenge ji duto e sinagogi ne ngʼiye matek,

\VS{21}to nochako kowachonegi niya,
{\WJ{“Kawuono ndikoni chopo kare ka uwinjo.”}}


\par }{\PP \VS{22}Ji duto nowuoyo maber kuome kendo negiwuoro ahinya weche mag ngʼwono manowuok e dhoge. Negipenjo niya, “Donge ngʼatni en wuod Josef?”


\par }{\PP \VS{23}Yesu nowachonegi niya,
{\WJ{“Adier chutho ubiro wachona ngeroni ni, ‘Jathieth, changri iwuon! Tim e dalau ka gigo ma wasewinjo ni ne itimo Kapernaum.’ ”}}


\par }{\PP \VS{24}Nodhi nyime kowacho niya,
{\WJ{“Awachonu adiera, onge janabi mirwako e dalagi owuon.}}

\VS{25}{\WJ{Adier awachonu ni ne nitie mon ma chwogi otho mangʼeny e Israel e kinde mar Elija, kane polo olor kuom higni adek gi nus kendo ne nitie kech mager e piny kuonde duto.}}

\VS{26}{\WJ{To kata kamano ne ok oor Elija ir moro kata achiel kuomgi, to makmana dhako ma chwore otho e dala mar Zarefath e gwengʼ Sidon.}}

\VS{27}{\WJ{Bende ne nitie ji mangʼeny e Israel mane nigi dhoho e kinde mar Elisha janabi to onge kata achiel mane opwodhi makmana Naaman ja-Siria kende.”}}


\par }{\PP \VS{28}Ji duto mane ni e sinagogi ne mirima mager omako kane giwinjo wechegi.

\VS{29}Negia malo mine giriembe gigole oko mar dala kendo tere e geng got kama nogerie dalano mondo gidhire olwar piny.

\VS{30}Kata kamano nowuotho awuotha kokadho e kind oganda modhi kuma nodhiyoe.


\par }{\SH Yesu oriembo jachien
\par }
{\PP \VS{31}Eka nodhi Kapernaum, dala manie Galili, kendo chiengʼ Sabato nochako puonjo ji.

\VS{32}Negiwuoro puonjne, nikech wechene ne nigi teko.


\par }{\PP \VS{33}To e sinagogi ne nitie ngʼat moro mane nigi jachien marach. Ngʼatni noywak kogoyo koko matek kowacho niya,

\VS{34}“En angʼo midwaro timo kodwa, Yesu ja-Nazareth? Isebiro mondo itiekwa koso? Angʼeyo ngʼama in, in Ngʼat Maler Mar Nyasaye!”


\par }{\PP \VS{35}Yesu nokwere matek niya,
{\WJ{“Lingʼ thi! Wuogi ia kuome!”}} Eka jachien nogoyo ngʼatno piny e nyimgi duto kendo nowuok ma ok ohinye.


\par }{\PP \VS{36}Jogo duto nowuoro kendo negipenjore niya, “Ma puonj manade? Kuom teko maduongʼ kod loch, ochiko koda ka jochiende kendo giwuok.”

\VS{37}To humb Yesu ne olandore e alwora duto kuonde mokiewo gi gwengʼ mane entie.


\par }{\SH Yesu ochango ji mangʼeny
\par }
{\PP \VS{38}Yesu noa e sinagogi kendo nodhi e dala Simon. Koro min chi Simon ne nigi tuo midhusi matek, kendo ne gikwayo Yesu mondo okonye.

\VS{39}Omiyo nodhi mokulore bute kendo nochiko midhusi mondo oa kendo midhusi noweye. Nochungo oa malo mapiyo kendo nochako miyogi chiemo.


\par }{\PP \VS{40}Kane chiengʼ podho, ji nokelo ne Yesu ji duto mane nigi tuoche mopogore opogore, kendo noketo lwetene kuom moro ka moro, mochangogi.

\VS{41}Moloyo mano, jochiende nowuok oa kuom ji mangʼeny, ka goyo koko niya, “In e Wuod Nyasaye!” To nokwerogi kendo ne ok oyiene jochiendego mondo owuo nikech negingʼeyo ni en e Kristo.


\par }{\PP \VS{42}Kane piny oru, Yesu nodhi kar kende. Ji ne manye to kane gibiro kama ne entie, negitemo tame mondo kik owegi.

\VS{43}To nowacho niya,
{\WJ{“Nyaka ayal Injilini mar pinyruoth Nyasaye e mier moko bende, nikech ma emomiyo noora.”}}

\VS{44}To nodhi nyime koyalo e sinagoke mag Judea.




\par }\Chap{5}{\SH Luong mar japuonjre mokwongo
\par }
{\PP \VerseOne{1}Chiengʼ moro achiel, ka Yesu nochungo but nam mar Genesaret, kendo ji kochokore molwore ka giwinjo wach Nyasaye.

\VS{2}Noneno yiedhi ariyo e dho wath, mane owe kanyo gi jolupo mane luoko tondegi.

\VS{3}Nodonjo ei achiel kuom yiedhigo, mane mar Simon, mi nokwaye mondo osiane yie matin oa e dho wath. Eka nobedo piny kendo puonjo ji ka enie yie.


\par }{\PP \VS{4}Kane osetieko wuoyo, nowachone Simon niya,
{\WJ{“Kiew yie odhi e chuny pi kama tut, mondo uchik tondeu omak rech.”}}


\par }{\PP \VS{5}Simon nodwoke niya, “Ruoth, wasetiyo matek otieno duto to ok wasemako gimoro. To nikech iwacho kamano, abiro chiko tonde.”


\par }{\PP \VS{6}Kane gisetimo kamano, negimako rech mangʼeny makoro tonde ne chako yiech.

\VS{7}Kuom mano, ne gigwelo jowetegi mane ni e yie machielo mondo obi okonygi, to kane gibiro to negipongʼo yiedhi ariyogo ma gichako nimo.


\par }{\PP \VS{8}Kane Simon Petro oneno mani, nopodho e tiend Yesu, mowacho niya, “Dhiyo ia ira Ruoth, an ngʼat ma jaricho!”

\VS{9}Nimar en kaachiel gi joma ne en-go duto nowuoro nikech rech mane gimako.

\VS{10}Kamano, Jakobo gi Johana ma yawuot Zebedi mane jotiyo gi Simon bende nowuoro.

\par }{\PP Eka Yesu nowachone Simon niya,
{\WJ{“Kik iluor; chakre tinendeni ibiro bedo jaywa ji.”}}

\VS{11}Kuom mano negiketo yiedhigi oko e dho wath, negiweyo gik moko duto kendo ne giluwe.


\par }{\SH Ngʼat mantiere gi dhoho
\par }
{\PP \VS{12}Kane Yesu ne nitie e achiel kuom mier, ngʼat moro ma dhoho omako dende duto nobiro ire, kane oneno Yesu, nopodho piny ka okulore e lowo kendo nosaye niya, “Ruoth, kiyie, to inyalo pwodha.”


\par }{\PP \VS{13}Yesu norieyo bade momulo ngʼatno. Nowachone niya,
{\WJ{“Ayie. Pwodhri!”}} Gikanyono dhoho noa kuome.


\par }{\PP \VS{14}Eka Yesu nochike niya,
{\WJ{“Kik inyis ngʼato wachni to dhiyo, mondo inyisri ne jadolo kendo ichiw misengini ma Musa nochiko nikech pwodhruokni, mondo obed ranyisi ne gin.”}}


\par }{\PP \VS{15}To kata kamano humbe nomedo landore moloyo, momiyo oganda mag ji nobiro winje kendo mondo ochang tuochegi.

\VS{16}To Yesu ne thoro dhiyo kuonde thim ma enie kende mondo olem.


\par }{\SH Yesu ochango ja-athany
\par }
{\PP \VS{17}Chiengʼ moro kane opuonjo, jo-Farisai gi jopuonj chik, mane oa e mier duto mag Galili gi Judea kod Jerusalem, nobedo kanyono, to teko mar Ruoth ne ni kode mondo ochang jotuo.

\VS{18}Jomoko nobiro kotingʼo ja-athany e par kendo negitemo mondo gitere ei ot mondo gikele e nyim Yesu.

\VS{19}To kane ok ginyal yudo yo mar timo kamano nikech oganda mane ni kode, negiidho ewi tado kendo powo wi tado, eka negilore gi par e dier oganda e nyim Yesu.


\par }{\PP \VS{20}Kane Yesu oneno yie ma jogo ne nigo, nowacho niya,
{\WJ{“Osiepa, richoni oweni.”}}


\par }{\PP \VS{21}Jo-Farisai gi jopuonj Chik nochako paro kendgi giwegi niya, “Mae to en ngʼa ma yanyo Nyasaye? Ere ngʼat manyalo weyone ngʼato richone makmana Nyasaye kende?”


\par }{\PP \VS{22}Yesu nongʼeyo gima negiparo kendo nopenjogi niya,
{\WJ{“Angʼo momiyo uparo gigi e chunyu?}}

\VS{23}{\WJ{Ere mayot wacho kuom weche ariyogi, ‘Richoni oweni,’ koso wacho ni, ‘Aa malo mondo iwuothi’?}}

\VS{24}{\WJ{To mondo ungʼe ni Wuod Dhano nigi teko e piny mar weyo richo.”}} Yesu nowachone ja-athanyno niya,
{\WJ{“Awachoni ni aa malo, kaw pieni mondo idhi dala.”}}

\VS{25}Gikanyono nochungo ka ji duto nene modhiyo dala kopako Nyasaye.

\VS{26}Ji duto nowuoro kendo negichiwo pak ni Nyasaye. Negiwuoro ahinya kendo negiwacho niya, “Waseneno gik malich kawuono.”


\par }{\SH Luong mar Lawi
\par }
{\PP \VS{27}Bangʼ mano, Yesu nowuok odhi oko kendo noneno jasol osuru ma nyinge Lawi kobet e od jasol osuru. Yesu nowachone niya,
{\WJ{“Luwa.”}}

\VS{28}To Lawi noa malo, moweyo gik moko duto kendo noluwe.


\par }{\PP \VS{29}Eka Lawi noloso nyasi maduongʼ mar rwako Yesu e ode, oganda maduongʼ mar josol osuru kaachiel gi ji mamoko nobiro ne chiemo kodgi.

\VS{30}To jo-Farisai gi jopuonj chik margi ne ngʼur ni jopuonjrene niya, “Angʼo momiyo uchiemo kendo metho gi josol osuru kod joricho?”


\par }{\PP \VS{31}Yesu nodwokogi niya,
{\WJ{“Joma ngima ok ema dwar jathieth makmana joma tuo.}}

\VS{32}{\WJ{Ok ne abiro mondo aluong joma kare, to nabiro mondo aluong joricho mondo gilokre giwe richo.”}}


\par }{\SH Openj Yesu kuom wach tweyo chiemo
\par }
{\PP \VS{33}Negiwachone niya, “Jopuonjre Johana ne thoro tweyo chiemo kendo lamo, to bende jopuonjre mag jo-Farisai timo kamano, to jopuonjreni dhiyo mana nyime gi chiemo kendo metho.”


\par }{\PP \VS{34}To Yesu nodwokogi niya,
{\WJ{“Bende inyalo miyo wend wuon kisera otwe chiemo ka pod en kodgi?}}

\VS{35}{\WJ{To ndalo biro ma wuon kisera nogol e kindgi, e ndalogo ginitwe chiemo.”}}


\par }{\PP \VS{36}Eka nogoyonegi ngero machalo kama:
{\WJ{“Onge ngʼama nyalo yiecho dir law manyien mondo obawgo mano moti. Ka otimo kamano, to obiro bedo ni oyiecho law manyien, kendo dir law manyien mobawgo law moti ok bi winjore gi moti.}}

\VS{37}{\WJ{Bende onge ngʼama olo divai manyien e piende moti mag tingʼo divai. Ka otimo kamano, divai manyien nyalo yiecho piend divaino mi divai pukre kendo piend divai biro kethore.}}

\VS{38}{\WJ{Ooyo, divai manyien nyaka ol mana e piende mag tingʼo divai manyien.}}

\VS{39}{\WJ{To onge ngʼama bangʼ madho divai machon dwaro divai manyien, nimar giwacho ni, ‘Divai machon ber moloyo.’ ”}}




\par }\Chap{6}{\SH Ruodh Sabato
\par }
{\PP \VerseOne{1}Chiengʼ Sabato moro, Yesu noyudo kadho e kind puothe mag ngano mochiek, kendo jopuonjrene nochako jako wi ngano moko mochiek, negidunyogi e lwetegi mi, gichamo ngano.

\VS{2}Jo-Farisai moko nopenjo niya, “Angʼo momiyo utimo gima chik ok oyiego chiengʼ Sabato?”


\par }{\PP \VS{3}Yesu nodwokogi niya,
{\WJ{“Pok ne usomo gima Daudi notimo kaachiel gi jogo mane ni kode ka kech ne kayogi?}}

\VS{4}{\WJ{Donge nodonjo e od Nyasaye, kendo nokawo makati ma nosepwodhi moket tenge ma chik ok oyiene ngʼato angʼata mondo ocham makmana jodolo. Kendo nochiwo moko ne jogo mane ni kode.”}}

\VS{5}Eka Yesu nowachonegi niya,
{\WJ{“Wuod Dhano en Ruodh Sabato.”}}


\par }{\PP \VS{6}Chiengʼ Sabato machielo nodhi ei sinagogi kendo nopuonjo, to ngʼato ne ni kanyo ma lwete korachwich notal.

\VS{7}Jo-Farisai kod jopuonj chik ne dwaro yo ma digiyudgo ketho kuom Yesu. Kuom mano ne gingʼiyogo machiegni, mondo gine ka dochang ngʼatno chiengʼ Sabato.

\VS{8}To Yesu nongʼeyo gima negiparo eka nowacho ni ngʼatno mane lwete otal niya,{\WJ{“Aa malo kendo chungi e nyim ji duto.”}} Kamano noa malo mi ochungo kanyono.


\par }{\PP \VS{9}Eka Yesu nowachonegi niya,
{\WJ{“Apenjou, ere gima chikwa oyie mondo otim chiengʼ Sabato, timo maber koso timo marach, reso ngima koso ketho ngima ngʼato?”}}


\par }{\PP \VS{10}Norangogi duto, to eka nowachone ngʼatno niya,
{\WJ{“Rie lweti.”}} Notimo kamano, kendo lwete nochango chuth.

\VS{11}To negikecho kendo negichako wuoyo ngʼato gi ngʼato kuom gino ma digitim ni Yesu.


\par }{\SH Jopuonjre apar gariyo
\par }
{\PP \VS{12}Chiengʼ moro achiel Yesu nowuok modhi e bath got moro mondo olem kendo nobedo otieno duto kolamo Nyasaye.

\VS{13}Kane okinyi ochopo, noluongo jopuonjre ire kendo noyiero apar gariyo kuomgi, mane owalo obedo joote:


\par }{\BB \par }
{\LI \VS{14}Simon (mane omiyo nying ni Petro); gi owadgi Andrea,

\par }{\LI Jakobo,

\par }{\LI Johana,

\par }{\LI Filipo,

\par }{\LI Bartholomayo,


\par }{\LI \VS{15}Mathayo,

\par }{\LI Thoma,

\par }{\LI Jakobo wuod Alfayo,

\par }{\LI Simon mane iluongo ni ja-Zilote,


\par }{\LI \VS{16}Juda wuod Jakobo,

\par }{\LI gi Judas Iskariot, mane olokore obedo jandhok.


\par }{\SH Gweth gi kwongʼ
\par }
{\PP \VS{17}Nolor kodgi piny kendo nochungo kama opie. Oganda maduongʼ mar jopuonjrene ne ni kanyo kod ji mangʼeny moa kuonde duto mag Judea, moa Jerusalem, kendo moa e dho nam mar Turo gi Sidon,

\VS{18}mane obiro mondo giwinje kendo ochang midekregi. Jogo mane jochiende thago nochangi,

\VS{19}to ji duto notemo mondo omule, nikech teko ne aa kuome mochangogi duto.


\par }{\PP \VS{20}Kane ongʼiyo jopuonjrene, nowacho niya,

\par }{\Q {\WJ{“Ogwedhu un jogo modhier,}}

\par }{\QB {\WJ{nimar pinyruoth Nyasaye en maru.}}


\par }{\Q \VS{21}{\WJ{Ogwedhu un joma kech kayo sani,}}

\par }{\QB {\WJ{nimar unuyiengʼ.}}

\par }{\Q {\WJ{Ogwedhu un muywak sani,}}

\par }{\QB {\WJ{nimar ununyier.}}


\par }{\Q \VS{22}{\WJ{Un joma ogwedhi ka ji mon kodu,}}

\par }{\QB {\WJ{ka gikwedou kendo giyanyou,}}

\par }{\QB {\WJ{kendo giketho nyingu,}}

\par }{\QC {\WJ{nikech Wuod Dhano.}}


\par }{\PP \VS{23}{\WJ{“Beduru mamor e ndalono kendo chikreuru ka uil, nikech poku duongʼ e polo. Nimar mano e kaka kweregi notimo ne jonabi.}}


\par }{\Q \VS{24}{\WJ{“To okwongʼu un jo-mwandu,}}

\par }{\QB {\WJ{nimar useyudo poku.}}


\par }{\Q \VS{25}{\WJ{Okwongʼu un joma yiengʼ maber e kindeni,}}

\par }{\QB {\WJ{nimar unudeny.}}

\par }{\Q {\WJ{Okwongʼu un jogo manyiero sani,}}

\par }{\QB {\WJ{nimar ubiro kuyo kendo ywak.}}


\par }{\Q \VS{26}{\WJ{Okwongʼu ka ji duto wuoyo maber kuomu,}}

\par }{\QB {\WJ{nimar mano e kaka kweregi notimone jonabi ma jo-miriambo.}}


\par }{\SH Hero wasigu
\par }
{\PP \VS{27}{\WJ{“Anto awachonu un joma winja kama: Heruru wasiku, timuru maber ni jomamon kodu.}}

\VS{28}{\WJ{Gwedhuru joma kwongʼou lamuru ni joma sandou.}}

\VS{29}{\WJ{Ka ngʼato othalo lembi konchiel, to lokne komachielo bende. Ka ngʼato okawo kotini, kik itame kawo lawi mar akor.}}

\VS{30}{\WJ{Miuru ji duto makwayou, to ka ngʼato okawo giri moro, to kik idwar ni mondo oduoknigo.}}

\VS{31}{\WJ{Timuru ne ji mamoko mana kaka duher mondo gin bende gitimnu.}}


\par }{\PP \VS{32}{\WJ{“Ka uhero joma oherou kende, to en ohala mane muyudo? Kata mana joricho bende ohero mana joma oherogi.}}

\VS{33}{\WJ{To ka utimo maber ni joma timonu maber, to en ohala mane ma uyudo? Kata mana joricho timo kamano.}}

\VS{34}{\WJ{To ka uholo mana joma un gi adier ni biro dwokonu, en ohala manade ma uyudo? Kata mana joricho holo mana joricho ka gigeno ni ibiro chulogi duto.}}

\VS{35}{\WJ{To heruru wasiku, timnegiuru maber, kendo holgiuru ka ok ugeno ni ubiro yudo gimoro bangʼe. Eka poku biro bedo maduongʼ kendo ubiro bedo yawuot Nyasaye Man Malo Moloyo, nikech ongʼwon gi jogo ma ok dewe kendo jomaricho.}}

\VS{36}{\WJ{Beduru mangʼwon, mana kaka Wuonu ngʼwon.}}


\par }{\SH Ngʼado bura ne jomoko
\par }
{\PP \VS{37}{\WJ{“Kik ungʼad ne ji bura, eka ok nongʼadnu bura. Kik uwuo kuom ngʼato marach, to ok bi wuo kuomu. Weuru ne ji richogi, to ibiro weyonu richou.}}

\VS{38}{\WJ{Chiwuru, to ibiro chiwonu. Ubiro yudo rapim maber, moiki kendo motiel mapongʼ thich, kendo oo oko. Nimar rapim mupimogo ema ibiro pimnugo un bende.”}}


\par }{\PP \VS{39}Nogoyonegi ngeroni niya,
{\WJ{“Ngʼat ma muofu bende nyalo telo ni ngʼama muofu machielo? Donge giduto ji ariyogo di gilingʼre ei bugo?}}

\VS{40}{\WJ{Japuonjre ok duongʼ moloyo japuonjne, to ngʼato ka ngʼato motiegi chuth biro bedo machal gi japuonjne.}}


\par }{\PP \VS{41}{\WJ{“Angʼo momiyo ineno ngʼinjo mar buch yath manie wangʼ wadu to pilni maduongʼ mar yath manie wangʼi iwuon to ok idew?}}

\VS{42}{\WJ{Ere kaka diwach ne owadu ni; owadwa, yie mondo agolni ngʼinjo mar buch yath manie wangʼi, ka in iwuon ok inyal neno pilni maduongʼ mar yath manie wangʼi iwuon? In ngʼat mawuondoreni, mokwongo gol pilni maduongʼ mar yath manie wangʼi iwuon oko, eka ibiro neno maler mar golo ngʼinjo mar buch yath manie wangʼ wadu oko.}}


\par }{\SH Yath gi olembene
\par }
{\PP \VS{43}{\WJ{“Onge yath maber manyago olemo maricho, kata yath marach manyago olemo maber.}}

\VS{44}{\WJ{Yath ka yath ingʼeyo kod olembe owuon. Ji ok pon olemb ngʼowu kuom yiende mag kudho, kata olemb mzabibu bende ok pon kuom otanglo.}}

\VS{45}{\WJ{Ngʼat maber golo gik mabeyo mawuok kuom ber mokano e chunye, to ngʼat marach golo gik maricho mawuok kuom rach mokano e chunye. Nimar gik mopongʼo chuny ngʼato ema wuok e dho ngʼato.}}


\par }{\SH Jagedo mariek kod mofuwo
\par }
{\PP \VS{46}{\WJ{“Angʼo momiyo uluonga ni, ‘Ruoth, Ruoth,’ to ok utim gima awacho?}}

\VS{47}{\WJ{Abiro nyisou kaka ngʼat mabiro ira, mawinjo wachna kendo timo chalo.}}

\VS{48}{\WJ{Ochalo gi ngʼat manogero ot, mane okunyo bur matut nyaka e lwanda kendo noketoe mise, kane koth ochwe ma pi opongʼo piny, apaka mogingore nogoyo odno to ne ok onyal yienge, nikech nogere motegno.}}

\VS{49}{\WJ{To jal mawinjo wechena to ok otimgi chalo gi ngʼat mane ogero ot ewi lowo maonge gi mise. E kindeno ma apaka mogingore nogoyo odno, nogore piny kendo nokethore chuth.”}}




\par }\Chap{7}{\SH Yie mar jaduongʼ lweny
\par }
{\PP \VerseOne{1}Kane Yesu osetieko wacho wechegi duto ka ji winjo, nodhi modonjo Kapernaum.

\VS{2}Kanyo ne nitie jatich jaduongʼ lweny, mane ruodhe ogeno ahinya, notuo kendo nochiegni gi tho.

\VS{3}Jaduongʼ lweny nowinjo humb Yesu, omiyo nooro jodongo mag jo-Yahudi ire, mondo gikwaye odhi ochang jatichne.

\VS{4}Kane gibiro ir Yesu negisaye chutho niya, “Ngʼatni owinjore mondo itimne maber,

\VS{5}nikech ohero pinywa kendo osegeronwa sinagogi.”

\VS{6}Kuom mano, Yesu nodhi kodgi.

\par }{\PP Kane oyudo ok en mabor gi ot, jaduongʼ lweny nooro osiepene mondo owachne niya, “Ruoth, kik ichandri, nikech ok awinjora ibi idonji ei oda.

\VS{7}Ma emomiyo asekwanora ni ok awinjora biro iri. To wach mana wach to jatichna biro chango.

\VS{8}Nimar an bende an ngʼama ni e bwo loch kod jolweny manie bwoya. Ka awacho ne moro ni, ‘Dhiyo’ to odhi, kendo machielo ni ‘Bi’ to obiro. Bende ka anyiso misumbana ni, ‘Tim ma,’ to otimo kamano.”


\par }{\PP \VS{9}Kane Yesu owinjo wach ngʼatno, nowuore, kendo kane olokore mongʼiyo oganda maluwe, nowacho niya,
{\WJ{“Awachonu, pok ayudo kata ngʼat achiel ma nigi yie maduongʼ machal kama kata e Israel.”}}

\VS{10}Eka jogo mane ooro nodok e ot to negiyudo jatich kangima.


\par }{\SH Yesu ochiero wuod dhako ma chwore otho
\par }
{\PP \VS{11}Mapiyo bangʼ mano, Yesu nodhi e dala miluongo ni Nain, to jopuonjrene gi oganda maduongʼ bende nodhi kode.

\VS{12}Kane osudo machiegni gi dhoranga dalano, to noromo gi joma otingʼo ngʼat motho ka igolo oko idhi yiko. Ngʼatno ne en wuowi achiel kende ma wuod dhako ma chwore otho. To oganda maduongʼ moa e dalano ne ni kode.

\VS{13}Kane Ruoth onene, chunye nokeche kendo nowacho niya,
{\WJ{“Kik iywagi.”}}


\par }{\PP \VS{14}Eka nodhi machiegni kendo nomulo sanduku mane otingʼe wuowi manotho, to jogo mane otingʼe nochungʼ. Nowachone,
{\WJ{“Wuowi matin, awachoni, chungi aa malo!”}}

\VS{15}Ngʼat mane othono noa malo mobedo piny kendo nochako wuoyo, to Yesu nokawe momiye min-gi.


\par }{\PP \VS{16}Ji duto ne luoro omako kendo negipako Nyasaye. Negiwacho niya, “Janabi maduongʼ osewuok e dierwa. Nyasaye osebiro konyo joge.”

\VS{17}Wach maberni mar Yesu nolandore e Judea mangima kod gwenge mokiewo kode.


\par }{\SH Yesu kod Johana ja-Batiso
\par }
{\PP \VS{18}Jopuonjre Johana nonyise gigi duto. Noluongo ji ariyo kuomgi,

\VS{19}mine oorogi ir Ruoth mondo gipenje niya, “In e jalno mane onego obi koso warit ngʼat machielo?”


\par }{\PP \VS{20}Kane jogo obiro ir Yesu, negiwachone niya, “Johana ja-Batiso noorowa iri mondo wapenj ni, ‘In e jalno mane onego obi, koso warit ngʼat machielo?’ ”


\par }{\PP \VS{21}E sa nogono Yesu nochango ji mangʼeny mane nigi tuoche, midekre kod chunje maricho, kendo nomiyo muofni mangʼeny oneno.

\VS{22}Kamano nowacho ni jogo mane oor niya,
{\WJ{“Doguru kendo unyis Johana gik ma useneno kendo winjo: Muofni neno, rongʼonde wuotho, jogo man-gi dhoho ichango, joma itgi odinore winjo wach, joma otho ichiero, kendo Injili iyalo ne joma odhier.}}

\VS{23}{\WJ{En ngʼat mogwedhi jal ma ok chwanyre mabar nikech an.”}}


\par }{\PP \VS{24}Bangʼe ka jopuonjre Johana nosea odhi, Yesu nochako wuoyo gi oganda kuom Johana kowacho niya,
{\WJ{“Angʼo mane udhi mondo une e thim? Ne udhi neno odundu ma yamo tero koso?}}

\VS{25}{\WJ{Ka ok mano, to en angʼo mane udhi mondo une? Ne udhi neno ngʼat morwakore gi lewni mabeyo koso? Ooyo, jogo marwakore gi lewni ma nengogi tek kendo madhialore gi gik mabeyo ni e ute ruodhi.}}

\VS{26}{\WJ{To un nudhi mondo une angʼo? Janabi? Ee, awachonu, ni ne udhi neno ngʼat moloyo janabi gi duongʼ.}}

\VS{27}{\WJ{Ma e jal mane ondik kuome niya,}}

\par }{\Q {\WJ{“ ‘Abiro oro jaotena mondo otel e nyimi,}}

\par }{\QB {\WJ{obiro losoni yori kapok ibiro.’}}\FTNT{*}{{\FR 7:27 }{\FT{}}{\XT{Mal 3:1}}}


\par }{\MM \VS{28}{\WJ{Awachonu, kuom jogo duto mamon onywolo onge ngʼato maduongʼ moloyo Johana; kata kamano ngʼatno matinie moloyo e pinyruoth Nyasaye duongʼ moloye.”}}


\par }{\PP \VS{29}(Ji duto, kata mana jasol osuru, kane giwinjo weche Yesu, ne giyie ni yor Nyasaye ni kare, nikech nosebatisgi gi Johana.

\VS{30}To jo-Farisai kod jogo molony e chik nodagi dwaro mar Nyasaye kuomgi giwegi, nikech ne pok obatisgi gi Johana.)


\par }{\PP \VS{31}Yesu nopenjogi niya,
{\WJ{“Koro en angʼo ma dapimgo tiengʼ ma kawuononi? Gichalo gi angʼo?}}

\VS{32}{\WJ{Gichalo nyithindo mobedo e chiro kendo luongore kendgi moro ka moro kagiwacho niya,}}

\par }{\Q {\WJ{“ ‘Ne wagoyonu asili,}}

\par }{\QB {\WJ{to ne ok umiel;}}

\par }{\Q {\WJ{bende ne wadengo ka wawero wend tho,}}

\par }{\QB {\WJ{to ne ok uywak.’}}


\par }{\MM \VS{33}{\WJ{Nimar Johana Ja-batiso nobiro ka ok ocham makati kata madho divai, to uwacho ni, ‘En gi jachien.’}}

\VS{34}{\WJ{Wuod Dhano nobiro ka chiemo kendo metho, to uwacho ni, ‘Neyeuru jawuoro kendo jamer mosiep josol osuru gi joricho.’}}

\VS{35}{\WJ{To rieko ifwenyo adimba gi nyithinde duto.”}}


\par }{\SH Yesu owir gi mo kod dhako ma jaricho
\par }
{\PP \VS{36}Chiengʼ moro ja-Farisai achiel moro noluongo Yesu mondo ochiem kode nodhi e od ja-Farisai mobedo but mesa.

\VS{37}Kane dhako mane osedak e ngima mar richo e dalano nowinjo ni Yesu ne chiemo e od ja-Farisai, nokelo chupa mar alabasta mopongʼ gi mo mangʼwe ngʼar,

\VS{38}kendo nochungʼ e toke, but tiende, pi wangʼe nolwar e tiendene ma gitimo pi eka noyweyogi gi yie wiye, monyodhogi kendo noolo mo mangʼwe ngʼar kuomgi.


\par }{\PP \VS{39}Kane ja-Farisai mane oluonge oneno ma, nowacho owuon niya, “Ka dine bed ni ngʼatni en janabi, to nine ongʼeyo ni ngʼat ma muleni en ngʼat machalo nade kendo ni en dhako machalo nade nikech en jaricho.”


\par }{\PP \VS{40}Yesu nodwoke niya,
{\WJ{“Simon, an-gi gima adwaro wachoni.”}}

\par }{\PP Nowachone niya, “Wachna, japuonj.”


\par }{\PP \VS{41}{\WJ{“Ji ariyo ne nigi gowi mar jahol pesa, moro. Achiel nenigigope mar silingʼ mia abich, to machielo piero abich.}}

\VS{42}{\WJ{Giduto ji ariyogi ne gionge gi pesa ma gichulego, omiyo noweyonegi gopegi. Koro en mane kuomgi mabiro here moloyo?”}}


\par }{\PP \VS{43}Simon nodwoko niya, “Aparo ni ngʼat mane nigi gowi maduongʼ mowene.”

\par }{\PP Yesu nowacho niya,
{\WJ{“Isengʼado bura makare.”}}


\par }{\PP \VS{44}Eka nolokore mongʼiyo dhakono mowachone Simon, niya,
{\WJ{“Ineno dhakoni? Nabiro odi. Ne ok imiya pi moro amora mondo alwokgo tiendena, to nolwoko tiendena gi pi wangʼe kendo noyweyogi gi yie wiye.}}

\VS{45}{\WJ{To in ne ok inyodha, to dhakoni chakre sa mane adonjo, ne ok oweyo nyodho tiendena.}}

\VS{46}{\WJ{Ne ok iolo mo e wiya, to oseolo mo mangʼwe ngʼar e tiendena.}}

\VS{47}{\WJ{Emomiyo, awachoni ni richone mathoth osewene, nikech nonyiso hera mathoth. To ngʼat mowene richo manok, herane bende tin.”}}


\par }{\PP \VS{48}Eka Yesu nowachone niya,
{\WJ{“Richoni oweni.”}}


\par }{\PP \VS{49}Welo mamoko nochako penjore kendgi giwegi kawacho niya, “Mani en ngʼa maweyo ne ji richogi?”


\par }{\PP \VS{50}Yesu nowachone dhakono niya,
{\WJ{“Yieni oseresi; dhi gi kwe.”}}




\par }\Chap{8}{\SH Ngech jachwoyo
\par }
{\PP \VerseOne{1}Bangʼ mano, Yesu nowuotho kodhi e dala ka dala kod gwengʼ ka gwengʼ ka olando Injili mar pinyruoth Nyasaye. Jopuonjrene apar gariyo ne ni kode,

\VS{2}kaachiel gi mon moko mane osegol kuomgi jochiende kendo ochang tuochegi kaka Maria (mane iluongo ni Magdala) mane jochiende abiriyo osewuok kuome;

\VS{3}Joana chi Chuza, mane jatelo e od Herode gi Susana kod mon mamoko mathoth. Mon-gi nekonyogi ka gichiwonegi gigegi giwegi.


\par }{\PP \VS{4}Kane oyudo oganda maduongʼ chokore kendo ji ne biro ir Yesu moa e dala ka dala nogoyonegi ngero niya,

\VS{5}{\WJ{“Japur moro nodhi chwoyo kodhi. Kane oyudo ochwoyo kodhi, moko nolwar e yo mi nonyon-gi kendo winy mafuyo e kor polo nochamogi duto.}}

\VS{6}{\WJ{Moko nolwar ewi lwanda mine gitwi kendo ne gitwo nikech ne gionge kod ngʼich.}}

\VS{7}{\WJ{Kodhi moko nolwar e kind kudho, to ka kudhogo nodongo kod cham to ne githungʼo chamgo.}}

\VS{8}{\WJ{Bende kothe moko nolwar e lowo maber. Ne gitwi kendo neginyago cham, nyadi mia moloyo kaka nochwoyo.”}}

\par }{\PP Kane owacho ma, nogoyo koko niya,{\WJ{“Ngʼat man-gi ite mar winjo wach mondo owinji.”}}


\par }{\PP \VS{9}Jopuonjre nopenje tiend ngerono.

\VS{10}Nowacho niya,
{\WJ{“Un osemiu rieko mar ngʼeyo gik mopondo mag pinyruoth Nyasaye, to ji mamoko awuoyonegi gi ngero, mondo omi,}}

\par }{\Q {\WJ{“ ‘kata ka obedo ni gingʼicho,}}

\par }{\QB {\WJ{to ok ginine gimoro;}}

\par }{\Q {\WJ{kendo gibiro siko ka giwinjo weche miwacho,}}

\par }{\QB {\WJ{to wach ok nodonjnegi.’}}\FTNT{*}{{\FR 8:10 }{\FT{}}{\XT{Isa 6:9}}}


\par }{\PP \VS{11}{\WJ{“Ma e gima ngeroni nyiso: Kodhi en wach Nyasaye.}}

\VS{12}{\WJ{Molwar e dir yo gin jogo mawinjo, to jachien biro kendo golo wach ei chunygi, mondo kik giyie ma wargi.}}

\VS{13}{\WJ{Molwar e lwanda gin jogo ma rwako wach gi mor ka giwinje, to gionge gi tiendegi. Giyie kuom kinde moromo, to e kinde mag tem gipodho giaa.}}

\VS{14}{\WJ{Kodhi molwar e dier kudho ochungo kar jogo mawinjo, to ka gidhiyo e yoregi, to parruok mar ngima, mwandu kod mor mar piny thungʼogi, ma ok gidong motegno.}}

\VS{15}{\WJ{To kodhi manie lowo maber, ochungo kar jogo man-gi chuny malongʼo kendo maber, mawinjo wach, gikane, kendo gibedo modhil ma ginyag cham.}}


\par }{\SH Taya e rachungi
\par }
{\PP \VS{16}{\WJ{“Onge ngʼato mamoko taya kendo umo gi atonga kata kete e bwo kitanda. Kar timo kamano, to okete ewi rachungi taya, mondo jogo madonjo one ler.}}

\VS{17}{\WJ{Nimar onge gimoro mopandi ma ok nofweny, to bende onge gima lingʼ-lingʼ ma ok nongʼere kata noket e lela.}}

\VS{18}{\WJ{Emomiyo paruru ahinya maber kaka uwinjo. Ngʼat man-go nomedne mi nobed gi gik mogundho; to ngʼat ma ongego kata mano moparo ni en-go nomaye.”}}


\par }{\SH Min Yesu gi owetene
\par }
{\PP \VS{19}Koro min Yesu gi owetene nobiro mondo ginene, to ne ok ginyal sudo machiegni kode nikech oganda.

\VS{20}Ngʼat moro nowachone Yesu niya, “Minu gi oweteni ochungʼ oko, gidwaro neni.”


\par }{\PP \VS{21}Nodwoko niya,
{\WJ{“Minwa kod owetena gin jogo mawinjo wach Nyasaye kendo timo.”}}


\par }{\SH Yesu okweyo apaka
\par }
{\PP \VS{22}Chiengʼ moro Yesu nowacho ne jopuonjrene niya,
{\WJ{“Wadhiuru loka nam komachielo.”}} Omiyo negidonjo ei yie kendo giwuok gidhi.

\VS{23}Kane gikwangʼ, nindo notere. Eka ahiti mangʼongo notugore e nam, koro yieno ne opongʼ gi pi kendo ne gin e chandruok maduongʼ.


\par }{\PP \VS{24}Jopuonjre nodhi ire mochiewe, kagiwachone niya, “Ruoth, Ruoth, wabiro nimo!”

\par }{\PP Nochungo oa malo kendo nokwero yamo gi apaka mager mi ahiti nopie kendo gik moko duto nokwe.

\VS{25}Nopenjo jopuonjrene niya,
{\WJ{“Ere yie ma un-go?”}}

\par }{\PP Luoro nomakogi kendo negiwuoro mine gipenjore giwegi niya, “Ma en ngʼa? Ochiko nyaka yembe kod pi, mi giwinje.”


\par }{\SH Yesu ochango ngʼat man-gi jachien
\par }
{\PP \VS{26}Negikwangʼ gichopo e gwengʼ miluongo ni Gerasi, man loka nam Galili.

\VS{27}Kane Yesu owuok oko e dho wath, ngʼat moro man-gi jochiende moa e dalano noromo kode, kuom kinde mangʼeny ngʼatni ne pok orwako law kata dak ei ot, to nodak e dier liete.

\VS{28}Kane oneno Yesu, noywak matek kendo nopodho piny e tiende, kogoyo koko gi dwol mamalo niya, “Yesu Wuod Nyasaye Man Malo Moloyo, angʼo milaro koda? Asayi, kik isanda!”

\VS{29}Nimar noyudo Yesu osechiko jachien marachno mondo owuog kuom ngʼatno. Kuom kinde mangʼeny nomake, to kata nosetwe lwetene, gi tiendene gi nyororo, kendo okete e bwo jarit, nosebedo kochodo nyororo kendo jochiende ne riembe nyaka e thim.


\par }{\PP \VS{30}Yesu nopenje niya,
{\WJ{“Nyingi ngʼa?”}}

\par }{\PP Nodwoko niya, “Wan oganda” nikech jochiende mangʼeny nosedonjo kuome.

\VS{31}To negisiko gikwaye mondo kik ochikgi gidhiyo e Bur Matut Maonge Gikone.


\par }{\PP \VS{32}To kweth maduongʼ mag anguro ne kwayo e bath got kanyo. Jochiendego nosayo Yesu mondo oyie gidonji eigi, mi nomiyogi thuolo.

\VS{33}Kane jochiendego nowuok oa ei ngʼatno, negidhiyo gidonjo ei angurogo, kendo kweth angurogo noringo matek koluwo aridiridi mochomo nam mi giduto ne githo ei pi.


\par }{\PP \VS{34}Kane jogo makwayo angurogo noneno gima nosetimore, negiringo mi gidhi gitero wach ne ji duto modak e dala kendo e gwengʼno.

\VS{35}Mi ji nowuok mondo gine gino mosetimore. Kane gibiro ir Yesu, negiyudo ngʼatno ma yande jochiende nosewuok kuome, kobedo piny e tiend Yesu, korwakore kendo ka parone ni kare; mi luoro nomakogi.

\VS{36}Jogo mane oneno gima notimore nonyiso ji kaka ngʼat mane nigi jochiende nochangi

\VS{37}Eka ji duto manie gwengʼ Gerasi duto nokwayo Yesu mondo odar odhi owegi, nikech luoro maduongʼ nomakogi. Omiyo nodonjo ei yie kendo noa kanyo.


\par }{\PP \VS{38}Ngʼat mane jochiende owuok kuome, nosaye mondo oyie odhi kode, to Yesu notame, kawachone niya,

\VS{39}{\WJ{“Dogi dala kendo inyis ji gik madongo ma Nyasaye osetimoni.”}} Omiyo ngʼatno nowuok odhi molando ne dala duto gik mangʼeny ma Yesu nosetimone.


\par }{\SH Nyako motho gi dhako matuo
\par }
{\PP \VS{40}Koro kane Yesu odwogo, oganda norwake nimar negirite giduto.

\VS{41}Eka ngʼato moro ma nyinge Jairo, jatich sinagogi, nobiro mogoyo chonge piny e tiend Yesu, kosaye mondo odhi ode,

\VS{42}nikech nyare achiel kende, nyako madirom ja-higni apar gariyo, ne tho.

\par }{\PP Ka Yesu ne ni e yo, oganda maduongʼ nothungʼe mane gichiegni hinye.

\VS{43}To dhako moro ne ni kanyo mane osebedo ka iye chwer kuom higni apar gariyo to onge ngʼat mane nyalo change.

\VS{44}Nobiro gi yo katoke kendo nomulo riak lawe, kendo iye machwer nochok gikanyono.


\par }{\PP \VS{45}Yesu nopenjo niya,
{\WJ{“En ngʼa momula?”}}

\par }{\PP Kane giduto gikwero, Petro nowacho niya, “Ruoth, ok ineye kaka ji olwori kendo othungʼi.”


\par }{\PP \VS{46}To Yesu nowacho niya,
{\WJ{“Ngʼato moro omula; angʼeyo ma nikech teko osewuok kuoma.”}}


\par }{\PP \VS{47}Bangʼ kane dhakono oneno ni ok onyal aa ma ok ofwenyore, nobiro ka otetni kendo nopodho e tiend Yesu. Nohulo e nyim ji duto gimomiyo nomule kendo kaka nochango sano sano.

\VS{48}Eka nowachone niya,
{\WJ{“Nyara, yieni osechangi. Dhi gi kwe.”}}


\par }{\PP \VS{49}Kane oyudo Yesu pod wuoyo, ngʼato moro nobiro moa e od Jairo, ma jatend sinagogi, mowacho niya, “Nyari osetho, omiyo kik ichand japuonj kendo.”


\par }{\PP \VS{50}Kane owinjo ma, Yesu nowachone Jairo niya,
{\WJ{“Kik iluor, bed gi yie kendo obiro chango.”}}


\par }{\PP \VS{51}Kane ochopo e od Jairo, ne ok oyie ni ngʼato moro amora mondo odonj kode makmana Petro, Johana gi Jakobo kod wuon nyathi gi min mare.

\VS{52}Gie kindeno, ji duto ne goyo nduru kendo Yesu nowachonegi niya,
{\WJ{“Weuru ywak nimar ok otho to onindo aninda.”}}


\par }{\PP \VS{53}Neginyiere, nikech negingʼeyo ni osetho.

\VS{54}To nomako lwet nyakono kendo nowacho niya,
{\WJ{“Nyathina, chungi ia malo.”}}

\VS{55}Chunye noduogo, kendo nochungʼ oa malo gisano. Eka Yesu nowachonegi mondo gimiye gimoro ocham.

\VS{56}Jonywolne nohum, to nomiyogi chik ni kik ginyis ngʼato moro amora gima nosetimore.




\par }\Chap{9}{\SH Yesu ooro jopuonjre apar gariyo
\par }
{\PP \VerseOne{1}Kane Yesu oseluongo ji apar gariyogo kaachiel, nomiyogi nyalo kod teko mar golo jochiende duto kendo chango tuoche,

\VS{2}kendo noorogi oko mondo giyal pinyruoth Nyasaye kendo chango joma tuo.

\VS{3}Nowachonegi niya,
{\WJ{“Kik utingʼ gimoro ka udhi e wuoth obed luth kata ofuku kata chiemo, kata pesa, kata law machielo miloko.}}

\VS{4}{\WJ{Ubed e ot moro amora mudonje, nyaka ua e dalano.}}

\VS{5}{\WJ{Ka ji ok orwakou, to utengʼ buch tiendeu sa ma uwuok e dalagi mondo obednegi ranyisi ni bura oseloyogi.”}}

\VS{6}Kamano ne giwuok ma gidhiyo e gwengʼ ka gwengʼ, ka giyalo Injili kendo gichango ji kuonde duto.


\par }{\PP \VS{7}Koro Ruoth Herode nowinjo gik moko duto matimore, to noparore, nikech ji moko ne wacho ni Johana osechier oa kuom joma otho.

\VS{8}Jomoko to ni Elija osefwenyore, to joma moko bende ni achiel kuom jonabi machon osebedo mangima kendo.

\VS{9}To Herode nowacho niya, “Johana ne asengʼado wiye, koro ma, to en ngʼa ma awinjo gik ma kamagi kuome?” Kendo notemo mondo onene.


\par }{\SH Yesu opidho ji alufu abich
\par }
{\PP \VS{10}Ka joote noduogo neginyiso Yesu gima negisetimo. Eka nokawogi modhi kodgi ka gin kendgi giwegi e dala miluongo ni Bethsaida,

\VS{11}to oganda nowinjo mano kendo ne giluwe. Norwakogi kendo nowuoyo kodgi kuom loch mar pinyruoth Nyasaye, kendo nochango jogo mane dwaro chang.


\par }{\PP \VS{12}Kar seche moko mag odhiambo Jopuonjre apar gariyo nobiro ire kendo negiwachone niya, “We ogandani owuogi mondo gidhi e mier machiegni kod gwenge mondo giyud chiemo kod kuonde nindo, nikech wan e thim.”


\par }{\PP \VS{13}Yesu nodwoko niya,
{\WJ{“Migiuru gimoro gicham un uwegi.”}}

\par }{\PP Negidwoko niya, “Wan mana gi makati abich gi rech ariyo kende, makmana ka wanyalo dhi mondo wangʼiew chiemo ne ogandani duto.”

\VS{14}Ne nitie ji machwo kanyo ma dirom alufu abich.

\par }{\PP To nowachone jopuonjrene niya,
{\WJ{“Nyisgiuru gibed piny e migepe mag ji madirom piero abich, moro ka moro.”}}

\VS{15}Jopuonjre notimo kamano kendo giduto negibedo piny.

\VS{16}Bangʼe nokawo makati abichgo gi rech ariyogo nongʼiyo polo malo, kogoyo erokamano kendo nongʼingogi. Eka nomiyogi jopuonjre mondo opog ji.

\VS{17}Giduto negichiemo mi giyiengʼ, kendo bangʼ chiemo jopuonjre nochoko ngʼinjo mag chiemo mane ji ochamo oweyo okepe apar gariyo mopongʼ.


\par }{\SH Petro ohulo Kristo ayanga
\par }
{\PP \VS{18}Chiengʼ moro kane Yesu lemo kama opondo kendo ne en gi jopuonjrene, nopenjogi niya,
{\WJ{“Oganda wacho ni An ngʼa?”}}


\par }{\PP \VS{19}Negidwoke niya, “Jomoko wacho ni in Johana ja-Batiso, to jomoko wacho ni in Elija to jomoko bende wacho ni in achiel kuom jonabi machon ema osedwogo mobedo mangima kendo.”


\par }{\PP \VS{20}Nopenjogi niya,
{\WJ{“To un to uwacho ni an ngʼa?”}}

\par }{\PP Petro nodwoke niya, “In Kristo ma wuod Nyasaye.”


\par }{\PP \VS{21}Yesu nosiemogi matek mondo kik ginyis, ngʼato angʼata wachni.

\VS{22}Kendo nowacho niya,
{\WJ{“Wuod Dhano nyaka yud sand mangʼeny, kendo ibiro kwede gi jodong oganda gi jodolo madongo kod jopuonj chik, bende nyaka nonege kendo chiengʼ mar adek nochiere obed mangima.”}}


\par }{\PP \VS{23}Eka nowachonegi duto niya,
{\WJ{“Ka ngʼato dwaro luwo bangʼa, to nyaka okwedre owuon kendo otingʼ msalape ndalo duto eka oluwa.}}

\VS{24}{\WJ{Nimar ngʼatno madwaro reso ngimane, ngimane biro lalne, to ngʼatno mowito ngimane nikech an, abiro rese.}}

\VS{25}{\WJ{Ere ber ma ngʼato yudo ka piny duto obedo mare, to olalo kata owito ngimane.}}

\VS{26}{\WJ{Ka ngʼato wiye kuot koda kod wechena, Wuod Dhano bende wiye biro kuot kode ka obiro duogo e duongʼ mare kendo e duongʼ mar Wuoro kod mar malaike maler.}}


\par }{\PP \VS{27}{\WJ{“Awachonu adier ni nitie jomoko mochungʼ buta ka ma ok nokal e tho kapok gineno pinyruoth Nyasaye.”}}


\par }{\SH Kit Yesu olokore
\par }
{\PP \VS{28}Kar ndalo ma dirom aboro bangʼ ka Yesu nosewacho mani, nokawo Petro gi Johana kod Jakobo kaachiel kode kendo negidhiyo malo ewi got mondo gilam.

\VS{29}To kane olamo, kit wangʼe nolokore, kendo lepe nolokore marieny ka ler mar mil polo.

\VS{30}Ji ariyo, Musa gi Elija, nofwenyore e duongʼ maler, ka giwuoyo gi Yesu.

\VS{31}Negiwuoyo kuom thone, mane koro ochiegni chopo ei Jerusalem.

\VS{32}Petro kaachiel gi jowadgi ne nindo oingo ahinya, to kane gichiewo maber, negineno duongʼne kod ji ariyo kochungo kode.

\VS{33}Kane jogo weyo Yesu, Petro nowachone niya, “Jaduongʼ en gima ber mondo wabed ka eri. We mondo wager kiru achiel mari, achiel mar Musa to machielo mar Elija.” (Ne ok ongʼeyo gino mane owacho.)


\par }{\PP \VS{34}Kane pod owuoyo, boche polo nobiro apoya moumogi, kendo negiluor kane bor polono noumogi.

\VS{35}Eka dwol moro noa e boche polo, kawacho niya, “Ma e Wuoda, maseyiero; winjeuru.”

\VS{36}Kane dwol osewuoyo, negiyudo ni Yesu ni kende. Jopuonjre nokano wachni e kindgi giwegi kendo ne ok ginyiso ngʼato angʼata kuom gik mane giseneno.


\par }{\SH Ochang wuowi man-gi jachien marach
\par }
{\PP \VS{37}Kinyne, kane gibiro gilor gia e got, oganda maduongʼ noromone.

\VS{38}Ngʼat moro e dier oganda noluongo matek niya, “Japuonj akwayi, range wuodani, nikech en nyathina achiel kende.

\VS{39}Ndalo duto jachien make kendo ogoyo koko, bende ogoye piny moriere kogwecho, kendo dhoge wuok buoyo. Jachien-no sande kinde duto, kendo ohinye.

\VS{40}Ne akwayo jopuonjreni mondo oriembe oko, to ne otamogi.”


\par }{\PP \VS{41}Yesu nodwoko niya,
{\WJ{“Yaye, tiengʼ maonge yie kendo mobamni, to nyaka karangʼo ma dabed kodu kendo chandra kodu.”}} Kel ane wuodi ka.


\par }{\PP \VS{42}Kata e kindeno mane wuowino ne biro, jachien nogoye piny mi nogwecho marach. To Yesu nochiko jachien marachno mi nochango wuowino, kendo nochiwe ne wuon mare.

\VS{43}Kendo giduto ne giwuoro duongʼ mar Nyasaye.

\par }{\PP Kane ji duto wuoro kuom gigo duto ma Yesu notimo, nowachone jopuonjrene niya,

\VS{44}{\WJ{“Chikuru itu maber ni gino madwaro nyisou: Wuod Dhano ibiro ndhogi mi keti e lwet ji.”}}

\VS{45}To ne ok giwinjo tiend wachni. Ne opandorenegi, momiyo ne ok gingʼeyo tiende, kendo negiluor mar penje mondo gingʼe tiende.


\par }{\SH En ngʼa mabiro bedo maduongʼ moloyo
\par }
{\PP \VS{46}Mbaka nowuok e kind jopuonjre ni en ngʼa kuomgi manobed maduongʼ moloyo.

\VS{47}Kaka Yesu nongʼeyo parogi, nokawo nyathi matin mokete ochungʼ bute.

\VS{48}Eka nowachonegi niya,
{\WJ{“Ngʼato angʼata morwako nyathi matin-ni e nyinga orwaka, to ngʼama orwaka, orwako jal mane oora. Nimar ngʼat matin mogik kuomu duto en ngʼama duongʼ moloyo.”}}


\par }{\PP \VS{49}Johana nowachone niya, “Jaduongʼ, ne waneno ngʼato ka golo jochiende e nyingi kendo ne watemo tame, nikech ok en achiel kuomwa.”


\par }{\PP \VS{50}To Yesu nowacho niya,
{\WJ{“Kik utame, nimar ngʼat ma ok mon kodu en jakoru.”}}


\par }{\SH Akweda mar jo-Samaria.
\par }
{\PP \VS{51}Kane kinde ochopo monego terego malo e polo, Yesu noramo ni nyaka ochop Jerusalem.

\VS{52}Eka nooro joote mondo otel nyime odhi e dala jo-Samaria mondo oikne gik moko;

\VS{53}to ji mane nikanyo ne ok orwake, nikech nodhi Jerusalem.

\VS{54}Kane jopuonjrene ma Jakobo gi Johana ne oneno ma, negipenjo niya, “Ruoth, idwaro ni mondo waluong mach oa e polo obi otiekgi koso?”

\VS{55}To Yesu nolokore, mokwerogi.\FTNT{*}{{\FR 9:55 }{\FT{Loko moko nigi: Kendo Yesu nowacho niya “Ok ungʼeyo kit roho ma un-go, nimar Wuod Dhano ne ok obiro mondo otiek ngima dhano, to nobiro mondo oresgi.”}}}

\VS{56}Bangʼ mano, negidhi e dala machielo.


\par }{\SH Nengo mar luwo Yesu
\par }
{\PP \VS{57}Kane oyudo giwuotho e yo, ngʼat moro nowachone niya, “Abiro luwi kamoro amora midhiye.”


\par }{\PP \VS{58}To Yesu nodwoke niya,
{\WJ{“Bwe nigi buchegi kendo winy mafuyo e kor yamo nigi utegi, to Wuod Dhano onge gi kamoro amora monyalo kete wiye.”}}


\par }{\PP \VS{59}Nowachone ngʼat machielo niya,
{\WJ{“Luwa.”}}

\par }{\PP To ngʼatno nodwoko niya, “Ruoth, yiena adhi ayik wuonwa mondi.”


\par }{\PP \VS{60}Yesu nowachone niya,
{\WJ{“We joma otho oik jogegi motho, to in dhiyo kendo iland wach mar pinyruoth Nyasaye.”}}


\par }{\PP \VS{61}To pod ngʼat machielo moro nowacho niya, “Abiro luwi, Ruoth, to mokwongo, yiena adogi mondo adhi goyo oriti ni joodwa.”


\par }{\PP \VS{62}Yesu nodwoko niya,
{\WJ{“Ngʼama osemako kwer dhok to pod ngʼiyo chien ok owinjore ni tich mar pinyruoth Nyasaye.”}}




\par }\Chap{10}{\SH Yesu ooro ji piero abiriyo gariyo
\par }
{\PP \VerseOne{1}Bangʼ mano, Ruoth noyiero ji piero abiriyo gariyo mamoko, kendo noorogi ariyo, ariyo mondo otel nyime e mier duto kod kamoro amora mane obiro dhiyoe.

\VS{2}Nowachonegi niya,
{\WJ{“Cham ochiek mathoth, to jotich nok kuom mano kwauru Ruodh keyo mondo oor jotich odhi e puothe mar keyo.}}

\VS{3}{\WJ{Dhiuru! Aorou mondo udhi mana kaka rombe e dier ondiegi.}}

\VS{4}{\WJ{Kik utingʼ ofuku mar pesa, kata ofuku mar wuoth, kata mana opato, kendo kik umos ngʼato e yo.}}


\par }{\PP \VS{5}{\WJ{“Ka udonjo e ot to wachuru mokwongo ni, ‘Kwe obedi e odni.’}}

\VS{6}{\WJ{Ka ngʼat kwe ni kanyo to kwe maru nobed kuome; to ka ok kamano, to kweuno noduognu.}}

\VS{7}{\WJ{Beduru e odno, ka uchamo kendo umadho gimoro amora ma gimiyou, nimar jatich owinjore gi pokne. Kik uwuothi ka ua e ot ka ot.}}


\par }{\PP \VS{8}{\WJ{“Ka udonjo e dala mi orwaku to chamuru gino ma oket e nyimu.}}

\VS{9}{\WJ{Changuru joma tuo man kanyo kendo wachnegiuru ni, ‘Pinyruoth Nyasaye osekayo machiegni kodu.’}}

\VS{10}{\WJ{To ka udonjo e dala moro to ok orwaku, dhiuru e akek yore kendo uwach niya,}}

\VS{11}{\WJ{‘Kata mana buch dalau momoko e tiendewa watengʼo oko. To beduru kungʼeyo maler ni: Pinyruoth Nyasaye osekayo machiegni.’}}

\VS{12}{\WJ{Awachonu ni nobed maber-ber ne Sodom maloyo dalano.}}


\par }{\PP \VS{13}{\WJ{“Mano kaka unune malit un jo-Korazin! Mano kaka unune malit un jo-Bethsaida! Nimar ka dine honni motimnugi dinetim ne Turo gi Sidon to dine giseweyo richo chon ka girwakore gi lep gugru, kendo gibet ka gibukore gi buru.}}

\VS{14}{\WJ{To enobed maber-ber ne Turo gi Sidon e ndalo mar ngʼado bura moloyo ne un.}}

\VS{15}{\WJ{To in Kapernaum bende ibiro tingʼori malo nyaka polo koso? Ooyo, ibiro lwar piny nyaka piny joma otho.}}


\par }{\PP \VS{16}{\WJ{“Ngʼat ma winjou, winja, ngʼat modagiu odaga, kendo ngʼat modaga odagi jal ma noora.”}}


\par }{\PP \VS{17}Ji piero abiriyogo noduogo kod ilo mi giwacho niya, “Ruoth, nyaka jochiende bende winjowa ka wagologi e nyingi.”


\par }{\PP \VS{18}Nodwoko niya,
{\WJ{“Ne aneno Satan kalor aa e polo mana ka mil polo.}}

\VS{19}{\WJ{Asemiyou loch mondo unyon thuonde gi thomoni kendo uloo teko duto mag jasigu bende onge gima nohinyu.}}

\VS{20}{\WJ{To kik ubed moil ni jochiende winjou, to beduru moil ni nyingu ondiki e polo.”}}


\par }{\PP \VS{21}E sechego ka Roho Maler nomiyo Yesu opongʼ gi ilo, nowacho niya,
{\WJ{“Apakoi, Wuonwa, Ruodh polo gi piny, nikech isepando gigi ne joma riek gi joma osomo, to isefwenyogi ne nyithindo matindo. Ee, Wuora, nimar mano ema ne berni kotimore.}}


\par }{\PP \VS{22}{\WJ{“Wuonwa oseketo gik moko duto e lweta. To onge ngʼama ongʼeyo Wuowi makmana Wuoro kende, bende onge ngʼama ongʼeyo Wuoro makmana Wuowi kaachiel gi joma Wuowi oyiero mondo ofwenynegi.”}}


\par }{\PP \VS{23}Eka nolokore ir jopuonjrene kendo nowachonegi kar kendgi niya,
{\WJ{“Ogwedh wenge maneno gik munenogi.}}

\VS{24}{\WJ{Nimar awachonu ni jonabi kod ruodhi mangʼeny ne gombo neno gik munenogi, to ne ok gineno kendo winjo gik muwinjogi, to ne ok giwinjo.”}}


\par }{\SH Ngech ja-Samaria ma kite ber
\par }
{\PP \VS{25}Chiengʼ moro achiel, ngʼat moro molony e chik nochungʼ mondo otem Yesu, nopenjo niya, “Japuonj, en angʼo monego atim eka ayud ngima mochwere kaka girkeni mara?”


\par }{\PP \VS{26}Nodwoko niya,
{\WJ{“Angʼo mondiki e chik? Isome nade?”}}


\par }{\PP \VS{27}Nomedo dwoke niya, “ ‘Her Jehova Nyasaye ma Nyasachi gi chunyi duto gi paroni duto, gi tekoni duto kendo gi riekoni duto;’\FTNT{*}{{\FR 10:27 }{\FT{}}{\XT{Rap 6:5}}} kendo ni, ‘Her wadu kaka iherori iwuon.’\FTNT{†}{{\FR 10:27 }{\FT{}}{\XT{Lawi 19:18}}}”


\par }{\PP \VS{28}Yesu nodwoke niya,
{\WJ{“Isedwoko kare, tim kamano, eka inibed mangima.”}}


\par }{\PP \VS{29}To kaka nodwaro mondo onenre ngʼat mariek, nomedo penjo Yesu niya, “Nyawadwa to en ngʼa?”


\par }{\PP \VS{30}Yesu nodwoke niya,
{\WJ{“Ngʼat moro ne wuotho koa Jerusalem ka oridore Jeriko, kendo nopo kopodho e lwet jomecho. Ne gilonyo lepe, gigoye, kendo giweye kochiegni tho.}}

\VS{31}{\WJ{To noyudo jadolo moro wuotho koluwo, yorno, to kane oneno ngʼatno, nobaro moluwo bath yo komachielo.}}

\VS{32}{\WJ{Kamano bende, ja-Lawi moro kane ochopo kanyo monene nokadho gi komachielo.}}

\VS{33}{\WJ{To ja-Samaria moro mane dhi wuoth nochopo kama ne ngʼatno nitie, kendo ka nonene, nokeche.}}

\VS{34}{\WJ{Nodhi ire motweyo adhondene kooloe mo kod divai. Eka noketo ngʼatno e ngʼe pundane owuon kendo notere e od bworo kendo norite maber.}}

\VS{35}{\WJ{Kinyne nogolo pesa mamingli mag fedha ariyo nomiyo jarit odno. Nowachone ni, ‘Rite to ka aduogo abiro chuli nengo ma imedo ritego!’}}


\par }{\PP \VS{36}{\WJ{“Kuom ji adekgi ere miparo ni ne en wadgi ngʼat mane opodho e lwet jomechogo?”}}


\par }{\PP \VS{37}Ngʼat molony gi chik nodwoko niya, “En ngʼat mane okeche.”

\par }{\PP Eka Yesu nowachone niya,
{\WJ{“Dhi kendo itim kamano.”}}


\par }{\SH Yesu ochopo e od Maritha gi Maria
\par }
{\PP \VS{38}Kane oyudo Yesu gi jopuonjrene ni e yo, nochopo gwengʼ kama dhako miluongo ni Maritha norwake e ode.

\VS{39}Ne en gi nyamin mane iluongo ni Maria, mane obet piny, e tiend Ruoth kowinjo gima owacho.

\VS{40}To Maritha nodich gi tich mangʼeny mane nyaka tim. Nodhi ire mopenjo niya, “Ruoth, ok idewo ni nyaminwa oweya atiyo mana kenda nyise mondo okonya!”


\par }{\PP \VS{41}Ruoth nodwoke niya,
{\WJ{“Maritha, Maritha, iparori kendo ithagori kuom gik mangʼeny kayiem,}}

\VS{42}{\WJ{to gimoro achiel kende ema dwarore. Maria oseyiero gima ber moloyo kendo ok nomaye ngangʼ.”}}




\par }\Chap{11}{\SH Puonj mar Yesu kuom lamo
\par }
{\PP \VerseOne{1}Chiengʼ moro Yesu ne lamo kamoro. Kane otieko, achiel kuom jopuonjrene nowachone niya, “Ruoth, puonjwa lamo, kaka Johana bende nopuonjo jopuonjrene.”


\par }{\PP \VS{2}Nowachonegi niya,
{\WJ{“Ka ulamo to wachuru kama:}}

\par }{\Q {\WJ{“ ‘Wuonwa,}}

\par }{\Q {\WJ{nyingi mondo omi duongʼ,}}

\par }{\Q {\WJ{pinyruoth mari obi.}}


\par }{\Q \VS{3}{\WJ{Miwa odiechiengʼ kodiechiengʼ chiembwa mapile pile.}}


\par }{\Q \VS{4}{\WJ{Wenwa richowa,}}

\par }{\QB {\WJ{nimar wan bende waweyone ji duto matimonwa marach.}}

\par }{\Q {\WJ{Kendo kik iwe wadonj e tem.’ ”}}


\par }{\PP \VS{5}Eka nowachonegi niya,
{\WJ{“Ka dipo ngʼato kuomu nigi osiepne to odhi dier otieno mi owachone ni, ‘Osiepna holae makati adek,}}

\VS{6}{\WJ{nikech osiepna moro mane ni e wuoth osebiro lima to aonge gimoro ma anyalo keto e nyime mondo ocham.’}}

\VS{7}{\WJ{Eka ngʼat mane ni e ot nodwoke ni, ‘We chanda. Dhoot oselor, kendo nyithinda ni koda e kitanda. Ok anyal chungo kendo miyi gimoro amora.’}}

\VS{8}{\WJ{Awachonu ni kata obedo ni ok onyal aa malo mondo omiye makati kaka osiepne, to nikech kinda mar ngʼatno, obiro aa malo mi omiye moromo kaka odwaro.}}


\par }{\PP \VS{9}{\WJ{“Omiyo awachonu kama: Kwauru to nomiu; dwaruru to unuyudi kendo dwongʼuru to noyawnu dhoot.}}

\VS{10}{\WJ{Nimar ngʼato ka ngʼato mokwayo imiyo, ngʼato madwaro nwangʼo kendo ngʼama dwongʼo, noyawne dhoot.}}


\par }{\PP \VS{11}{\WJ{“En ngʼa kuomu, wuone, ma ka wuodi okwayi rech, to imiye mana thuol?}}

\VS{12}{\WJ{Kata kokwayi tongʼ gweno, imiye mana thomoni?}}

\VS{13}{\WJ{Ka un, ma un joricho kamano, ungʼeyo miyo mich mabeyo ne nyithindu, koro Wuonu manie polo donge nyalo chiwo Roho Maler ne joma okwaye.”}}


\par }{\SH Yesu gi Belzebub
\par }
{\PP \VS{14}Chiengʼ moro Yesu ne riembo jachien mamomo. Kane jachien osewuok, ngʼat ma momono nowuoyo, kendo oganda nohum nono.

\VS{15}To moko kuomgi nowacho niya, “Belzebub ruodh jochiende, ema ogologo jochiende.”

\VS{16}Jomoko to noteme kakwaye ranyisi moa e polo.


\par }{\PP \VS{17}Yesu nongʼeyo parogi mi nowachonegi niya,
{\WJ{“Pinyruoth moro amora mopogore owuon nyaka kethre, kendo ot mantiere gi pogruok biro gore piny.}}

\VS{18}{\WJ{Ka Satan opogore kende owuon, ere kaka pinyruodhe nyalo chungo? Awacho kamano nikech uwacho ni ariembo jochiende gi teko Belzebub.}}

\VS{19}{\WJ{Koro ka ariembo jochiende gi teko mar Belzebub, to joma luwou to kara gologi gi teko mar ngʼa? Emomiyo, ginibed jongʼadnu bura.}}

\VS{20}{\WJ{To ka ariembo jochiende gi lith lwet Nyasaye to kare pinyruoth Nyasaye osebironu.}}


\par }{\PP \VS{21}{\WJ{“Ka ngʼat maratego, momanore gi gige lweny orito ode owuon to gige duto ritore maber.}}

\VS{22}{\WJ{To ka ngʼat maratego moloye omonje mi oloye to omayo ngʼatno gige lweny mane okete e genone, kendo oyako gige odhigo.}}


\par }{\PP \VS{23}{\WJ{“Ngʼat ma ok ni koda kedo koda, kendo ngʼat ma ok konya choko ji keyo ji.}}


\par }{\PP \VS{24}{\WJ{“Ka jachien marach owuok kuom ngʼato, owuotho kuonde motwo koni gi koni komanyo kama doyudie yweyo, to ok oyudi. Eka owacho ni, ‘Abiro dok e ot mane aaye.’}}

\VS{25}{\WJ{Ka ochopo, to oyudo ka odno oywe maler kendo ochan maber.}}

\VS{26}{\WJ{Eka odok kendo oomo jochiende abiriyo mamoko maricho moloye, kendo gibiro gidonj mi gidag kanyo. Bangʼe achien ngima ngʼatno bedo marach moloyo kaka nochal mokwongo.”}}


\par }{\PP \VS{27}Kane oyudo Yesu wacho wechegi dhako moro maneni ei ogandano nowacho matek niya, “Ogwedh miyo mane onywoli kendo odhodhi.”


\par }{\PP \VS{28}Nodwoko niya,
{\WJ{“Jogo mogwedhi gin mana joma winjo wach Nyasaye kendo rito.”}}


\par }{\SH Ranyisi mar Jona
\par }
{\PP \VS{29}Kane oyudo oganda medore, Yesu nowacho niya,
{\WJ{“Ma en tiengʼ marach. Gikwayo ranyisi mar hono, to ok bi miye moro amora makmana ranyisi mar Jona.}}

\VS{30}{\WJ{To mana kaka Jona ne en ranyisi ne jo-Nineve e kaka Wuod Dhano biro bedo ne tiengʼni.}}

\VS{31}{\WJ{Ruoth ma dhako mar piny ma milambo nochungʼ chiengʼ bura kaachiel gi tiengʼni kendo enongʼadnegi bura kaka joketho, nimar nobiro koa e tungʼ piny kuma bor mondo owinj rieko Solomon, to sani koro nitie ngʼato ka maduongʼ moloyo Solomon.}}

\VS{32}{\WJ{Jo-Nineve biro chungʼ e bura kaachiel gi tiengʼni kendo nongʼadnegi bura kaka joketho; nimar gin ne giweyo richo kane giwinjo yalo mar Jona, to sani koro nitie ngʼato maduongʼ moloyo Jona.}}


\par }{\SH Taya mar ringruok
\par }
{\PP \VS{33}{\WJ{“Onge ngʼato mamoko taya to okete kama opondo, kata oume gi bakul. Kar timo kamano to okete ewi rachungi taya mondo jogo madonjo one ler.}}

\VS{34}{\WJ{Wangʼi e taya mar ringri, ka wengegi neno maber, to ringri duto opongʼ gi ler. To ka giricho, ringri bende mudho opongʼo.}}

\VS{35}{\WJ{Omiyo, neuru, ni ler manie iu ok en mudho.}}

\VS{36}{\WJ{Emomiyo, ka ringri duto bende opongʼ gi ler, kendo kaonge mudho kuome kamoro amora to obedo maler chutho, mana ka gima ler mar taya rieny kuomi.”}}


\par }{\SH Masirni auchiel
\par }
{\PP \VS{37}Kane Yesu osetieko wuoyo, ja-Farisai moro norwake mondo gichiem kode, omiyo nodonjo ei ot kendo nobedo kodgi e mesa.

\VS{38}To ja-Farisai kane oneno ni Yesu ne ok okwongo ologo motelone chiemo, nowuoro.


\par }{\PP \VS{39}Eka Ruoth nowachone niya,
{\WJ{“Koro un jo-Farisai ulwoko ngʼe kikombe gi bakul to, gie chunyu to upongʼ gi wuoro kod timbe maricho.}}

\VS{40}{\WJ{Un joma ofuwo gi! Donge Jal mane ochweyo ngʼe gik moko, ema nochweyo koda igi bende?}}

\VS{41}{\WJ{To chiwuru gima ni e bakul ne joma odhier, eka gik moko duto biro bedonu maler.}}


\par }{\PP \VS{42}{\WJ{“Unune malit un jo-Farisai, nikech uchiwo ne Nyasaye mich mar achiel kuom apar mar gik ma milimili kaka apoth gi odielo, kod alode mamoko mag puodho, to ujwangʼo ngʼado bura kare kod hero Nyasaye. Owinjore ne utim gik ma achien-go, ka ok uweyo mak utimo mokwongogo.}}


\par }{\PP \VS{43}{\WJ{“Chandruok ochomou un jo-Farisai, nikech uhero kombe moyiedhi manie sinagoke kod mos e chirni.}}


\par }{\PP \VS{44}{\WJ{“Unune malit nikech uchalo gi liete moumore ma ji wuotho kuomgi ka ok gingʼeyo.”}}


\par }{\PP \VS{45}Achiel kuom jal molony e chik nodwoke niya, “Japuonj, ka iwuoyo kamano wan bende iyanyowa.”


\par }{\PP \VS{46}Yesu nodwoko niya,
{\WJ{“Un joma olony e chik, bende chandruok ochomou nikech umiyo ji tingʼ mapek ma ok tingʼo yot ngangʼ, to un uwegi ok unyal konyogi tingʼogi kata mana gi lith lwetu.}}


\par }{\PP \VS{47}{\WJ{“Unune malit nikech ugero, kendo umwono liete jonabi, to kwereu ema nonegogi.}}

\VS{48}{\WJ{Kuom mano unyiso ni uyie gi gima kwereu notimo, neginego jonabi, to un to koro umwono lietegi.}}

\VS{49}{\WJ{Kuom mano Nyasaye e riekone nowacho niya, ‘Abiro oronegi jonabi gi joote, kendo moko kuomgi ne ginegi to moko ginisandi!’}}

\VS{50}{\WJ{Emomiyo ibiro keto remb jonabi mosechwer duto ewi tiengʼni nyaka aa remb jonabi mosechwer aa chakruok piny.}}

\VS{51}{\WJ{Chakre remb Abel nyaka remb Zekaria, mane onegi e kind kendo mar misango kod kama ler mar lemo. Ee awachonu ni tiengʼni ibiro kumo nikech mago duto.}}


\par }{\PP \VS{52}{\WJ{“Unune malit un joma olony e chik, nikech usemayo ji rayaw mar dhood rieko. Un uwegi pok udonjo kendo joma donjo bende usegengʼonegi.”}}


\par }{\PP \VS{53}Kane Yesu oa kanyo, jo-Farisai gi Jopuonj Chik nochako kwede gi gero kendo ne gichande gi penjo mangʼeny.

\VS{54}Ka girito mondo gimake gi gimoro amora mane onyalo wacho.




\par }\Chap{12}{\SH Siem kod jip
\par }
{\PP \VerseOne{1}E kindeno, kane oganda mar ji mangʼeny maromo alufe ne osechokore, makoro ginyonore giwegi, Yesu nochako wuoyo mokwongo, ni jopuonjrene kowacho niya,
{\WJ{“Beduru motangʼ ne thowi mar jo-Farisai, ma en wuondruok.}}

\VS{2}{\WJ{Onge gimoro mopandi ma ok nofweny, kata malingʼ-lingʼ ma ok nongʼere.}}

\VS{3}{\WJ{Gima usewacho e mudho biro winjore e odiechiengʼ e lela, kendo gima usekwodho e itu ei ot maiye nolandi ewi tat ot.}}


\par }{\PP \VS{4}{\WJ{“Awachonu osiepena, kik uluor jogo manego ringruok to bangʼe onge gima ginyalo medo timo.}}

\VS{5}{\WJ{To abiro nyisou jalno monego uluor: Luoruru jalno ma, bangʼ nego ringruok, to en gi teko mar witou e ataro mar mach. Ee, awachonu, luoreuru.}}

\VS{6}{\WJ{Oyundi abich donge ingʼiewo otonglo ariyo kende? To kata kamano kata achiel kuomgi wi Nyasaye ok wilgo.}}

\VS{7}{\WJ{Chutho, kata mana yie wiu duto osekwan mongʼe kar rombgi. Kik uluor, nikech uloyo oyundi nyadi mangʼeny.}}


\par }{\PP \VS{8}{\WJ{“Awachonu, ngʼato angʼata mohulo ni ongʼeya e nyim ji, Wuod Dhano biro hulo ni angʼeye e nyim malaike mag Nyasaye.}}

\VS{9}{\WJ{To ngʼato angʼata mokweda e nyim ji en bende nokwede e nyim malaike mag Nyasaye.}}

\VS{10}{\WJ{Kendo ngʼato angʼata mowacho wach moro marach kuom Wuod Dhano nowene, to ngʼato angʼata ma yanyo Roho Maler ok nowene richone.}}


\par }{\PP \VS{11}{\WJ{“Kokelu e sinagogi, e nyim jodongo gi jotelo, to kik uparru kaka dudwok weche ma odonjnugo, kata gima duwachi,}}

\VS{12}{\WJ{nikech Roho Maler biro puonjou e sano gima onego uwachi.”}}


\par }{\SH Ngech jamoko mofuwo
\par }
{\PP \VS{13}Ngʼat moro mane ni ei oganda nowachone niya, “Japuonj nyis owadwa mondo opogna mwanduna.”


\par }{\PP \VS{14}Yesu nodwoko niya,
{\WJ{“Omera en ngʼa moketa jangʼad bura kata jathek e kindu?”}}

\VS{15}Eka nowachonegi niya,
{\WJ{“Ritreuru! Beduru motangʼ ne kit wuoro duto; ngima mar dhano ok bedi nikech mwandu mathoth ma en-go.”}}


\par }{\PP \VS{16}Kendo nogoyonegi ngero moro ni:
{\WJ{“Puoth ngʼat moro ma jamoko nochiek maber.}}

\VS{17}{\WJ{Noparo e chunye ni, ‘Angʼo monego atim? Aonge kama dakanie chamba.’}}


\par }{\PP \VS{18}{\WJ{“Eka nowacho ni, ‘Ma e gima abiro timo. Abiro muko dechena kendo gero moko madongo, kendo abiro kano chamba duto gi gigena kanyo.}}

\VS{19}{\WJ{Eka anawach gie chunya niya, “Chunya in-gi gik mangʼeny mabeyo misekano moromi kuom higni mangʼeny. Koro ywe, chiem, methi kendo bed mamor.” ’}}


\par }{\PP \VS{20}{\WJ{“To Nyasaye nowachone ni, ‘In ngʼat mofuwoni! Kawuono gotienoni wangʼ nokaw ngimani. En ngʼa mabiro kawo mago miseloso ne in iwuon?’}}


\par }{\PP \VS{21}{\WJ{“Mano e kaka nobed gi ngʼato angʼata mokano gik moko ne en owuon to ok omew e yor Nyasaye.”}}


\par }{\SH Kik iparri
\par }
{\PP \VS{22}Eka Yesu nowachone jopuonjrene niya,
{\WJ{“Emomiyo awachonu ni kik uparru kuom ngimau, kata kuom gik ma ubiro chamo, kata kuom dendu, kata gik ma ubiro rwako.}}

\VS{23}{\WJ{Ngima duongʼ moloyo chiemo, kendo del duongʼ moloyo lewni.}}

\VS{24}{\WJ{Paruruane winy ma ok chwo cham to bende ok gikee, gionge gi kuonde keno kata dere; to Nyasaye pod pidhogi apidha. To un donge uber moloyo winy.}}

\VS{25}{\WJ{En ngʼa kuomu ma parruok moparorego nyalo miyo omed bedo mangima kata mana kuom sa achiel kende?}}

\VS{26}{\WJ{To kaka ok unyal timo mani matin-ni, angʼo momiyo uparoru kuom gik mamoko?}}


\par }{\PP \VS{27}{\WJ{“Paruruane kaka ondanyo dongo. Ok ginyagre gi tich kata gi chwecho. To kata kamano awachonu ni kata mana Solomon e rwakruokne malich duto ne ok orwakore ka achiel kuomgi.}}

\VS{28}{\WJ{Ka kamano e kaka Nyasaye rwako lum aluma manie pap, ma kawuono nitie to kiny iwite e mach, to koro un dorwaku, machal nade, yaye un joma yiegi tin-gi?}}

\VS{29}{\WJ{Kendo kik uket chunyu kuom gima dicham kata madi madhi, kik uparru kuom mago.}}

\VS{30}{\WJ{Nimar jopiny ema chandore ka dwaro gigi duto, to bende Wuonu ongʼeyo ni udwaro gigi duto.}}

\VS{31}{\WJ{To dwaruru pinyruoth Nyasaye, eka gigi duto bende nomiu kaachiel gi mago.}}


\par }{\PP \VS{32}{\WJ{“Kik uluor un kweth matin, nikech Wuonu mor mar miyou pinyruoth.}}

\VS{33}{\WJ{Lok gigi iyudgo pesa mondo imi joma odhier. Dwaruru ofuke magu mikane pesa ma ok yiechi ma en mwandu manie polo ma ok rum kuma jakuo ok chopie kata olwenda ok kethi.}}

\VS{34}{\WJ{Nimar kama mwanduni nitie e kama chunyi bende nobedie.}}


\par }{\SH Rito
\par }
{\PP \VS{35}{\WJ{“Rwakreuru ka uikoru ne tich kendo techeu osik kaliel,}}

\VS{36}{\WJ{ka joma rito ruodhgi maduogo koa e nyasi mar arus, mondo kobiro kendo oduongʼo to giyawone dhoot piyo.}}

\VS{37}{\WJ{Nobed maber ni jotich ma ruodhgi noyud karito e kinde modwogo. Awachonu adiera ni norwakre gi lawe mondo omigi chiemo, nomi gibed e mesa mi nobi mopognegi chiemo.}}

\VS{38}{\WJ{Nobed maber ne jotije ma ruodhgi noyud ka oikore kata ka obiro e arita mar ariyo kata mar adek gotieno.}}

\VS{39}{\WJ{To ngʼeuru ma maber ni ka dine wuon ot ngʼe ni kar sa adi ma jakuo biroe to dine ok oweyo ode otur gi jakuo.}}

\VS{40}{\WJ{Omiyo kamano e kaka un bende onego ubed moikore, nikech Wuod Dhano biro biro sa ma ok ungʼeyo.”}}


\par }{\PP \VS{41}Petro nopenje niya, “Ruoth iwacho ngeroni ni wan koso ni ji duto?”


\par }{\PP \VS{42}To Ruoth nodwoko niya,
{\WJ{“Kare jatich ma ja-adiera kendo ma jatelo mariek en ngʼa, ma ruodhe omiyo tich mar rito jotije ka miyogi chiembgi e sa mowinjore?}}

\VS{43}{\WJ{Jatijno none ber ka ruodhe odwogo to noyude kotimo gima noweye notim.}}

\VS{44}{\WJ{Awachonu adier ni obiro kete jarit mwandune duto.}}

\VS{45}{\WJ{To kapo ni jatijno owacho e chunye owuon ni, ‘Ruodha, okawo ndalo mathoth kapok odwogo,’ mi ochako goyo jotich machwo gi mon kendo owere ne chiemo gi metho, kod mer.}}

\VS{46}{\WJ{Ruodh jatijno nobi e odiechiengʼ ma ok opar ni dobie kendo e sa ma ok ongʼeyo, enongʼade matindo tindo mi okete kaachiel gi joma ok oyie.}}


\par }{\PP \VS{47}{\WJ{“Jatijno mongʼeyo dwaro mar ruodhe to ok otem timo gima ruodhe dwaro nochwad mangʼeny.}}

\VS{48}{\WJ{To mano ma ok ongʼeyo to otimo gik mowinjore gi kum, to nochwad manok. Ngʼato ka ngʼato ma osemi mangʼeny nodwar kuome gik mangʼeny, to jal ma osemi mangʼeny mondo oriti, enopenje mangʼeny moloyo.}}


\par }{\SH Ok kwe to pogruok
\par }
{\PP \VS{49}{\WJ{“Asebiro mondo amok mach e piny, to mano kaka agombo ni mad ne bed ni osemoke!}}

\VS{50}{\WJ{Nitie batiso monego ayudi. To mano kaka chunya chandore nyaka chop otimre!}}

\VS{51}{\WJ{Uparo ni ne abiro mondo akel kwe e piny? Ooyo, to awachonu ni ne akelo mana pogruok.}}

\VS{52}{\WJ{Chakre kawuono kadhi nyime ji abich ma joot achiel biro pogore, ji adek odok kon achiel to ji ariyo bende nodog komachielo.}}

\VS{53}{\WJ{Gibiro pogore, wuoro nopogre gi wuode kendo wuowi bende nopogre gi wuon, miyo nopogre gi nyare to nyako bende nopogre gi min, dayo nopogre gi chi wuode, chi wuowi bende nopogre gi damare.”}}


\par }{\SH Ngʼeyo tiend kinde mabiro
\par }
{\PP \VS{54}Nowacho ni oganda niya,
{\WJ{“Kuneno ka boche polo chokore yo podho chiengʼ to piyo piyo uwacho ni, ‘Koth biro chue,’ to timore kamano!}}

\VS{55}{\WJ{Kendo ka yamb milambo kudho to uwacho ni oro biro to kamano e kaka timore.}}

\VS{56}{\WJ{Andhokegi! Ka ulony kuom rango chal mar piny gi polo to angʼo momiyo ok unyal ngʼeyo gik matimore ndalogi?}}


\par }{\PP \VS{57}{\WJ{“Angʼo mamonou ngʼado bura mar gima kare?}}

\VS{58}{\WJ{Ka idhi gi ngʼama odonjoni e nyim jangʼad bura, tem matek mondo iwuo kode kendo uwinjru kapod un e yo, nono to obiro ywayi koteri ir jangʼad bura, to jangʼad bura biro keti e lwet askari, to askari biro boli e od twech.}}

\VS{59}{\WJ{Awachoni ni ok niwuog oko nyaka ichul faini duto monego ichul ma ok orem kata ndururu.”}}




\par }\Chap{13}{\SH Lokreuru kata ulal
\par }
{\PP \VerseOne{1}E kindeno ne nitie jomoko mane onyiso Yesu wach jo-Galili ma Pilato ne oriwo rembgi kod misengini.

\VS{2}Yesu nodwoko niya,
{\WJ{“Uparo ni jo-Galili-gi ne joricho moloyo jo-Galili mamoko nikech negisandore kamano?}}

\VS{3}{\WJ{Awachonu ni ooyo! To ka ok ulokoru uweyo richou, un duto unutho kamano.}}

\VS{4}{\WJ{Kata ji apar gaboro ka manotho kane ohinga man Siloam nopodho kuomgi, uparo ni ne gin joketho moloyo ji mamoko duto madak e Jerusalem?}}

\VS{5}{\WJ{Awachonu ni ooyo! To ka ok ulokoru uweyo richou un bende ubiro mana tho.”}}


\par }{\PP \VS{6}Eka nogoyo ngero kowacho niya,
{\WJ{“Ngʼat moro ne nigi yadh ngʼowu mopidho e puothe, to nodhi mondo omany olemo kuome, to ok noyudo mora amora.}}

\VS{7}{\WJ{Omiyo nowacho ni ngʼat mane rito puodho ni, ‘Kuom higni adek asebedo kabiro kae ka dwaro olemo e ngʼowuni to ok aseyudo moro amora. Ngʼole igoye piny. Ere gima dimi ocham lowo?’}}


\par }{\PP \VS{8}{\WJ{“Ngʼatno nodwoke ni, ‘Jaduongʼ, yie iweye higani kende bangʼe to abiro pure kendo medo ketone owuoyo.}}

\VS{9}{\WJ{Ka onyago olemo higa mabiro, mano ber, to, ka ok onyago, to nongʼole oko.’ ”}}


\par }{\SH Dhako mongʼol ochang chiengʼ Sabato
\par }
{\PP \VS{10}Chiengʼ Sabato moro Yesu ne puonjo e achiel kuom sinagoke,

\VS{11}to dhako moro ne ni kanyo mane jachien osemiyo obedo mongʼol kuom higni apar gaboro. Tuono nomiyo odolore ma ok nonyal riere tir kata matin.

\VS{12}Kane Yesu onene, noluonge mondo obi kendo nowachone niya,
{\WJ{“Dhako ogonyi ibed thuolo ichangi e midekreni.”}}

\VS{13}Eka noketo lwetene kuome, to gikanyono noriere tir kendo nopako Nyasaye.


\par }{\PP \VS{14}Jaduongʼ sinagogi, mirima nomako nikech Yesu nochango dhakono chiengʼ Sabato, nowacho ni ji niya, “Nitie ndalo auchiel mitiyoe. Omiyo biuru mondo ochangu e ndalogo, to ok chiengʼ Sabato.”


\par }{\PP \VS{15}Ruoth nodwoke niya,
{\WJ{“Un joma wuondore! Donge ngʼato ka ngʼato kuomu gonyo rwadhe kata pundane e dipo kotere oko mondo omiye pi chiengʼ Sabato?}}

\VS{16}{\WJ{Koro dhakoni, ma nyakwar Ibrahim, ma Satan oseketo kotweyo higni apar gaborogi duto kama donge ber kogonye obed thuolo chiengʼ Sabato oa e gima notweye?”}}


\par }{\PP \VS{17}Kane owacho mani, jogo duto mane kwede wigi nokuot. To ji mamoko nomor kod gik moko duto miwuoro mane otimo.


\par }{\SH Ngero mar Koth Karadali kod Thowi
\par }
{\PP \VS{18}Eka Yesu nopenjo niya,
{\WJ{“Pinyruoth Nyasaye chalo nade? Angʼo ma dapimego?}}

\VS{19}{\WJ{Ochal gi koth karadali, ma ngʼato nokawo mopidho e puothe. Kodhino nodongo mobedo yien, to winy mafuyo e kor polo nopiyo e bedene.”}}


\par }{\PP \VS{20}Nopenjo kendo niya,
{\WJ{“Angʼo ma dapimgo pinyruoth Nyasaye?}}

\VS{21}{\WJ{Ochalo thowi mane dhako moro okawo kendo oruwo ei mogo mangʼeny, mi bangʼe okuodo mogono.”}}


\par }{\SH Dhoot madiny
\par }
{\PP \VS{22}Eka Yesu nodhi e mier kod gwenge kopuonjo ji ka odhiyo Jerusalem.

\VS{23}Ngʼato moro nopenjo niya, “Ruoth, en mana ji manok ema biro kwo?”

\par }{\PP Nowachonigi niya,

\VS{24}{\WJ{“Temuru matek mondo udonj e dhoot madiny, nikech awachonu ni, ji mangʼeny biro temo mondo odonj to ok gibi nyalo ngangʼ.}}

\VS{25}{\WJ{Ka wuon ot nochungʼ kendo lor dhoot ubiro chungo oko ka uduongʼo kendo sayo ni, ‘Ruoth, yawnwa dhoot.’}}

\par }{\PP {\WJ{“To obiro dwokou ni, ‘Ok angʼeyou kata kuma uae akia!’}}


\par }{\PP \VS{26}{\WJ{“Eka ubiro wacho ni, ‘Ne wachiemo kendo metho kodi, bende ne ipuonjoe yorewa mag dala.’}}


\par }{\PP \VS{27}{\WJ{“To obiro dwoko ni, ‘Ok angʼeyou, kata kuma uae akia. Ayiuru kuoma un jorichogi!’}}


\par }{\PP \VS{28}{\WJ{“Ywagruok biro bedo kanyono, kod mwodo lak, ka uneno Ibrahim, Isaka gi Jakobo gi jonabi duto manie pinyruoth Nyasaye to un uwegi nowitu oko.}}

\VS{29}{\WJ{Ji biro biro koa yo wuok chiengʼ gi yo podho chiengʼ, gi yo nyandwat kod yo milambo, kendo ginibed keregi e kar nyasi mar chiemo manobed e pinyruoth Nyasaye.}}

\VS{30}{\WJ{Adiera chutho nitie joma ni chien mogik ma nobed mokwongo, to joma okwongo nobed chien mogik.”}}


\par }{\SH Chuny malit mar Yesu nikech Jerusalem
\par }
{\PP \VS{31}E kindeno jo-Farisai moko nobiro ir Yesu kendo nowachone niya, “Ai ka kendo dhiyo kamachielo nikech Herode dwaro negi.”


\par }{\PP \VS{32}Nodwoko ni,
{\WJ{“Dhiuru uwach ne kibweno niya, ‘Abiro golo jochiende kendo chango ji kawuononi gi kiny, to chiengʼ mar adek abiro chopo dwarona.’}}

\VS{33}{\WJ{To kata kamano nyaka adhi nyime kawuononi, gi kiny kod orucha nikech adiera, onge janabi manyalo tho oko mar Jerusalem!}}


\par }{\PP \VS{34}{\WJ{“Yaye, Jerusalem, Jerusalem, in ma inego jonabi kendo ichielo joma oorni gi kite! Mano kaka asegombo amingʼa mondo achok nyithindi kaachiel, kaka gweno choko nyithinde e bwo bwombene, to ok useyie.}}

\VS{35}{\WJ{To koro, ne odi oweni kodongʼ gunda. Awachoni ni, ok ininena kendo nyaka chop chiengʼ ma iniwach ni, ‘Ogwedh ngʼat mabiro e nying Jehova Nyasaye.’}}\FTNT{*}{{\FR 13:35 }{\FT{}}{\XT{Zab 118:26}}}{\WJ{”}}




\par }\Chap{14}{\SH Yesu e od ja-Farisai
\par }
{\PP \VerseOne{1}Chiengʼ Sabato moro, kane Yesu odhi chiemo e od ja-Farisai moro marahuma, nobedo kane ingʼiye ahinya.

\VS{2}To e nyime kanyo ne nitie ngʼato mane bur okuodo ngʼute maduongʼ.

\VS{3}Yesu nopenjo ja-Farisai kod joma olony e chik ni,
{\WJ{“En gima owinjore gi chik mondo ochang ngʼato chiengʼ Sabato koso?”}}

\VS{4}To negilingʼ thi. Eka nokawo ngʼatno, nochange kendo noweye odhi.


\par }{\PP \VS{5}Eka nopenjogi niya,
{\WJ{“Ka ngʼato kuomu nigi wuode kata rwadhe to wuodeno kata rwadheno olwar e soko chiengʼ Sabato, donge diywaye igole oko mana gikanyono?”}}

\VS{6}To ne gionge gima digiwachi.


\par }{\PP \VS{7}Kane oneno kaka welo yiero kuondegi mag bet moyiedhi, e kar mesa, nogoyonegi ngero kama:

\VS{8}{\WJ{“Ka ngʼato oluongou e nyasi mar kisera to kik ibed e kom moyiedhi, nimar dipo ka ngʼato moro mogen moloyoi oluongi bende.}}

\VS{9}{\WJ{Ka en kamano, to ngʼama noluongou ji ariyogi ka, biro wachoni ni, ‘Mi jali komi.’ Kamano eka wiyi nokuodi nyaka inidhi ikaw kom kar bet man chien moloyo.}}

\VS{10}{\WJ{To ka oluongi e nyasi moro mar kisera kamoro to bed mana e kom man chien moloyo, mondo ka ngʼat moluongino obiro to obiro wachoni ni, ‘Osiepna, sudi malo nyime kama berni!’ Kamano iniyud luor e nyim welo weteni duto.}}

\VS{11}{\WJ{Nimar ngʼato angʼata matingʼore malo nodwok piny, to ngʼat madwokore piny notingʼ malo.”}}


\par }{\PP \VS{12}Eka Yesu nowachone ngʼat mane oluongeno niya,
{\WJ{“Ka ichiwo chiemb odiechiengʼ kata chiemb otieno, kik iluong mana osiepeni, oweteni kata wedeni, kata jogwengʼu momew, nimar ka itimo kamano, kamoro giniluongi chiengʼ moro, mi gichuli kar luong mane iluongigono.}}

\VS{13}{\WJ{To ka iloso nyasi, iluong joma odhier, rangʼonde gi pudhe kod muofni,}}

\VS{14}{\WJ{eka ibiro gwedhoi kata obedo ni ok ginyal chuloi, to nochuli chiengʼ chier mar joma kare.”}}


\par }{\SH Ngero mar nyasi maduongʼ
\par }
{\PP \VS{15}Ka achiel kuom jogo mane ni kode e mesa nowinjo ma, nowachone Yesu niya, “Ogwedhi ngʼatno mabiro chiemo e nyasi mar pinyruoth Nyasaye.”


\par }{\PP \VS{16}Yesu nodwoke niya,
{\WJ{“Ngʼat moro ne oloso nyasi maduongʼ kendo noluongo welo mangʼeny.}}

\VS{17}{\WJ{E kinde mar nyasino nooro jatichne mondo onyisi jogo mane oluongi, ‘Biuru, nikech gik moko duto koro oseikore.’}}


\par }{\PP \VS{18}{\WJ{“To giduto machalre negichako wacho weche ma ginyisogo wuon nyasi gimomiyo ok ginyal biro. Ngʼat mokwongo nowacho ni, ‘Koro eka asengʼiewo puodho moro, to nyaka adhi mondo anene. Yie ingʼwon-na.’}}


\par }{\PP \VS{19}{\WJ{“Ngʼat machielo nowacho niya, ‘Koro eka angʼiewo rweth pur moromo jok abich, to adwaro dhi mondo atemgi, yie mondo ingʼwon-na.’}}


\par }{\PP \VS{20}{\WJ{“Eka Jal machielo bende nowacho niya, ‘Eka aa kendo, omiyo ok anyal biro.’}}


\par }{\PP \VS{21}{\WJ{“Jatich noduogo kendo nowacho wechego ni ruodhe. Eka wuon ot nobedo mager kendo nowacho ni jatichne ni, ‘Wuogi idhi mapiyo e yore madongo kod yore matindo mag dala mondo ikel joma odhier gi rangʼonde, muofni kod pudhe.’}}


\par }{\PP \VS{22}{\WJ{“Jatich nowacho ni, ‘Jaduongʼ gima nende ichikowa osetim, to pod thuolo nitie.’}}


\par }{\PP \VS{23}{\WJ{“Eka jaduongʼ nowachone jatichne ni, ‘Wuogi idhiyo oko e akek yore makalo e kind mier kendo luong ji duto mondo gidonji, eka oda opongʼ.}}

\VS{24}{\WJ{Awachonu ni, onge kata ngʼato achiel kuom jogo mane oluongi manobil chiemba.’ ”}}


\par }{\SH Nengo mar bedo japuonjre Yesu
\par }
{\PP \VS{25}Ji mangʼeny ne wuotho kod Yesu, eka nolokore irgi mowachonegi niya,

\VS{26}{\WJ{“Ka ngʼato obiro ira, to ok okwedo wuon-gi kod min-gi kod chiege gi nyithinde, owetene gi nyiminene ee, kata ngimane owuon ok onyal bedo japuonjrena.}}

\VS{27}{\WJ{Kendo ngʼato angʼata ma ok otingʼo msalape mondo oluwa ok onyal bedo japuonjrena.}}


\par }{\PP \VS{28}{\WJ{“Ka dibed ni achiel kuomu dwaro gero ot. Donge obiro bedo piny mokwongo mondo okwan nengone mondo one ka en gi pesa moromo mar tieke?}}

\VS{29}{\WJ{Nimar ka oketo mise to ok onyal tieke, ji duto manene biro nyiere,}}

\VS{30}{\WJ{kagiwacho ni, ‘Jali nochako gedo to ok onyal tieko.’}}


\par }{\PP \VS{31}{\WJ{“Kata ka dibed ni ruoth moro dwaro dhiyo e lweny e kinde gi ruoth machielo. Donge mokwongo onego obed piny mondo opar anena ka ji alufu apar ma en-go bende onyalo kedogo gi jal mabiro monje man-gi ji alufu piero ariyo?}}

\VS{32}{\WJ{Ka ok donyal, to obiro oro joote ka pod jal machielo pod ni kuma bor, mondo onyise ni odwaro mondo giwinjre e yor kwe.}}

\VS{33}{\WJ{Machalre kamano bende, ngʼato kuomu ma ok oweyo gige duto ok onyal bedo japuonjrena.}}


\par }{\PP \VS{34}{\WJ{“Chumbi ber, to ka ndhathe orumo, ere kaka dimiye obed gi ndhathe kendo?}}

\VS{35}{\WJ{Ok owinjore ne tich lowo kata mana pidh owuoyo, omiyo ipuke oko.}}

\par }{\PP {\WJ{“Ngʼat man-gi it mar winjo wach mondo owinji.”}}




\par }\Chap{15}{\SH Ngero mar rombo molal
\par }
{\PP \VerseOne{1}Koro josol osuru gi joricho nochokore machiegni mondo giwinje.

\VS{2}To jo-Farisai gi Jopuonj Chik ne ngʼur kawacho niya, “Ngʼatni rwako joricho kendo ochiemo kodgi.”


\par }{\PP \VS{3}Eka Yesu nogoyo nigi ngero ni:

\VS{4}{\WJ{“Ka ngʼato kuomu dibedi ni en gi rombe mia achiel, to achiel kuomgi olal, donge ngʼatno diwe piero ochiko gochikogo e pap kama ler kendo odhi omany rombo molal nyaka oyude?}}

\VS{5}{\WJ{To ka oyude, okete e goke komor}}

\VS{6}{\WJ{kendo odhiyo dala. Eka oluongo osiepene gi jogwengʼ-gi kaachiel, kowacho ni, ‘Moruru koda, aseyudo nyarombona ma yande olal.’}}

\VS{7}{\WJ{Awachonu ni kamano e kaka mor nobedi e polo kuom jaricho achiel molokore, moloyo mor kuom ji piero ochiko gochiko mabeyo ma ok dwar weyo richo.}}


\par }{\SH Ngero mar pesa molal
\par }
{\PP \VS{8}{\WJ{“Kata ka dibed ni nitie dhako man-gi silinge mamingli apar, to achiel olalne. Donge domok taya, kendo yweyo ot, ka omanye maber mondo omi oyude?}}

\VS{9}{\WJ{To ka oyude, oluongo osiepene gi jogwengʼ-gi kaachiel, kowacho ni, ‘Moruru koda, aseyudo pesana manolal.’}}

\VS{10}{\WJ{Mana kamano, awachonu e kaka mor e nyim malaika mag Nyasaye nobedie kuom jaricho achiel moweyo richo.”}}


\par }{\SH Ngero mar wuowi molal
\par }
{\PP \VS{11}Yesu nomedo wacho niya,
{\WJ{“Ne nitie ngʼato moro mane nigi yawuowi ariyo.}}

\VS{12}{\WJ{Wuowi ma chogo nowacho ni wuon mare ni, ‘Wuora, pogna mwanduna makora.’ Omiyo mano nopogo yawuote ariyogo mwandune.}}


\par }{\PP \VS{13}{\WJ{“Bangʼ ndalo manok, wuowi machogono nokawo gige duto moloko pesa, eka nowuok modhi e piny mabor to kuro notiyo gi mwandune e yor dak e ngima mar anjawo.}}

\VS{14}{\WJ{Kane osetieko pesane duto, kech mager nowuok e pinyno duto, mi nodoko jachan machandore.}}

\VS{15}{\WJ{Kuom mano nodhi mondo otine japiny moro, mi ngʼatno nokete jakwa anguro.}}

\VS{16}{\WJ{Nogombo mondo ocham opokla ma anguro chamo, to bende onge ngʼato mane omiye gimoro.}}


\par }{\PP \VS{17}{\WJ{“Kane parone odwogone, nowacho ni, ‘Jotij wuonwa adi man-gi chiemo moromogi, madongʼ, to an to kech chama monego atho!}}

\VS{18}{\WJ{Abiro wuok kendo adog ir wuora mi anawachne ni: Wuora, asetimo richo e nyim polo kendo e nyimi.}}

\VS{19}{\WJ{Ok awinjora koro oluonga ni wuodi; keta abed kaka achiel kuom jotichni.’}}

\VS{20}{\WJ{Omiyo noa malo kendo nodhi ir wuon mare.}}

\par }{\PP {\WJ{“To kane pod en kuma bor, wuon mare nonene, kendo kopongʼ gi kech kuome, noringo kodhiyo ir wuode, nokwake gi bade kendo nonyodhe.}}


\par }{\PP \VS{21}{\WJ{“Wuowino nowachone ni, ‘Wuora, asetimo richo e nyim polo kendo e nyimi. Ok awinjora koro mondo oluonga ni wuodi.’}}


\par }{\PP \VS{22}{\WJ{“To wuon mare nowacho ne jotichne ni, ‘Timuru piyo kendo keluru law maberie moloyo mondo urwakne. Ketneuru tere e lith lwete kendo wuoche mondo urwakne e tiende.}}

\VS{23}{\WJ{Keluru nyarwath machwe uyangʼ. Wachamuru wabed mamor.}}

\VS{24}{\WJ{Nikech wuodani yande otho, to koro onwangʼe.’ Kamano negichako timo nyasi ka gimor.}}


\par }{\PP \VS{25}{\WJ{“E kindeno, noyudo ka wuowi maduongʼ ni e puodho. Kane obiro machiegni gi ot nowinjo wer gi miel.}}

\VS{26}{\WJ{Omiyo noluongo achiel kuom jotich kendo nopenje ni en angʼo matimore.}}

\VS{27}{\WJ{Nodwoke ni, ‘Owadu osedwogo, to wuonu osenego nyarwath machwe nikech osedwogo kongima kendo maber.’}}


\par }{\PP \VS{28}{\WJ{“To wuowi maduongʼ mirima nomako, kendo notamore donjo e ot. Omiyo wuon mare nowuok oko odhiyo ire kendo nosaye mondo odonji.}}

\VS{29}{\WJ{To nodwoko wuon mare ni, ‘Neye, hignigi duto asebedo katiyoni ka misumba kendo aserito chikeni. To eka pok imiyoa kata mana nyadiel mondo ayangʼ, abedgo mamor kod osiepena.}}

\VS{30}{\WJ{To ka wuodini, moseketho gigegi gi mon ma jochode ka obiro dala, to iyangʼone nyarwath machwe!’}}


\par }{\PP \VS{31}{\WJ{“Wuon mare nowacho niya, ‘Wuoda, in koda ndalo duto, kendo gik moko duto ma an-go gin magi.}}

\VS{32}{\WJ{To nyaka ne wabed mamor kendo bed moil, nikech owaduni yande otho to koro ongima, kendo yande olal to koro oyude!’ ”}}




\par }\Chap{16}{\SH Ngero mar wuon tich mariek
\par }
{\PP \VerseOne{1}Yesu nowachone jopuonjrene niya,
{\WJ{“Ne nitie jamoko moro, ma ngʼat mane rito mwandune ne odonjne ni ketho gige.}}

\VS{2}{\WJ{Omiyo noluonge ire kendo nopenje ni, ‘En angʼo mawinjo kuomini? Chiw ane kwan kuom gigo duto mirito, nikech ok inyal bedo jarit giga kendo ngangʼ!’}}


\par }{\PP \VS{3}{\WJ{“Jarit noparo kende owuon ni, ‘Abiro timo angʼo koro? Ruodha koro maya tija. Ok an ratego moromo ma dapur, to wiya kuot mondo akwechi.}}

\VS{4}{\WJ{Angʼeyo gima abiro timo, ma ka aweyo tich ka, to ji biro rwaka utegi!’}}


\par }{\PP \VS{5}{\WJ{“Omiyo noluongo jogope ruodhe achiel achiel. Nopenjo mokwongo ni, ‘In-gi gowi mar ruodha marom nadi?’}}


\par }{\PP \VS{6}{\WJ{“Nodwoke ni, ‘Debe mia aboro mag mo.’}}

\par }{\PP {\WJ{“Jarit tich nowachone ni, ‘Bed piny piyo piyo, ikaw kitapi indikie ni, mia angʼwen.’}}


\par }{\PP \VS{7}{\WJ{“Eka nopenjo ngʼat mar ariyo ni, ‘In to, gopi oromo adi?’}}

\par }{\PP {\WJ{“Nodwoke ni, ‘Gunia alufu achiel mag ngano.’}}

\par }{\PP {\WJ{“Nowachone ni, ‘Kaw kitapini, indike ni mia aboro.’}}


\par }{\PP \VS{8}{\WJ{“Ruoth nopako jarit gige ma ok kareno nikech notiyo gi rieke. Nimar jopinyni ongʼeyo tiyo mariek gi jowadgi moloyo jogo mawuotho e ler.}}

\VS{9}{\WJ{Awachonu ni tiuru gi mwandu mag piny mondo umakgo osiepe ne un uwegi, mondo ka chiengʼ ma mwandugo orumo, norwaku e kar dak mochwere.}}


\par }{\PP \VS{10}{\WJ{“Ngʼat minyalo geno gi gima tin, inyalo gene bende gi gik mangʼeny, to ngʼat ma ok ja-adiera gi gima tin bende ok nyal bedo ja-adiera gi gik mangʼeny.}}

\VS{11}{\WJ{Emomiyo ka ok usebedo jo-adiera e tiyo gi mwandu mar pinyni, en ngʼat mane mabiro genou gi mwandu madier?}}

\VS{12}{\WJ{To ka ok usebedo jo-adiera gi mwandu ngʼat machielo, en ngʼat mane madimiu mwandu ma maru uwegi?}}


\par }{\PP \VS{13}{\WJ{“Onge jatich manyalo tiyo ne ruodhi ariyo. Nimar obiro chayo achiel to ohero machielo, kata obiro chiwore ne achiel to ochayo machielo. Ok inyal tiyo ne Nyasaye kendo ne pesa.”}}


\par }{\PP \VS{14}Jo-Farisai mane ohero pesa nowinjo magi duto kendo neginyiero kagijaro Yesu.

\VS{15}Nowachonegi niya,
{\WJ{“Un ema utimoru joma kare e wangʼ ji, to Nyasaye ongʼeyo chunyu. Gima okaw ni ber ahinya gi ji, kuom Nyasaye en gima kwero.}}


\par }{\SH Puonj mamoko
\par }
{\PP \VS{16}{\WJ{“Chik kod Jonabi ne nigi teko nyaka chop ndalo mar Johana. Chakre kanyo, Injili mar pinyruoth Nyasaye osebedo kilando, kendo ngʼato ka ngʼato riyore mondo odonjie.}}

\VS{17}{\WJ{To yot mondo polo gi piny orum, moloyo ka nukta achiel matinie moloyo olal kuom Chik.}}


\par }{\PP \VS{18}{\WJ{“Ngʼato mowere gi chiege mokendo dhako machielo, odonjo e richo mar terruok, to ngʼat mokendo dhako ma chwore oweyo, bende odonjo e richo mar terruok.}}


\par }{\SH Jamoko kod Lazaro
\par }
{\PP \VS{19}{\WJ{“Ne nitie jamoko moro mane rwako lewni mokikore kod lewni mayom ma nengogi tek, kendo nodak e ngima mamalo mar mor ndalo duto.}}

\VS{20}{\WJ{E dhorangaye noketie jakwecho miluongoni Lazaro, ma adhonde nopongʼo dende}}

\VS{21}{\WJ{kendo nogombo chamo ngʼinjo molwar e bwo mesa jamokono. Kata mana guogi bende ne biro minangʼ adhondene.}}


\par }{\PP \VS{22}{\WJ{“Sa nochopo ma jakwechono notho kendo malaika notingʼe, otere e bath Ibrahim. Jamoko bende notho kendo noyike.}}

\VS{23}{\WJ{Kane en e Piny Joma otho kisande malit, nongʼiyo malo to noneno Ibrahim gi kuma bor kod Lazaro e bathe.}}

\VS{24}{\WJ{Omiyo noluonge kowacho niya, ‘Wuora Ibrahim kecha kendo or Lazaro olut lith lwete e pi mondo okwena lewa, nikech an-gi rem malit e ligek majni.’}}


\par }{\PP \VS{25}{\WJ{“To Ibrahim nodwoke ni, ‘Wuoda, parie ni e ndalo mar ngimani ne iyudo gik mabeyo, ka Lazaro to ne yudo gik maricho, to koroni oneno maber ka eri, to in inie rem malit.}}

\VS{26}{\WJ{To bende moloyo ne mano duto, e kindwa kodi nitie hoho mangʼongo moseketi, mondo otam jogo madwaro aa ka obi iru kata ngʼato ok nyal ngʼado oa koru obi irwa koni.’}}


\par }{\PP \VS{27}{\WJ{“Nodwoko ni, ‘Koro akwayoi, wuora, or Lazaro odhi od wuora,}}

\VS{28}{\WJ{nimar an-gi owetena abich. Odhiyo osiemgi, mondo kik gin bende gibi e kar sand malitni.’}}


\par }{\PP \VS{29}{\WJ{“Ibrahim nodwoke ni, ‘Gin kod Musa gi Jonabi, owinjore giwinjgi.’}}


\par }{\PP \VS{30}{\WJ{“Nowacho ni, ‘Ooyo wuonwa Ibrahim, to ka ngʼato oa kuom joma otho modhi irgi, to gibiro weyo richo.’}}


\par }{\PP \VS{31}{\WJ{“Nowachone ni, ‘Ka ok ginyal winjo Musa gi Jonabi, ok ginyal yie winjo kata ngʼato mochier oa kuom joma otho.’ ”}}




\par }\Chap{17}{\SH Richo, yie, tich
\par }
{\PP \VerseOne{1}Yesu nowachone jopuonjrene niya,
{\WJ{“Gik mamiyo ji donjo e richo ochunore ni nyaka bedie, to okwongʼ ngʼatno makelo gigo.}}

\VS{2}{\WJ{Dine obedo maber ka otwene pongʼ e ngʼute, mi onyumego e nam moloyo komiyo achiel kuom jomatindogi timo richo.}}

\VS{3}{\WJ{Omiyo ritreuru uwegi.}}

\par }{\PP {\WJ{“Ka owadu otimo richo, kwere, to ka olokore oweyo richo, to wene.}}

\VS{4}{\WJ{Ka otimoni richo nyadibiriyo odiechiengʼ achiel to obiro iri nyadibiriyo kendo owacho ni, ‘Alokora aweyo richo,’ to nyaka iwene.”}}


\par }{\PP \VS{5}Joote nowachone Ruoth niya, “Med yiewa!”


\par }{\PP \VS{6}Nodwoko niya,
{\WJ{“Ka un gi yie matin marom gi koth karadali, to unyalo wacho ne yadh ngʼowuni ni, ‘Pudhri ia mondo ipithri e nam,’ to dine owinjou motimo kamano.}}


\par }{\PP \VS{7}{\WJ{“Ka dibed ni nitie achiel kuomu man-gi jatich mapurone kata makwayo rombe. Dowachne jatichne koa e puodho ni, ‘Bi koroni kendo ibed piny mondo ichiem’?}}

\VS{8}{\WJ{Donge dowachne mana ni, ‘Losna chiemba mar otieno, ikri mondo imiya acham kendo metho, eka bangʼe inyalo chiemo kendo metho’?}}

\VS{9}{\WJ{Bende onyalo goyone jatichneno erokamano nikech notimo gima nowachone notim?}}

\VS{10}{\WJ{Omiyo un bende, ka usetimo gik moko duto mane onyisu mondo utim, onego uwach ni, ‘Wan mana jotich aticha ma ok owinjore to wasetimo mana tijwa.’ ”}}


\par }{\SH Jodhoho apar ochangi
\par }
{\PP \VS{11}Koro e yo kane odhiyo Jerusalem, Yesu nowuotho e kind Samaria gi Galili.

\VS{12}Ka noyudo odonjo e dala moro, ji apar man-gi dhoho noromo kode. Negichungo mabor

\VS{13}kendo negiluongo gi dwol maduongʼ niya, “Yesu, Ruoth! Kechwa!”


\par }{\PP \VS{14}Ka nonenogi, nowacho niya,
{\WJ{“Dhiuru, unyisru uwegi ni jodolo.”}} To kane gidhi, negipwodhore.


\par }{\PP \VS{15}Achiel kuomgi, kane oneno ni osechange, nodok ir Yesu, kopako Nyasaye gi dwol maduongʼ.

\VS{16}Nopodho auma e tiend Yesu kendo nogoyone erokamano, to ngʼatno ne en ja-Samaria.


\par }{\PP \VS{17}Yesu nopenjo niya,
{\WJ{“Donge ji apar duto nopwodhi? Ere ji ochiko mamoko?}}

\VS{18}{\WJ{Onge ngʼato madineyudre kuomgi monego duogi mondo omi Nyasaye pak, mana japiny moro nononi kende ema odwogo?”}}

\VS{19}Eka nowachone niya,
{\WJ{“Chungi kendo idhi, yieni osemiyo ibedo mangima.”}}


\par }{\SH Biro mar Pinyruoth Nyasaye
\par }
{\PP \VS{20}Chiengʼ moro, kane openje gi jo-Farisai kinde ma pinyruodh Nyasaye nobiye, Yesu nodwokogi niya,
{\WJ{“Pinyruoth Nyasaye ok bi mana mineno gi wangʼ,}}

\VS{21}{\WJ{kata ji ok nowach ni, ‘Eri go,’ kata ni, ‘Ee cha go cha,’ nikech pinyruodh Nyasaye ni eiu.”}}


\par }{\PP \VS{22}Eka nowachone jopuonjre niya,
{\WJ{“Ndalo biro ma unugomb nenoe chiengʼ achiel kuom ndalo mag Wuod Dhano, to ok ununene.}}

\VS{23}{\WJ{Ji biro wachonu ni, ‘En kucha!’ Kata ni, ‘En ka!’ Kik uring udhi bangʼ-gi.}}

\VS{24}{\WJ{Nimar biro mar Wuod Dhano nobed machalo ka mil polo ma piatore e kor polo koa konchiel nyaka komachielo.}}

\VS{25}{\WJ{To mokwongo nyaka one masiche mangʼeny, kendo tiengʼni nodage.}}


\par }{\PP \VS{26}{\WJ{“Mana kaka notimore e ndalo mag Nowa, e kaka biro bedo bende e ndalo mag Wuod Dhano.}}

\VS{27}{\WJ{Ji ne chiemo kendo metho, chwo ne kendo bende nyiri ne ikendo nyaka nochopo odiechiengʼ mane Nowa odonjo e yie. Eka pi mar ataro nobiro motieko ji duto.}}


\par }{\PP \VS{28}{\WJ{“Kamano e kaka ne chalre e ndalo mag Lut, ji ne chiemo, kendo metho, negingʼiewo kendo negiloko ohala, bende negipitho kendo gedo.}}

\VS{29}{\WJ{To chiengʼ mane Lut oa Sodom, mach kod kite maliel mager nolwar koa e polo kendo notiekogi duto.}}


\par }{\PP \VS{30}{\WJ{“Kamano e kaka nobedi e ndalo ma Wuod Dhano nofwenyre.}}

\VS{31}{\WJ{Odiechiengʼno onge ngʼato manobedie ewi tat ot, man-gi gige ei ot, manolor mondo ogolgi. Machalre gi mano, onge ngʼato manie puodho manodog dala ne gimoro amora.}}

\VS{32}{\WJ{Paruru chi Lut!}}

\VS{33}{\WJ{Ngʼatno matemo reso ngimane, ngimane biro lalne, to ngʼatno mowito ngimane, nores ngimane.}}

\VS{34}{\WJ{Awachonu ni, otienono ji ariyo nobed e kitanda achiel: achiel nokaw to machielo nowe.}}

\VS{35}{\WJ{Mon ariyo noyudi karego cham kaachiel, achiel nokaw, to machielo nowe.}} [

\VS{36}{\WJ{Chwo ariyo nobed e puodho, achiel ibiro kawo, to machielo nowe.}}]\FTNT{*}{{\FR 17:36 }{\FT{Weche motigo kae chalre gi mago mantiere
}}{\XT{Mat 22:40}}{\FT{.}}}{\WJ{”}}


\par }{\PP \VS{37}Eka negipenje niya, “Mano notimre kanye, Ruoth?”

\par }{\PP Nodwokogi niya,
{\WJ{“Kama ringruok motho nitie, ema achudhe chokore.”}}




\par }\Chap{18}{\SH Ngech dhako ma chwore otho
\par }
{\PP \VerseOne{1}Eka Yesu nogoyo ngero ne jopuonjrene mondo onyisgi gibed ka gilamo kinde duto kendo kik chunygi aa.

\VS{2}Nowachonegi niya,
{\WJ{“E dala moro ne nitie jangʼad bura mane ok oluoro Nyasaye kata ok odewo ji.}}

\VS{3}{\WJ{To ne nitie dhako ma chwore otho moro e dalano manobedo kadhiyo ire pile giywakne kakwaye ni, ‘Yie ingʼadna bura e kinda gi ngʼat ma hinyani!’}}


\par }{\PP \VS{4}{\WJ{“Kuom kinde moko moromo nodagi, to bangʼe mogik nowacho kende owuon ni, ‘Kata obedo ni ok aluoro Nyasaye kendo ok adewo ji kamano}}

\VS{5}{\WJ{to nikech dhako ma chwore othoni osiko chanda, abiro neno ni angʼadone bura kare, mondo kik oola gibiro ma obirogo ira pile!’ ”}}


\par }{\PP \VS{6}To Ruoth nowacho niya,
{\WJ{“Winjeuru gima ne jangʼad bura ma ok kareno owacho!}}

\VS{7}{\WJ{To donge Nyasaye biro ngʼado bura kare ni joge moyier, maywakne odiechiengʼ gi otieno? Bende obiro tamore ma ok owinjogi?}}

\VS{8}{\WJ{Awachonu ni obiro neno ni ongʼadnegi bura kare kendo mapiyo. Kata kamano, ka Wuod Dhano obiro, bende obiro yudo yie e piny?”}}


\par }{\SH Ngero mar ja-Farisai gi jasol osuru
\par }
{\PP \VS{9}Ne joma noketo genogi kuomgi giwegi maparo ni gin joma kare kendo mane ochayo ji mamoko duto, Yesu nogoyonegi ngero kama:

\VS{10}{\WJ{“Ji ariyo nodhi lemo ei hekalu, achiel ne en ja-Farisai to machielo ne jasol osuru.}}

\VS{11}{\WJ{Ja-Farisai moro nochungo malo mi olamo ka opwoyore ni, ‘Nyasaye, agoyoni erokamano ni ok an kaka ji mamoko, ma jomecho, joma timo timbe maricho, jochode, kata mana kaka jasol osuruni.}}

\VS{12}{\WJ{Atweyo chiemo nyadiriyo e juma ka juma, kendo achiwo achiel kuom apar mar gigo duto manwangʼo.’}}


\par }{\PP \VS{13}{\WJ{“To jasol osuru nochungo mabor. Ne ok onyal kata mana ngʼiyo polo malo, to nogoyo kore kendo nowacho ni, ‘Nyasaye, kecha, an jaricho.’}}


\par }{\PP \VS{14}{\WJ{“Awachonu ni ngʼatni, ma ok ngʼat machielono, nodhi dala ka en kare e nyim Nyasaye. Nimar ngʼato angʼato matingʼore malo kende nodwok piny, to ngʼat madwokore piny notingʼ malo.”}}


\par }{\SH Nyithindo matindo gi Yesu
\par }
{\PP \VS{15}Ji ne kelo nyithindo matindo ir Yesu, mondo ogwedhgi. Kane jopuonjre noneno mano negikwerogi.

\VS{16}To Yesu noluongo nyithindo ire kendo nowacho niya,
{\WJ{“Weuru nyithindo matindo obi ira, kendo kik utamgi, nikech pinyruoth Nyasaye en mar ji machal ka magi.}}

\VS{17}{\WJ{Awachonu adier ni, ngʼato ma ok orwako pinyruoth Nyasaye kaka nyathi matin ok nodonji ngangʼ.”}}


\par }{\SH Jamoko ma ruoth
\par }
{\PP \VS{18}Jatelo moro nopenje niya, “Japuonj maber, en angʼo monego atim mondo ayud ngima mochwere kaka girkeni mara?”


\par }{\PP \VS{19}Yesu nodwoke kapenje niya,
{\WJ{“Angʼo momiyo iluonga ni ngʼama ber? Onge ngʼama ber, makmana Nyasaye kende.}}

\VS{20}{\WJ{Ingʼeyo chike mawacho ni: ‘Kik iterri, kik ineki, kik ikwal, kik ihang wach, luor wuonu gi minu.’}}\FTNT{*}{{\FR 18:20 }{\FT{}}{\XT{Wuo 20:12-16; Rap 5:16-20}}}{\WJ{”}}


\par }{\PP \VS{21}Nodwoke niya, “Magi duto aserito nyaka aa rawera.”


\par }{\PP \VS{22}Kane Yesu owinjo wachno, nowachone niya,
{\WJ{“Pod iremo gimoro achiel. Lok mwanduni duto ma in-go pesa, mondo ipog joma odhier, eka inibed gi mwandu mokan e polo. Bangʼ timo kamano to bi mondo iluwa.”}}


\par }{\PP \VS{23}Ka nowinjo ma, nobedo mokuyo ahinya, nikech ne en ngʼat man-gi mwandu mathoth ahinya.

\VS{24}Yesu nongʼiye kendo nowachone niya,
{\WJ{“Mano kaka en gima tek mondo jomoko odonji e pinyruoth Nyasaye.}}

\VS{25}{\WJ{Chutho, yot mondo ngamia okadhi e wangʼ sandan, moloyo jamoko donjo e pinyruoth Nyasaye!”}}


\par }{\PP \VS{26}Jogo manowinjo mani nopenjo niya, “Kare en ngʼa manyalo kwo?”


\par }{\PP \VS{27}Yesu nodwokogi niya,
{\WJ{“Gino ma ok nyalre gi dhano, nyalore kuom Nyasaye.”}}


\par }{\PP \VS{28}Petro nowachone niya, “Wan waseweyo gik moko duto mane wan-go mondo waluwi!”


\par }{\PP \VS{29}Yesu nowachonegi niya,
{\WJ{“Awachonu adier ni, onge ngʼato moseweyo dalane kata jaode kata owetene, kata jonywolne, kata nyithinde nikech pinyruoth Nyasaye}}

\VS{30}{\WJ{ma ok norem mak oyudo nyadi mangʼeny marome e tiengʼni kendo e tiengʼ mabiro, noyud ngima mochwere.”}}


\par }{\SH Yesu ochako okoro kendo kuom thone
\par }
{\PP \VS{31}Yesu nokawo jopuonjre apar gariyo otero tenge kendo nowachonegi niya,
{\WJ{“Eri wadhi nyaka Jerusalem, to gigo duto mane ondiki gi jonabi kuom Wuod Dhano ibiro timogi.}}

\VS{32}{\WJ{Ibiro chiwe ne joma ok jo-Yahudi. Gibiro jare, giniyanye, mi gingʼudh olawo kuome.}}

\VS{33}{\WJ{Bende ginichwade ma gininege, to chiengʼ mar adek enochier kendo.”}}


\par }{\PP \VS{34}Jopuonjre ne ok owinjo tiend wechegi kata matin. Tiend wechegi nopandnegi, kendo ne ok gingʼeyo gima ne owuoyo kuome.


\par }{\SH Jakwecho ma muofu oneno
\par }
{\PP \VS{35}Kane Yesu chiegni chopo Jeriko, ngʼat moro ma muofu noyudo obet e bath yo kakwecho.

\VS{36}Kane owinjo ka oganda kadho, nopenjo ni en angʼo matimore.

\VS{37}Negidwoke niya, “Yesu ja-Nazareth ema kadho.”


\par }{\PP \VS{38}Noluongo matek niya, “Yesu, Wuod Daudi, yie ikecha!”


\par }{\PP \VS{39}To jogo ma notelo e yo nokwere kendo nowachone ni olingʼ thi, to nomedo goyo koko niya, “Wuod Daudi, yie ikecha!”


\par }{\PP \VS{40}Yesu nochungo kendo nochiko mondo okel ngʼatno ire. Kane obiro machiegni, Yesu nopenje niya,

\VS{41}{\WJ{“Angʼo midwaro mondo atimni?”}}

\par }{\PP Nodwoko niya, “Ruoth, adwaro mondo anen.”


\par }{\PP \VS{42}Yesu nowachone niya,
{\WJ{“Nen! Yieni ema ochangi.”}}

\VS{43}Gikanyono nochako neno kendo noluwo bangʼ Yesu, kopako Nyasaye. Ka ji duto noneno mano, negipako Nyasaye.




\par }\Chap{19}{\SH Zakayo jasol osuru
\par }
{\PP \VerseOne{1}Yesu nodonjo Jeriko, kendo nowuotho kokadho e dier dalano.

\VS{2}Ngʼato ne nitie kanyo ma nyinge Zakayo; ne en jasol osuru maduongʼ kendo ne en ja-mwandu.

\VS{3}Ne odwaro neno ni Yesu en ngʼa, to nikech ne en nyadundo ne ok onyal, nikech oganda ne ngʼeny.

\VS{4}Omiyo noringo odhiyo motelo kendo noidho yadh ngʼowu mondo onene, nikech Yesu ne biro kalo kanyo.


\par }{\PP \VS{5}Kane Yesu ochopo kanyo, nongʼiyo malo kendo nowachone niya,
{\WJ{“Omiyo Zakayo, nolor piny piyo. Tinendeni nyaka abed e odi.”}}

\VS{6}Omiyo Zakayo nolor mapiyo kendo norwake gi mor e ode.


\par }{\PP \VS{7}Ji duto mane oneno ma nochako ngʼur kagiwacho niya, “Osedhi bedo wendo jaricho!”


\par }{\PP \VS{8}To Zakayo nochungo malo kendo nowachone Ruoth niya, “Ne Ruoth! Sani kendo koroni abiro chiwo nus mar giga ne jochan, to kapo ni ne asewuondo ngʼato e gimoro amora, abiro chule ka adwokone maromo nyadingʼwen.”


\par }{\PP \VS{9}Yesu nowachone niya,
{\WJ{“Kawuono warruok osebiro e odni, nikech ngʼatni bende en nyakwar Ibrahim.}}

\VS{10}{\WJ{Nikech Wuod Dhano nobiro mondo omany kendo owar jogo manolal.”}}


\par }{\SH Ngech jotich mane omi pesa mondo olokgo ohala
\par }
{\PP \VS{11}Kane pod giwinjo wachni, nodhi nyime kogoyonegi ngero, nikech nochiegni gi Jerusalem, kendo ji ne paro ni pinyruoth Nyasaye biro betie mapiyo.

\VS{12}Nowacho niya,
{\WJ{“Ngʼat moro marahuma nodhi e piny mabor mondo oyiere ruoth eka bangʼe oduogi.}}

\VS{13}{\WJ{Omiyo noluongo jotichne moko apar kendo ne omiyogi silingʼ alufu achiel, achiel. Nowachonegi ni, ‘Lokuru ohala gi pesagi, nyaka chop aduogi.’}}


\par }{\PP \VS{14}{\WJ{“To joge nosin kode kendo negioro joote modhiyo ire mondo giwach ni, ‘Ok wadwar ngʼatni mondo obed ruodhwa.’}}


\par }{\PP \VS{15}{\WJ{“Kata kamano, ne okete ruoth, kendo nodok dala. Kendo noluongo jotichne mane omiyo pesa, mondo oyud ni en ohala manade magiseyudo.}}


\par }{\PP \VS{16}{\WJ{“Ngʼat mokwongo nobiro kendo nowacho ni, ‘Ruoth, silingʼ alufu achiel, osenywolo silinge alufu apar moko.’}}


\par }{\PP \VS{17}{\WJ{“Ruoth nodwoko ni, ‘Isetimo maber, jatichna maber! Nikech isebedo ngʼat mogen e gima tin ahinya, koro bed jarit mier madongo apar.’}}


\par }{\PP \VS{18}{\WJ{“Ngʼat mar ariyo nobiro kendo nowacho ni, ‘Ruoth, silingʼ alufu achiel osenywolo silinge alufu abich moko.’}}


\par }{\PP \VS{19}{\WJ{“Ruodhe nodwoke ni, ‘Bed jarit mier madongo abich.’}}


\par }{\PP \VS{20}{\WJ{“Eka jatich machielo nobiro kendo owacho ni, ‘Jaduongʼ, silingʼ alufu achiel eri, ne asekane kapande kaboyogo gi nanga.}}

\VS{21}{\WJ{Ne aluori, nikech in ngʼat makoch. In ikawo gino mane ok ikano, kendo ikayo mano mane ok ichwoyo.’}}


\par }{\PP \VS{22}{\WJ{“To Ruodhe nodwoke ni, ‘Abiro ngʼadoni bura koluwore kod gima iwacho, in jatich marach! Kara in ne ingʼeyo ni an ngʼat makoch, kendo ni akawo gima ne ok akano, bende akayo gima ne ok achwoyo!}}

\VS{23}{\WJ{Marangʼo ne ok iketo pesanano e od keno, mondo kane aduogo, to ne anyalo kawe gi ohande.’}}


\par }{\PP \VS{24}{\WJ{“Eka nowachone jogo mane ochungo kanyo ni, ‘Kawuru silinge alufu achiel ugol kuome kendo umi jalno man-gi silingʼ alufu apar.’}}


\par }{\PP \VS{25}{\WJ{“Negiwacho ni, ‘Jaduongʼ donge en-gi silingʼ alufu apar.’}}


\par }{\PP \VS{26}{\WJ{“Nodwoko ni, ‘Awachonu ni ngʼato ka ngʼato man-go nomedne mi nobed gi mogundho, to ngʼatno ma ongego, kata mano ma en-go nomaye.}}

\VS{27}{\WJ{To keluru wasikago ka mane ok dwar mondo abed ruodhigi mondo uneg-gi e nyima.’ ”}}


\par }{\SH Donjo mar loch
\par }
{\PP \VS{28}Bangʼ ka Yesu nosewacho mani, nodhi nyime, kochomo Jerusalem.

\VS{29}Ka koro nochiegni chopo e miech Bethfage kod Bethania manie Got Zeituni, nooro jopuonjrene ariyo, nowachonegi niya,

\VS{30}{\WJ{“Dhiuru e dala man nyimu cha, to ka udonjo e iye, to ubiro nwangʼo nyathi kanyna mapok ngʼato oidho nyaka nene kotwe kanyo. Gonyeuru kendo ukele ka.}}

\VS{31}{\WJ{Kapo ngʼato openjou ni, ‘Angʼo momiyo ugonye?’ Udwoke ni, ‘Ruoth dware.’ ”}}


\par }{\PP \VS{32}Jogo mane oor motelo nodhi kendo negiyude mana kaka nosenyisogi

\VS{33}Kane oyudo gigonyo nyathi kanynano, wuon nopenjogi, “Angʼo momiyo ugonyo nyathi kanyna?”


\par }{\PP \VS{34}To jopuonjre nodwoke mayot niya, “Ruoth dware.”


\par }{\PP \VS{35}Negikele ir Yesu, ma gipedho lepgi e diengʼe nyathi kanyna kendo negiketo Yesu kuome.

\VS{36}Kane owuotho odhi, ji nopedho lepgi e yo.


\par }{\PP \VS{37}Kane ochopo machiegni gi kama yo kadhogo e tiend Got Zeituni, oganda maduongʼ mar jopuonjre nochako pako Nyasaye gi ilo kod dwol maduongʼ kuom honni duto mane giseneno niya,


\par }{\Q \VS{38}“Ogwedh Ruoth mabiro e nying Jehova Nyasaye!”\FTNT{*}{{\FR 19:38 }{\FT{}}{\XT{Zab 118:26}}}

\par }{\BB \par }
{\Q “Kwe obedi e polo, kendo duongʼ obed e polo malo!”


\par }{\PP \VS{39}Jo-Farisai moko ei oganda nowachone Yesu niya, “Japuonj, kwer jopuonjreni!”


\par }{\PP \VS{40}Nodwoko niya,
{\WJ{“Awachonu ni, kata ka dine gilingʼ, to kitegi biro goyo koko.”}}


\par }{\PP \VS{41}Kane osudo machiegni gi Jerusalem kendo moneno dala maduongʼno noywage,

\VS{42}kowacho niya,
{\WJ{“Ka dine in iwuon bed ni ingʼeyo tinendeni gima nyalo keloni kwe, to koro ogengʼore ne wangʼi.}}

\VS{43}{\WJ{Ndalo biro chopo ma wasiki biro goyoni agengʼa kolwori, kendo kunyoni bur koni gi koni.}}

\VS{44}{\WJ{Ginigoyi piny, in gi nyithindi ei ohingani ok giniwe kidi moro ewi wadgi, nikech ne ok ingʼeyo kinde mane Nyasaye biroe iri.”}}


\par }{\SH Yesu odhi e hekalu
\par }
{\PP \VS{45}Eka nodonjo e hekalu kendo noriembo oko joma ne uso gik moko.

\VS{46}Nowachonegi niya,{\WJ{“Ondiki ni, ‘Oda nobed od lamo;’}}\FTNT{†}{{\FR 19:46 }{\FT{}}{\XT{Isa 56:7}}}{\WJ{to un to useloke ‘kar chokruok mar jomecho.’}}\FTNT{‡}{{\FR 19:46 }{\FT{}}{\XT{Jer 7:11}}}{\WJ{”}}


\par }{\PP \VS{47}Ndalo ka ndalo nopuonjo e hekalu. To jodolo madongo, jopuonj chik kod jotelo mag ji netemo mondo ginege.

\VS{48}To ne ok ginyal yudo yo mar timo kamano, nikech ji duto norwako wachne.




\par }\Chap{20}{\SH Openj teko mar Yesu
\par }
{\PP \VerseOne{1}Chiengʼ moro achiel kane opuonjo ji ei laru mar hekalu, kendo noyalo Injili, jodolo madongo gi jopuonj chik, kaachiel kod jodongo nobiro ire.

\VS{2}Negiwachone niya, “Nyiswa ni en teko mane ma itimogo gigi. En ngʼa momiyi teko ma in-goni?”


\par }{\PP \VS{3}Nodwoko niya,
{\WJ{“An bende abiro penjou penjo. Nyisauru:}}

\VS{4}{\WJ{Uparo ni batiso mar Johana noa e polo koso noa kuom dhano?”}}


\par }{\PP \VS{5}Negiwuoyo kuom wachni e kindgi giwegi kendo giwacho niya, “Ka wawacho ni, ‘Noa e polo,’ to obiro penjowa ni, ‘Angʼo momiyo nutamoru yie kuome?’

\VS{6}To ka wawacho ni, ‘Noa kuom dhano,’ ji duto biro chielowa gi kite, nikech ne giyie ni Johana ne en janabi.”


\par }{\PP \VS{7}Omiyo negidwoko niya, “Ok wangʼeyo kuma ne oaye.”


\par }{\PP \VS{8}Yesu nowachonegi niya,
{\WJ{“An bende ok abi nyisou kuma agole teko ma atimogo gigi.”}}


\par }{\SH Ngech jopur
\par }
{\PP \VS{9}Yesu nodhi nyime kogoyonegi ngero niya,
{\WJ{“Ngʼat moro ne opidho mzabibu, ne okete e lwet jopur moko kendo nodhi kamoro kuom ndalo mangʼeny.}}

\VS{10}{\WJ{E kinde mar keyo nooro jatichne moro ir jopur puodho mondo gimiye olemo moko mane ochiek e puoth mzabibu. To jopur puodho nogoye kendo noriembe gi lwete nono.}}

\VS{11}{\WJ{Nochako ooro jatich machielo, to ngʼatni bende negigoyo kendo timo ne tim wichkuot, ka giriembe gi lwete nono.}}

\VS{12}{\WJ{Nooro kendo ngʼat mar adek, to ne gihinye ma giriembe oko.}}


\par }{\PP \VS{13}{\WJ{“Eka wuon puoth mzabibu nowacho ni, ‘Abiro timo angʼo? Abiro oro wuoda mahero, kamoro dipo ginyalo winje!’}}


\par }{\PP \VS{14}{\WJ{“To ka jopur nonene, ne giwuoyo kuome kagiwacho ni, ‘Ma e jacham girkeni. Wanegeuru, to mondo girkeni odongʼnwa!’}}

\VS{15}{\WJ{Omiyo negidhire gigole oko mar puoth mzabibu kendo neginege.}}

\par }{\PP {\WJ{“Angʼo ma wuon puoth mzabibu notimnegi?}}

\VS{16}{\WJ{Obiro biro moneg jopur puodhogo mi ogol puoth mzabibuno e lwetgi mi enomi joma moko.”}}

\par }{\PP Kane ji owinjo wachno, negiwacho niya, “Mad gima kama kik timre!”


\par }{\PP \VS{17}Yesu nongʼiyogi kochomo wangʼe kuomgi kendo nopenjo niya,
{\WJ{“Kara ere tiend gino mondiki:}}

\par }{\Q {\WJ{“ ‘Kidi mane jogedo odagi}}

\par }{\QB {\WJ{osedoko kidi motegno moriwo kor ot.’}}\FTNT{*}{{\FR 20:17 }{\FT{}}{\XT{Zab 118:22}}}


\par }{\MM \VS{18}{\WJ{Ngʼato ka ngʼato mopodho kuom kidino notur matindo tindo, to ngʼatno ma kidino ogore kuome noregre ka buru.”}}


\par }{\PP \VS{19}Jopuonj chik kod jodolo madongo nochako manyo yo mane ginyalo makego mapiyo, nikech negingʼeyo ni ogetogi kod ngeroni. To negiluoro ji.


\par }{\SH Golo osuru ne Kaisari
\par }
{\PP \VS{20}Kane girite ma ok giweyone thuolo, negioro jombetre, mane wuondore ni gin jo-adiera maonge wach marach. Negigeno niginyalo mako Yesu e gimoro mowacho mondo omi gimake gitere e bwo loch kod teko mar ruoth.

\VS{21}Omiyo jombetrego nopenje niya, “Japuonj, wangʼeyo ni iwacho kendo ipuonjo yor Nyasaye kaluwore gi adierane.

\VS{22}Bende en gima kare mondo wagol osuru ne Kaisar koso ok owinjore?”


\par }{\PP \VS{23}Noneno obadho mane gichikone to nowachonegi niya,

\VS{24}{\WJ{“Tangʼnauru pesa ma un-go. Kido kod nying man kuome gin mag ngʼa?”}}

\par }{\PP Negidwoko niya, “Mag Kaisar.”


\par }{\PP \VS{25}Nowachonegi niya,
{\WJ{“Udwoko kare, koro miuru Kaisar gige Kaisar, to miuru Nyasaye gige Nyasaye.”}}


\par }{\PP \VS{26}Ne ok ginyal make kuom gima nosewacho kanyo e nyim ji kendo ka giwuoro dwokone, negilingʼ thi.


\par }{\SH Chier kod kend
\par }
{\PP \VS{27}Jo-Sadukai moko, mawacho ni chier onge, nobiro ir Yesu kod penjo moro.

\VS{28}Negipenje niya, “Japuonj, Musa nondikonwa ni ka ngʼato owadgi otho moweyo dhako ma pod onge gi nyithindo, to ngʼatno nyaka kend dhako ma chwore othono mondo onywolnego nyithindo.

\VS{29}Koro ne nitie owete moko abiriyo. Wuowi makayo nokendo dhako, to notho ka ok onywolo nyathi.

\VS{30}Wuowi mar ariyo

\VS{31}kendo bangʼe wuowi mar adek ne jokende, to machalre kamano nyaka wuowi mar abiriyo notho, ma ok ginywolo nyithindo.

\VS{32}Gikone, dhakoni bende notho.

\VS{33}Koro, chiengʼ chier dhakoni nobed chi ngʼa, nimar ji abiriyogo nokende?”


\par }{\PP \VS{34}Yesu nodwoko niya,
{\WJ{“Ji manie piny e kindeni nyombo kendo inyuomo.}}

\VS{35}{\WJ{To jogo mowal ni owinjore mondo obed e piny mar tiengʼ mabiro bangʼ chier aa kuom joma otho ok nokendi kata nokendgi ngangʼ,}}

\VS{36}{\WJ{to bende ok ginitho kendo ngangʼ, nimar gichalo gi malaike. Gin nyithind Nyasaye, nikech gin nyithind chierno.}}

\VS{37}{\WJ{To kuom bungu maliel, Musa nonyiso bende ni joma otho chier, nimar oluongo Ruoth Nyasaye ni, ‘Nyasach Ibrahim, kendo Nyasach Isaka kod Nyasach Jakobo.’}}\FTNT{†}{{\FR 20:37 }{\FT{}}{\XT{Wuo 3:6}}}

\VS{38}{\WJ{Ok en Nyasach joma otho, to mar joma ngima, nikech kuome ji duto ngima.”}}


\par }{\PP \VS{39}Jopuonj chik moko nodwoko niya, “Iwacho maber, japuonj.”

\VS{40}Omiyo onge ngʼato kata achiel manohedhore penje penjo moro kendo.


\par }{\SH Kristo en wuod ngʼa?
\par }
{\PP \VS{41}Eka Yesu nowachonegi niya,
{\WJ{“Ere kaka giwacho ni Kristo en Wuod Daudi?}}

\VS{42}{\WJ{Daudi owuon wacho maler e Kitabu mar Zaburi niya,}}

\par }{\Q {\WJ{“ ‘Ruoth Nyasaye nowachone Ruodha ni,}}

\par }{\QB {\WJ{“Bed e bada korachwich,}}


\par }{\Q \VS{43}{\WJ{nyaka aket wasiki}}

\par }{\QB {\WJ{e bwo tiendi.” ’}}\FTNT{‡}{{\FR 20:43 }{\FT{}}{\XT{Zab 110:1}}}


\par }{\MM \VS{44}{\WJ{Daudi luonge ni ‘Ruoth.’ Ere kaka onyalo bedo wuode kendo?”}}


\par }{\PP \VS{45}Kane ji duto winjo, Yesu nowachone jopuonjrene niya,

\VS{46}{\WJ{“Beduru motangʼ ni jopuonj chik. Gihero wuotho koni gi koni ka girwako lewni maboyo mayware piny kendo gihero ni omosgi e chirni kendo gihero bedo e kombe moyiedhi manie sinagoke kod kuonde ma imiyoe ji duongʼ e sewni.}}

\VS{47}{\WJ{Giyako ute mon ma chwogi otho kendo gilamo lamo moyware mondo ginyisrego ni ji kaka gilony e lamo. Joma kamagi ibiro kum malit moloyo.”}}




\par }\Chap{21}{\SH Chiwo mar dhako ma chwore otho
\par }
{\PP \VerseOne{1}Kane ongʼiyo malo, Yesu noneno ka jo-mwandu keto chiwogi e kar chiwo mar hekalu.

\VS{2}Noneno bende dhako moro modhier ma chwore notho ka keto pesa mamingli ariyo matindo tindo.

\VS{3}Nowacho niya,
{\WJ{“Awachonu adier, dhako ma chwore otho modhierni osegolo chiwo moloyo joma moko duto.}}

\VS{4}{\WJ{Joma mokogi duto nogolo mana matin nono kuom mwandu ma gin-go, to dhakoni kata obedo ni nodhier to ne ochiwo duto mane onego okonyrego.”}}


\par }{\SH Ranyisi mag giko mar ndalo
\par }
{\PP \VS{5}Jopuonjrene moko ne wuoyo kuom hekalu kawuoro kaka olose gi kite mabeyo kod mich mochiw ni Nyasaye. To Yesu nowacho niya,

\VS{6}{\WJ{“To kuom mano ma uneno kani, ndalo biro biro maonge kidi kata achiel mabiro dongʼ kochungʼ ewi wadgi, moro ka moro biro redhore piny.”}}


\par }{\PP \VS{7}Negipenje niya, “Japuonj, gigi biro timore karangʼo? To angʼo mabiro bedo ranyisi ni gichiegni timore?”


\par }{\PP \VS{8}Nodwoko niya,
{\WJ{“Beduru motangʼ mondo kik wuondu. Nimar ji mangʼeny nobi e nyinga ka hedhore ni, ‘An e en,’ kendo ni, ‘Sa chiegni,’ kik uluwgi.}}

\VS{9}{\WJ{Ka uwinjo ka pinje gore kod koko mangʼeny, to kik ubed maluor. Gigi nyaka timre mokwongo, to ok onyiso ni giko chiegni.”}}


\par }{\PP \VS{10}Eka nowachonegi niya,
{\WJ{“Oganda noked gi oganda machielo, kendo pinyruoth noked gi pinyruoth machielo.}}

\VS{11}{\WJ{Piny noyiengni malich, kech kod tuoche nobedie kuonde mopogore opogore, kendo gik malich mabwogo ji gi honni madongo notimre koa e polo.}}


\par }{\PP \VS{12}{\WJ{“To kapok magi duto otimore, to gibiro makou kendo sandou. Giniteru e sinagoke kod ute mag twech, kendo nokelu e nyim ruodhi gi jotelo, to mago duto notim nikech nyinga.}}

\VS{13}{\WJ{Mano biro miyou thuolo mondo ubednegi joneno.}}

\VS{14}{\WJ{To beduru gi paro ma ok yiengni mondo kik uparru motelo ni ere kaka ubiro dwoko wach.}}

\VS{15}{\WJ{Nimar abiro miyou weche gi rieko maonge wasiku kata achiel ma biro tamore kata kwero wachuno.}}

\VS{16}{\WJ{Ibiro ndhogu kata mana gi jonywolu kod oweteu, wedeu gi osiepeu, kendo gibiro nego jomoko kuomu.}}

\VS{17}{\WJ{Ji duto biro sin kodu nikech an.}}

\VS{18}{\WJ{To kata mana yie wiu achiel onge manolal.}}

\VS{19}{\WJ{Ka uchungo motegno to ubiro reso ngimau.}}


\par }{\PP \VS{20}{\WJ{“Ka uneno Jerusalem olwor kod ogend lweny, ubiro ngʼeyo ni kindene mar kethruok chiegni.}}

\VS{21}{\WJ{Koro eka joma ni Judea oring odhi ewi gode, kendo joma ni e dala maduongʼ nyaka wuog oko, to jogo man oko ei piny kik donjie dala maduongʼ.}}

\VS{22}{\WJ{Nimar ma e kinde ma kum bedoe mondo ochop kare gigo duto mane ondiki.}}

\VS{23}{\WJ{Mano kaka nodok malit ne mon ma yach kod mago madhodho nyithindo e ndalogo! Chandruok malit maduongʼ biro bedo e piny gi mirima kuom jogi.}}

\VS{24}{\WJ{Ibiro negogi gi ligangla kendo notergi kaka joma otwe e pinje duto. Jerusalem ibiro nyono piny gi joma ok jo-Yahudi nyaka chop kinde ma loch mar joma ok jo-Yahudi rume.}}


\par }{\PP \VS{25}{\WJ{“Ranyisi biro bedo e wangʼ chiengʼ gi dwe kod sulwe. E piny, to ogendini nobed kodhier kendo kongʼengʼ, nikech nam mawuo kendo apaka magore.}}

\VS{26}{\WJ{Ji biro podho nikech gik malich matimore, ka luoro omakogi nikech gima biro timore e piny, nimar chwech mag polo noyiengni.}}

\VS{27}{\WJ{To gie kindeno gibiro neno Wuod Dhano kabiro koa e bor polo gi teko kod duongʼ malich.}}

\VS{28}{\WJ{Ka gigi chako timore, chunguru kendo tingʼuru wiwu malo, nikech ndalou mag warruok chiegni.”}}


\par }{\PP \VS{29}Nogoyonegi ngero kama:
{\WJ{“Neuru yadh ngʼowu kod yien duto.}}

\VS{30}{\WJ{Ka gichako loth, unyalo neno uwegi kendo ungʼeyo ni ndalo oro chiegni.}}

\VS{31}{\WJ{Kata kamano, ka uneno ka gigi timore to ngʼeuru ni pinyruoth Nyasaye ni machiegni.}}


\par }{\PP \VS{32}{\WJ{“Awachonu adier ni, tiengʼni ok norum ngangʼ kapok gigi duto otimore.}}

\VS{33}{\WJ{Polo gi piny norum to wechena ok norum ngangʼ.}}


\par }{\PP \VS{34}{\WJ{“Beduru motangʼ, nono chunyu biro bedo monyosore gi pek, mer kod parruok mar ngima to ndalono nochopnu apoya kaka obadho.}}

\VS{35}{\WJ{Nimar obiro biro ne ji duto modak e wangʼ piny mangima.}}

\VS{36}{\WJ{Beduru kurito kinde duto, kendo lemuru mondo utony ne gigo duto mabiro timore, kendo mondo uchungʼ e nyim Wuod Dhano.”}}


\par }{\PP \VS{37}Odiechiengʼ ka odiechiengʼ Yesu ne puonjo e hekalu, kendo odhiambo kodhiambo nodhi monindo e Got miluongo ni Zeituni gotieno.

\VS{38}To ji duto nobiro e hekalu chon gokinyi mondo giwinje.




\par }\Chap{22}{\SH Judas oyie mondo ondhog Yesu
\par }
{\PP \VerseOne{1}Koro Sawo mar makati ma ok oketie thowi, miluongo ni Pasaka, ne chiegni,

\VS{2}to jodolo madongo gi jopuonj chik ne manyo yo moro malingʼ-lingʼ ma ditiek-go Yesu, nikech negiluoro oganda.

\VS{3}Eka Satan nodonjo kuom Judas, miluongo ni Iskariot, achiel kuom ji apar gariyo.

\VS{4}To Judas nodhi ir jodolo madongo kod jotend jorit hekalu kendo noloso kodgi kaka onyalo ndhogo Yesu.

\VS{5}Negimor kendo ne giyie miye pesa.

\VS{6}Ne oyie, kendo nochako manyo kinde maber mar keto Yesu e lwetgi ka oganda onge.


\par }{\SH Sap ruoth
\par }
{\PP \VS{7}Eka nochopo chiengʼ Makati ma ok oketie Thowi, ma nyarombo mar Pasaka onego negie.

\VS{8}Yesu nooro Petro gi Johana, kowacho niya,
{\WJ{“Dhiuru mondo ulosnwa Pasaka mondo wabi wacham.”}}


\par }{\PP \VS{9}Negipenje niya, “Idwaro mondo wadhi walose kanye?”


\par }{\PP \VS{10}Nodwoko niya,
{\WJ{“Ka udonjo e dala maduongʼ, ngʼato moro motingʼo dapi norom kodu. Luweuru nyaka ot modhiye,}}

\VS{11}{\WJ{to uwach ne wuon ot ni, ‘Japuonj penjo kama: Ere od welo monego achamie Sap Pasaka kod jopuonjrena?’}}

\VS{12}{\WJ{Obiro nyisou ot malach molos malo, moseiki. Kanyo ema ulosie ikruok duto.”}}


\par }{\PP \VS{13}Negidhi kendo negiyudo gik moko mana kaka Yesu nosewachonegi. Omiyo negiiko Sap Pasaka.


\par }{\PP \VS{14}Kane sa ochopo, Yesu kod jootene nobet kachiemo.

\VS{15}To nowachonegi niya,
{\WJ{“Asedwaro ahinya mondo acham Sap Pasakani kodu kapok osanda.}}

\VS{16}{\WJ{Nimar awachonu, ok anachame kendo ngangʼ, nyaka chop time e pinyruodh Nyasaye.”}}


\par }{\PP \VS{17}Bangʼ kosekawo kikombe, nogoyo erokamano kendo wacho niya,
{\WJ{“Kawuru ma kendo upogru uwegi.}}

\VS{18}{\WJ{Nimar awachonu, ok anamadh olemb mzabibu kendo nyaka chop pinyruoth Nyasaye.”}}


\par }{\PP \VS{19}Kendo nokawo makati kendo bangʼ goyo erokamano nongʼinge momiyogi kowacho niya,
{\WJ{“Ma e ringra mochiw nikech un, timuru ma ka uparago.”}}


\par }{\PP \VS{20}Kamano bende, bangʼ chiemo nokawo kikombe mi owacho niya,
{\WJ{“Kikombeni en singruok manyien motim gi remba, mochwer nikech un.}}

\VS{21}{\WJ{To lwet ngʼat ma biro ndhoga chiemo koda.}}

\VS{22}{\WJ{Wuod Dhano biro dhi mana kaka ne osechiki, to ngʼat mandhoge none malit.”}}

\VS{23}To negichako penjoree gin giwegi ni en ngʼatno kuomgi manyalo biro timo ma.


\par }{\PP \VS{24}Bende mbaka, nowuok e kindgi ni en ngʼa kuomgi mikwano ni duongʼ moloyo.

\VS{25}Yesu nowachonegi niya,
{\WJ{“Ruodhi mag joma ok jo-Yahudi rito jogegi gi angʼenge kendo jotendgi madongo luongore giwegi ni johawi.}}

\VS{26}{\WJ{To un ok onego ubed machal kodgi. Kar bedo kamano, to ngʼat maduongʼ moloyo e dieru onego obed kaka jal matinie moloyo, to ngʼat motelo obed machal gi ngʼatno matiyo.}}

\VS{27}{\WJ{Nimar en ngʼatno maduongʼ, ngʼatno mobedo e mesa koso ngʼatno machiwo chiemo? Ok en ngʼatno manie mesa koso? An to anie dieru kaka ngʼatno matiyo.}}

\VS{28}{\WJ{Un e jogo mosesiko kochungo koda e masichena.}}

\VS{29}{\WJ{Achiwonu pinyruoth, mana kaka Wuora bende nomiya moro,}}

\VS{30}{\WJ{mondo mi uchiem kendo umethi e mesana e pinyruodha kendo ubedi e kombe mag loch, kungʼado bura ne ogendini apar gariyo mag Israel.}}


\par }{\PP \VS{31}{\WJ{“Simon, Simon, Satan osekwayo thuolo mondo opiedhi kaka ngano mipiedho.}}

\VS{32}{\WJ{To aselamoni, Simon, ni yieni kik lal. To ka iselokori ma idwogo, ijiw joweteni.”}}


\par }{\PP \VS{33}To nodwoke niya, “Ruoth, aikora dhiyo kodi e od twech kendo e tho.”


\par }{\PP \VS{34}Yesu nodwoko niya,
{\WJ{“Awachoni, Petro, kapok thuon gweno okok kawuono, ibiro kweda nyadidek ni ok ingʼeya.”}}


\par }{\PP \VS{35}Eka Yesu nopenjogi niya,
{\WJ{“Kane aorou maonge ofuku mar pesa, kata sanduku kod wuoche, ne uchando gimoro koso?”}}

\par }{\PP Negidwoko niya, “Onge.”


\par }{\PP \VS{36}Nowachonegi niya,
{\WJ{“To koroni ka uonge gi ofuku mar pesa kaweuru, kendo sanduku bende, to ka uonge ligangla olok lawe pesa mondo ingʼiewgo ligangla.}}

\VS{37}{\WJ{Osendiki ni: ‘Ne okwane kod joketho’}}\FTNT{*}{{\FR 22:37 }{\FT{}}{\XT{Isa 53:12}}}{\WJ{; kendo awachonu ni wachni nyaka timrena. Ee, gino mondik kuoma koro chiegni timore.”}}


\par }{\PP \VS{38}Jopuonjre nowacho niya, “Ne, Ruoth, ligengni ariyo eri ni ka.”

\par }{\PP Nodwoko niya,
{\WJ{“Mano oromo.”}}


\par }{\SH Yesu lemo ewi Got Zeituni
\par }
{\PP \VS{39}Yesu nowuok modhiyo e Got Zeituni kaka notimo pile, kendo jopuonjrene noluwe.

\VS{40}Kane ochopo kanyo, nowachonegi niya,
{\WJ{“Lamuru mondo kik udonj e tem.”}}

\VS{41}Noweyogi modhiyo mochwalore mabor madirom diro kidi, mine ogoyo chonge piny kendo nolamo niya,

\VS{42}{\WJ{“Wuora, ka iyie, to gol kikombeni oa kuoma, to ok dwarona, to mari ema otimre.”}}

\VS{43}Malaika noa e polo nofwenyorene kendo nomiye teko.

\VS{44}To kaka ne en gi chuny malit kochandore, nolemo matek ahinya, kendo luya ne chotne kandongʼ piny mana ka remo.


\par }{\PP \VS{45}Kane oa e lamo mi odok ir jopuonjre, noyudogi ka ginindo, ka giol kendo ka gin gikuyo.

\VS{46}Nopenjogi niya,
{\WJ{“Angʼo momiyo unindo? Auru malo kendo ulam mondo kik udonj e tem.”}}


\par }{\SH Yesu omaki
\par }
{\PP \VS{47}Kane pod owuoyo, oganda nobiro, to ngʼatno mane iluongo ni Judas, achiel kuom ji apar gariyo, notelonegi, nosudo ir Yesu mondo onyodhe,

\VS{48}to Yesu nopenje niya,
{\WJ{“Judas, indhogo Wuod Dhano gi nyoth?”}}


\par }{\PP \VS{49}Kane jolup Yesu noneno gima ne dhi timore, negiwacho niya, “Ruoth, owinjore waked gi ligengniwa koso?”

\VS{50}To achiel kuomgi notongʼo jatij jadolo maduongʼ mi ochodo ite ma korachwich oko.


\par }{\PP \VS{51}To Yesu nodwoko niya.
{\WJ{“Ok kamano ngangʼ!”}} Eka nomulo it ngʼatno kendo nochange.


\par }{\PP \VS{52}Eka Yesu nowachone jodolo madongo, jotelo mag jorit hekalu, kod jodongo, mane obiro ire, niya,
{\WJ{“An jatend koko mar jo-jendeke, momiyo ubiro ira gi ligengni kod arunge?}}

\VS{53}{\WJ{Pile ka pile an kodu e laru mag hekalu, to ne ok umaka. To mani en sau, sa ma mudho olocho.”}}


\par }{\SH Petro okwedo Yesu
\par }
{\PP \VS{54}Kane gimake, negidhiyo kode ka gitere ei od jadolo maduongʼ. Petro noluwogi gichien.

\VS{55}To kane gisemoko mach e chuny laru kendo gisebedo piny kaachiel, Petro nobedo kodgi.

\VS{56}Jatich ma nyako nonene kobedo kanyo kama mach lielie. Nodhi machiegni kode morange matut kendo nowacho niya, “Ngʼatni ne ni kode.”


\par }{\PP \VS{57}To nokwerogo, kowacho niya, “Dhako, ok angʼeye!”


\par }{\PP \VS{58}Achien bangʼe matin, ngʼat moro nonene kendo nowacho niya, “In bende in achiel kuomgi.”

\par }{\PP Petro nodwoko niya, “Omera, ok an.”


\par }{\PP \VS{59}Achien bangʼe madirom sa achiel, ngʼat machielo nojiwo kowacho matek niya, “Adier chutho jali ne ni kode, nimar en ja-Galili.”


\par }{\PP \VS{60}Petro nodwoko niya, “Omera, ok angʼeyo gima iwuoyo kuome!” Mana kaka nowuoyono, thuon gweno nokok.

\VS{61}Ruoth nolokore kendo nongʼiyo Petro tir. Eka Petro noparo wach mane oyudo Ruoth osewachone niya,
{\WJ{“Kapok thuon gweno okok tinendeni, to wangʼ inikweda nyadidek.”}}

\VS{62}To nowuok odhiyo oko kendo noywak malit.


\par }{\SH Askeche marito ojaro Yesu
\par }
{\PP \VS{63}Jogo mane rito Yesu nochako jare kendo goye.

\VS{64}Negitweyo wangʼe kendo negiwachone githuon niya, “Hul ane! En ngʼa mogoyi?”

\VS{65}To negisiko mana ka giyanye ayanya.


\par }{\SH Yesu e nyim Pilato gi Herode
\par }
{\PP \VS{66}Ka piny noru gokinyi, bura mar jodong oganda kaachiel gi jodolo madongo gi jopuonj chik, nochokore kaachiel, kendo Yesu nokel irgi.

\VS{67}Negiwacho niya, “Nyiswa ka in e Kristo.”

\par }{\PP Yesu nodwoko niya,
{\WJ{“Ka awachonu, to ok ubi yie gima awachonuno,}}

\VS{68}{\WJ{to ka apenjou, bende ok ubi dwoko.}}

\VS{69}{\WJ{To chakre kawuono kadhiyo nyime, Wuod Dhano biro bet e bat korachwich mar Nyasaye Maratego.”}}


\par }{\PP \VS{70}Giduto negipenjo niya, “Kara in e Wuod Nyasaye?”

\par }{\PP Nodwoko niya,
{\WJ{“Un kare kuwacho ni An e en!”}}


\par }{\PP \VS{71}Eka negiwacho niya, “Angʼo momiyo pod wadwaro joneno moko kendo? Wasewinjo mano koa e dhoge owuon.”




\par }\Chap{23}{\PP \VerseOne{1}Eka chokruok mangima duto nochungo kendo negitere ir Pilato.

\VS{2}Eka negichako donjone kagiwacho niya, “Waseyudo ngʼatni kokelo tulo e pinywa. Okwedo golo osuru ni Kaisar kendo owacho owuon ni en Kristo, ma Ruoth.”


\par }{\PP \VS{3}Omiyo Pilato nopenjo Yesu niya, “In ruodh jo-Yahudi koso?”

\par }{\PP Yesu nodwoko niya,
{\WJ{“Ee, en kaka iwachono.”}}


\par }{\PP \VS{4}Eka Pilato nowachone jodolo madongo gi oganda niya, “Ok ayudo ketho madidonjnego.”


\par }{\PP \VS{5}To negimedo wacho ka giramo niya, “Omiyo ji tungni kuonde duto e Judea kaluwore gi puonjne. Nochako e Galili to osebiro mochopo ka.”


\par }{\PP \VS{6}Kane owinjo wachno, Pilato nopenjo ka ngʼatni ne en ja-Galili.

\VS{7}Kane oyudo ni Yesu ni e bwo loch mar Herode, noore ir Herode, ma bende ne ni Jerusalem e kindeno.


\par }{\PP \VS{8}Herode kane oneno Yesu, nodoko mamor ahinya, nikech kuom kinde mabor nosedwaro mondo onene. Kuom gik mane owinjo kuome, nogeno nene kotimo honni moko.

\VS{9}Nopenje penjo mangʼeny, to Yesu ok nodwoko.

\VS{10}Jodolo madongo gi jopuonj mag chik nochungo kanyono, ka gidonjone mager ahinya.

\VS{11}Eka Herode gi askechene nojare kendo nonyiere. Negirwake gi kandho marakido maber, negidwoke ir Pilato.

\VS{12}Chiengʼ onogo, Herode gi Pilato nobedo osiepe, to motelone odiechiengni ne gin wasigu.


\par }{\PP \VS{13}Pilato noluongo jodolo madongo kaachiel, jotelo kod ji duto,

\VS{14}to nowachonegi niya, “Ne ukelo ngʼatni ira kaka jal mamiyo ji goyo koko ka gidagi, winjo chik. Asenone e nyimu to ok aseyudo gima dimi odonjne.

\VS{15}Kata mana Herode bende ok oyude gi ketho, nimar osedwoke irwa; unyalo neno, ni ok osetimo gimoro mowinjore kod tho.

\VS{16}Emomiyo abiro mana kume to bangʼe aweye odhi.” [

\VS{17}Koro nochune ni nyaka ogonynegi ngʼato achiel motwe higa ka higa chiengʼ Sawo mar Pasaka.]\FTNT{*}{{\FR 23:17 }{\FT{Weche moko motigo kae otingʼo weche machalre gi mago mantie e
}}{\XT{Mat 27:15}}{\FT{ kod
}}{\XT{Mar 15:6}}{\FT{.}}}


\par }{\PP \VS{18}Negigoyo koko gi dwol achiel kagiwacho niya, “Neg ngʼatni! To gonynwa Barabas!”

\VS{19}(Barabas noket e od twech nikech wach koko mane otimore e dala maduongʼ, kendo nikech nek.)


\par }{\PP \VS{20}Nikech Pilato ne dwaro gonyo Yesu, omiyo nochako owuoyo kosayogi kendo

\VS{21}To negidhiyo nyime ka gikok niya, “Gure! Gure!”


\par }{\PP \VS{22}Eka nowuoyo kodgi mar adek kowacho niya, “Nangʼo? Ere gima rach ma ngʼatni osetimo? Onge gima aseyudo kuome moromo gi kum mar tho. Omiyo abiro kume kendo bangʼe agonye odhi.”


\par }{\PP \VS{23}To gi koko maduongʼ negiramo ka gidwaro ni nyaka gure, to koko margi nobedo mapek.

\VS{24}Kuom mano Pilato nongʼado bura mondo dwarogi otimnegi.

\VS{25}Nogonyo jalno mane gikwayo, mane oyudo ni e od twech nikech koko kendo nikech nek, to Yesu noketo e lwetgi mondo gitimne kaka gidwaro.


\par }{\SH Gur e msalaba
\par }
{\PP \VS{26}Kane gigole oko, negimako Simon ma ja-Kurene, mane obiro ka oa e gwengʼ moro, kendo negiyieyo msalaba kuome mondo otingʼe koluwo bangʼ Yesu.

\VS{27}Ji mangʼeny noluwe, motingʼo mon bende mane ywak ka goyo nduru nikech en.

\VS{28}Yesu nolokore mowachonegi niya,
{\WJ{“Nyi Jerusalem, kik uywaga, to ywaguru ne un uwegi kendo nikech nyithindu.}}

\VS{29}{\WJ{Nikech kinde biro ma ubiro wacho ni, ‘Ogwedhu, un mon ma ok onywol kod thunde ma ok nodhodhi!’}}


\par }{\Q \VS{30}{\WJ{“ ‘Eka giniwach ne gode madongo niya, “Rwombreuru kuomwa!”}}

\par }{\QB {\WJ{Kendo ne gode matindo niya, “Umwauru!” ’}}\FTNT{†}{{\FR 23:30 }{\FT{}}{\XT{Hos 10:8}}}


\par }{\MM \VS{31}Nimar ka ji timo gigi ka yath numu, angʼo mabiro timore ka otwo?”


\par }{\PP \VS{32}Ji ariyo moko, ma joketho, bende negigolo oko kode mondo ogurgi.

\VS{33}Kane gichopo kama iluongo ni kar Hanga Wich, negigure kanyo, kaachiel gi joketho, ka ngʼato achiel nitie e bathe korachwich, to ngʼat machielo e bathe koracham.

\VS{34}Yesu nowacho niya,
{\WJ{“Wuora, wenegi, nikech gikia gima gitimo!”}} To ne gipogore lepe ka gigoyo ombulu.


\par }{\PP \VS{35}Ji nochungo ka ngʼicho, to jotelo mopogore opogore bende nojare. Negiwacho niya, “Ne oreso jomoko, koro oresre owuon ka en e Kristo mar Nyasaye, Jalno Moyier.”


\par }{\PP \VS{36}Askeche bende nobiro mojare. Negimiye kongʼo makech

\VS{37}kagiwacho niya, “Ka in e ruodh jo-Yahudi, to kara resri kendi ane.”


\par }{\PP \VS{38}Ne nitie ndiko mondik e wiye malo, mawacho niya:

\par }{\PC Ma en Ruodh Jo-Yahudi.


\par }{\PP \VS{39}Achiel kuom joketho mane ogur kanyo nodhuole gi ayany kowacho niya, “Donge in Kristo? Resri iwuon koda wan!”


\par }{\PP \VS{40}To ngʼat ma jaketho machielo nokwere niya, “Ok iluoro Nyasaye, nomedo wachoni, nimar in e bwo kum achielno?

\VS{41}Wan okumwa kare, nimar wayudo gima owinjore gi timbewa. To jali onge gima rach mosetimo.”


\par }{\PP \VS{42}Eka nowacho niya, “Yesu, para chiengʼ mibire gi pinyruodhi.”


\par }{\PP \VS{43}Yesu nodwoke niya,
{\WJ{“Awachoni adiera, tinendeni ibiro bedo koda e Paradiso.”}}


\par }{\SH Tho mar Yesu
\par }
{\PP \VS{44}Koro ne en kar sa auchiel mar odiechiengʼ, mudho nobiro moimo piny duto nyaka sa ochiko,

\VS{45}nikech chiengʼ ne ok rieny. To pasia mar hekalu noyiech e diere tir.

\VS{46}Eka Yesu noluongo gi dwol maduongʼ niya,
{\WJ{“Wuora, aketo chunya e lweti.”}} Kane osewacho mano, chunye nochot.


\par }{\PP \VS{47}Jatend jolweny kane oneno gima notimore, nomiyo opako Nyasaye kendo wacho niya, “Adier chutho, jali ne en ngʼat makare!”

\VS{48}Kane ji duto mane ochokore kanyo mondo obed joneno mar wachno noneno gima notimore, negigoyo korgi kendo negidok miechgi.

\VS{49}To jogo duto mane ongʼeye, moriwo koda mon mane oluwe koa Galili, nochungo mochwalore ka gineno gigi.


\par }{\SH Yik mar Yesu
\par }
{\PP \VS{50}Koro ne nitie ngʼato ma nyinge Josef, mane en achiel kuom Buch Jodongo, ngʼat maber kendo makare,

\VS{51}ngʼat mane ok oyie kod dwaro gi timbegi. Noa e dala mar Judea mar Arimathaya kendo norito biro mar pinyruoth Nyasaye.

\VS{52}Nodhi ir Pilato, mokwayo ringre Yesu.

\VS{53}Eka noloro ringre piny moboye gi nanga marep-rep eka nokete e bur mane osekunyo ariwa e kor lwanda, mano mane pok oyikie ngʼato

\VS{54}Ne en Chiengʼ Ikruok kendo Sabato ne chiegni chakore.


\par }{\PP \VS{55}Mon mane obiro kod Yesu koa Galili noluwo Josef kendo negineno burno bende ka ringre ne oketi e iye.

\VS{56}Eka negidok dala kendo negiloso yath madum mamit gi mo mangʼwe ngʼar. To ne giyweyo Chiengʼ Sabato kaluwore kod luoro chik.




\par }\Chap{24}{\SH Chier mar Yesu
\par }
{\PP \VerseOne{1}Odiechiengʼ mokwongo mar juma, okinyi mangʼich, mon-go notingʼo modhi mangʼwe ngʼar mane giseloso, ma gidhiyo e liel.

\VS{2}Negiyudo ka kidi mane odin-go dho liel kosengʼiel oko,

\VS{3}to kane gidonjo e iye, ne ok giyudo ringre Ruoth Yesu.

\VS{4}Kane pod giwuoro wachni, apoyo nono ji ariyo morwakore gi lewni mangʼangʼni ka mil polo nochungo butgi.

\VS{5}Mon-go nobwok kendo negikulore ka wigi ochomo piny, to nowachonegi niya, “Angʼo momiyo umanyo ngʼat mangima e kind joma otho?

\VS{6}Oonge ka; osechier! Paruru gima ne owachonu, kane pod en kodu Galili:

\VS{7}{\WJ{‘Wuod Dhano nyaka ket e lwet joricho, kendo nogure to chiengʼ mar adek nochiere kendo.’}} ”

\VS{8}Eka negiparo wechene.


\par }{\PP \VS{9}Kane gidwogo giaa e liel, neginyiso gigi duto ne ji apar gachiel kod ji duto mamoko.

\VS{10}Ne gin Maria nyar Magdala, gi Joana kod Maria min Jakobo, gi mon moko mane ni kodgi, ema nonyiso joote wachni.

\VS{11}To ne ok giyie weche mon-go, nikech wechegi ne nenore koyuma.

\VS{12}Petro, kata kamano, noa malo kendo noringo odhi e liel. Kokulore e liel, noneno lewni kodongʼ kanyo kendgi, noa modok, kowuoro owuon gima osetimore.


\par }{\SH E yo ma dhi Emau
\par }
{\PP \VS{13}Koro e odiechiengʼ nogono ji ariyo kuomgi ne dhiyo e dala miluongo ni Emau, kama dirom kilomita apar gangʼwen koa Jerusalem.

\VS{14}Negiwuoyo kendgi kuom gik moko duto mosetimore.

\VS{15}Kane giwuoyo kendo goyo mbaka kuom gigi e kindgi giwegi, Yesu owuon nobiro kendo nowuotho kodgi;

\VS{16}to ne ok ginyal ngʼeye.


\par }{\PP \VS{17}Nopenjogi niya,
{\WJ{“En angʼo ma uwacho kendu ka uwuothoni?”}}

\par }{\PP Negichungʼ kar tiendgi, ka gijowo wangʼ-gi ka gikuyo.

\VS{18}Achiel kuomgi, ma nyinge Kleopa, nopenje niya, “In mana wendo e Jerusalem ka kendo ok ingʼeyo gik mosetimore kuno e ndalogi koso?”


\par }{\PP \VS{19}Nopenjo niya,
{\WJ{“Gik mage?”}}

\par }{\PP Negidwoko niya, “Kuom Yesu ma ja-Nazareth. Ne en janabi, maratego e wach gi tim e nyim Nyasaye kod ji duto.

\VS{20}Jodolo madongo gi jodongwa nochiwe mondo ongʼadne buch tho, kendo negigure;

\VS{21}to ne wan gi geno ni en e jal mane biro reso jo-Israel. To moloyo bende, kawuono en ndalo adek nyaka ma notimore.

\VS{22}Momedore ni mano, mon moko man kodwa nende obwogowa gi wach. Negidhiyo e liel okinyi mangʼich

\VS{23}to ok negiyudo ringre. Negidwogo kendo nyisowa ni negineno malaike moko mane ofwenyorenigi, manowacho ni ongima.

\VS{24}Eka jowa moko nodhi e liel to negiyudo mana kaka mon-go ne owacho, to en ok ne ginene.”


\par }{\PP \VS{25}Nowachonegi niya,
{\WJ{“Ufuwo nadi to mano kaka chunyu kawo kinde mondo uyie duto mane jonabi osewacho!}}

\VS{26}{\WJ{Donge ne Kristo nyaka yud masichegi eka bangʼe nodonji e duongʼ ma Nyasaye ne oseikone?”}}

\VS{27}To chakre Musa gi Jonabi duto, noleronigi konyisogi gino mane owachi kuome e ndiko duto.


\par }{\PP \VS{28}Kaka negisudo machiegni gi dala mane gidhiye, Yesu notimore ka gima pod odwaro dhiyo nyime.

\VS{29}To negiwachone ka gijiwe niya, “Bed kodwa ka, nimar koro odhiambo chiegni, odiechiengʼ koro dhi rumo.” Omiyo nodhi mondo obed kodgi.


\par }{\PP \VS{30}Kane en kodgi e mesa, nokawo makati, nogoyo erokamano, nongʼinge kendo nochako miyogi.

\VS{31}Eka wengegi noyawore kendo negingʼeye, to nolal mowuok oa e wangʼ-gi.

\VS{32}Negipenjore ngʼato gi ngʼato niya, “Donge ne chunywa mor kane owuoyo kodwa e yo kendo konyisowa tiend Ndiko?”


\par }{\PP \VS{33}Negia malo kendo negidok piyo Jerusalem. Kuno negiyudo ji apar gachielgo gi jogo mane ni kodgi, ka gichokore kaachiel,

\VS{34}kagiwacho niya, “En adier! Ruoth osechier kendo osefwenyore ne Simon.”

\VS{35}Eka ji ariyogo nowacho, gino mane otimore e yo, kendo kaka negingʼeyo Yesu ka nongʼingo makati.


\par }{\SH Yesu ofwenyore ne jopuonjre
\par }
{\PP \VS{36}Kane pod giwuoyoe e wachni, Yesu owuon nochungo e diergi kendo wachonegi niya,
{\WJ{“Kwe obed kodu.”}}


\par }{\PP \VS{37}Negibwok kendo negiluor, ka giparo ni gineno jachien.

\VS{38}Nowachonegi niya,
{\WJ{“Angʼo momiyo uchandoru, kendo angʼo momiyo chich ni e parou?}}

\VS{39}{\WJ{Neuru lwetena gi tiendena. En an awuon! Mulauru kendo neuru; jachien onge ringruok kata choke, to an to uneno ka an-go.”}}


\par }{\PP \VS{40}Kane osewacho ma, nonyisogi lwetene gi tiendene,

\VS{41}To kane pod ok ne giyie nikech mor kod wuoro, nopenjogi niya,
{\WJ{“Bende un gi gimoro amora ka eri madicham?”}}

\VS{42}Negimiye rech matin moro motedi

\VS{43}nokawe kendo nochame e nyimgi.


\par }{\PP \VS{44}Nowachonegi niya,
{\WJ{“Mano e gino mane awachonu kane pod an kodu: Gik moko mane ondiki kuoma e Chik Musa gi Jonabi kod Zaburi, nyaka timre.”}}


\par }{\PP \VS{45}Eka noyawo pachgi mondo giwinj tiend Ndiko.

\VS{46}Nowachonegi niya,
{\WJ{“Ma e gima ondiki: Kristo nyaka ne masira kendo chiengʼ mar adek enochier oa kuom joma otho,}}

\VS{47}{\WJ{kendo lokruok gi weyo ne ji richogi ibiro yalo e nyinge ne ogendini duto, chakre Jerusalem.}}

\VS{48}{\WJ{Un joneno mag gigi,}}

\VS{49}{\WJ{abiro oronu gima Wuonwa osesingo, to beduru ei dala ka nyaka norwaku gi teko moa malo.”}}


\par }{\SH Dhiyo e polo
\par }
{\PP \VS{50}Kane osetelonegi mogologi oko ma gidhi machiegni gi Bethania, notingʼo lwetene kendo nogwedhogi.

\VS{51}Kane ogwedhogi, noweyogi kendo nokawe motere e polo.

\VS{52}Eka negilame kendo negidok Jerusalem kod mor maduongʼ.

\VS{53}Kendo negimedo bedo kinde duto ei hekalu, kagipako Nyasaye.

\par }