\NormalFont\ShortTitle{Mika}

{\MT Mika



\par }\ChapOne{1}{\PP \VerseOne{1}Wach Jehova Nyasaye mane obiro ne Mika ja-Moresheth e ndalo loch Jotham, Ahaz kod Hezekia Ruodhi mag Juda e fweny mane oneno kuom Samaria kod Jerusalem.


\par }{\BB \par }
{\BB \par }
{\Q \VS{2}Winjuru, yaye un ogendini duto.

\par }{\QB Chik iti yaye piny gi ji duto modakie iye,

\par }{\Q mondo Jehova Nyasaye mar oganda lweny obed janeno kuomu,

\par }{\QB mondo Ruoth Nyasaye otim kamano gie hekalu mare maler.


\par }{\SH Bura mongʼadne Samaria gi Jerusalem
\par }
{\Q \VS{3}Neuru! Jehova Nyasaye biro kowuok e kar dakne;

\par }{\QB olor piny kendo onyono kuonde ma otingʼore mag piny.


\par }{\Q \VS{4}Gode noleny e bwoye

\par }{\QB kendo holni nobarore kapogore koni gi koni,

\par }{\Q mana ka odok mobolie mach,

\par }{\QB kendo mana ka pi maburore koa ewi thur.


\par }{\Q \VS{5}Magi duto timore nikech bayo yo mar Jakobo,

\par }{\QB nikech richo mar dhood Israel.

\par }{\Q Bayo yo mar Jakobo to en angʼo?

\par }{\QB Donge en Samaria?

\par }{\Q Koso kama otingʼore mar Juda to kanye?

\par }{\QB Donge en Jerusalem?


\par }{\BB \par }
{\Q \VS{6}“Kuom mano analok Samaria obed pith mar yugi,

\par }{\QB kama ipidhoe mzabibu.

\par }{\Q Abiro olo kite mag dalano nyaka e holo

\par }{\QB kendo abiro weyo mise mage nono li.


\par }{\Q \VS{7}Gige mopa molamo ibiro toyo matindo tindo;

\par }{\QB kendo mich mag hekalu mochiwo ibiro wangʼ gi mach;

\par }{\QB abiro ketho kido mage molos duto.

\par }{\Q Nikech michgo nochoko koa e chudo mar ochot,

\par }{\QB omiyo koro ibiro ti kodgi kaka chudo mar ochot.”


\par }{\SH Ywak gi dengo
\par }
{\Q \VS{8}Kuom mano, abiro ywak kendo dengo;

\par }{\QB abiro wuotho duk kod tienda nono.

\par }{\Q Anaywag ka ondiek manie thim

\par }{\QB kendo nadengi ka tula.


\par }{\Q \VS{9}Nikech adhondene ok thiedhre;

\par }{\QB kata mana Juda adhondenego osemako.

\par }{\Q Masira osechopo nyaka e dhoranga joga,

\par }{\QB nyaka ei Jerusalem.


\par }{\Q \VS{10}Kik unyis jo-Gath wachni

\par }{\QB bende kik uywagi kata matin.

\par }{\Q E dala Beth Ofra

\par }{\QB ngʼielreuru e buru.


\par }{\Q \VS{11}Un joma odak Shafir

\par }{\QB kadhuru ka un duge kod wichkuot.

\par }{\Q Jogo modak Zanaan

\par }{\QB ok nowuog oko.

\par }{\Q Beth Ezel ni e kuyo

\par }{\QB nikech gima orite osemaye.


\par }{\Q \VS{12}Joma odak Maroth chunygi chandore ka nigi rem mapek

\par }{\QB ka girito kony,

\par }{\Q nikech masira osebiro koa kuom Jehova Nyasaye mochopo

\par }{\QB nyaka dhoranga Jerusalem.


\par }{\Q \VS{13}Un joma odak Lakish

\par }{\QB tweuru fareseu e gecheu mag lweny.

\par }{\Q Un ema ne umiyo nyar Sayun odonjo e richo,

\par }{\QB nikech timbe jo-Israel maricho noa kuomu.


\par }{\Q \VS{14}Emomiyo gouru oriti

\par }{\QB ne jo-Meresheth Gath, ok nochak ochungʼ kendo.

\par }{\Q Dala maduongʼ mar Akzib

\par }{\QB osewuondo ruodhi mag Israel.


\par }{\Q \VS{15}Un joma odak Maresha,

\par }{\QB abiro ketou e lwet wasiku mabiro loyou.

\par }{\Q Ruodh Israel

\par }{\QB biro pondo e rogo man Adulam.


\par }{\Q \VS{16}Lieluru wiyeu mapoth ka udengo

\par }{\QB nikech nyithindo muketo e chunyu ibiro mau miter e twech kaka wasumbini;

\par }{\Q keturu bondou mapoth

\par }{\QB mana ka achuth.




\par }\Chap{2}{\SH Chenro mar dhano gi mar Nyasaye
\par }
{\Q \VerseOne{1}Mano kaka nobed malit ne joma chano timo richo,

\par }{\QB ka giriere e kitendinigi!

\par }{\Q Gokinyi ka chiengʼ wuok to gichopo chenrogi

\par }{\QB nikech gin gi teko mar timo kamano.


\par }{\Q \VS{2}Gigombo puothe gi udi mag ji

\par }{\QB kendo gikawogi githuon.

\par }{\Q Giwuondo ngʼato ma gimaa dalane

\par }{\QB kendo kata anywolagi bende gimayo girkeni magi.


\par }{\PP \VS{3}Emomiyo Jehova Nyasaye wacho kama:

\par }{\Q “Achano kelo chandruok ne jogi

\par }{\QB maonge ngʼama notony.

\par }{\Q Ok unuchak uwuothi gi ngʼayi

\par }{\QB nikech enobed kinde mar masira.


\par }{\Q \VS{4}E ndalono ji nogou ngero;

\par }{\QB kendo ginichuognu wer malit mar kuyo ni:

\par }{\Q ‘Osetiekwa chuth,

\par }{\QB mwanduwa osepog jomoko nono.

\par }{\Q Eri omayowagi!

\par }{\QB Opogo puothewa ne joma ndhogowa.’ ”


\par }{\BB \par }
{\Q \VS{5}Kuom mano ok unubed gi ngʼato kata achiel e chokruok mar Jehova Nyasaye

\par }{\QB ma nogo ombulu kipogo lowo.


\par }{\SH Jonabi mag miriambo
\par }
{\Q \VS{6}Jonabi mag-gi wacho niya, “Kik ukor wach.

\par }{\QB Kik ukor wach kuom gigi;

\par }{\QB wichkuot ok nomakwa.”


\par }{\Q \VS{7}Yaye od Jakobo, inyalo wacho niya:

\par }{\QB “Bende Roho mar Jehova Nyasaye dikechi?

\par }{\QB Bende dotim gik ma kamago?”

\par }{\BB \par }
{\Q “Donge wechena timo maber ne ngʼatno

\par }{\QB ma yorene oriere?


\par }{\Q \VS{8}E ndalogi,

\par }{\QB joga oselokore wasik ji.

\par }{\Q Ulonyo oko lewni ma nengogi tek

\par }{\QB kuom joma kadho ka ok udewo,

\par }{\QB mana ka joma odwogo oa e lweny.


\par }{\Q \VS{9}Umonjo monde joga

\par }{\QB kendo uriembogi e miechgi mabeyo.

\par }{\Q Umayogi chuth gweth

\par }{\QB ma asegwedhogo nyithindgi.


\par }{\Q \VS{10}Auru malo, dhiuru kucha!

\par }{\QB Nikech kae ok en kar yweyo maru,

\par }{\Q nimar odwanyore,

\par }{\QB kendo okethore ma ok nyal kony.


\par }{\Q \VS{11}Ka ja-miriambo ma jawuond obiro kawacho niya,

\par }{\QB ‘Abiro koronu wach mondo ubed gi divai gi kongʼo mangʼeny,’

\par }{\QB to ngʼat makamano ema bedo janabi ma jogi ohero!


\par }{\SH Osing resruok ne jo-Israel
\par }
{\Q \VS{12}“Abiro chokou un duto ma ok orem, yaye joka Jakobo;

\par }{\QB abiro kelo jo-Israel modongʼ kaachiel ma ok orem.

\par }{\Q Anakelgi kaachiel ka rombe manie abila,

\par }{\QB kendo kaka jamni manie lek.

\par }{\QB Kanyo nopongʼ gi ji.


\par }{\Q \VS{13}Jal mayawo yore modinore nodhi nyimgi kotelonegi.

\par }{\QB Ginimuom rangach mi gitony.

\par }{\Q Ruodhgi nokwong okadh kotelonegi.

\par }{\QB Jehova Nyasaye notelnegi.”




\par }\Chap{3}{\SH Okwed jotelo kod jonabi mag Israel
\par }
{\PP \VerseOne{1}Eka ne awacho niya,

\par }{\Q “Winjuru un jotelo maka Jakobo,

\par }{\QB un jotelo mag dhood Israel.

\par }{\Q Donge onego ungʼe ngʼado bura kare.


\par }{\QB \VS{2}Umon gi gik mabeyo to uhero gik maricho;

\par }{\Q ukidho pien joga oko

\par }{\QB ka uyiecho ringʼo oko e chokegi.


\par }{\Q \VS{3}Uchamo ringre joga,

\par }{\QB uyiecho pien dendgi,

\par }{\QB kendo utoyo chokegi matindo tindo.

\par }{\Q Ukengogi ka ringʼo midwa chielo,

\par }{\QB ka ringʼo midwa tedo e agulu?”


\par }{\BB \par }
{\Q \VS{4}Kinde biro ma giniywag ne Jehova Nyasaye

\par }{\QB to ok enodwokgi ngangʼ.

\par }{\Q Kindeno enopandnegi wangʼe

\par }{\QB nikech gik maricho magisetimo.


\par }{\PP \VS{5}Ma e gima Jehova Nyasaye wacho:

\par }{\Q “Ne jonabi mane omiyo joga obaro oweyo yo,

\par }{\Q ka ngʼato omiyogi chiemo

\par }{\QB to giwacho ni, ‘kwe nitie,’

\par }{\Q to ka ok omiyogi chiemo,

\par }{\QB to giikore tugo kode lweny.


\par }{\Q \VS{6}Kuom mano otieno biro choponu ma ok nune fweny,

\par }{\QB mudho nojuku ma ok nungʼe weche mopondo.

\par }{\Q Chiengʼ biro podho ne jonabi

\par }{\QB kendo odiechiengʼ nolokrenegi mudho.


\par }{\Q \VS{7}Jokor wach wigi biro kuot

\par }{\QB kendo jo-nyakalondo none wichkuot.

\par }{\Q Dhogi nomoki

\par }{\QB nikech ok giniyud dwoko moa kuom Nyasaye.”


\par }{\BB \par }
{\Q \VS{8}An to apongʼ gi teko,

\par }{\QB apongʼ gi Roho mar Jehova Nyasaye,

\par }{\QB kod adiera kod nyalo mar hulo ne joka Jakobo kethogi,

\par }{\Q mar nyiso jo-Israel richogi

\par }{\QB gi kethogi.


\par }{\BB \par }
{\Q \VS{9}Winjuru wachni, un jotelo mag dhood Jakobo,

\par }{\QB un jotelo mag dhood Israel,

\par }{\Q un ma usin gadiera

\par }{\QB kendo uriambo,


\par }{\Q \VS{10}un mugero Sayun gi remo,

\par }{\QB to Jerusalem gi timbe mamono.


\par }{\Q \VS{11}Jotende ngʼado bura ka omigi asoya.

\par }{\QB Jodolo mag-gi bende puonjo weche mag chik komigi chudo,

\par }{\QB kendo jonabi mage koro wach mana komigi chudo.

\par }{\Q To pod giyiengore mana kuom Jehova Nyasaye kagiwacho niya,

\par }{\QB “Donge Jehova Nyasaye ni e dierwa,

\par }{\QB onge masira mabiro makowa.”


\par }{\Q \VS{12}Emomiyo Sayun

\par }{\QB ibiro pur ka puodho,

\par }{\Q Jerusalem biro dongʼ gunda,

\par }{\QB got matin mogerie hekalu nobed ka bungu motwere moyugno.




\par }\Chap{4}{\SH Got mar Jehova Nyasaye
\par }
{\PP \VerseOne{1}E ndalo giko

\par }{\Q got mogerie hekalu mar Jehova Nyasaye nobed gi teko e kind gode duto molwore,

\par }{\Q kendo ibiro tingʼe malo moyombo gode duto

\par }{\QB kendo ogendini duto nobi ma pongʼe.


\par }{\PP \VS{2}Ogendini mangʼeny nobi kawacho niya,

\par }{\Q “Biuru wadhi e got mar Jehova Nyasaye,

\par }{\QB e od Nyasach Jakobo.

\par }{\Q Enopuonjwa wechene

\par }{\QB mondo wawuothie e yorene.”

\par }{\Q Chik nowuog Sayun,

\par }{\QB kendo wach Jehova Nyasaye nowuog koa Jerusalem.


\par }{\Q \VS{3}Obiro ngʼado bura e kind ogendini

\par }{\QB kendo nokel kwe e kind pinje marateke man machiegni kod mago man mabor.

\par }{\Q Ginithedh ligengligi olokre kwe mag pur

\par }{\QB kendo tongegi ginithedhi olokre pende keyo.

\par }{\Q Onge piny mano kedi gi nyawadgi gi ligangla

\par }{\QB bende ok ginichak gipuonjre ne lweny kendo.


\par }{\Q \VS{4}Ngʼato ka ngʼato nobed e bwo yiende owuon mar mzabibu

\par }{\QB kendo e bwo yiende owuon mar ngʼowu,

\par }{\Q kendo onge ngʼama nochak omigi luoro

\par }{\QB nikech Jehova Nyasaye Maratego osewacho.


\par }{\Q \VS{5}Kata obedo ni ogendini mamoko duto

\par }{\QB nyalo wuotho e nying nyisechegi,

\par }{\Q wan to wabiro

\par }{\QB wuotho e nying Jehova Nyasaye ma Nyasachwa manyaka chiengʼ.


\par }{\SH Chenro mar Jehova Nyasaye
\par }
{\Q \VS{6}Jehova Nyasaye wacho kama,

\par }{\QB “E odiechiengno anachok rongʼonde,

\par }{\Q gi joma oter e twech

\par }{\QB kod joma asekelo negi lit.


\par }{\Q \VS{7}Abiro miyo rongʼode dongʼ kangima,

\par }{\QB to joma odhi e twech nobed oganda motegno,

\par }{\Q Jehova Nyasaye noritgi e got mar Sayun

\par }{\QB chakre odiechiengno nyaka chiengʼ.


\par }{\Q \VS{8}Yaye, in kama oger motingʼore mar rito rombe,

\par }{\QB in ohinga mar Sayun,

\par }{\Q ibiro duogni duongʼ mari machon;

\par }{\QB nyar Jerusalem nobed jatelo.”


\par }{\BB \par }
{\Q \VS{9}Angʼo momiyo koro iywak matek kamano,

\par }{\QB ionge gi ruoth koso?

\par }{\Q Dipo ka jangʼadni rieko osetho,

\par }{\QB marem chami mana ka dhako mamuoch kayo?


\par }{\Q \VS{10}Ywari gi rem, yaye Nyar Sayun,

\par }{\QB mana ka dhako mamuoch kayo,

\par }{\Q nikech koro ochuni ni nyaka iwe dala maduongʼ

\par }{\QB mondo idhi idagie pap nono.

\par }{\Q Ibiro dhi Babulon

\par }{\QB kendo kuno ema nokonyie.

\par }{\Q Jehova Nyasaye noresi kuno

\par }{\QB kogoli e lwet wasiki.


\par }{\BB \par }
{\Q \VS{11}To koro ogendini mangʼeny

\par }{\QB osechokore mondo giked kodi.

\par }{\Q Giwacho niya, “Wamiye obed mogak,

\par }{\QB wagouru siboi ni Sayun.”


\par }{\Q \VS{12}To gikia

\par }{\QB pach Jehova Nyasaye.

\par }{\Q Ok giwinj chenrone,

\par }{\QB En ema ochokogi ka cham midino e dier ot.


\par }{\Q \VS{13}“Chungi idin cham, yaye nyar Sayun,

\par }{\QB nikech abiro sidhoni tunge mag chuma.

\par }{\Q Abiro rwakoni ombongʼ tielo mag nyinyo

\par }{\QB kendo ibiro toyo matindo tindo pinje mangʼeny.”

\par }{\Q Mwandu magiseyudo e yore mobam ubiro walone Jehova Nyasaye,

\par }{\QB mwandugi nochiwne Ruoth Nyasaye mar piny duto.




\par }\Chap{5}{\SH Ruoth mosingi ni noa Bethlehem
\par }
{\Q \VerseOne{1}Chokuru jokedo mau, yaye dala maduongʼ mar jokedo,

\par }{\QB nikech wasikwa osegonwa agengʼa.

\par }{\Q Gibiro goyo

\par }{\QB lemb ruodh jo-Israel gi luth.


\par }{\BB \par }
{\Q \VS{2}“To in Bethlehem Efratha,

\par }{\QB kata obedo ni itin e dier dhout Juda,

\par }{\Q kuomi ema ngʼat manobedna

\par }{\QB jatend Israel nowuogie,

\par }{\Q ngʼat machakruok mare noa chon,

\par }{\QB kinde machon gi lala.”


\par }{\BB \par }
{\Q \VS{3}Kuom mano Israel ibiro jwangʼ

\par }{\QB nyaka kinde ma dhako man-gi ich nonywolie nyathi,

\par }{\Q kendo owetene mamoko nodwogi

\par }{\QB mi riwre gi jo-Israel.


\par }{\BB \par }
{\Q \VS{4}Enochungʼ mi okwa rombe

\par }{\QB gi teko mar Jehova Nyasaye,

\par }{\QB ka en gi duongʼ mar Jehova Nyasaye ma Nyasache.

\par }{\Q Joge nodag maonge luoro

\par }{\QB nikech duongʼne nochop e tunge piny,


\par }{\SH Resruok kod kethruok
\par }
{\Q \VS{5}kendo en owuon ema nobed kwe margi.

\par }{\QB Ka jo-Asuria omonjo pinywa,

\par }{\QB kendo ka ginyono kuondewa mochiel motegno,

\par }{\Q to wabiro yiero jokwath abiriyo mondo oked kodgi;

\par }{\QB adier jotendwa aboro norad kodgi.


\par }{\Q \VS{6}Gibiro loyo piny jo-Asuria gi ligangla,

\par }{\QB piny jo-Nimrod ibiro loyo gi ligangla mowuodhi.

\par }{\Q Noresgi e lwet jo-Asuria

\par }{\QB ka nomonj pinywa,

\par }{\QB kendo ka nochopi e tongʼwa.


\par }{\BB \par }
{\Q \VS{7}Joka Jakobo modongʼ

\par }{\QB nobed e dier ogendini mangʼeny,

\par }{\Q mana ka thoo moa kuom Jehova Nyasaye

\par }{\QB kata ka ngʼidho ma omoko e lum,

\par }{\Q malal apoya nono ne dhano

\par }{\QB bende ok nyal rito dhano.


\par }{\Q \VS{8}Joka Jakobo modongʼ nobed e dier ogendini,

\par }{\QB ginibed e dier ji mayoreyore,

\par }{\Q mana ka sibuor e dier le mag bungu,

\par }{\QB kata ka sibuor matin e dier rombe,

\par }{\Q makidho kendo nyulo kokadho,

\par }{\QB maonge ngʼama nyalo resogi.


\par }{\Q \VS{9}Notingʼ lweti malo kiseloyo wasiki,

\par }{\QB kendo joma kedo kodi duto notieki.


\par }{\PP \VS{10}Jehova Nyasaye owacho niya,

\par }{\Q “E odiechiengno anaketh fareseu

\par }{\QB kendo nabanj gecheu mag lweny.


\par }{\Q \VS{11}Anaketh mier madongo manie pinyu mochiel motegno

\par }{\QB kendo anamuk ohingau.


\par }{\Q \VS{12}Abiro tieko timbeu mag jwok

\par }{\QB ma ok unuchak ugo gagi kendo.


\par }{\Q \VS{13}Abiro ketho kido mopa mau

\par }{\QB kod kite mulamo manie dieru.

\par }{\Q Ok unuchak ukulru piny

\par }{\QB ne gik ma lwetu oloso.


\par }{\Q \VS{14}Abiro muko sirni mag nyasachu ma Ashera mi agol kuomu

\par }{\QB kendo abiro ketho miechu madongo chuth.


\par }{\Q \VS{15}Anachul kuor gi mirima

\par }{\QB kod gero kuom ogendini ma osedagi luora.”




\par }\Chap{6}{\SH Wach ma Jehova Nyasaye nigo kuom jo-Israel
\par }
{\PP \VerseOne{1}Winj gima Jehova Nyasaye wacho:

\par }{\Q “Chungʼ malo, ket kwayoni e nyim gode;

\par }{\QB thuche mondo owinj wach ma in-go.


\par }{\BB \par }
{\Q \VS{2}“Un gode, winjuru wach ma Jehova Nyasaye nigo kodu,

\par }{\QB chikuru itu un mise mochwere mag piny.

\par }{\Q Nikech Jehova Nyasaye nigi wach kod joge;

\par }{\QB en gi bura gi jo-Israel.


\par }{\BB \par }
{\Q \VS{3}“Un joga en angʼo ma asetimonu?

\par }{\QB Asemiyou tingʼ mapek e yo mane? Dwokauru ane.


\par }{\Q \VS{4}Ne agolou e piny Misri

\par }{\QB kendo agonyou thuolo e piny wasumbini.

\par }{\Q Ne aoro Musa, mondo otelnu,

\par }{\QB bende naoro Harun gi Miriam.


\par }{\Q \VS{5}Un joga parieuru

\par }{\QB kaka Balak ruodh jo-Moab nongʼado rieko,

\par }{\QB kendo kaka Balaam wuod Beor nodwoko.

\par }{\Q Parieuru wuoth mane uago Shitim nyaka Gilgal,

\par }{\QB mondo mi ungʼe timbe makare mag Jehova Nyasaye.”


\par }{\BB \par }
{\Q \VS{6}En angʼo ma dabigo e nyim Jehova Nyasaye

\par }{\QB kendo akulrago e nyim Nyasaye moloyo?

\par }{\Q Dabi e nyime gi misengini miwangʼo pep

\par }{\QB koso gi nyiroye ma jo-higa achiel?


\par }{\Q \VS{7}Donge Jehova Nyasaye dibed mamor ka akelone imbe alufe gi alufe,

\par }{\QB kata ka kelone moo mamol ka aora?

\par }{\Q Dachiw nyathina makayo eka wena kethona,

\par }{\QB koso nyodo mar ringra eka wena richona?


\par }{\Q \VS{8}Osenyisi gima ber yaye dhano.

\par }{\QB To angʼo ma Jehova Nyasaye dwaro ni itim?

\par }{\Q Odwaro ni iti gadiera kendo iher kecho ji

\par }{\QB kendo iwuoth mobolore e nyim Nyasachi.


\par }{\SH Ketho kod kum mar jo-Israel
\par }
{\Q \VS{9}Winjuru! Luong Jehova Nyasaye ne dala maduongʼ

\par }{\QB chutho luoro nyingi en rieko.

\par }{\QB “Yie kum momiyi kaachiel gi ngʼama ochiwe.


\par }{\Q \VS{10}Yaye oganda ma timbegi mono, bende wiya pod diwil awila

\par }{\QB gi mwandu-u muyudo e yor mecho,

\par }{\QB kod giu mag pimo mokwongʼ?


\par }{\Q \VS{11}Bende dagony ngʼat man-gi rapim mag mayo ji

\par }{\QB gi gorogoro modi?


\par }{\Q \VS{12}Joge machwo momewo

\par }{\QB gin joma ohero lweny.

\par }{\Q To joge mamoko duto gin jo-miriambo

\par }{\QB kendo lewgi wacho miriambo.


\par }{\Q \VS{13}Kuom mano, asechako tiekou,

\par }{\QB kendo asechako kethou nikech richou.


\par }{\Q \VS{14}Ubiro chiemo to ok unuyiengʼ;

\par }{\QB unusik mana ka udenyo.

\par }{\Q Unukan gik moko to ok ginikonyu,

\par }{\QB nikech gik mukano nachiwne jowasiku.


\par }{\Q \VS{15}Unupidh cham to ok unukagi;

\par }{\QB ubiro biyo zeituni to ok unukonyru gi modhigi un uwegi,

\par }{\Q bende ubiro biyo mzabibu

\par }{\QB to ok unumadh divai mag-gi.


\par }{\Q \VS{16}Useluwo buche mag Omri

\par }{\QB kod timbe duto mag jood Ahab,

\par }{\QB kendo useluwo kitgi gi timbegi.

\par }{\Q Emomiyo abiro weyou ne kethruok

\par }{\QB kendo jowu ibiro chaa.

\par }{\QB Ubiro tingʼo ajara mag ogendini duto.”




\par }\Chap{7}{\SH Midhiero mar Israel
\par }
{\Q \VerseOne{1}Mano kaka midhiero omaka malit!

\par }{\Q Chutho achalo ngʼat ma hulo

\par }{\QB e puoth mzabibu e ndalo oro.

\par }{\Q Onge olemb mzabibu mochokore ma dacham,

\par }{\QB ngʼope mokwongo chiek ma agombo bende onge.


\par }{\Q \VS{2}Joma oluoro Nyasaye bende osetieki morumo e piny;

\par }{\QB ja-ratiro onge kata mana achiel modongʼ.

\par }{\Q Ji duto pondo karito mondo ochwer remo,

\par }{\QB moro ka moro manyo nyawadgi mondo odwodi.


\par }{\Q \VS{3}Lweteni duto ariyo olony e timo richo.

\par }{\QB Jatelo dwaro mich githuon,

\par }{\Q jangʼad bura kawo asoya,

\par }{\QB jogi maroteke chuno ji gi timo gigegi magidwaro,

\par }{\QB giduto kaachiel giwinjore e wachni.


\par }{\Q \VS{4}Joma nenore ni longʼo kuomgi; chalo gi kuth oriangʼ.

\par }{\QB Joma ikwano ni odimbore mogik eigi richo moloyo kuth chiedo.

\par }{\Q Odiechieng jorito mau osechopo,

\par }{\QB odiechiengʼ ma Nyasaye limoue.

\par }{\QB Ma e kinde ma ikeyoue.


\par }{\Q \VS{5}Kik igen kuom ngʼama odak e bathi

\par }{\QB kata osiepni kik iyiego.

\par }{\Q Wuo kitangʼ kata gi chiegi

\par }{\QB ma ugenorugo.


\par }{\Q \VS{6}Nikech wuowi koro ochayo wuon mare,

\par }{\QB kendo nyako noked kod min mare;

\par }{\Q chi wuowi bende noked gi damare,

\par }{\QB wasik ngʼato nobed joode owuon.


\par }{\BB \par }
{\Q \VS{7}Anto amanyo Jehova Nyasaye gi wangʼa ka an kod geno,

\par }{\QB arito Nyasaye ma Jawarna;

\par }{\QB kendo Nyasacha biro winja.


\par }{\SH Israel biro chungʼ kendo
\par }
{\Q \VS{8}In jasika kik inyiera

\par }{\QB kata obedoni asepodho to abiro chungʼ kendo!

\par }{\Q Kata obedo ni abet e mudho

\par }{\QB to Jehova Nyasaye biro doko lerna.


\par }{\Q \VS{9}Nikech aseketho e nyim Jehova Nyasaye

\par }{\QB ayie tingʼo mirimbe,

\par }{\Q nyaka chop oket kwayona kare,

\par }{\QB mi oyud ni aonge ketho.

\par }{\Q Obiro kela e ler

\par }{\QB mi ane adierane.


\par }{\Q \VS{10}Eka wasika none gima otimore

\par }{\QB mi ginipongʼ gi wichkuot,

\par }{\Q gin mane giwacho niya,

\par }{\QB “Ere Jehova Nyasaye ma Nyasachino?”

\par }{\Q Wangʼa none koselogi;

\par }{\QB kata mana sani ibiro nyon-gi piny,

\par }{\QB mana kaka chwodho inyono e yore manie dala.


\par }{\BB \par }
{\Q \VS{11}Odiechiengʼ migeroe ohinga mare biro chopo,

\par }{\QB en odiechiengʼ manoyarie tongʼni.


\par }{\Q \VS{12}E odiechiengʼno ji nobi iri

\par }{\QB koa Asuria kod mier madongo mag Misri,

\par }{\Q koa chakre Misri nyaka Yufrate

\par }{\QB koa bath nam koni nyaka bath nam komachielo,

\par }{\QB kendo koa got koni nyaka got komachielo.


\par }{\Q \VS{13}Piny biro dongʼ nono,

\par }{\QB nikech timbe maricho mag ji modak e iye.


\par }{\SH Lamo gi pak
\par }
{\Q \VS{14}Kwa jogi gi ludh odunga mari,

\par }{\QB kweth mag girkeni magi,

\par }{\Q modak kendgi ei bungu,

\par }{\QB e dier puothe momewo.

\par }{\Q Wegi gichiem Bashan gi Gilead

\par }{\QB mana kaka ndalo machon.


\par }{\BB \par }
{\Q \VS{15}“Mana kaka ndalo mane ua Misri,

\par }{\QB abiro nyisogi timbena madongo miwuoro.”


\par }{\BB \par }
{\Q \VS{16}Ogendini biro nenogi mi wigi kuodi

\par }{\QB ka osemagi tekogi duto.

\par }{\Q Giniket lwetgi e dhogi

\par }{\QB kendo itgi biro dino.


\par }{\Q \VS{17}Gibiro nangʼo lowo ka thuol,

\par }{\QB ka le malak gi bund-igi e buru.

\par }{\Q Gibiro wuok ka gia e kuondegi mag pondo ka gitetni.

\par }{\QB Gibiro lokore gidok ir Jehova Nyasaye, ma Nyasachwa,

\par }{\QB ka giluor kendo un bende gibiro luorou.


\par }{\Q \VS{18}En Nyasaye mane machalo kodi

\par }{\QB ma ngʼwono ne joge modongʼ,

\par }{\QB kendo weyonegi richogi?

\par }{\Q Iyi ok wangʼ nyaka chiengʼ,

\par }{\QB to imor mar kecho jogi.


\par }{\Q \VS{19}Ibiro kechowa kendo,

\par }{\QB ibiro nyono richowa e tiendi,

\par }{\QB kendo idir kethruokwa duto e bwo nam.


\par }{\Q \VS{20}Ibiro bedo ja-adiera ne Jakobo

\par }{\QB kendo ibiro kecho Ibrahim,

\par }{\Q kaka ne isingori kikwongʼori ne kwerewa,

\par }{\QB e ndalo machon.

\par }