\NormalFont\ShortTitle{Ywagruok}

{\MT Ywagruok



\par }\PoetryChap{1}{\Q \VerseOne{1}Mano kaka dala maduongʼ mane ji ngʼenyie

\par }{\QB odongʼ nono!

\par }{\Q Kinde moro ne en dala malich miwuoro

\par }{\QB to koro ochalo gi dhako ma chwore otho!

\par }{\Q Ne en ruoth madhako e kind pinje,

\par }{\QB to tinde osebedo misumba.


\par }{\BB \par }
{\Q \VS{2}Oywak malit gotieno,

\par }{\QB pi wangʼe ridore e lembe.

\par }{\Q Kuom joherane duto,

\par }{\QB onge moro manyalo hoye.

\par }{\Q Osiepene duto osendhoge

\par }{\QB kendo gisebedo jowasike.


\par }{\BB \par }
{\Q \VS{3}Bangʼ sand gi tij achuna,

\par }{\QB Juda oseter e twech.

\par }{\Q Odak e dier ogendini

\par }{\QB kendo oonge kar yweyo.

\par }{\Q Jogo duto malawe osemake kapod en

\par }{\QB e chandruok malich.


\par }{\BB \par }
{\Q \VS{4}Yore madhiyo Sayun ywagore,

\par }{\QB nimar onge ngʼato mabiro e nyasi mag sewni moyier.

\par }{\Q Dhorangeye duto odongʼ nono maonge ji,

\par }{\QB jodologe ywak ka chur,

\par }{\Q jotichge ma nyiri okuyo,

\par }{\QB to en owuon en gi lit malich.


\par }{\BB \par }
{\Q \VS{5}Wasike ema tinde otelone,

\par }{\QB kendo wasikego dhi maber.

\par }{\Q Jehova Nyasaye osekelone chandruok

\par }{\QB nikech richone mangʼeny.

\par }{\Q Nyithinde oseter e twech, kendo gisebedo kaka joma omaki

\par }{\QB e nyim wasigu.


\par }{\BB \par }
{\Q \VS{6}Duongʼ mar loch duto mane nyar Sayun nigo

\par }{\QB oserumo.

\par }{\Q Jodonge chalo gi mwanda modenyo

\par }{\QB ma ok yud lum machamo,

\par }{\Q giringo ka gionge

\par }{\QB gi teko e nyim joma lawogi.


\par }{\BB \par }
{\Q \VS{7}E ndalo mane Jerusalem ni e chandruok kod chuny lit,

\par }{\QB noparo mwandune duto mane en-go e ndalo machon.

\par }{\Q Wasike nojare

\par }{\QB kendo onyiero kuom thagruok mage.


\par }{\BB \par }
{\Q \VS{8}Jerusalem osetimo richo madongo

\par }{\QB omiyo koro osebedo mochido.

\par }{\Q Ji duto mane omiye luor koro ochaye,

\par }{\QB nimar giseneno duge;

\par }{\Q kendo koro oywak kochur

\par }{\QB nikech wiye kuot.


\par }{\BB \par }
{\Q \VS{9}Chilo ma en-go omienore e lepe,

\par }{\QB ne ok odewo gima biro timorene bangʼe.

\par }{\Q Nopodho malich miwuoro,

\par }{\QB to onge ngʼama ne nyalo hoye.

\par }{\Q Yaye Jehova Nyasaye, neye chandruok ma an-go,

\par }{\QB nimar wasigu oseloyo.


\par }{\BB \par }
{\Q \VS{10}Wasigu oseyako

\par }{\QB mwandune duto;

\par }{\Q oseneno ogendini ma jopiny

\par }{\QB ka donjoe kare maler mar lemo,

\par }{\Q jogo misekwero ni kik donji

\par }{\QB e kari maler mar lemo.


\par }{\BB \par }
{\Q \VS{11}Joge duto chur kaywagore

\par }{\QB ka gimanyo chiemo;

\par }{\Q giloko mwandugi

\par }{\QB mondo giyud chiemo,

\par }{\QB mondo gibed mangima.

\par }{\Q “Yaye Jehova Nyasaye, neye kendo iparae,

\par }{\QB nimar ji ochaya.”


\par }{\BB \par }
{\Q \VS{12}Un ji duto makadho, onge lich muneno kuom gima timorenani?

\par }{\QB Lokreuru anena mondo unee,

\par }{\Q ka bende nitiere masira machielo

\par }{\QB machalo gi masira moyudani,

\par }{\Q ma Jehova Nyasaye oseketo kuoma

\par }{\QB e odiechiengʼ mar mirimbe mager?


\par }{\BB \par }
{\Q \VS{13}Ne ooro mach koa e polo,

\par }{\QB modonjo e chokena.

\par }{\Q Nochiko obadho momako tiendena

\par }{\QB kendo nodwoka chien.

\par }{\Q Nomiya abedo modhier kadongʼ kenda

\par }{\QB ka aol maonge teko odiechiengʼ duto.


\par }{\BB \par }
{\Q \VS{14}Richona osetwe e ngʼuta ka jok;

\par }{\QB adier osetweyogi gi lwete owuon.

\par }{\Q Oseketgi e ngʼuta

\par }{\QB kendo Ruoth Nyasaye osetieko tekra,

\par }{\Q bende osejwangʼa

\par }{\QB e lwet joma ok anyal loyo.


\par }{\BB \par }
{\Q \VS{15}“Ruoth Nyasaye

\par }{\QB osekwedo jolweny maga duto;

\par }{\Q osechoko jolweny

\par }{\QB mondo omonja,

\par }{\Q kendo otiek yawuota ma jolweny.

\par }{\Q Ruoth Nyasaye osekumo nyar Juda mapok ongʼeyo chwo

\par }{\QB e kare mar biyo olemb mzabibu.


\par }{\BB \par }
{\Q \VS{16}“Ma emomiyo aywak

\par }{\QB kendo pi wangʼa mol e lemba.

\par }{\Q Onge ngʼat machiegni koda ma dihoya,

\par }{\QB bende onge ngʼat ma dikwe chunya.

\par }{\Q Nyithinda odongʼ kiye

\par }{\QB nikech wasigu oselocho.”


\par }{\BB \par }
{\Q \VS{17}Sayun tingʼo bedene malo kaywak,

\par }{\QB to onge ngʼama nyalo hoye.

\par }{\Q Jehova Nyasaye oseketo chik ni Jakobo,

\par }{\QB ni jogo modak bute,

\par }{\QB mondo obed wasike;

\par }{\Q Jerusalem osebedo gima ochido

\par }{\QB e diergi.


\par }{\BB \par }
{\Q \VS{18}Jehova Nyasaye en Nyasaye makare,

\par }{\QB to kata kamano ne angʼanyo ne chikene.

\par }{\Q Winjuru, un ji duto;

\par }{\QB kendo neeuru kaka achandora.

\par }{\Q Yawuota gi nyiga osemaki

\par }{\QB moter e twech.


\par }{\BB \par }
{\Q \VS{19}Ne aluongo osiepena,

\par }{\QB to ne gindhoga.

\par }{\Q Jodolo maga gi jodonga

\par }{\QB notho e dala maduongʼ,

\par }{\Q kane gimanyo chiemo

\par }{\QB mondo gibed mangima.


\par }{\BB \par }
{\Q \VS{20}Yaye Jehova Nyasaye, nee kaka anie chandruok malich!

\par }{\QB Iya nyawni,

\par }{\Q kendo chunya chandore malich,

\par }{\QB nikech ok aseluoro chikeni.

\par }{\Q Lweny nego ji oko mar dala

\par }{\QB to ei dala bende tho nekoe.


\par }{\BB \par }
{\Q \VS{21}Ji osewinjo ywakna,

\par }{\QB to onge ngʼama dewa.

\par }{\Q Wasika duto osewinjo chandruokna;

\par }{\QB kendo gimor kuom gik ma isetimona.

\par }{\Q Mad ikel odiechiengʼ mane iselando

\par }{\QB mondo omi gichal koda.


\par }{\BB \par }
{\Q \VS{22}We mondo timbegi mamono ochop e nyimi;

\par }{\QB kendo timnegi,

\par }{\Q mana kaka isetimona

\par }{\QB kuom richona duto.

\par }{\Q An gi pek mangʼeny

\par }{\QB kendo chunya onyosore.


\par }{\BB \par }
{\BB \par }


\PoetryChap{2}{\Q \VerseOne{1}Mano kaka Ruoth Nyasaye osekumo Nyar Sayun

\par }{\QB gi mirimbe motwere ka rumbi!

\par }{\Q Duongʼ mar Israel ma yande otundo nyaka e polo,

\par }{\QB osewito piny,

\par }{\Q bende kuom mirimbe

\par }{\QB ok oseparo ni en raten mar tiende.


\par }{\BB \par }
{\Q \VS{2}Ruoth Nyasaye oseketho

\par }{\QB mier duto mag Jakobo ka ok odewo;

\par }{\Q nikech mirimbe osemuko

\par }{\QB kuonde mochiel motegno mag Nyar Juda.

\par }{\Q Nokuodo wi jopinyno gi jotende

\par }{\QB mi odwoko lochgi chien.


\par }{\BB \par }
{\Q \VS{3}Osetieko teko mar jo-Israel

\par }{\QB gi mirimbe mager,

\par }{\Q kendo osejwangʼogi

\par }{\QB e lwet wasikgi.

\par }{\Q Osewengʼo ka Jakobo kaka mach mager makakni

\par }{\QB ma wangʼo gik moko duto molwore.


\par }{\BB \par }
{\Q \VS{4}Oseywayo atungʼe mar kedo

\par }{\QB gi joge mana ka gima gin wasike.

\par }{\Q Kaka jasigu neko,

\par }{\QB osenego jogo duto mane nenore mabeyo e wangʼ,

\par }{\Q kendo oseolo mirimbe oko

\par }{\QB ka mach kuom hemb Nyar Sayun.


\par }{\BB \par }
{\Q \VS{5}Ruoth Nyasaye chalo gi jasigu;

\par }{\QB kendo osetieko Israel!

\par }{\Q Osemuko ute Israel duto mag ruoth

\par }{\QB kendo oseketho mieche mochiel motegno.

\par }{\Q Osemedo ywagruok

\par }{\QB kod kuyo ne Nyar Juda.


\par }{\BB \par }
{\Q \VS{6}Oseketho kare mar dak mana ka puodho moketh chambe modongʼ nono,

\par }{\QB kendo osemuko kare mar romo.

\par }{\Q Jehova Nyasaye osemiyo Sayun wiye owil

\par }{\QB kod sewni moyier gi Sabatoge;

\par }{\Q kendo kuom mirimbe mager,

\par }{\QB osejwangʼo ruoth kaachiel gi jadolo.


\par }{\BB \par }
{\Q \VS{7}Ruoth Nyasaye osedagi kendone mar misango

\par }{\QB kendo jwangʼo kare maler mar lemo.

\par }{\Q Osechiwo ohinga mag kuonde mag dak

\par }{\QB e lwet wasigu;

\par }{\Q gisegoyo koko e od Jehova Nyasaye

\par }{\QB mana kaka ne itimo e odiechiengʼ mar sawo moyier.


\par }{\BB \par }
{\Q \VS{8}Jehova Nyasaye osechano muko ohinga

\par }{\QB molworo Nyar Sayun.

\par }{\Q Oserieyo rapim kendo ne ok ogengʼo lwete

\par }{\QB mondo kik okethe.

\par }{\Q Nomiyo chiel ma oko mar dala kod ohinga oyiengni,

\par }{\QB giduto kaachiel ne gimukore mi gigore piny.


\par }{\BB \par }
{\Q \VS{9}Dhorangeyene osegore piny molal ei lowo,

\par }{\QB oseturo lodi mage kendo kethogi.

\par }{\Q Ruodhe gi jodonge oke e kind ogendini,

\par }{\QB chik onge koro,

\par }{\Q to jonabi mage koro ok yud fweny

\par }{\QB moa kuom Jehova Nyasaye.


\par }{\BB \par }
{\Q \VS{10}Jodongo mag nyar Sayun,

\par }{\QB obedo piny kolingʼ thi,

\par }{\Q gisebuko wiyegi gi buru

\par }{\QB kendo girwako piende gugru.

\par }{\Q Nyi Jerusalem

\par }{\QB osekulo wiyegi piny.


\par }{\BB \par }
{\Q \VS{11}Wangʼa ojony nikech ywak,

\par }{\QB chunya ool,

\par }{\Q kendo chandore malit

\par }{\QB nikech joga osetieki,

\par }{\Q kendo nyithindo kod nyithindo mayom kech nego

\par }{\QB e yore mag dala maduongʼ.


\par }{\BB \par }
{\Q \VS{12}Kech negogi

\par }{\QB e kor minegi,

\par }{\Q ka jogo mohiny e lweny

\par }{\QB e yore mag dala maduongʼ,

\par }{\Q mi gipodhi,

\par }{\QB omiyo gipenjo minegi niya, “Ere chiemo kod divai?”


\par }{\BB \par }
{\Q \VS{13}Yaye Nyar Jerusalem, en angʼo madawach kuomi?

\par }{\QB Koso en angʼo ma dapimigo?

\par }{\QB Yaye Nyar Sayun mapok ongʼeyo dichwo,

\par }{\Q en angʼo ma dapimigo,

\par }{\QB koso en angʼo ma dahoyigo?

\par }{\Q Adhola ma in-go tut mana ka nam.

\par }{\QB Ere ngʼama dithiedhnigo?


\par }{\BB \par }
{\Q \VS{14}Fweny mane jonabi magi oneno

\par }{\QB ne ok adiera, to gin mana miriambo lilo,

\par }{\Q ne ok ginyisi richoni

\par }{\QB mondo omi kik teri e twech.

\par }{\Q To fweny mane ginyisi

\par }{\QB ne gin mana weche mag miriambo kendo ma wito ji.


\par }{\BB \par }
{\Q \VS{15}Ji duto makadho buti

\par }{\QB pamo ni lwetegi;

\par }{\Q gijari kendo gikino wigi

\par }{\QB kuom gigo mosetimorene Nyar Jerusalem,

\par }{\Q ka gipenjore niya, “Bende ma e dala maduongʼ

\par }{\QB ma yande ongʼere ni dala maler,

\par }{\QB kendo mor mar piny mangima?”


\par }{\BB \par }
{\Q \VS{16}Wasiki duto

\par }{\QB wuoyo marach kuomi;

\par }{\Q gijari ka gikayo lekegi

\par }{\QB kagiwacho niya, “Wasetieke chuth.

\par }{\Q Ma e ndalo mane wasebedo ka warito;

\par }{\QB adier, osechopo ma wanene.”


\par }{\BB \par }
{\Q \VS{17}Jehova Nyasaye osetimo gima ne osechano;

\par }{\QB osechopo mano mane owacho,

\par }{\QB ma en gima nochiko chon.

\par }{\Q Osetieki ma ok odewo,

\par }{\QB kendo osemiyo wasigu goyoni siboi,

\par }{\QB komedogi teko.


\par }{\BB \par }
{\Q \VS{18}Chunje ji ywak

\par }{\QB ni Ruoth Nyasaye.

\par }{\Q Yaye ohinga mar Nyar Sayun,

\par }{\QB we pi wangʼi omol ka aora,

\par }{\QB odiechiengʼ gotieno;

\par }{\Q kik iywe kata matin,

\par }{\QB kendo pi wangʼi kik chogi.


\par }{\BB \par }
{\Q \VS{19}Aa malo, ywagi otieno duto,

\par }{\QB e kindego mag arita ma otieno chakore,

\par }{\Q kendo weche duto manie chunyi ol oko ka pi

\par }{\QB e nyim Ruoth Nyasaye.

\par }{\Q Tingʼ bedeni malo kilame

\par }{\QB nikech nyithindi,

\par }{\Q ma kech nego

\par }{\QB e wangʼ yore duto.


\par }{\BB \par }
{\Q \VS{20}Yaye Jehova Nyasaye winjie wachni:

\par }{\QB En ngʼa misetimone gima lit machal kama?

\par }{\Q Bende mon dicham nyithindgi

\par }{\QB ma giserito maber kama?

\par }{\Q Koso jodolo gi jonabi dinegi

\par }{\QB e kama ler mar lemo mar Ruoth Nyasaye adier?


\par }{\BB \par }
{\Q \VS{21}Jomatindo gi jomadongo nindo

\par }{\QB e yore motimo buru;

\par }{\Q yawuota gi nyiga

\par }{\QB oseneg gi ligangla.

\par }{\Q Isenegogi ka in gi mirima

\par }{\QB kendo isetiekogi ka ok idewo.


\par }{\BB \par }
{\Q \VS{22}Ne iluongo masira koa kuonde duto

\par }{\QB mana ka ji mabiro e nyasi moro maduongʼ.

\par }{\Q E odiechiengʼ mar mirimb Jehova Nyasaye

\par }{\QB onge ngʼato mane otony kata mane odongʼ kangima.

\par }{\Q Kuom joga mane apidho

\par }{\QB kendo arito, wasika osetieko.


\par }{\BB \par }
{\BB \par }


\PoetryChap{3}{\Q \VerseOne{1}An e ngʼat moseneno masira

\par }{\QB mane ayudo koa e lwet Jehova Nyasaye.


\par }{\Q \VS{2}Oseriemba mabor kendo miyo awuotho

\par }{\QB e mudho kar wuotho e ler;


\par }{\Q \VS{3}chutho osekuma

\par }{\QB kinde ka kinde ndalo duto.


\par }{\BB \par }
{\Q \VS{4}Osemiyo denda odoko mool

\par }{\QB kendo chokena osetur.


\par }{\Q \VS{5}Osegoyona agengʼa kendo lwora

\par }{\QB komiya abedo gi chuny malit kod olo.


\par }{\Q \VS{6}Osemiyo adak ei mudho

\par }{\QB kaka jogo mane osetho chon.


\par }{\BB \par }
{\Q \VS{7}Osechiela gi ohinga ma ok anyal ringo madhi;

\par }{\QB kendo oseketa piny kotweya gi nyororo.


\par }{\Q \VS{8}Kata ka aluongo kata kaywak ka dwaro kony,

\par }{\QB to ogengʼo lamona.


\par }{\Q \VS{9}Osedino yora gohinga moger gi kidi;

\par }{\QB omiyo awuotho e yore mobam.


\par }{\BB \par }
{\Q \VS{10}Mana kaka ondieg bungu mobuto karito,

\par }{\QB kata ka sibuor mopondo,


\par }{\Q \VS{11}e kaka noywaya oko e yo mokidha

\par }{\QB kendo oweya maonge kaka dakonyra.


\par }{\Q \VS{12}Noywayo atungʼe

\par }{\QB kendo oketa thoro mar aserni mage.


\par }{\BB \par }
{\Q \VS{13}Nochwoyo chunya gi aserene

\par }{\QB mowuodho e olalo mare.


\par }{\Q \VS{14}Nabedo ngʼat ma ji duto nyiero,

\par }{\QB ne gijara gi wer pile ka pile.


\par }{\Q \VS{15}Osepongʼo chunya

\par }{\QB gi gik makech kod olo.


\par }{\BB \par }
{\Q \VS{16}Oseturo lekena gi kite mimuodo

\par }{\QB kendo osenyona piny e buru.


\par }{\Q \VS{17}Osemaya kwe;

\par }{\QB kendo wiya osewil kod mor ma yande an godo.


\par }{\Q \VS{18}Emomiyo awacho niya, “Chia mara oserumo

\par }{\QB kod gigo mane ageno kuom Jehova Nyasaye.”


\par }{\BB \par }
{\Q \VS{19}Aparo chandruokna, wuodhena ma ok nikare,

\par }{\QB kaachiel gi lit gi kuyo.


\par }{\Q \VS{20}Aparogi maber,

\par }{\QB kendo an kod kuyo e chunya.


\par }{\Q \VS{21}To gima bende aparo

\par }{\QB mamiyo abedo gi geno ema:


\par }{\BB \par }
{\Q \VS{22}Nikech hera maduongʼ mar Jehova Nyasaye osiko mochwere,

\par }{\QB kendo ngʼwonone ok rum omiyo ok otiekwa.


\par }{\Q \VS{23}Herani gi ngʼwononi nyien okinyi kokinyi,

\par }{\QB kendo adiera mari duongʼ.


\par }{\Q \VS{24}Abiro wacho kenda niya, “Jehova Nyasaye e pokna,

\par }{\QB omiyo abiro geno kuome.”


\par }{\BB \par }
{\Q \VS{25}Jehova Nyasaye ber ne jogo ma genogi ni kuome,

\par }{\QB kendo ne ngʼatno madware,


\par }{\Q \VS{26}en gima ber

\par }{\QB rito warruok mar Jehova Nyasaye.


\par }{\Q \VS{27}Ber mondo ngʼato otingʼ jok

\par }{\QB kapod en ngʼama tin.


\par }{\BB \par }
{\Q \VS{28}We obed kar kende owuon kolingʼ,

\par }{\QB nimar Jehova Nyasaye osetweyone jokno.


\par }{\Q \VS{29}We oik wiye ei buru,

\par }{\QB dipoka pod en gi geno.


\par }{\Q \VS{30}We ochiw lembe ne ngʼatno ma digoye

\par }{\QB kendo oyie bedo ngʼat ma ji jaro,


\par }{\BB \par }
{\Q \VS{31}nikech Ruoth Nyasaye ok nyal jwangʼo ngʼato

\par }{\QB nyaka chiengʼ.


\par }{\Q \VS{32}Kata obedo ni okelo kuyo, to obiro nyiso ngʼwono,

\par }{\QB nikech herane ma ok rum duongʼ ahinya,


\par }{\Q \VS{33}nimar Nyasaye ok kel chandruok goyiem,

\par }{\QB kata mana kuyo ni nyithind ji.


\par }{\BB \par }
{\Q \VS{34}Donge Jehova Nyasaye neno kisando ji duto

\par }{\QB manie twech,


\par }{\Q \VS{35}kata kitamo ngʼato e ratiro mare

\par }{\QB e nyim Nyasaye Man Malo Moloyo,


\par }{\Q \VS{36}kata ka iketho buch ngʼato,

\par }{\QB donge Ruoth Nyasaye neno gik ma kamago?


\par }{\BB \par }
{\Q \VS{37}En ngʼa manyalo wuoyo kendo miyo gimoro timre

\par }{\QB ka ok en Ruoth Nyasaye ema owacho?


\par }{\Q \VS{38}Donge masiche kod ber wuok mana

\par }{\QB koa kuom Nyasaye Man Malo Moloyo?


\par }{\Q \VS{39}Ere gima omiyo ngʼato angʼata mangima ngʼur

\par }{\QB ka okume nikech richoge?


\par }{\BB \par }
{\Q \VS{40}Weuru wanon timbewa kendo wapar ane kaka gichalo,

\par }{\QB eka wadog ir Jehova Nyasaye.


\par }{\Q \VS{41}Wachiwuru chunywa kendo watingʼ bedewa malo

\par }{\QB e nyim Nyasaye manie polo, kawawacho niya,


\par }{\Q \VS{42}Wasetimo richo kendo ngʼanyo,

\par }{\QB to ok iseweyonwa.


\par }{\BB \par }
{\Q \VS{43}Iselawowa ka in gi mirima;

\par }{\QB mi inegowa ka ok idewo.


\par }{\Q \VS{44}Iseumori gi boche polo

\par }{\QB mondo lemo moro amora kik chop iri.


\par }{\Q \VS{45}Isemiyo wabedo ka yugi

\par }{\QB kendo ka owuoyo e kind ogendini.


\par }{\BB \par }
{\Q \VS{46}“Wasikwa duto

\par }{\QB wuoyo kuomwa marach gi ajara.


\par }{\Q \VS{47}Luoro gi obadho ritowa

\par }{\QB kendo kethruok gi masira ochomowa.”


\par }{\Q \VS{48}Pi wangʼa mol ka aora

\par }{\QB nikech joga osenegi.


\par }{\BB \par }
{\Q \VS{49}Pi wangʼa biro chwer ma ok chogi,

\par }{\QB maonge ngʼama konyo,


\par }{\Q \VS{50}nyaka chop Jehova Nyasaye nokul wangʼe piny

\par }{\QB ma onena gie polo.


\par }{\Q \VS{51}Gima aneno miyo chunya kuyo

\par }{\QB nikech gik matimore ne mon duto mar dalawa maduongʼ.


\par }{\BB \par }
{\Q \VS{52}Jogo mane wasika kayiem nono

\par }{\QB nomanya ka winyo.


\par }{\Q \VS{53}Negitemo mondo gitiek ngimana ka giluta ei bur;

\par }{\QB kendo negibaya gi kite;


\par }{\Q \VS{54}pi noima mine aparo

\par }{\QB ni achiegni tho.


\par }{\BB \par }
{\Q \VS{55}Naluongo nyingi, yaye Jehova Nyasaye,

\par }{\QB ka an ei bur matut.


\par }{\Q \VS{56}Kane akwayi ni mondo ikonya

\par }{\QB to ne iwinjo ywakna.


\par }{\Q \VS{57}Nibiro machiegni kane aluongi

\par }{\QB kendo ne iwachona niya, “Kik iluor ngangʼ.”


\par }{\BB \par }
{\Q \VS{58}Yaye Ruoth Nyasaye ne itingʼo tingʼna,

\par }{\QB kendo ne ireso ngimana.


\par }{\Q \VS{59}Yaye Jehova Nyasaye, iseneno, rach mosetimna,

\par }{\QB ngʼad bucha kare!


\par }{\Q \VS{60}Iseneno kaka ne gichulona kuor,

\par }{\QB kod timbe mamono mane gichano timona.


\par }{\BB \par }
{\Q \VS{61}Yaye Jehova Nyasaye, isewinjo ayany mag-gi,

\par }{\QB kaachiel gi timbe mamono ma gichano timona,


\par }{\Q \VS{62}ma gin gigo ma joma wasika wacho kuoma

\par }{\QB kendo kuodhago lingʼ-lingʼ odiechiengʼ duto.


\par }{\Q \VS{63}Koro negie nikech kata gibedo piny kata chungo to nyinga

\par }{\QB ema giwuoyoe kokalo kuom wendegi.


\par }{\BB \par }
{\Q \VS{64}Yaye Jehova Nyasaye, migi kum moromo gi timbegi kaluwore

\par }{\QB gi gik ma lwetgi osetimo.


\par }{\Q \VS{65}Mi gibed gi chuny matek

\par }{\QB kendo mad kwongʼ mari obed kuomgi.


\par }{\Q \VS{66}Yaye Jehova Nyasaye, mad ilawgi gi mirima,

\par }{\QB kendo itiekgi gia e piny mane ichweyo.


\par }{\BB \par }
{\BB \par }


\PoetryChap{4}{\Q \VerseOne{1}Mano kaka dhahabu osewito berne,

\par }{\QB dhahabu maberie moloyo obedo marach!

\par }{\Q Kite maler okere

\par }{\QB e akerkeke mag yore duto.


\par }{\BB \par }
{\Q \VS{2}Mano kaka yawuot Sayun mabeyo,

\par }{\QB ma yande bergi ne romre gi pek mar dhahabu,

\par }{\Q tinde ipimo mana gi agulni mag lowo,

\par }{\QB ma en tich lwedo mar jachwe aguch lowo!


\par }{\BB \par }
{\Q \VS{3}Kata mana ondiegi chiwo thundegi

\par }{\QB mondo nyithindgi odhodhi,

\par }{\Q to joga osebedo jogo maonge chuny,

\par }{\QB gichalo udo manie thim.


\par }{\BB \par }
{\Q \VS{4}Nikech riyo oloyo nyathi madhoth

\par }{\QB mi koro lewe omoko e dande;

\par }{\Q kendo nyithindo kwayo chiemo,

\par }{\QB to onge ngʼama migi.


\par }{\BB \par }
{\Q \VS{5}Joma yande chamo chiemo mamit,

\par }{\QB koro gin jokwecho mojwangʼ e wangʼ yore;

\par }{\Q to jogo ma yande odak e ngima maber

\par }{\QB koro nindo e pidh yugi.


\par }{\BB \par }
{\Q \VS{6}Kum mar joga

\par }{\QB duongʼ moloyo mano mar Sodom,

\par }{\Q mane lochne okethi mapiyo piyo nono

\par }{\QB maonge ngʼama nobiro mondo okonye.


\par }{\BB \par }
{\Q \VS{7}Jotendgi ne ler marieny moloyo pe

\par }{\QB kendo rachar maloyo chak,

\par }{\Q dendgi ne pichni moloyo mo;

\par }{\QB kendo nenruok margi ne chalo gi kidi ma nengone tek.


\par }{\BB \par }
{\Q \VS{8}To koro gin rotenge moloyo oyare

\par }{\QB ma kata irom kodgi e wangʼ yore to ok nyal ngʼegi,

\par }{\Q nimar pien ringregi osejowore kuom chokegi;

\par }{\QB kendo osebedo motwo ka yien.


\par }{\BB \par }
{\Q \VS{9}Joma notho e lweny ber moloyo

\par }{\QB jogo ma kech onego;

\par }{\Q kech chamogi ma gidhero

\par }{\QB nikech cham onge e puothe.


\par }{\BB \par }
{\Q \VS{10}Mon madhoth

\par }{\QB notedo nyithindgi giwegi,

\par }{\Q mobedo chiembgi

\par }{\QB ka joga ne inego itieko.


\par }{\BB \par }
{\Q \VS{11}Jehova Nyasaye oseolo mirimbe mangʼeny

\par }{\QB ka iye owangʼ.

\par }{\Q Osemoko mach Sayun

\par }{\QB moketho mise mage.


\par }{\BB \par }
{\Q \VS{12}Ruodhi mag piny ne ok oyie,

\par }{\QB kata ji mag piny bende ne ok oyie,

\par }{\Q ni wasigu kod jolweny nyalo donjo

\par }{\QB e dhorangeye mag Jerusalem.


\par }{\BB \par }
{\Q \VS{13}To mano notimore

\par }{\QB nikech richo mag jonabi mage,

\par }{\Q kod kethruok mag jodolo mage

\par }{\QB mane ochwero remb joma kare.


\par }{\BB \par }
{\Q \VS{14}Koro gidigni e wangʼ yore

\par }{\QB ka joma muofni.

\par }{\Q Gidwanyore gi remo

\par }{\QB maonge ngʼato madihedhre mulo lepgi.


\par }{\BB \par }
{\Q \VS{15}Ji ywak kagoyonegi koko niya,

\par }{\QB “Dhiuru kucha! Ok uler!”

\par }{\Q Mabor kucha, mabor kucha!

\par }{\QB Kik umulwa!

\par }{\Q Ka giringo giaa kendo gibayo abaya,

\par }{\QB ji mag ogendini wacho ni,

\par }{\QB “Ok ginyal dak kodwa kendo.”


\par }{\BB \par }
{\Q \VS{16}Jehova Nyasaye owuon osekeyogi e pinje;

\par }{\QB kendo koro ok odewgi.

\par }{\Q Jodolo ok yud duongʼ,

\par }{\QB kendo jodongo ok mi luor.


\par }{\BB \par }
{\Q \VS{17}Kata kamano, wengewa nojony,

\par }{\QB ka warango gima dikonywa;

\par }{\Q to oganda mane wageno kuome ni nyalo konyowa

\par }{\QB ne ok nyal konyowa.


\par }{\BB \par }
{\Q \VS{18}Ji ne manyowa kamoro amora mawaluwo,

\par }{\QB omiyo ne ok wanyal wuotho e wangʼ yorewa.

\par }{\Q Luoro nomakowa nikech ndalowa nosechopo machiegni

\par }{\QB kendo thowa ne osekayo.


\par }{\BB \par }
{\Q \VS{19}Jogo mane lawowa ne ringo mapiyo

\par }{\QB maloyo ongo mafuyo e kor polo;

\par }{\Q negilawowa e kor gode madongo

\par }{\QB kendo negibutonwa e thim.


\par }{\BB \par }
{\Q \VS{20}Ngʼatno mowir mar Jehova Nyasaye,

\par }{\QB mane wakwano kaka ngimawa,

\par }{\QB nomaki e obadho mane gichiko.

\par }{\Q Ne waparo ni e bwo tipone

\par }{\QB wanyalo bedo mangima e dier ogendini.


\par }{\BB \par }
{\Q \VS{21}Moruru kendo beduru moil, yaye Nyar Edom,

\par }{\QB un jogo modak e piny Uz.

\par }{\Q To un bende, kikombeno ibiro miyou;

\par }{\QB kendo ubiro mer mi udongʼ duge.


\par }{\BB \par }
{\Q \VS{22}Yaye jo-Sayun, kum mane okumugo biro rumo;

\par }{\QB bende ok nochak omed ndalou mar twech.

\par }{\Q To un jo-Edom, obiro kumou nikech richou

\par }{\QB kendo timbeu mamono obiro elo e lela.


\par }{\BB \par }
{\BB \par }


\PoetryChap{5}{\Q \VerseOne{1}Yaye Jehova Nyasaye, parie gima osetimorenwa;

\par }{\QB rangwa mondo ineye wichkuot ma wan-go.


\par }{\Q \VS{2}Girkeni mawa osemi jopinje mamoko,

\par }{\QB to miechwa to osekaw gi ji ma welo.


\par }{\Q \VS{3}Wasedongʼ kiye,

\par }{\QB to minewa chalo mon ma chwogi otho.


\par }{\Q \VS{4}Nyaka wangʼiew pi mawamodho;

\par }{\QB yiendwa ma wachwako nyaka wachul nengo eka wayudgi.


\par }{\Q \VS{5}Jogo malawowa nikodwa machiegni;

\par }{\QB waol kendo waonge yweyo.


\par }{\Q \VS{6}Ne wachiwore ni Misri kod Asuria

\par }{\QB mondo wayud chiemo moromo.


\par }{\Q \VS{7}Kwerewa notimo richo, to koro gionge,

\par }{\QB to wan ema ikumowa kargi.


\par }{\Q \VS{8}Wasumbini ema tinde otelonwa,

\par }{\QB kendo onge ngʼama resowa e lwetgi.


\par }{\Q \VS{9}Wayudo chiembwa e yo matek manyalo hinyo ngimawa

\par }{\QB nikech lweny manie thim.


\par }{\Q \VS{10}Dendwa owre mana ka mach

\par }{\QB nikech tuo ma kech kelonwa.


\par }{\Q \VS{11}Mon osemak githuon e Sayun,

\par }{\QB to nyiri e miech Juda.


\par }{\Q \VS{12}Jodong gwengʼ oselier gi lwetegi e yien,

\par }{\QB to jomadongo ok osemi luor.


\par }{\Q \VS{13}Jomatindo tiyo matek kuonde mag rego,

\par }{\QB to yawuowi chandore ka gitingʼo yien mapek.


\par }{\Q \VS{14}Jodongo onge e dhoranga dala maduongʼ;

\par }{\QB kendo jomatindo oseweyo wero wendegi.


\par }{\Q \VS{15}Mor oserumo e chunywa;

\par }{\QB miendwa oselokore ywak.


\par }{\Q \VS{16}Osimbo mar duongʼ oselwar oa e wiwa.

\par }{\QB Yaye, masira omakowa, nikech wasetimo richo.


\par }{\Q \VS{17}Nikech gik ma osetimorenwagi,

\par }{\QB chunywa ool kendo wengewa osejony,


\par }{\Q \VS{18}nimar got Sayun, osejwangʼ modongʼ gunda

\par }{\QB ma ondiegi ema kwayoe.


\par }{\BB \par }
{\Q \VS{19}Yaye Jehova Nyasaye, lochni osiko manyaka chiengʼ

\par }{\QB kendo ochwere e tiengʼ ka tiengʼ.


\par }{\Q \VS{20}Ere gima omiyo wiyi wil kodwa kinde duto?

\par }{\QB Ere gima omiyo ijwangʼowa kuom kinde malach kamano?


\par }{\Q \VS{21}Yaye Jehova Nyasaye, dwogwa iri;

\par }{\QB kendo ndalowa obed manyien kaka ne wan chon.


\par }{\Q \VS{22}Ka ok itimonwa kamano, to nyiso ni isedagiwa

\par }{\QB kendo in gi mirima kodwa ma ok nyal pim.

\par }