\NormalFont\ShortTitle{Jo-Filipi}

{\MT Jo-Filipi



\par }\ChapOne{1}{\PP \VerseOne{1}An Paulo gi Timotheo ma wasumb Kristo Yesu,

\par }{\BB \par }
{\PP Wandikonu un jomaler duto mag Kristo Yesu man Filipi, kaachiel gi jokwadh jo-Kristo duto gi jokonygi:


\par }{\BB \par }
{\PP \VS{2}Ngʼwono kod kwe mar Nyasaye Wuonwa kod Ruoth Yesu Kristo, obed kodu.


\par }{\BB \par }
{\SH Goyo erokamano kod lamo
\par }
{\PP \VS{3}Adwokone Nyasacha erokamano seche duto ma aparoue.

\VS{4}Kinde duto ka alemonu, to alemonu gi mor,

\VS{5}nikech riwruok maru kodwa e tij lando Injili chakre odiechiengʼ mokwongo nyaka koroni,

\VS{6}omiyo koro an gichir malongʼo ni Jal mane ochako tich maberno e chunyu biro dhi kode nyime nyaka chop orum e odiechieng Kristo Yesu.


\par }{\PP \VS{7}En gima kare mondo apar kamano kuomu uduto nikech agenou e chunya; kata ka an e twech kata ka asiro adiera mar Injili kendo ajiwe to un uduto usebedo koda e achiel kuom ngʼwono mar Nyasaye.

\VS{8}Nyasaye owuon nyalo timo nenda kaka chunya gombou duto ka an-gi hera matut mar Kristo Yesu.


\par }{\PP \VS{9}Kendo ma e lamona mondo herau omedre mathoth ahinya kuom rieko kod ngʼeyo,

\VS{10}kendo mondo ubed gi rieko mar yiero mana timo gima ber kende. Kamano ngimau nobed maler kendo maonge bura, nyaka chop odiechieng Kristo.

\VS{11}Ngimau nopongʼ gi olemo mag timbe makare maa kuom Yesu Kristo mondo Nyasaye oyud duongʼ kod pak.


\par }{\SH Twech Paulo omedo lando Injili
\par }
{\PP \VS{12}Jowetena, koro adwaro ni ungʼe, ni gik mosetimorena osemiyo Injili omedo landore.

\VS{13}Kuom mano, koro osengʼere malongʼo ne askeche dala ruoth duto, kod ji mamoko duto ni otweya nikech Kristo.

\VS{14}Bedona e twech osemiyo jowete mathoth odoko thuondi kuom Ruoth, mi giyalo Wach Nyasaye gi chir maonge luoro.


\par }{\PP \VS{15}En adier ni jomoko lando wach Kristo ka gin-gi ich lit kod miero, to jomoko to lande ka chunygi ni kare.

\VS{16}Joma lando Injili gi chuny makarego lendo gihera, ka gingʼeyo ni oketa e twech mondo aked matek ni Injili.

\VS{17}Joma lando Kristo ka gin-gi ich lit gi miero to timo kamano mondo oyud duongʼ, ka giparo niginyalo medona chandruok ka pod an e od twech.

\VS{18}To onge wach! Gima duongʼ en ni wach Kristo ilando e yore duto; kata gi chuny marach, kata maber, kendo mano medo miya mor moloyo.

\par }{\PP Ee, kendo pod abiro medo bedo mamor,

\VS{19}nikech angʼeyo ni kuom lemo mulemonago kod kony ma ayudo kuom Roho mar Yesu Kristo, gik mosetimorenago ema bende biro kelona resruok.

\VS{20}Dwarona maduongʼ kod genona en ni ok anane wichkuot, to ni abiro bedo gi teko moromo mondo Kristo osik ka yudo duongʼ e ringra kaka pile, bed ni angima kata atho.

\VS{21}Nikech an aneno ni ka angima, to angima nikech Kristo, to ka atho to en ohala.

\VS{22}Kane anyalo medo bedo mangima e ringruok, to mano nyiso ni abiro medo tiyo tich makelo ohala. To koro dayier angʼo? Ok angʼeyo gima dayier!

\VS{23}Yiero otama e kind gik mabeyo ariyogi: Chunya gombo ni atho mondo adhi abed gi Kristo, kendo mano en gima ber moloyo,

\VS{24}to daher moloyo mondo amed bedo mangima e ringruok nikech un.

\VS{25}Nikech chunya nigi ratiro chutho ni pod onego akonyu, kendo angʼeyo chutho ni pod abiro bet kodu duto mondo ami umed geroru kendo ubed mamor e yie maru,

\VS{26}mondo omi bedona kodu kendo omedu mor moloyo kuom Kristo Yesu nikech an.


\par }{\PP \VS{27}To kata obedo ni angʼo motimore, to usik kudak e kit ngimau mapile mowinjore gi Injili mar Kristo. Kata ka abiro nenou, kata ka ok abiro, to adwaro winjo ni uchungʼ motegno gi chuny achiel kendo gi paro achiel mondo ukedni adiera mar Injili,

\VS{28}ma ok obwogu e yo moro amora, gi joma kwedou. Mano biro bedonegi ranyisi ni ibiro tiekgi, to un ibiro resu kendo Nyasaye ema biro timo mano.

\VS{29}Nikech dhial museyudo kuom Kristo ok en mana mondo uyie kuome kende, to oseluongu bende mondo une masiche nikech en,

\VS{30}nikech ukedo lweny nogo mane unena kakedo e kinde mokalo, kendo ma pod uwinjo ni akedo.




\par }\Chap{2}{\SH Kaw muolo machal gi mar Kristo
\par }
{\PP \VerseOne{1}Ka bedowa kuom Kristo nyalo kelonwa hoch, kata hera maduogo chuny, kata lalruok kuom Roho, kata ngʼwono kod miwafu,

\VS{2}to kare beduru gi paro achiel, gihera achiel kod chuny achiel mondo umi chunya opongʼ gi mor.

\VS{3}Kik utim gimoro amora mondo upiem gi ji kata mondo unyisru ne ji, to beduru joma obolore, ka kinde duto ukwano joma moko kaka joma beyo moloyou.

\VS{4}Ngʼato ka ngʼato kuomu kik par mana kuom gik makonye en owuon, to nyaka upar bende kuom gik makonyo jomoko bende.


\par }{\PP \VS{5}Paro manie chunyu nyaka bed machal gi paro mane Kristo Yesu nigo.


\par }{\Q \VS{6}Yesu ne kit Nyasaye nyaka aa chakruok,

\par }{\QB to ne ok okwano bedo marom gi Nyasaye ka gima nyaka lar,


\par }{\Q \VS{7}to notimore ka gima nono

\par }{\QB kodoko misumba,

\par }{\QB mi nokawo kido machal gi mar dhano.


\par }{\Q \VS{8}Kendo kane en gi kit dhano kamano,

\par }{\QB to nobolore, ka owinjo Nyasaye nyaka kar tho,

\par }{\QC kata mana tho mar msalaba!


\par }{\BB \par }
{\Q \VS{9}Emomiyo Nyasaye bende notingʼe malo moloyo,

\par }{\QB kendo nomiye nying moloyo nyinge duto,


\par }{\Q \VS{10}mondo koluong nying Yesu to ji duto nogo chong-gi piny,

\par }{\QB e polo kendo e piny, kendo e bwo piny,


\par }{\Q \VS{11}kendo ji duto nohul ni Yesu Kristo en Ruoth,

\par }{\QB mondo Nyasaye Wuoro oyud duongʼ.


\par }{\SH Ngima marieny ka sulwe
\par }
{\PP \VS{12}Kuom mano, osiepena mageno, mana kaka usebedo kuwinjo wachna kinde duto, ok mana ka antie kodu, to koro moloyo ka aonge, dhiuru nyime ka urito warruoku mondo ochop kare, kupongʼ gi luoro kod bolruok,

\VS{13}nikech Nyasaye owuon ema tiyo e chunyu mondo omi umanye kendo utim dwarone maber.


\par }{\PP \VS{14}Gimoro amora mutimo, to timuru ma ok ungʼur kata mino wach,

\VS{15}eka ubed jomaler kendo maonge wach gi ngʼato. Mano nomi ubed nyithind Nyasaye ma wach moro amora marach ok ogajo kudak e kind tiengʼ mobamni kendo matimo richo. Ler maru nyaka rieny ka sulwe manie kor polo e kind tiengʼni,

\VS{16}kuwachonegi wach Ngima, mondo ka chiengʼ ma Kristo obiroe, to abed mamor ni kara ne ok aringo kata tiyo matek e dieru kayiem nono.

\VS{17}Kata obedo ni remba iolo oko kaka remb chiayo mitimogo misango kuom chiwruok kod tich maru kuom yie, to pod amor amora kendo ail kaachiel kodu.

\VS{18}Omiyo un bende beduru abeda mamor mana kaka an bende amor.


\par }{\SH Timotheo gi Epafrodito
\par }
{\PP \VS{19}An gi geno kuom Ruoth Yesu mar oro Timotheo iru machiegni, mondo omi chunya oduogi ka ayudo wach moa kuomu.

\VS{20}Aonge gi ngʼato machielo machal kode, ma oikore konyou gi chunye duto e chandruok moro amora ma un-go.

\VS{21}Nikech ji duto dwaro mana gik makonyogi giwegi, to ok mag Yesu Kristo.

\VS{22}Un uwegi to ungʼeyo kaka Timotheo osenyiso ber mare malongʼo, nikech wasetiyo kode kaachiel mana kaka wuowi gi wuon mare, ka wachiwore ne tich mar Injili.

\VS{23}Kuom mano ageno mar ore iru mapiyo bangʼ kasengʼeyo gima biro timorena ka.

\VS{24}Kata mana an awuon an-gi adiera kuom Ruoth ni abiro biro iru machiegni.


\par }{\PP \VS{25}To aneno ni owinjore mondo akwong aor owadwa Epafrodito mondo oduog oneu. En jatich Kristo wadwa ma wakedogo lweny mar Injili, kendo en jaoteu mane uoro mondo okonya e rem mane an-go.

\VS{26}Osegombo mondo oneu ahinya, kendo chunye chandore nikech nuwinjo ni notuo ahinya.

\VS{27}Chutho notuo marach, mi odwa otho. To Nyasaye nokeche, kendo kuom kech mane okechego, an bende nokecha, mondo kik abed gi kuyo manyadiriyo.

\VS{28}Kuom mano, chunya medo jiwa mondo aore, mondo ka unene kendo kongima, to ubed mamor, mondo an bende parruok ma an-go odog chien.

\VS{29}Kobiro, to rwakeuru gi mor maduongʼ kaka owadu kuom Ruoth, kendo neuru ni umiyo joma chalo kode kamano duongʼ,

\VS{30}nikech nochiwo ngimane mi poth otho nikech tich Kristo, koketo ngimane e chandruok mondo okonya gi kony ma un uwegi ne ok unyal konyago.




\par }\Chap{3}{\SH Onge geno kuom ringruok
\par }
{\PP \VerseOne{1}Mogik jowetena, beduru mamor kuom Ruoth! Aonge gi pek moro manyalo tama nwoyonu weche mane asendikonu motelo, nikech wechegi obedonu ohinga mar konyruok.


\par }{\PP \VS{2}Beduru motangʼ ni guogi ma gin joma timo timbe mamono kendo moramo ni ji nyaka ter nyangu.

\VS{3}Nikech wan wawegi ema waseyudo nyangu madiera, nikech walemo ka wan ei Roho mar Nyasaye, sungawa ni kuom Kristo Yesu, kendo ok waketo genowa kuom ringruok,

\VS{4}kata obedo ni an awuon an-gi gimomiyo anyalo bedo gi genono.

\par }{\PP Kapo ni ngʼato nyalo bedo gi gimomiyo dodhialre e ringruok, an awuon daloye:

\VS{5}Notera nyangu chiengʼ mar aboro bangʼ nywolna kendo an ja-Israel gitiende monywol e dhood Benjamin, bende an ja-Hibrania ma wuod jo-Hibrania. Korka luwo Chik jo-Yahudi to ne an ja-Farisai,

\VS{6}kuom timo kinda, naketo chunya mar sando kanisa, kuom rito chik ne an ngʼama ler, maonge ketho.


\par }{\PP \VS{7}To kata kamano, gigo duto mane akwano chon ka ohala tinde akwano ka gik manono nikech Kristo.

\VS{8}To moloyo mano, koro akwano gik moko duto ka gik maonge tich nikech aseyudo ni ngʼeyo Kristo Yesu Ruodha nigi ohala maduongʼ moloyo. Nikech en, ne aweyo gik moko duto olalna, kendo akwanogi mana kaka yugi, mondo eka ayud Kristo kaka pokna,

\VS{9}kendo oyuda kuome, mondo kik anenra ni aloso yora awuon mar bet makare e nyim Nyasaye nikech mako Chik, to adwaro ni mano otimrena mana nikech ayie kuom Kristo. Bedo kare e yorni aa kuom Nyasaye kendo wayude kuom yie.

\VS{10}Adwaro ngʼeyo Kristo kod teko miyudo kuom chierne kendo ayie riwora kode e sandne ka amedo bedo machal kode pile kuom thone,

\VS{11}kanyalore to an bende nochiera aa kuom joma otho.


\par }{\SH Ngʼwech ma Paulo oringo
\par }
{\PP \VS{12}Ok awach ni aselocho kata ni asebedo ngʼat makare, to atemo matek mondo achop gima omiyo Kristo Yesu nomaka.

\VS{13}Jowetena, pod ok akwanra kaka ngʼat moseyudo gino, to gimoro achiel matimo en ni wiya wil gi gik mosekadho, to ahawo gik manyime,

\VS{14}aringo matek mondo achopi mondo omi ayud pokna mane Nyasaye oluongane kuom Kristo Yesu.


\par }{\PP \VS{15}Wan duto ma wan gi yie motegno onego wapar kuom gigi. To ka pachu opogore gi mano e yo moro, to Nyasaye biro leronu.

\VS{16}Kata kamano, wadhiuru nyime kod ngima mawasenwangʼo.


\par }{\PP \VS{17}Jowetena, riwreuru gi ji mamoko kungʼiyo maber joma kit wuodh ngimagi chal gi ranyisi mane uneno kuomwa.

\VS{18}Nikech mana kaka asebedo ka anyisou motelo kendo koro anyisou ka pi wangʼa chwer, ji mangʼeny ngimagi omiyo gibedo jowasik msalap Kristo.

\VS{19}To giko joma kamago en kethruok nikech igi e nyasachgi, kendo gik ma gimiyorego duongʼ ema kelonigi wichkuot, ka pachgi otwere gige pinyni.

\VS{20}Wan to polo e thurwa, kendo warito Jawarwa Ruoth Yesu Kristo gi geno mondo obi oomwa.

\VS{21}Obiro loko ringrewa matho mondo obed gi duongʼ machal gi ringre, kotiyo gi teko maduongʼ mamiyo oketo gik moko duto e bwo lochne.




\par }\Chap{4}{\SH Weche mogik
\par }
{\PP \VerseOne{1}Kuom mano, jowetena, un ma aherou kendo chunya ogenou; bende un e morna kod osimbona, kamano e kaka onego uchungʼ motegno, ka un kuom Ruoth, yaye osiepena mageno!


\par }{\PP \VS{2}Akwayo Yudia gi Suntuke mondo giwinjre kuom Ruoth.

\VS{3}Ee, in bende akwayi, jatich wadwa, mondo ikony mon-go e wachni. Gisetiyo koda ka gikedo matek ne Injili, kaachiel gi Klement kod jotich wetena mamoko ma nying-gi ondiki e kitap ngima.


\par }{\PP \VS{4}Beduru mamor pile kuom Ruoth, kendo amedo jiwou ni beduru mamor!

\VS{5}Muolo maru mondo onenre ni ji duto nikech Ruoth chiegni duogo.

\VS{6}Kik uparru kuom gimoro amora, to kwauru Nyasaye gik moko duto muchando, kulamo, kendo kugoyone erokamano, kuketo kwayou mondo ongʼere ni Nyasaye.

\VS{7}Eka kwe mar Nyasaye modhiero ji duto ngʼeyo norit chunyu gi pachu ka un kuom Kristo Yesu.


\par }{\PP \VS{8}To mogik, jowetena, keturu pachu kuom gik moko duto madiera kendo mowinjore kaka: weche malongʼo kod weche maler, weche makare, kod weche mabeyo, weche mangʼwon kod weche mipuoyo.

\VS{9}Kik uwe ma ok uparo gigo madiera kod mowinjore gi pak. Gimoro amora mane apuonjou, kendo uyudo kuoma, mane uwinjo kawacho, kata atimo, to tigouru; ka utimo kamano to Nyasach kwe nobed kodu.


\par }{\SH Paulo ogoyo erokamano kuom mich
\par }
{\PP \VS{10}An gi mor maduongʼ kuom Ruoth ni uchako upara kendo. Adier, usebedo kupara makmana ni nyocha pok uyudo thuolo mar nyisa herau.

\VS{11}Ok awach kamano nikech achando gimoro, to asepuonjora dak ka aromo e gik ma an-go.

\VS{12}Asengʼeyo dak ka achando gimoro kendo ka an-gi gik mathoth. Asepuonjora malingʼ-lingʼ mar dak ka aromo, omiyo anyalo bedo modhil kata ka ayiengʼ kata ka adenyo, kata ka an gi gik mathoth kata ka an gi gik manok.

\VS{13}Anyalo timo gik moko duto kuom Kristo mamiya teko.


\par }{\PP \VS{14}To kata kamano, ne utimo maber kuom konya e chandruokna.

\VS{15}To bende un jo-Filipi uwegi ungʼeyo ni kane aa Makedonia e ndalo mokwongo mane ayalonue Injili, to ne onge kanisa mane okonya e chiwo moro amora, makmana un;

\VS{16}nikech kata kinde mane an Thesalonika ne uorona kony nyadi mangʼeny e kinde mane an gi dwaro.

\VS{17}Ok awuo kamano nikech adwaro mich, to gima duongʼ madwaro ni chiwo maru obednu ohala.

\VS{18}To kaka koro Epafrodito osekelona kony manyocha uorego, koro aseyudo mich moroma, kendo mokalo dwarona. Mich mumiyagi dungʼ tik mamit mana ka misango ma Nyasaye oyiego kendo mamore.

\VS{19}To Nyasacha biro miyou gik moko duto muchando, kogolo kuom mwandune maduongʼ manie Kristo Yesu.


\par }{\PP \VS{20}Duongʼ obed ni Nyasachwa kendo Wuonwa manyaka chiengʼ. Amin.


\par }{\BB \par }
{\SH Mos mogik
\par }
{\PP \VS{21}Mosna joma oyie duto man kuom Kristo Yesu.

\par }{\PP Jowete man koda ka ooronu mos.


\par }{\PP \VS{22}Joma oyie duto ooronu mos, moloyo to jood Kaisar.


\par }{\BB \par }
{\PP \VS{23}Ngʼwono mar Ruoth Yesu Kristo obed kod chunyu. Amin.

\par }