\NormalFont\ShortTitle{Mathayo}

{\MTB Injili Mar

\par }{\MT Mathayo



\par }\ChapOne{1}{\SH Nonro mar anywola mar Yesu
\par }
{\LID \VerseOne{1}Ma e kaka anywola mar Yesu Kristo ma wuod Daudi kendo wuod Ibrahim chalo:


\par }{\BB \par }
{\LI \VS{2}Ibrahim ne en wuon Isaka,

\par }{\LI Isaka ne en wuon Jakobo,

\par }{\LI to Jakobo ne en wuon Juda gi owetene.


\par }{\LI \VS{3}Juda ne en wuon Perez gi Zera, ma min-gi ne en Tamar,

\par }{\LI Perez ne en wuon Hezron,

\par }{\LI Hezron ne en wuon Ram,


\par }{\LI \VS{4}to Ram ne en wuon Aminadab.

\par }{\LI Aminadab ne en wuon Nashon,

\par }{\LI Nashon ne en wuon Salmon,


\par }{\LI \VS{5}Salmon ne en wuon Boaz, ma min-gi ne en Rahab.

\par }{\LI Boaz ne en wuon Obed ma min-gi ne en Ruth,

\par }{\LI Obed ne en wuon Jesse,


\par }{\LI \VS{6}to Jesse ne en wuon Ruoth Daudi.

\par }{\BB \par }
{\LI Daudi ne en wuon Solomon, ma min-gi, kane pok Daudi okawe, ne en chi Uria,


\par }{\LI \VS{7}Solomon ne en wuon Rehoboam,

\par }{\LI Rehoboam ne en wuon Abija,

\par }{\LI to Abija ne en wuon Asa.


\par }{\LI \VS{8}Asa ne en wuon Jehoshafat,

\par }{\LI Jehoshafat ne en wuon Jehoram,

\par }{\LI Jehoram ne en wuon Uzia,


\par }{\LI \VS{9}to Uzia ne en wuon Jotham,

\par }{\LI Jotham ne en wuon Ahaz,

\par }{\LI Ahaz ne en wuon Hezekia,


\par }{\LI \VS{10}to Hezekia ne en wuon Manase.

\par }{\LI Manase ne en wuon Amon,

\par }{\LI Amon ne en wuon Josia,


\par }{\LI \VS{11}kendo Josia ne en wuon Jekonia gi owetene, e kinde mag twech e piny Babulon.


\par }{\BB \par }
{\LID \VS{12}Bangʼ twech e Babulon:

\par }{\LI Jekonia ne en wuon Shealtiel,

\par }{\LI Shealtiel ne en wuon Zerubabel,


\par }{\LI \VS{13}Zerubabel ne en wuon Abihud,

\par }{\LI to Abihud ne en wuon Eliakim.

\par }{\LI Eliakim ne en wuon Azor,


\par }{\LI \VS{14}Azor ne en wuon Zadok,

\par }{\LI Zadok ne en wuon Akim,

\par }{\LI to Akim ne en wuon Eliud.


\par }{\LI \VS{15}Eliud ne en wuon Eleazar,

\par }{\LI Eleazar ne en wuon Mathan,

\par }{\LI Mathan ne en wuon Jakobo,


\par }{\LI \VS{16}to Jakobo ne en wuon Josef mane chwor Maria mane onywolo Yesu, miluongo ni Kristo.


\par }{\BB \par }
{\LID \VS{17}Kamano tienge duto mane nitie chakre Ibrahim nyaka Daudi ne gin apar gangʼwen; to chakre Daudi nyaka ndalo twech e Babulon ne tienge apar gangʼwen kendo chakre ndalo twech nyaka kinde mag Kristo bende ne tienge apar gangʼwen.


\par }{\SH Nywol mar Yesu Kristo
\par }
{\PP \VS{18}Kama e kaka nywol mar Yesu Kristo notimore: Noyudo min mare ma Maria osesingi ne Josef mondo okende, to kane pok gibedo kaachiel, noyude ka en gi ich kuom Roho Maler.

\VS{19}Nikech Josef chwore ne en ngʼat makare, kendo ne ok odwar ni okuod wiye e nyim ji, omiyo nochano e pache mar weye ma lingʼ-lingʼ.


\par }{\PP \VS{20}To bangʼ paro mar timo kamano, Malaika mar Ruoth nofwenyorene e lek mowachone niya, “Josef wuod Daudi, kik iluor dhi gi Maria dala kaka chiegi, nikech gima otingʼo e iye owuok kuom Roho Maler.

\VS{21}Obiro nywolo wuowi, kendo nyaka imiye nying ni Yesu, nikech obiro waro joge kogolo e richo.”


\par }{\PP \VS{22}Magi duto notimore mondo ochop gima ne Ruoth owacho gi dho janabi niya,

\VS{23}“Nyako ngili biro mako ich minywol wuowi, mi nigiluonge ni Imanuel”\FTNT{*}{{\FR 1:23 }{\FT{}}{\XT{Isa 7:14}}} (tiende ni, “Nyasaye ni kodwa”).


\par }{\PP \VS{24}Kane Josef ochiewo gokinyi, notimo gima malaika mar Ruoth nochike mondo otim, kendo nokawo Maria odhigo dala mobedo chiege.

\VS{25}To ne ok oriwore kode nyaka bangʼ kane osenywolo nyathi ma wuowi kendo nomiye nying ni Yesu.




\par }\Chap{2}{\SH Limbe mar joma riek
\par }
{\PP \VerseOne{1}Bangʼ kane osenywol Yesu e dala mar Bethlehem e piny Judea, e ndalo loch Ruoth Herode, Joma Riek\FTNT{*}{{\FR 2:1 }{\FQ{Joma Riek:
}}{\FT{Loko moko luongogi ni
}}{\FQA{Ajuoke.}}} moko moa yo wuok chiengʼ nobiro Jerusalem,

\VS{2}mi openjo niya, “Ere jal mosenywol mondo obed ruodh jo-Yahudi? Ne waneno sulwene yo wuok chiengʼ kendo wasebiro mondo walame.”


\par }{\PP \VS{3}Kane Ruoth Herode owinjo wachno, chunye nochandore, en kaachiel gi ji duto modak Jerusalem.

\VS{4}Kane oseluongo jodolo madongo gi jopuonj chik duto mane otelo ne ji, nopenjogi kama nowinjore nywolie Kristo, Mesia.

\VS{5}Negidwoke niya, “E Bethlehem manie piny Judea, nikech janabi nondiko kama:


\par }{\Q \VS{6}“ ‘To in, Bethlehem, manie piny Juda,

\par }{\QB ok itin ngangʼ e dier jotelo mag Juda;

\par }{\Q nikech kuomi ema jatelo mabiro

\par }{\QB kwayo joga ma jo-Israel biro ae.’\FTNT{†}{{\FR 2:6 }{\FT{}}{\XT{Mik 5:2}}}”


\par }{\PP \VS{7}Eka Herode noluongo ajuokego lingʼ-lingʼ, kendo ne ononogi, mi neginyise kinde nogono mane sulwe onenore.

\VS{8}Ne oorogi Bethlehem, kowacho niya, “Dhiuru kendo umany nyathino maber. E sa ma uyudeno to duognauru wach mondo an bende adhi alame.”


\par }{\PP \VS{9}Kane gisewinjo wach ruoth, negichako wuodhgi mi gidhi, kendo sulwe mane oyudo giseneno yo wuok chiengʼ notelonigi nyaka nochopo mi ochungʼ ewi kama ne nyathi nitie.

\VS{10}Kane gineno sulweno, negibedo moil.

\VS{11}To kane gichopo ei ot, negineno nyathino kod Maria min mare, kendo negikulore piny ka gilame. Bangʼe ne giyawo mwandugi kendo negimiye mich mag dhahabu, gi ubani gi mane-mane.

\VS{12}To kaka nosesiemgi e lek ni kik gidog ir Herode, negidok thurgi gi yo machielo.


\par }{\SH Tony dhi Misri
\par }
{\PP \VS{13}Bangʼ kane gisedhi, malaika mar Ruoth nofwenyore ne Josef e lek. Nowachone niya, “Aa malo ikaw nyathi gi min mare mondo itony idhi Misri. Dag kuno nyaka aduogni wach, nikech Herode biro manyo nyathini mondo onege.”


\par }{\PP \VS{14}Omiyo noa malo gotieno mi okawo nyathi gi min mare kendo nowuok modhi Misri,

\VS{15}kuma nodakie nyaka chop tho mar Herode. Kamano gima Ruoth nowacho chon gi dho janabi nochopo kare niya, “Ne aluongo wuoda ka agolo Misri.”\FTNT{‡}{{\FR 2:15 }{\FT{}}{\XT{Hos 11:1}}}


\par }{\PP \VS{16}Ka Herode nofwenyo ni Ajuokego nosewuonde, iye nowangʼ matek, kendo nogolo chik mondo onegi nyithindo ma yawuowi duto modak Bethlehem gi mier molwore, mane hikgi ariyo kadok chien, kaluwore gi sa mane Ajuokego onyise.

\VS{17}Eka gima Nyasaye nomiyo janabi Jeremia owacho nochopo kare:


\par }{\Q \VS{18}“Dwol winjore Rama,

\par }{\QB en ywak gi nduru malich,

\par }{\Q Rael ywago nyithinde

\par }{\QB kendo odagi ni ok nyal hoye,

\par }{\QB nikech gisetho.”\FTNT{§}{{\FR 2:18 }{\FT{}}{\XT{Jer 31:15}}}


\par }{\SH Dok Nazareth
\par }
{\PP \VS{19}Bangʼ ka Herode nosetho, malaika mar Ruoth nofwenyore ne Josef e lek ka en Misri kuno,

\VS{20}kendo nowachone niya, “Aa malo ikaw nyathi kod min mare mondo idhi e piny Israel, nikech joma netemo kawo ngima nyathi osetho.”


\par }{\PP \VS{21}Omiyo noa malo, mokawo nyathi gi min mare, kendo nodhi e piny Israel.

\VS{22}To kane owinjo ni Arkelao nobet e loch e piny Judea kar wuon-gi ma Herode, noluoro dok kuno. Kaka nosesieme e lek, noloko wuoth modhi e gwengʼ mar Galili,

\VS{23}kendo nodhi modak e dala miluongo ni Nazareth. Kamano gima nowachi gi dho janabi niya, “Enoluonge ni ja-Nazareth,” nochopo kare.




\par }\Chap{3}{\SH Johana ja-Batiso oloso yo
\par }
{\PP \VerseOne{1}E ndalogo Johana ja-Batiso nobiro, koyalo e thim mar Judea,

\VS{2}kowacho niya, “Weuru richo, nikech pinyruodh polo ni machiegni.”

\VS{3}Ma e jalno mane owuo kuome gi dho janabi Isaya niya,

\par }{\Q “Ngʼat moro kok e thim ni,

\par }{\Q ‘Losuru yo ne Jehova Nyasaye,

\par }{\QB losneuru yore moriere tir.’ ”\FTNT{*}{{\FR 3:3 }{\FT{}}{\XT{Isa 40:3}}}


\par }{\PP \VS{4}Lep Johana nochwe gi yie ngamia, kendo notweyo kamba mar pien e nungone. Chiembe ne gin bonyo gi mor kich mag bungu.

\VS{5}Ji nowuok odhi ire koa Jerusalem gi Judea duto koda ka gwengʼ Jordan duto.

\VS{6}Kane gihulo richogi, ne obatisogi e Aora Jordan.


\par }{\PP \VS{7}To kane oneno jo-Farisai gi jo-Sadukai ka biro kama ne obatisoe ji, nowachonegi niya, “Un koth thuondegi! En ngʼa mane onyisou mondo uring utony ne mirima mager mabiro?

\VS{8}Nyaguru olemo manyiso ni uselokoru uweyo richo.

\VS{9}Kendo kik upar e kindu uwegi ni, ‘Wan gi Ibrahim kaka wuonwa.’ Awachonu ni kata mana kuom kitegi Nyasaye nyalo loko nyithind Ibrahim.

\VS{10}Le oseketi e tiend yiende kendo yien ka yien ma ok nyag olemo mabeyo ibiro tongʼ mi go piny kendo witi e mach.


\par }{\PP \VS{11}“An abatisou gi pi mondo omi ulokru uwe richou. To ngʼato biro bangʼa ma oloya gi duongʼ, ma kata akande ok awinjora tingʼo. En obiro batisou gi Roho Maler kod mach.

\VS{12}Odheru mare mar piedho cham ni e lwete, kendo obiro yweyo maler kare mar dino cham, kochoko ngano mage okano e dero, to mihudhi to owangʼo gi mach ma ok nyal negi.”


\par }{\SH Batiso mar Yesu
\par }
{\PP \VS{13}Eka Yesu nobiro koa e piny Galili nyaka e aora Jordan mondo Johana obatise.

\VS{14}To Johana notemo tame, kawacho niya, “Ibiro ira nade to an ema adwaro mondo ibatisa?”


\par }{\PP \VS{15}Yesu nodwoko niya,
{\WJ{“We otimre kamano sani; en gima ber ne an kodi mondo watim ma, eka wachop tim makare duto.”}} Eka Johana noyie.


\par }{\PP \VS{16}Kane osebatiso Yesu to nowuok oa ei pi. To gisano polo noyawore kendo noneno Roho mar Nyasaye kalor e kido mar akuru, kendo piyo kuome.

\VS{17}To dwol moro moa e polo nowacho niya, “Ma en wuoda, ma ahero, kendo chunya mor kode.”




\par }\Chap{4}{\SH Tem mar Yesu
\par }
{\PP \VerseOne{1}Eka Roho Maler notelo ne Yesu nyaka e thim mondo Satan oteme.

\VS{2}Bangʼ tweyo chiemo kuom ndalo piero angʼwen odiechiengʼ kod otieno, kech nochako kaye.

\VS{3}Jatem nobiro ire kendo nowachone niya, “Ka in Wuod Nyasaye adier to nyis kitegi mondo olokre kuon.”


\par }{\PP \VS{4}Yesu nodwoke niya,
{\WJ{“Ondiki ni, ‘Dhano ok bed mangima nikech chiemo kende, to nikech wach ka wach moa e dho Nyasaye.’}}\FTNT{*}{{\FR 4:4 }{\FT{}}{\XT{Rap 8:3}}}{\WJ{”}}


\par }{\PP \VS{5}Eka Satan notere nyaka dala maduongʼ maler, kendo nomiyo ochungo e osuch hekalu malo mogik.

\VS{6}Nowachone niya, “Ka in wuod Nyasaye to chikri piny. Nimar ondiki niya,

\par }{\Q “ ‘Obiro miyo malaika mage chik nikech in,

\par }{\QB kendo gibiro tingʼi malo e lwetgi,

\par }{\QB mondo kik ichwany tiendi e kidi.’\FTNT{†}{{\FR 4:6 }{\FT{}}{\XT{Zab 91:11,12}}}”


\par }{\PP \VS{7}Yesu nodwoke niya,
{\WJ{“Ondiki bende ni, ‘Kik item Jehova Nyasaye ma Nyasachi.’}}\FTNT{‡}{{\FR 4:7 }{\FT{}}{\XT{Rap 6:16}}}{\WJ{”}}


\par }{\PP \VS{8}Eka Satan nokawe, motere nyaka ewi got moro mabor ahinya, kendo nosiemone pinjeruodhi mag piny gi duongʼ mane gin-go.

\VS{9}Nowachone niya, “Magi duto abiro miyi ka ikulorina piny kendo ilama.”


\par }{\PP \VS{10}Yesu nowachone niya,
{\WJ{“Aa kuoma, Satan! Nikech ondiki ni, ‘Lam Jehova Nyasaye ma Nyasachi kendo en kende ema itine.’}}\FTNT{§}{{\FR 4:10 }{\FT{}}{\XT{Rap 6:13}}}{\WJ{”}}


\par }{\PP \VS{11}Eka Satan noweye, kendo malaike nobiro motiyone.


\par }{\SH Yesu ochako yalo
\par }
{\PP \VS{12}Ka Yesu nowinjo ni Johana oseter e od twech, nodok Galili.

\VS{13}Nowuok Nazareth modhi odak Kapernaum, mane ni e dho nam e gwengʼ mar Zebulun gi Naftali,

\VS{14}mondo ochop gima nowachi gi dho janabi Isaya niya,


\par }{\Q \VS{15}“Piny Zebulun gi piny Naftali,

\par }{\QB man Yor Nam modak loka aora Jordan,

\par }{\QB Galili mar joma ok jo-Yahudi,


\par }{\Q \VS{16}joma odak e mudho

\par }{\QB oseneno ler maduongʼ;

\par }{\Q jogo modak e piny ma tipo mar tho oumo,

\par }{\QB ler oserienynegi.”\FTNT{*}{{\FR 4:16 }{\FT{}}{\XT{Isa 9:1,2}}}


\par }{\PP \VS{17}Chakre kindeno kadhi nyime, Yesu nochako yalo niya,
{\WJ{“Weuru richo nikech pinyruodh polo osekayo machiegni.”}}


\par }{\SH Luong mar jopuonjre mokwongo
\par }
{\PP \VS{18}Kane oyudo Yesu wuotho e dho Nam Galili, noneno owete ariyo, Simon miluongo ni Petro gi owadgi ma Andrea. Noyudo gibolo gokgi e nam, nimar ne gin jolupo.

\VS{19}Yesu nowachonegi niya,
{\WJ{“Biuru uluwa, mondo kar ywayo rech to aketu ubed joywa ji.”}}

\VS{20}Gisano ne giweyo gogo mag-gi gisano mi giluwe.


\par }{\PP \VS{21}Kane ochwalore nyime koa kanyo, noneno owete ariyo mamoko, Jakobo wuod Zebedi gi owadgi ma Johana. Ne gin e yie kaachiel gi wuon-gi ma Zebedi, ka giloso gokegi. Yesu noluongogi,

\VS{22}kendo gisano ne giweyo yie kod wuon-gi mi giluwe.


\par }{\SH Yesu ochango joma tuo
\par }
{\PP \VS{23}Yesu nodhi e piny Galili duto, kopuonjo e sinagokegi, koyalo Injili mar pinyruoth kendo kochango kit tuoche gi midekre duto e dier ji.

\VS{24}Humbe nolandore e piny Siria duto, kendo ji nokelone joma ne tuo gi kit tuoche mayoreyore gi joma ne nigi rem mapek gi joma ne nigi jochiende gi joma ne chunygi yudhore kod joma ne nigi athany, mi nochangogi.

\VS{25}Oganda maduongʼ moa Galili gi gwengʼ mar Dekapoli gi Jerusalem gi Judea kod gwengʼ man loka Jordan ne oluwe.




\par }\Chap{5}{\SH Kit ngima mar joma ogwedhi
\par }
{\PP \VerseOne{1}Koro kane oneno oganda maduongʼ, nodhi e bath got mi obet piny. Jopuonjrene nobiro ire,

\VS{2}kendo nochako puonjogi.

\par }{\MM Nowachonegi niya,


\par }{\Q \VS{3}{\WJ{“Joma odhier gie chunygi gin joma ogwedhi,}}

\par }{\QB {\WJ{nimar pinyruodh polo en margi.}}


\par }{\Q \VS{4}{\WJ{Joma ywak gin joma ogwedhi,}}

\par }{\QB {\WJ{nimar ibiro hoyogi.}}


\par }{\Q \VS{5}{\WJ{Joma muol gin joma ogwedhi}}

\par }{\QB {\WJ{nimar piny nobed girkeni margi.}}


\par }{\Q \VS{6}{\WJ{Ogwedh jogo makech kayo kendo riyo mar tim makare oloyo,}}

\par }{\QB {\WJ{nimar gibiro yiengʼ.}}


\par }{\Q \VS{7}{\WJ{Joma kecho ji gin joma ogwedhi,}}

\par }{\QB {\WJ{nimar ibiro kechgi.}}


\par }{\Q \VS{8}{\WJ{Jomaler gie chunygi gin joma ogwedhi,}}

\par }{\QB {\WJ{nimar ginine Nyasaye.}}


\par }{\Q \VS{9}{\WJ{Joma kelo kwe gin joma ogwedhi,}}

\par }{\QB {\WJ{nimar noluong-gi ni nyithind Nyasaye.}}


\par }{\Q \VS{10}{\WJ{Joma isando nikech tim makare gin joma ogwedhi,}}

\par }{\QB {\WJ{nimar pinyruodh polo en margi.}}


\par }{\PP \VS{11}{\WJ{“Un joma ogwedhi ka ji yanyou kendo sandou kendo hangonu wach ni usetimo kit gik maricho duto nikech an.}}

\VS{12}{\WJ{Beduru mamor kendo moil, nikech poku duongʼ e polo, nimar jonabi mane okwongonu bende negisando mana kamano.”}}


\par }{\SH Chumbi gi ler
\par }
{\PP \VS{13}{\WJ{“Un e chumbi mar piny. To chumbi ka ndhathe orumo, to ere kaka dimiye obed gi ndhathe kendo? Koro onge konyruok mokelo, makmana ni ipuke oko kendo ji nyone piny gi tiendegi.}}


\par }{\PP \VS{14}{\WJ{“Un e ler mar piny. Dala matin moger ewi thur ok nyal pandi.}}

\VS{15}{\WJ{Kamano bende, ji ok mok taya bangʼe giume gi bakul. Kar timo kamano to gikete ewi rachungi taya kendo ochiwo ler ne ji duto mantiere ei ot.}}

\VS{16}{\WJ{Un bende timuru kamano. Neuru ni ler maru rieny e dier ji, mondo gine timbeu mabeyo kendo gipak Wuonu manie polo.}}


\par }{\SH Chopo chik
\par }
{\PP \VS{17}{\WJ{“Kik upar ni asebiro mondo aketh Chik kata Jonabi. Ok asebiro mondo akethgi, to asebiro mar chopogi.}}

\VS{18}{\WJ{Awachonu adier ni nyaka chop chiengʼ ma polo gi piny nolal nono, onge nukta matinie mogik kata kido moro amora mar kalam manolal kuom Chik, nyaka gik moko duto chop kargi.}}

\VS{19}{\WJ{Ngʼato angʼata moketho achiel kuom chike matindoe mogik kuom Chikegi, kendo mopuonjo joma moko mondo otim kamano, nokaw kaka ngʼat matinie mogik e pinyruodh polo, to ngʼato angʼata maluwo kendo puonjo ji chikegi nokaw kaka ngʼama duongʼ e pinyruodh polo.}}

\VS{20}{\WJ{Nimar awachonu ni ka ok ber maru oyombo mano mar jo-Farisai gi mar jopuonj chik to ok unudonji e pinyruodh polo ngangʼ.}}


\par }{\SH Nek
\par }
{\PP \VS{21}{\WJ{“Usewinjo ni ne owach ne joma chon ni, ‘Kik ineki,}}\FTNT{*}{{\FR 5:21 }{\FT{}}{\XT{Wuo 20:13}}}{\WJ{kendo ngʼato angʼata moneko ibiro ngʼadne bura.’}}

\VS{22}{\WJ{Anto anyisou ni ngʼato angʼata ma mirima omako gi nyawadgi ibiro ngʼadne bura. Bende, ngʼato angʼata mowachone nyawadgi ni, ‘Raka,’ ma tiende ni ifuwo, nyaka yal e buch jo-Sanhedrin. To ngʼato angʼata mowacho ni, ‘Ifuwo nade,’ biro neno chandruok mar mach mar Gehena.}}


\par }{\PP \VS{23}{\WJ{“Kuom mano, ka ichiwo michni e nyim kendo mar misango to iparo ka in kanyo ni nyawadu ni kodi gi wach,}}

\VS{24}{\WJ{to we michnino piny kanyo e nyim kendo mar misango. Kuong idhi ilos kindi gi nyawadu; eka ibi ichiw michni.}}


\par }{\PP \VS{25}{\WJ{“Los weche piyo piyo gi ngʼama odonjoni madwa teri e od bura. Tim kamano kapod un kode e yo, nono to onyalo keti e lwet jangʼad bura to jangʼad bura nyalo keti e lwet askari, kendo inyalo boli e od twech.}}

\VS{26}{\WJ{Awachoni adier ni ok niwuog oko nyaka ichul faini duto monego ichul ma ok orem kata ndururu.}}


\par }{\SH Terruok
\par }
{\PP \VS{27}{\WJ{“Usewinjo ni ne owach ni, ‘Kik iterri.’}}\FTNT{†}{{\FR 5:27 }{\FT{}}{\XT{Wuo 20:14}}}

\VS{28}{\WJ{Anto anyisou ni ngʼato angʼata morango dhako gi gombo oseterore kode gi ei chunye.}}

\VS{29}{\WJ{Ka wangʼi ma korachwich miyo itimo richo to lodhe oko kendo iwite. Ber moloyo ka iwito fuon-ni achiel mar ringri moloyo ka ringri duto owiti e gehena.}}

\VS{30}{\WJ{Kamano bende ka lweti ma korachwich miyo itimo richo, to ngʼade oko iwite. Ber moloyo ka iwito fuon-ni achiel moloyo ka ringri duto odhi e gehena.}}


\par }{\SH Ketho keny
\par }
{\PP \VS{31}{\WJ{“Osewachi ni, ngʼato angʼata moketho keny gi chiege nyaka miye barup weruok mar ketho keny.}}\FTNT{‡}{{\FR 5:31 }{\FT{}}{\XT{Rap 24:1}}}

\VS{32}{\WJ{An to awachonu ni ngʼato angʼata moriembo chiege nikech wach moro amora makmana richo mar terruok, miyo chiegeno donjo e richo mar terruok, kendo ngʼato angʼata mokendo dhako makamano bende donjo e richo mar terruok.}}


\par }{\SH Kwongʼruok
\par }
{\PP \VS{33}{\WJ{“Usewinjo bende ni nowachi ni, ‘Kik iketh kwongʼruok, to riti kwongʼruok moro amora misetimone Ruoth Nyasaye.’}}

\VS{34}{\WJ{Anto anyisou ni kik ukwongʼru kata matin: Kik ukwongʼru gi polo nimar en e kom loch mar Nyasaye;}}

\VS{35}{\WJ{kata gi piny, nimar en e raten tiende; kata gi Jerusalem, nikech en e dala maduongʼ mar Ruoth Maduongʼ.}}

\VS{36}{\WJ{Kendo kik ukwongʼru gi wiu, nikech ok unyal loko yie wich achiel bedo marachar kata maratengʼ.}}

\VS{37}{\WJ{Neuru ni ‘Ee maru’ obedo ‘Ee,’ kendo ‘Ooyo’ obedo ‘Ooyo.’ Gimoro amora mopogore gimaa en gima oa kuom ngʼat marach.}}


\par }{\SH Wangʼ kar wangʼ
\par }
{\PP \VS{38}{\WJ{“Usewinjo ni nowachi ni, ‘Wangʼ kar wangʼ kendo lak kar lak.’}}\FTNT{§}{{\FR 5:38 }{\FT{}}{\XT{Wuo 21:24; Lawi 24:20; Rap 19:21}}}

\VS{39}{\WJ{Anto anyisou ni kik utam ngʼat marach timo gima odwaro timo. Ka ngʼato othalo lembi ma korachwich to lokne komachielo bende,}}

\VS{40}{\WJ{kendo ka ngʼato dwaro yalo kodi mondo okaw lawi mar akor to wene kotini bende.}}

\VS{41}{\WJ{Ka ngʼato ochuni mondo ikowe kilomita achiel gi nus to dhi kode kilomita adek.}}

\VS{42}{\WJ{Ka ngʼato okwayi gimoro to miyeuru, kendo kik ilok kiti ne ngʼat madwaro ni ihole gimoro.}}


\par }{\SH Hero wasigu
\par }
{\PP \VS{43}{\WJ{“Usewinjo ni nowachi ni, ‘Her wadu}}\FTNT{*}{{\FR 5:43 }{\FT{}}{\XT{Lawi 19:18}}}{\WJ{to jasiki to isin-go.’}}

\VS{44}{\WJ{Anto awachonu kama: Heruru wasiku kendo lamuru ne joma sandou,}}

\VS{45}{\WJ{mondo eka ubed yawuot Wuonu manie polo. En omiyo chiengʼ mare wuok ni joma richo gi joma beyo machalre, kendo ooro koth ne joma kare gi joma ok kare.}}

\VS{46}{\WJ{Ka uhero mana joma oherou kende, to pok mane muyudo? Donge kata josol osuru bende timo mano?}}

\VS{47}{\WJ{To ka umoso mana oweteu kende to en angʼo mutimo moloyo joma moko? Donge kata jopiny bende timo kamano?}}

\VS{48}{\WJ{Kuom mano, beduru malongʼo chuth mana kaka Wuonu manie polo longʼo chuth.}}




\par }\Chap{6}{\SH Chiwone joma ochando
\par }
{\PP \VerseOne{1}{\WJ{“Beduru motangʼ mondo kik utim timbeu makare e nyim ji, mondo eka gineu. Kutimo kamano to ok ubi yudo pok moa kuom Wuonu manie polo.}}


\par }{\PP \VS{2}{\WJ{“Kuom mano kuchiwo kony ne joma ochando to kik uland gima utimo gi turumbete, kaka joma wuondore timo ei sinagoke kendo e yore manie kind mier, mondo ji omigi luor. Awachonu adier ni giseyudo pokgi duto.}}

\VS{3}{\WJ{To kichiwo kony ne joma ochando to kik iyie lweti ma koracham ongʼe gima lweti ma korachwich timo,}}

\VS{4}{\WJ{mondo chiwo mari obed malingʼ-lingʼ. Eka Wuonu maneno gima ochiw lingʼ-lingʼ nomiyi pokni.}}


\par }{\SH Lamo
\par }
{\PP \VS{5}{\WJ{“Bende ka ulamo, to kik uchal gi joma wuondore, nimar gihero lamo ka gichungʼ ei sinagoke, kendo e akek yore mondo ji onegi. Awachonu adier ni giseyudo pokgi duto.}}

\VS{6}{\WJ{To kilamo to donji e odi maiye, ilor dhoot eka ilam Wuonu ma ok ne. Eka Wuonu maneno gima otim lingʼ-lingʼ nomiyi pokni.}}

\VS{7}{\WJ{To kulamo to kik usik kunuoyo weche kayiem kaka jopiny, nimar giparo ni ibiro winjgi nikech wechegi mathoth.}}

\VS{8}{\WJ{Kik uchal kodgi, nikech Wuonu ongʼeyo gik muchando kata kapok ukwaye.}}


\par }{\PP \VS{9}{\WJ{“Koro kama e kaka onego ulam:}}

\par }{\Q {\WJ{“ ‘Wuonwa manie polo,}}

\par }{\Q {\WJ{nyingi mondo omi duongʼ,}}


\par }{\Q \VS{10}{\WJ{Pinyruoth mari obi,}}

\par }{\Q {\WJ{dwaroni mondo otimre}}

\par }{\QB {\WJ{e piny kaka timore e polo.}}


\par }{\Q \VS{11}{\WJ{Miwa kawuono chiembwa mapile pile.}}


\par }{\Q \VS{12}{\WJ{Wenwa richowa,}}

\par }{\QB {\WJ{kaka wan bende waweyone joma timonwa marach.}}


\par }{\Q \VS{13}{\WJ{Bende kik iwe wadonj e tem,}}

\par }{\QB {\WJ{to reswa e lwet ngʼat marach.’}}


\par }{\MM \VS{14}{\WJ{Nimar ka uweyo ne ji ka gikethonu, eka Wuonu manie polo biro weyonu.}}

\VS{15}{\WJ{To ka ok uwe ni ji richogi to wuonu manie polo ok bi weyonu richou.}}


\par }{\SH Tweyo chiemo
\par }
{\PP \VS{16}{\WJ{“Ka utweyo chiemo to kik unen malich kaka joma wuondore timo, nimar gimieno wengegi mondo ginyis ni gitweyo chiemo. Awachonu adier ni giseyudo pokgi duto.}}

\VS{17}{\WJ{To in, kitweyo chiemo to ol mo e wiyi kendo luok wangʼi,}}

\VS{18}{\WJ{mondo kik obed gima ongʼere ne ji ni itweyo chiemo, to Wuonu ma ok ne kende ema ongʼe. Eka Wuonu maneno gima otim lingʼ-lingʼ nomiyi pokni.}}


\par }{\SH Mwandu manie polo
\par }
{\PP \VS{19}{\WJ{“Kik ukan mwandu ne un uwegi e piny kama olwenda gi nyal kethoe gik moko, kendo kama jokwoge turoe kendo kweloe.}}

\VS{20}{\WJ{To kanuru mwandu magu e polo kama olwenda kata nyal ok kethie gik moko kendo jokuo ok turie ma kwelie,}}

\VS{21}{\WJ{Nimar kama mwanduni nitie e kama chunyi bende nobedie.}}


\par }{\PP \VS{22}{\WJ{“Wangʼ e taya mar ringri. Ka wengeni neno maber to ringri duto opongʼ gi ler.}}

\VS{23}{\WJ{To ka wengeni richo to ringri duto biro pongʼ gi mudho. Omiyo ka ler manie iyi en mudho, to mano kaka en mudho maduongʼ miwuoro!}}


\par }{\PP \VS{24}{\WJ{“Onge jatich manyalo tiyo ne ruodhi ariyo. Nimar obiro chayo achiel to ohero machielo, kata obiro chiwore ne achiel to ochayo machielo. Ok inyal tiyo ne Nyasaye kendo ne pesa.}}


\par }{\SH Kik uluor
\par }
{\PP \VS{25}{\WJ{“Emomiyo awachonu ni, kik uparru kuom ngimau, kata kuom gik ma ubiro chamo kata madho; kata kuom dendu kata gik ma ubiro rwako. Donge ngima duongʼ moloyo chiemo, koso del donge duongʼ moloyo lewni?}}

\VS{26}{\WJ{Ranguru ane winy ma huyo e kor polo. Ok chwo cham to bende ok gikee kata giken e dere, to eka Wuonu manie polo pod pidhogi apidha. To un donge un gi nengo mamalo moloyogi?}}

\VS{27}{\WJ{En ngʼa kuomu ma parruok moparorego nyalo miyo omed bedo mangima kata mana kuom sa achiel kende?}}


\par }{\PP \VS{28}{\WJ{“Koso uparoru ne wach lewni nangʼo? Neyeuru kaka ondanyo mag pap dongo. Ok ginyagre gi tich kata gi chwecho.}}

\VS{29}{\WJ{To kata kamano awachonu ni kata mana Solomon e rwakruokne malich duto ne ok orwakore ka achiel kuomgi.}}

\VS{30}{\WJ{Ka kamano e kaka Nyasaye rwako lum aluma manie pap, ma kawuono nitie to kiny iwite e mach, donge obiro rwakou maber moloyo, yaye un joma yiegi tin-gi?}}

\VS{31}{\WJ{Omiyo kik uparru kuwacho ni, ‘Wabiro chamo angʼo?’ Kata ni, ‘Wabiro madho angʼo?’ Kata ni, ‘Wabiro rwako angʼo?’}}

\VS{32}{\WJ{Nimar jopiny ema chandore ka dwaro gigi duto; to bende Wuonu manie polo ongʼeyo ni udwaro gigi duto.}}

\VS{33}{\WJ{To mokwongo, dwaruru pinyruoth Nyasaye kod timne makare eka gigi duto bende nomiu kaachiel gi mago.}}

\VS{34}{\WJ{Kuom mano, kik uparru kuom kiny, nikech kiny noparre kuome owuon. Odiechiengʼ kodiechiengʼ nigi chandruokne morome.}}




\par }\Chap{7}{\SH Ngʼado ne ji bura
\par }
{\PP \VerseOne{1}{\WJ{“Kik ungʼad ne ji bura, ka ok kamano to un bende ibiro ngʼadnu bura.}}

\VS{2}{\WJ{Nimar kaka ungʼado ne ji mamoko bura e kaka ibiro ngʼadnu bura un bende, nimar rapim mupimogo ema ibiro pimnugo un bende.}}


\par }{\PP \VS{3}{\WJ{“Angʼo momiyo ineno ngʼinjo mar buch yath manie wangʼ wadu to pilni maduongʼ mar yath manie wangʼi iwuon to ok idew?}}

\VS{4}{\WJ{Ere kaka diwach ne owadu ni, ‘Yie mondo agolni ngʼinjo mar buch yath manie wangʼi,’ ka in to pilni maduongʼ mar yath osiko ngolni e wangʼi iwuon?}}

\VS{5}{\WJ{In ngʼat mawuondoreni, mokwongo gol pilni maduongʼ mar yath manie wangʼi iwuon oko, eka ibiro neno maler mar golo ngʼinjo mar buch yath manie wangʼ wadu oko.}}


\par }{\PP \VS{6}{\WJ{“Kik umi guogi gima ler; bende kik udir ne anguro kite magu ma nengogi tek. Kutimo kamano to ginyalo nyonogi piny e bwo tiendegi mi gilokre kodu kendo gikidhu matindo tindo.}}


\par }{\SH Kwayo, dwaro, dwongʼo
\par }
{\PP \VS{7}{\WJ{“Kwauru to nomiu; dwaruru to unuyudi; kendo dwongʼuru to noyawnu dhoot.}}

\VS{8}{\WJ{Nimar ngʼato ka ngʼato mokwayo imiyo; ngʼato madwaro nwangʼo; kendo ngʼama dwongʼo, noyawne dhoot.}}


\par }{\PP \VS{9}{\WJ{“En ngʼa kuomu ma ka wuode okwayo kuon to omiye kidi?}}

\VS{10}{\WJ{Kata ka okwayo rech to omiye thuol?}}

\VS{11}{\WJ{Ka un ma un joricho kamano, ungʼeyo miyo mich mabeyo ne nyithindu, koro Wuonu manie polo donge nyalo chiwo ne joma okwaye mich mabeyo nyadi mangʼeny!}}

\VS{12}{\WJ{Omiyo, e gik moko duto, timuru ne joweteu gik ma duher mondo gin bende gitimnu, nikech mano e tiend Chik gi Jonabi.}}


\par }{\SH Dhorangach madiny kod dhorangach malach
\par }
{\PP \VS{13}{\WJ{“Donjuru gi dhorangach madiny. Nimar rangajno oyarore kendo yorno lach madhi e kethruok, kendo ji mathoth donjo koluwe.}}

\VS{14}{\WJ{To rangajno tin kendo yorno diny matero ji e ngima, kendo mana joma nok kende ema yude.}}


\par }{\SH Yath kod olembene
\par }
{\PP \VS{15}{\WJ{“Tangʼuru gi jonabi mag miriambo. Gibiro iru ka girwako lep rombe, to gin mana ondiegi mangemo gi eigi.}}

\VS{16}{\WJ{To kit olemo ma ginyago ema ubiro ngʼeyogigo. Bende ji pono olemb mzabibu e yiend kudho, kata olemb ngʼowu kuom oriangʼ?}}

\VS{17}{\WJ{Kamano bende e kaka yath maber nyago olemo maber, to yath marach nyago olemo marach.}}

\VS{18}{\WJ{Yath maber ok nyal nyago olemo marach, kendo yath marach ok nyal nyago olemo maber.}}

\VS{19}{\WJ{Yath ka yath ma ok nyag olemo maber itongʼo igoyo piny kendo iwito e mach.}}

\VS{20}{\WJ{Omiyo kit olemo ma ginyago ema ubiro ngʼeyogigo.}}


\par }{\PP \VS{21}{\WJ{“Ji duto ma luonga ni, ‘Ruoth, Ruoth,’ ok nodonji e pinyruodh polo, to mana ngʼama timo dwaro mar Wuora manie polo ema nodonji.}}

\VS{22}{\WJ{Ji mangʼeny nowachna e odiechiengno ni, ‘Ruoth, Ruoth, donge ne wakoro wach e nyingi, kendo e nyingi donge ema ne wariembogo jochiende kendo watimogo honni mangʼeny?’}}

\VS{23}{\WJ{To ananyisgi e wangʼ-gi ni, ‘Akiau nyaka aa chakruok, ayeuru e nyima, un jorichogi!’}}


\par }{\SH Jogedo mariek gi jogedo mofuwo
\par }
{\PP \VS{24}{\WJ{“Emomiyo ngʼato angʼata mawinjo wechenagi kendo otimogi chalo gi ngʼama riek mane ogero ode e lwanda.}}

\VS{25}{\WJ{Koth nochwe maduongʼ, aore nopongʼ mogingore, kendo yamo nokudho matek mogoyo odno; to kata kamano ne ok opodho, nikech mise mare ne ni e lwanda.}}

\VS{26}{\WJ{To ngʼato angʼata mawinjo wechenagi to ok otimgi chalo gi ngʼat mane ogero ode e kwoyo.}}

\VS{27}{\WJ{Koth nochwe maduongʼ, aore nopongʼ mogingore kendo yamo nokudho matek mogoyo odno, mi norwombore piny gi ruombruok matek.”}}


\par }{\PP \VS{28}Kane Yesu osetieko wacho gigi, oganda nowuoro puonjne,

\VS{29}nikech nopuonjo ka ngʼat man-gi teko, to ok ka jopuonjgi mapile mag chik.




\par }\Chap{8}{\SH Ngʼat man-gi tuo mar dhoho
\par }
{\PP \VerseOne{1}Kane olor piny koa e bath got malo, oganda maduongʼ ne luwo bangʼe.

\VS{2}Ngʼat moro man-gi dhoho nobiro mogoyo chonge piny e nyim Yesu, kendo nowachone niya, “Ruoth, kiyie to inyalo pwodha.”


\par }{\PP \VS{3}Yesu norieyo bade momulo ngʼatno. Nowachone niya,
{\WJ{“Ayie, pwodhri!”}} Gikanyono nochango kuom dhohone.

\VS{4}Eka Yesu nowachone niya,
{\WJ{“Ne ni ok inyiso ngʼato wachni. To dhiyo mondo inyisri ne jadolo, kendo ichiw mich ma Musa nochiko, mondo obed ranyisi ne gin.”}}


\par }{\SH Yie mar ja-Kenturo
\par }
{\PP \VS{5}Kane Yesu osedonjo ei Kapernaum, ja-Kenturo moro nobiro ire, kakwaye kony.

\VS{6}Nowacho niya, “Ruoth, jatichna aweyo koriere piny dala, ka ok onyal chuth, kendo kowinjo marach moloyo.”


\par }{\PP \VS{7}Yesu nowachone niya,
{\WJ{“Abiro dhi mi achange.”}}


\par }{\PP \VS{8}Ja-Kenturo nodwoko kawacho niya, “Ruoth, ok awinjora ibi idonji ei oda. To wach mana wach kende, to jatichna biro chango.

\VS{9}Nimar an bende an ngʼama ni e bwo loch kod jolweny manie bwoya. Ka awacho ne moro ni, ‘Dhiyo,’ to odhi; kendo ka awacho ne machielo ni, ‘Bi,’ to obiro. Bende, ka anyiso misumbana ni, ‘Tim ma,’ to otimo kamano.”


\par }{\PP \VS{10}Kane Yesu owinjo wach ngʼatno, nohum nono kendo nowachone joma ne luwo bangʼe niya,
{\WJ{“Awachonu adier ni pok ayudo kata ngʼat achiel e piny Israel ma nigi yie maduongʼ machal kama.}}

\VS{11}{\WJ{Awachonu ni ji mangʼeny biro biro koa yo wuok chiengʼ gi yo podho chiengʼ kendo ginikaw keregi kaachiel gi Ibrahim, Isaka gi Jakobo e nyasi mar chiemo manobed e pinyruodh polo.}}

\VS{12}{\WJ{To jokanyo mag pinyruoth to nodir oko e mudho mandiwa, kama ji nobed gi ywagruok malich ka gimwodo lekegi.”}}


\par }{\PP \VS{13}Eka Yesu nowachone ja-Kenturo niya,
{\WJ{“Dhiyo! Biro timoreni mana kaka iseyie ni notimreno.”}} Kendo jatichne nochango e sa nogono.


\par }{\SH Yesu ochango ji mangʼeny
\par }
{\PP \VS{14}Kane Yesu obiro e od Petro, noneno min chi Petro ka onindo e kitanda, ka en-gi midhusi.

\VS{15}Nomulo lwete mi midhusi noweye, kendo noa malo mochako miyogi chiemo.


\par }{\PP \VS{16}Ka nochopo odhiambo, nokelne ji mathoth mane nigi jochiende, kendo noriembo jochiendego oko gi wach, bende nochango ji duto mane tuo.

\VS{17}Mano notimore mondo ochop gima nowachi gi dho Janabi Isaya niya,

\par }{\Q “Nokawo nyawo marwa

\par }{\QB kendo notingʼo tuochewa.”\FTNT{*}{{\FR 8:17 }{\FT{}}{\XT{Isa 53:4}}}


\par }{\SH Nengo mar luwo Yesu
\par }
{\PP \VS{18}Kane Yesu oneno oganda maduongʼ kolwore, nogolo chik mondo gingʼad nam gidhi loka nam komachielo.

\VS{19}Eka japuonj chik nobiro ire mowachone niya, “Japuonj, abiro luwi kamoro amora midhiye.”


\par }{\PP \VS{20}To Yesu nodwoke niya,
{\WJ{“Bwe nigi buchegi kendo winy mafuyo e kor yamo nigi utegi, to Wuod Dhano onge gi kamoro amora monyalo kete wiye.”}}


\par }{\PP \VS{21}Japuonjrene machielo nowachone niya, “Ruoth, yiena adhi ayik wuonwa mondi.”


\par }{\PP \VS{22}To Yesu nowachone niya,
{\WJ{“In luwa, kendo we joma otho oik jogegi motho gin giwegi.”}}


\par }{\SH Yesu okweyo ahiti
\par }
{\PP \VS{23}Eka nodonjo ei yie kendo jopuonjrene noluwe.

\VS{24}To apoya nono, ahiti mangʼongo notugore e nam, mi apaka nochako tago yie koni gi koni. To Yesu noyudo nindo otero.

\VS{25}Jopuonjre nodhi ire mochiewe, kagiwachone niya, “Ruoth, reswa! Wadhi nimo!”


\par }{\PP \VS{26}Nodwokogi niya,
{\WJ{“Angʼo momiyo uluor kamano, yaye un joma nigi yie matin?”}} Eka Yesu nochiewo mokwero yembe gi apaka, mi nam nolingʼ thi.


\par }{\PP \VS{27}Jogo nohum nono, kendo negipenjore niya, “Ma en ngʼat manade? Kata mana yembe gi apaka bende winje!”


\par }{\SH Ji ariyo man-gi jochiende ochangi
\par }
{\PP \VS{28}Kane ochopo loka komachielo e gwengʼ mar Gadarena, chwo ariyo mane nigi jochiende nowuokne e gunda mar liete moromo kode. Ne giger ahinya maonge ngʼama ne nyalo kalo kanyo.

\VS{29}Ne gikok matek niya, “Idwaro angʼo irwa ka, Wuod Nyasaye? Dibed ni isebiro ka mondo isandwa ka ndalo moketi pok ochopo?”


\par }{\PP \VS{30}To mochwalore matin koa kama negintie, kweth maduongʼ mar anguro moko ne kwayo.

\VS{31}Jochiendego nosayo Yesu kawacho niya, “Kigolowa kuom ji ariyogi to orwa wadonji ei kweth mag anguro.”


\par }{\PP \VS{32}Nowachonegi niya,
{\WJ{“Dhiuru!”}} Omiyo jochiendego nowuok kuom ji ariyogo mi gidonjo ei angurogo, kendo kweth duto kar rombgi noringo matek koluwo aridiridi mochomo nam mi giduto ne githo ei pi.

\VS{33}Joma ne rito angurogo noringo oa mine gidhi e dala mi ginyiso ji gima notimoreno, kaachiel gi gima noyudo osetimore ne joma ne nigi jochiende.

\VS{34}Eka ji duto manodak e dalano nowuok oko mondo girom gi Yesu. To kane ginene, negiywagorene mondo oa e gwengʼ-gi.




\par }\Chap{9}{\SH Yesu ochango ngʼama nigi athany
\par }
{\PP \VerseOne{1}Yesu noidho yie mi ongʼado nam nyaka loka komachielo, mi nochopo e dala kama ne onywole.

\VS{2}Jomoko nokelone ja-athany, konindo e pien. Kane Yesu oneno yie ma jogo ne nigo, nowachone ja-athanyno niya,{\WJ{“Wuoda, bed gi kwe e chunyi, richoni oweni.”}}


\par }{\PP \VS{3}Kuom mano jopuonj chik moko nowacho kendgi giwegi niya, “Ngʼatni yanyo Nyasaye!”


\par }{\PP \VS{4}Kaka Yesu nongʼeyo pachgi, nowachonegi niya,
{\WJ{“Angʼo momiyo uyie mondo paro maricho obed e chunyu?}}

\VS{5}{\WJ{Ere mayot wacho, wacho ni, ‘Richoni oweni,’ koso wacho ni, ‘Aa malo mondo iwuothi?’}}

\VS{6}{\WJ{To mondo ungʼe ni Wuod Dhano nigi teko e piny mar weyo richo.”}} Eka nowachone ja-athanyno niya,
{\WJ{“Aa malo kaw pieni mondo idhi dala.”}}

\VS{7}Mi ngʼatno noa malo kendo odhi dala.

\VS{8}Ka oganda noneno gima notimore, negipongʼ gi luoro; kendo negipako Nyasaye, ma nosechiwo teko machal kamano ne ji.


\par }{\SH Luong mar Mathayo
\par }
{\PP \VS{9}Kane oyudo Yesu dhi nyime koa kanyo ne oneno ngʼato ma nyinge Mathayo kobet piny e od jasol osuru. Nowachone niya,
{\WJ{“Luwa,”}} mi Mathayo noa malo kendo noluwe.


\par }{\PP \VS{10}Kane oyudo Yesu chiemo e od Mathayo, josol osuru mangʼeny kod joricho mangʼeny nobiro mochiemo kode kaachiel gi jopuonjrene bende.

\VS{11}Kane jo-Farisai oneno mano, negipenjo jopuonjrene niya, “Angʼo momiyo japuonju chiemo gi josol osuru kod joricho?”


\par }{\PP \VS{12}Kane Yesu owinjo mano, nowachonegi niya,
{\WJ{“Joma ngima ok ema dwar jathieth makmana joma tuo.}}

\VS{13}{\WJ{To dhiuru upuonjru tiend wachni, ‘Gima adwaro en ni ukech joweteu, to ok ni uchiwna misango.’}}\FTNT{*}{{\FR 9:13 }{\FT{}}{\XT{Hos 6:6}}}{\WJ{Nimar ok ne abiro mondo aluong joma kare, to nabiro mondo aluong joricho.”}}


\par }{\SH Openj Yesu wach kuom tweyo chiemo
\par }
{\PP \VS{14}Eka jopuonjre Johana nobiro ire mopenje niya, “Ere kaka wan kod jo-Farisai watweyo chiemo to jopuonjreni to ok twe chiemo?”


\par }{\PP \VS{15}To Yesu nodwokogi niya,
{\WJ{“Ere kaka welo mag wuon kisera nyalo kuyo adier kapod en kodgi? Kata kamano ndalo nobi ma wuon kisera nogol e kindgi; eka ginitwe chiemo e kindeno.}}


\par }{\PP \VS{16}{\WJ{“Onge ngʼama twangʼo rabaw mar law manyien kuom law moti, nimar rabaw mar law manyien-no biro mich mi ywa law machon-no, mi omed yiech moloyo.}}

\VS{17}{\WJ{Kamano bende, ji ok nyal olo divai manyien e piende moti mag tingʼo divai. Ka gitimo kamano to piendego biro barore, mi divai pukre oko, kendo piende mag tingʼo divai biro kethore. Ooyo, giolo divai manyien e piende mag tingʼo divai manyien, eka iritogi maber giduto kargi ariyo.”}}


\par }{\SH Yesu ochiero nyako motho kendo ochango dhako matuo
\par }
{\PP \VS{18}Kane oyudo owacho wechegi, jatelo moro nobiro mokulore e nyime kawacho niya, “Nyara otho machiegni. To yie ibi iket lweti kuome mondo obed mangima.”

\VS{19}Yesu nowuok kendo nodhi kode, kaachiel gi jopuonjrene bende.


\par }{\PP \VS{20}To apoya nono, dhako moro mane osebedo ka iye chwer kuom higni apar gariyo nopore gi yo katoke kendo nomulo riak lawe.

\VS{21}Notimo kamano nimar nowacho gie chunye niya, “Ka anyalo mulo mana riak lawe kende to abiro chango.”


\par }{\PP \VS{22}Kane Yesu olokore monene, nowachone niya,
{\WJ{“Bed motegno nyara, nikech yieni osechangi.”}} Kendo dhakono nochango chakre sano.


\par }{\PP \VS{23}Kane Yesu odonjo e od jatelono, moneno joma goyo asili kod oganda mane goyo koko,

\VS{24}nowacho niya,
{\WJ{“Aiuru kae; nimar nyakoni ok otho, onindo aninda.”}} To gin neginyiere anyiera.

\VS{25}Kane oseriemb ogandano oko, nodonjo mi okawo nyakono gi bade, kendo noa malo.

\VS{26}Wach gima notimoreno nolandore e gwengʼno duto.


\par }{\SH Yesu ochango muofu gi momo
\par }
{\PP \VS{27}Kane oyudo Yesu medo dhi nyime koa kanyo, muofni ariyo ne luwo bangʼe, ka goyo koko kawacho niya, “Yie ikechwa wuod Daudi!”


\par }{\PP \VS{28}Kane osedonjo ei ot, muofni ariyogo nobiro nyaka ire, kendo nopenjogi niya,
{\WJ{“Bende uyie ni anyalo timo ma?”}}

\par }{\PP Ne giyiene niya, “Ee, wayie Ruoth.”


\par }{\PP \VS{29}Eka nomulo wengegi kowacho niya,
{\WJ{“Biro timorenu kuom yie ma un-go,”}}

\VS{30}kendo negichako neno. Yesu nosiemogi matek niya,
{\WJ{“Neuru ni ngʼato ok ongʼeyo wachni.”}}

\VS{31}To gin negidhi mi gikeyo wach kuome e gwengʼno duto.


\par }{\PP \VS{32}Ka noyudo giwuok gia, nokelne Yesu ngʼat moro mane nigi jochiende kendo mane ok nyal wuoyo.

\VS{33}To kane oseriembo jachiendno kuome, ngʼat ma ne momo nowuoyo. Oganda nohum mowacho niya, “Gima chalo kama pok ne one e Israel nyaka nene.”


\par }{\PP \VS{34}To jo-Farisai to nowacho niya, “Ogolo jochiende gi teko mar ruodh jochiende.”


\par }{\SH Jotich nok
\par }
{\PP \VS{35}Yesu nodhi kuonde duto, e mier matindo kod gwenge duto, kopuonjo e sinagokegi, koyalo Injili mar pinyruoth, kendo kochango kit midekre gi tuoche duto.

\VS{36}Kane oneno oganda maduongʼ mane olwore, nokechogi, nikech ne ichandogi kendo gionge gi kony, mana ka rombe maonge gi jakwath.

\VS{37}Eka nowachone jopuonjrene niya,
{\WJ{“Cham ochiek mathoth to jotich nok.}}

\VS{38}{\WJ{Kuom mano, kwauru Ruodh keyo mondo oor jotich odhi e puothe mar keyo.”}}




\par }\Chap{10}{\SH Yesu ooro jopuonjre apar gariyo
\par }
{\PP \VerseOne{1}Noluongo jopuonjrene apar gariyo ire, mi omiyogi teko mondo giriemb jochiende kuom ji, kendo gichang kit midekre gi tuoche duto.


\par }{\BB \par }
{\LID \VS{2}Magi e nying jopuonjre apar gariyogo:

\par }{\BB \par }
{\LI Mokwongo ne en Simon (miluongo ni Petro), gi owadgi ma Andrea;

\par }{\LI kod Jakobo wuod Zebedi gi owadgi ma Johana;


\par }{\LI \VS{3}Filipo gi Bartholomayo;

\par }{\LI Thoma gi Mathayo ma jasol osuru;

\par }{\LI Jakobo wuod Alfayo, gi Thadayo;


\par }{\LI \VS{4}Simon ma ja-Zilote gi Judas Iskariot mane ondhoge.


\par }{\BB \par }
{\PP \VS{5}Yesu nooro ji apar gariyogi gi ote machal kama:
{\WJ{“Kik udhi e dier joma ok jo-Yahudi, kendo kik udonj e dala moro amora mar jo-Samaria.}}

\VS{6}{\WJ{To dhiuru ir rombe molal mag jo-Israel kende.}}

\VS{7}{\WJ{Ka udhi to yaluru wach kama: ‘Pinyruodh polo ni machiegni.’}}

\VS{8}{\WJ{Changuru joma tuo, chieruru joma otho, pwodhuru joma nigi dhoho, riemburu jochiende. Kaka useyudo wachni nono, un bende chiwuru nono.}}

\VS{9}{\WJ{Kik utingʼ kit pesa moro amora, kaka dhahabu kata fedha kata mula, e kambau mutweyo;}}

\VS{10}{\WJ{bende kik utingʼ ofuku mar wuoth, kata law machielo miloko, kata opato, kata ludh wuoth; nikech jatich owinjore yud chiembe kuom ngʼama otiyone.}}


\par }{\PP \VS{11}{\WJ{“Dala kata gwengʼ moro amora mudonje to manyuru ngʼato mowinjore modak kanyo, kendo beduru e ode nyaka chop chiengʼ ma ua.}}

\VS{12}{\WJ{Ka udonjo e dala to moseuru.}}

\VS{13}{\WJ{Ka dala mudonjeno en dala mowinjore, to kwe maru nodongʼne, to ka ok kamano, to kweuno noduognu.}}

\VS{14}{\WJ{Kaonge ngʼama oyie rwakou kata winjo wecheu, to tengʼuru buru momoko e tiendeu sa ma uwuok e odno kata e dalano.}}

\VS{15}{\WJ{Awachonu adier ni nobed maberber ne Sodom gi Gomora chiengʼ ngʼado bura moloyo dalano.}}

\VS{16}{\WJ{Aorou mondo udhi mana kaka rombe madhi e dier ondiegi. Kuom mano, beduru mariek ka thuonde, kendo mamuol ka akuche.}}


\par }{\PP \VS{17}{\WJ{“To beduru motangʼ gi ji, nimar gibiro ketou e lwet buche mag gwengʼ, kendo gibiro rodhou gi del e sinagokegi.}}

\VS{18}{\WJ{To nikech nyinga, noteru e nyim jotelo gi ruodhi kendo nubednegi kaka joneno kaachiel gi joma ok jo-Yahudi.}}

\VS{19}{\WJ{To ka gimakou to kik uparru kuom gima duwachi, kata kaka unyalo wuoyo kodgi. Nomiu gima uwacho e sechego,}}

\VS{20}{\WJ{nimar un uwegi ok ema unuwuo, to Roho Maler mar Wuonu ema nowuo kokalo kuomu.}}


\par }{\PP \VS{21}{\WJ{“Ngʼato nondhogi gi owadgi mondo onegi, kendo wuoro nondhog nyathine; nyithindo nongʼany ne jonywolgi kendo nomi neg-gi.}}

\VS{22}{\WJ{Ji duto nochau nikech an, to ngʼat ma ochungʼ motegno nyaka giko ema noresi.}}

\VS{23}{\WJ{Ka isandou kamoro, to daruru kanyo udhi kamachielo. Awachonu adier ni ok unutiek dhi e mier duto mag Israel kapok Wuod Dhano obiro.}}


\par }{\PP \VS{24}{\WJ{“Japuonjre ok duongʼ moloyo japuonjne, kata jatich bende ok duongʼ moloyo ngʼama ruodhe motiyone.}}

\VS{25}{\WJ{Ber mondo japuonjre obed machal gi japuonjne, kendo ka jatich obedo machal gi ruodhe. Ka oseluong jatend ot ni Belzebub, koro jokanyo mag ode to ibiro luong kamano marom nade!}}


\par }{\PP \VS{26}{\WJ{“Omiyo kik uluorgi. Onge gimoro mopandi ma ok nofweny, kata malingʼ-lingʼ ma ok nongʼere.}}

\VS{27}{\WJ{Gima anyisou kama opondo, wuouru kuome e ler; kendo gima akuodhonu e tie itu, huluru matek ewi udi.}}

\VS{28}{\WJ{Kik uluor jogo manego ringruok to ok nyal nego chuny. To ngʼama onego uluor en Jal manyalo tieko chuny kaachiel gi ringruok e gehena.}}

\VS{29}{\WJ{Oyundi ariyo donge ingʼiewo otonglo achiel? To kata kamano kata achiel kuomgi ok nyal lwar piny e lowo ka ok Wuonu ema oyie.}}

\VS{30}{\WJ{Bende, kata mana yie wiu duto osekwan mongʼe kar rombgi.}}

\VS{31}{\WJ{Omiyo kik uluor, nikech uloyo oyundi nyadi mangʼeny.}}


\par }{\PP \VS{32}{\WJ{“Ngʼato angʼata mohulo ni ongʼeya e nyim ji, an bende abiro hulo ni angʼeye e nyim Wuora manie polo.}}

\VS{33}{\WJ{To ngʼato angʼata mokweda e nyim ji an bende nakwede e nyim Wuora manie polo.}}


\par }{\PP \VS{34}{\WJ{“Kik upar ni asebiro mondo akel kwe e piny. Ne ok abiro mondo akel kwe, to nabiro mondo akel ligangla.}}

\VS{35}{\WJ{Nikech asebiro mondo aketh kind}}

\par }{\Q {\WJ{“ ‘ngʼato gi wuon mare,}}

\par }{\QB {\WJ{nyako gi min mare,}}

\par }{\Q {\WJ{chi wuowi gi dagi,}}


\par }{\QB \VS{36}{\WJ{wasik ngʼato nobed joode owuon.’}}\FTNT{*}{{\FR 10:36 }{\FT{}}{\XT{Mik 7:6}}}


\par }{\PP \VS{37}{\WJ{“Ngʼato angʼata mohero wuon-gi kata min-gi moloya ok owinjore koda. Kamano bende, ngʼato angʼata mohero wuode kata nyare moloya ok owinjore koda;}}

\VS{38}{\WJ{kendo ngʼato angʼata ma ok kaw msalape mondo oluwa ok owinjore koda.}}

\VS{39}{\WJ{Ngʼatno momako ngimane matek, ngimane biro lalne; to ngʼatno mowito ngimane, nikech an, biro yude.}}


\par }{\PP \VS{40}{\WJ{“Ngʼat morwakou orwaka, kendo ngʼama orwaka, orwako jal ma noora.}}

\VS{41}{\WJ{Ngʼato angʼata morwako janabi, nikech en janabi, noyud pok ma janabi yudo, kendo ngʼato angʼata morwako ngʼama kare, nikech en ngʼama kare, noyud pok ma ngʼama kare yudo.}}

\VS{42}{\WJ{Bende ka ngʼato angʼata omiyo achiel kuom jomatindogi kata mana pi mangʼich gi kikombe, nikech en japuonjrena, to awachonu adier ni pokne ok nobaye ngangʼ.”}}




\par }\Chap{11}{\SH Yesu gi Johana ja-Batiso
\par }
{\PP \VerseOne{1}Bangʼ ka Yesu nosetieko tiego jopuonjrene apar gariyo, nodhi nyime koa kanyo mondo opuonj kendo oyal e mier mag Galili.


\par }{\PP \VS{2}Kane Johana owinjo ka en od twech gik ma Kristo ne timo, nooro jopuonjrene

\VS{3}mondo openje niya, “In e jalno mane onego obi, koso warit ngʼat machielo?”


\par }{\PP \VS{4}Yesu nodwokogi niya,
{\WJ{“Doguru mondo udwok wach ne Johana gik muwinjo kendo uneno:}}

\VS{5}{\WJ{Muofni neno, rongʼonde wuotho, jogo man-gi dhoho ichango, joma itgi odinore winjo wach, joma otho ichiero, kendo Injili iyalo ne joma odhier.}}

\VS{6}{\WJ{En ngʼat mogwedhi jal ma ok chwanyre mabar nikech an.”}}


\par }{\PP \VS{7}Kane oyudo jopuonjre Johana wuok mondo odogi, Yesu nochako wuoyo gi oganda kuom Johana kowacho niya,
{\WJ{“Angʼo mane udhi mondo une e thim? Ne udhi neno odundu ma yamo tero koso?}}

\VS{8}{\WJ{Ka ok mano to en angʼo mane udhi mondo une? Ne udhi neno ngʼat morwakore gi lewni mabeyo koso? Ooyo, jogo marwakore gi lewni mabeyo iyudo mana e ute ruodhi.}}

\VS{9}{\WJ{To kara nudhi mondo une angʼo? Janabi? Ee, awachonu ni ne udhi neno ngʼat moloyo janabi gi duongʼ.}}

\VS{10}{\WJ{Ma e jal mane ondik kuome niya,}}

\par }{\Q {\WJ{“ ‘Abiro oro jaotena mondo otel e nyimi,}}

\par }{\QB {\WJ{obiro losoni yori kapok ibiro.’}}\FTNT{*}{{\FR 11:10 }{\FT{}}{\XT{Mal 3:1}}}


\par }{\MM \VS{11}{\WJ{Awachonu adier kama: Kuom jogo duto mamon onywolo, onge ngʼama osewuok e dier ji maduongʼ moloyo Johana ja-Batiso; kata kamano ngʼatno matinie moloyo e pinyruodh polo duongʼ moloye.}}

\VS{12}{\WJ{Chakre ndalo mag Johana ja-Batiso nyaka sani, pinyruodh polo osebedo ka idonje githuon, kendo joma thuondi ema kawe.}}

\VS{13}{\WJ{Nimar ndiko mag jonabi gi mag chik nokoro nyaka ndalo Johana.}}

\VS{14}{\WJ{Kendo kaponi uhero mar rwako wachni to ngʼeuru ni en e Elija mane onego obi.}}

\VS{15}{\WJ{Ngʼat man-gi ite mondo owinji.}}


\par }{\PP \VS{16}{\WJ{“En angʼo ma dapimgo tiengʼni? Gichalo nyithindo mobet e chirni kendo maluongo jowetegi kagiwacho niya,}}


\par }{\Q \VS{17}{\WJ{“Ne wagoyonu asili,}}

\par }{\QB {\WJ{to ne ok umiel;}}

\par }{\Q {\WJ{bende ne wadengo ka wawero wend tho,}}

\par }{\QB {\WJ{to ne ok uywak.}}


\par }{\MM \VS{18}{\WJ{Nimar Johana Ja-Batiso nobiro ka ok ochiem kata metho, to giwacho ni, ‘En gi jachien.’}}

\VS{19}{\WJ{Wuod Dhano nobiro ka chiemo kendo metho, to uwacho ni, ‘Neyeuru jawuoro kendo jamer mosiep josol osuru gi joricho.’ To rieko ifwenyo adimba kuom timbene.”}}


\par }{\SH Malit ma mier madongo modagi lokore biro neno
\par }
{\PP \VS{20}Eka Yesu nochako kwedo mier mane thoth honnige osetimoree, nikech negitamore weyo richo.

\VS{21}{\WJ{“Mano kaka unune malit un jo-Korazin! Mano kaka unune malit, un jo-Bethsaida! Nimar ka dine honni motimnugi dinetim ne Turo gi Sidon to dine giseweyo richo chon ka girwakore gi lep gugru kendo ka gibukore gi buru.}}

\VS{22}{\WJ{To awachonu ni chiengʼ ngʼado bura weche nobed maberber ne Turo gi Sidon moloyou.}}

\VS{23}{\WJ{To in Kapernaum, bende ibiro tingʼori malo nyaka polo koso? Ooyo, ibiro lwar piny nyaka piny joma otho. Ka dine bed ni honni mane otim e iyi ne otim ei Sodom to dikoro pod entie nyaka kawuono.}}

\VS{24}{\WJ{To awachonu ni chiengʼ ngʼado bura weche nobed maberber ne Sodom moloyou.”}}


\par }{\SH Yweyo ne joma ojony
\par }
{\PP \VS{25}E sechego Yesu nowacho niya,
{\WJ{“Apakoi Wuonwa, Ruodh polo gi piny, nikech isepando gigi ne joma riek gi joma osomo, to isefwenyogi ne nyithindo matindo.}}

\VS{26}{\WJ{Ee Wuora, nimar mano ema ne berni kotimore.}}


\par }{\PP \VS{27}{\WJ{“Wuonwa oseketo gik moko duto e lweta. To onge ngʼama ongʼeyo Wuowi makmana Wuoro kende, bende onge ngʼama ongʼeyo Wuoro makmana Wuowi kaachiel gi joma Wuowi oyiero mondo ofwenynegi.}}


\par }{\PP \VS{28}{\WJ{“Biuru ira, un duto mujony kendo motingʼore mapek, mondo amiu yweyo.}}

\VS{29}{\WJ{Kawuru lodina mondo utingʼ kendo puonjreuru kuoma, nimar chunya muol kendo ahora mos, eka unuyud yweyo ne chunyu.}}

\VS{30}{\WJ{Nimar lodina ok pek kendo misika yot.”}}




\par }\Chap{12}{\SH Yesu e Ruodh Sabato
\par }
{\PP \VerseOne{1}E kindeno Yesu noyudo kadho e kind puothe mag cham chiengʼ Sabato. To jopuonjrene nodenyo, omiyo negichako jako wi ngano moko mochiek mondo gicham.

\VS{2}Ka jo-Farisai noneno mano, negiwachone niya, “Neye! Jopuonjreni timo gima chik ok oyie mondo gitim chiengʼ Sabato.”


\par }{\PP \VS{3}Yesu nodwokogi niya,
{\WJ{“Pok ne usomo gima Daudi notimo chiengʼ ma en kaachiel gi jogo mane ni kode ka kech ne kayogi?}}

\VS{4}{\WJ{Donge nodonjo e od Nyasaye, kendo en kaachiel gi joma ne ni kode, negichamo makati ma nosepwodhi moket tenge, ma chik ne ok oyienegi mondo gitim, makmana jodolo kende}}

\VS{5}{\WJ{Koso pok usomo e Chik ni chiengʼ Sabato, jodolo manie hekalu doko mogak odiechiengʼno, to ok kwan-gi kaka joketho?}}

\VS{6}{\WJ{To awachonu ni nitie ngʼato ka maduongʼ moloyo hekalu.}}

\VS{7}{\WJ{Ka dine bed ni usengʼeyo tiend wach mawacho ni, ‘Gima adwaro en ni ukech joweteu to ok ni uchiwna misango,’}}\FTNT{*}{{\FR 12:7 }{\FT{}}{\XT{Hos 6:6}}}{\WJ{to dine ok ungʼado bura ne joma onge ketho.}}

\VS{8}{\WJ{Nikech Wuod Dhano en Ruodh Sabato.”}}


\par }{\PP \VS{9}Kane omedo dhi nyime koa kanyo, nodhi nyaka ei sinagogi,

\VS{10}to ne nitie ngʼato kanyo ma lwete notal. Negipenjo Yesu, ka gidwaro yo ma digiyudgo ketho kuome, niya, “Bende chik oyie mondo ochang ngʼato chiengʼ Sabato?”


\par }{\PP \VS{11}Nowachonegi niya,
{\WJ{“Ka ngʼato kuomu nigi rombo kendo rombono olwar ei bur chiengʼ Sabato, donge diywaye igole oko?}}

\VS{12}{\WJ{To dhano donge lich moloyo rombo nyadi mangʼeny! Kuom mano, chik oyie mondo otim maber chiengʼ Sabato.”}}


\par }{\PP \VS{13}Eka nowachone ngʼatno niya,
{\WJ{“Rie lweti,”}} mi norieye, kendo lwete nochango chuth, mana kaka komachielo.

\VS{14}To jo-Farisai nowuok modhi kendo negichako chano kaka digineg Yesu.


\par }{\SH Jatich Nyasaye moyier
\par }
{\PP \VS{15}Kaka Yesu nongʼeyo chenrogino, nowuok kanyo. Ji mangʼeny noluwe, kendo nochango ji duto mane tuo,

\VS{16}kosiemogi ni kik gihul ni en ngʼa.

\VS{17}Mano notimore mondo gima nowachi gi dho Janabi Isaya, niya,


\par }{\Q \VS{18}“Ma e jatichna ma aseyiero,

\par }{\QB Jal ma ahero ma chunya morgo.

\par }{\Q Abiro keto Roho Maler mara kuome,

\par }{\QB kendo obiro lando adiera ne ogendini.


\par }{\Q \VS{19}Ok obi dhawo kata goyo nduru;

\par }{\QB bende onge ngʼama biro winjo dwonde e wangʼ yore.


\par }{\Q \VS{20}Kata obedo ni onenore kaka odundu mayom yom to ok notur,

\par }{\QB kendo kata obedo ni oliel ka taya ma mirimiri to ok notho,

\par }{\Q nyaka chop otel ne adiera mi lochi.


\par }{\QB \VS{21}Ogendini biro keto genogi e nyinge.”\FTNT{†}{{\FR 12:21 }{\FT{}}{\XT{Isa 42:1-4}}}


\par }{\SH Yesu gi Belzebub
\par }
{\PP \VS{22}Eka negikelone ngʼat man-gi jachien kendo ma muofu bende mamomo; eka Yesu nochange, momiyo koro nonyalo wuoyo kendo neno.

\VS{23}Ji duto nohum kendo nowacho niya, “Dibed ni ma e Wuod Daudi?”


\par }{\PP \VS{24}To ka jo-Farisai nowinjo wachno, negiwacho niya, “Ngʼatni golo jochiende gi teko mar Belzebub, ruodh jochiende.”


\par }{\PP \VS{25}Yesu nongʼeyo parogi mi nowachonegi niya,
{\WJ{“Pinyruoth moro amora mopogore owuon nyaka kethre, kendo dala moro amora kata ot mantiere pogruok ok nyal chungʼ.}}

\VS{26}{\WJ{Ka Satan riembo Satan to mano nyiso ni en gi pogruok kende owuon. Koro ere kaka pinyruodhe nyalo chungo?}}

\VS{27}{\WJ{Ka dipo ni ariembo jochiende gi teko mar Belzebub, to jou to kara gologi gi teko mar ngʼa? Emomiyo ginibed jongʼadnu bura.}}

\VS{28}{\WJ{To ka ariembo jochiende gi teko mar Roho Maler to kare pinyruoth Nyasaye osebironu.}}


\par }{\PP \VS{29}{\WJ{“Koso, ere kaka ngʼato nyalo monjo od ngʼat maratego mi omaye gige odhigo, ka ok otweyo ngʼatno mokwongo? Kosetimo kamano eka dohedhre mar yako gik moko e odno.}}


\par }{\PP \VS{30}{\WJ{“Ngʼat ma ok ni koda kedo koda, kendo ngʼat ma ok konya choko ji, keyo ji.}}

\VS{31}{\WJ{Emomiyo awachonu ni richo gi ayany moyanygo Nyasaye duto nowe ne ji, to ngʼato angʼata mowuoyo marach kuom Roho Maler ok nowene richone.}}

\VS{32}{\WJ{Ngʼato angʼata mowacho wach moro marach kuom Wuod Dhano nowene, to ngʼato angʼata mowuoyo marach kuom Roho Maler ok nowene richone, e tiengʼni kata e tiengʼ mabiro.}}


\par }{\PP \VS{33}{\WJ{“Los yien obed maber eka olembe biro bedo maber, kata ket yath obed marach kendo olembene biro bedo marach, nimar yath ingʼeyo gi kit olemo monyago.}}

\VS{34}{\WJ{Un koth thuonde fu-gi, ere kaka un ma un jomaricho kamano unyalo wacho gima ber? Nimar gik mopongʼo chuny ngʼato ema wuok e dho ngʼato.}}

\VS{35}{\WJ{Ngʼat maber golo gik mabeyo mawuok kuom ber mokano e iye, to ngʼat marach golo gik maricho mawuok kuom rach mokano e iye.}}

\VS{36}{\WJ{To awachonu ni chiengʼ ngʼado bura ji duto biro dwoko wach kuom weche manono ma gisewacho ka ok giparo matut.}}

\VS{37}{\WJ{Nimar kuom wecheni iwuon miwacho ema ibiro ketigo thuolo kendo kuom wecheni iwuon miwacho ema ibiro ngʼadonigo bura.”}}


\par }{\SH Ranyisi mar Jona
\par }
{\PP \VS{38}Eka jo-Farisai moko gi jopuonj chik nowachone niya, “Japuonj wadwaro neno hono mitimo kaka ranyisi.”


\par }{\PP \VS{39}To nodwokogi niya,
{\WJ{“Tiengʼ ma timbene richo kendo mamono manyo ranyisi mar hono! To ok bi miye moro amora makmana ranyisi mar janabi Jona.}}

\VS{40}{\WJ{Nimar mana kaka Jona ne ni ei rech marangʼongo kuom ndalo adek odiechiengʼ gotieno, e kaka Wuod Dhano bende biro bedo ei chuny lowo kuom ndalo adek odiechiengʼ gotieno.}}

\VS{41}{\WJ{Jo-Nineve biro chungʼ e bura kaachiel gi tiengʼni kendo nongʼadnegi bura kaka joketho; nimar gin ne giweyo richo kane giwinjo yalo mar Jona, to sani koro nitie ngʼato maduongʼ moloyo Jona.}}

\VS{42}{\WJ{Ruoth ma dhako mar piny ma milambo nochungʼ chiengʼ bura kaachiel gi tiengʼni kendo nongʼadne bura kaka jaketho, nimar nobiro koa e tungʼ piny kuma bor mondo owinj rieko Solomon, to sani koro nitie ngʼato ka maduongʼ moloyo Solomon.}}


\par }{\PP \VS{43}{\WJ{“Ka jachien marach owuok kuom ngʼato, owuotho kuonde motwo koni gi koni, komanyo kama doyudie yweyo, to ok oyudi.}}

\VS{44}{\WJ{Eka owacho ni, ‘Abiro dok e ot mane aaye.’ Ka ochopo to oyudo ka odno iye ninono, koyweye maler kendo ochan maber.}}

\VS{45}{\WJ{Eka odok kendo oomo jochiende abiriyo mamoko maricho moloye, kendo gibiro gidonj mi gidag kanyo. Bangʼe achien ngima ngʼatno bedo marach moloyo kaka nochal mokwongo. Kamano e kaka biro timore ne tiengʼ marachni.”}}


\par }{\SH Min Yesu gi owetene
\par }
{\PP \VS{46}Kane Yesu pod wuoyo gi oganda mane ochokore, min-gi kaachiel gi owetene nochungʼ oko ka gidwaro wuoyo kode.

\VS{47}Ngʼat moro nowachone Yesu niya, “Minu gi oweteni ochungʼ oko gidwaro wuoyo kodi.”


\par }{\PP \VS{48}Nodwoko ngʼatno niya,
{\WJ{“Minwa to en ngʼa, koso owetena to gin ngʼa gini?”}}

\VS{49}Eka nosiemone jopuonjrene kowacho niya,
{\WJ{“Jogi e minwa gi owetena.}}

\VS{50}{\WJ{Nimar ngʼato angʼata matimo dwaro mar Wuora manie polo e owadwa gi nyaminwa kod minwa.”}}




\par }\Chap{13}{\SH Ngech jakomo
\par }
{\PP \VerseOne{1}Odiechiengʼno Yesu nowuok e ot mi nobet e dho nam.

\VS{2}Nikech oganda maduongʼ nochokore molwore, nodonjo ei yie mi obetie, ka ji duto to ochungʼ oko e dho nam.

\VS{3}Eka nonyisogi gik mangʼeny e yor ngeche, kowacho niya,
{\WJ{“Japur moro nodhi chwoyo kodhi.}}

\VS{4}{\WJ{Kane oyudo ochwoyo kodhi, kodhi moko nolwar e dir yo, kendo winy nobiro mochamogi duto.}}

\VS{5}{\WJ{Kodhi moko nolwar kuonde motimo lwendni, ma lowo operoree, mine gitwi piyo piyo nikech lowo ne thany thany.}}

\VS{6}{\WJ{To ka chiengʼ nowuok, chamgo nowangʼ kendo nikech ne gionge tiendegi, ne gitwo.}}

\VS{7}{\WJ{Kodhi moko nolwar e kind kudho, to kudhogo nodongo, mine githungʼo chamgo.}}

\VS{8}{\WJ{To kodhi moko to nolwar e lowo maber, mine gitwi kendo gichiego cham; moloyo kaka nochwoyo, moko nyadi mia, moko nyadi piero auchiel kata nyadi piero adek.}}

\VS{9}{\WJ{Ngʼat man-gi ite mar winjo wach mondo owinji.”}}


\par }{\PP \VS{10}Jopuonjrene nobiro ire mopenje niya, “Angʼo momiyo iwuoyo gi ji gi ngeche?”


\par }{\PP \VS{11}Nodwokogi niya,
{\WJ{“Un osemiu rieko mar ngʼeyo tiend gik mopondo mag pinyruodh polo, to gin ok osemigi.}}

\VS{12}{\WJ{Ngʼat man-go nomedne mi nobed gi gik mogundho; to ngʼat ma ongego kata mano ma en-go nomaye.}}

\VS{13}{\WJ{Gimomiyo awuoyo kamano kodgi gi ngeche en ni mondo:}}

\par }{\Q {\WJ{“Kik ginee kata obedo ni gineno;}}

\par }{\QB {\WJ{kik gingʼe tiend wach kata obedo ni giwinjo.}}


\par }{\MM \VS{14}{\WJ{Kuomgi ema wach mokor mar Isaya chopo kare kowacho niya,}}

\par }{\Q {\WJ{“ ‘Ubiro siko kuwinjo weche miwacho to wach ok nodonjnu ngangʼ;}}

\par }{\QB {\WJ{Ubiro siko kungʼicho to ok unune gimoro.}}


\par }{\Q \VS{15}{\WJ{Nikech chuny jogi osedinore;}}

\par }{\QB {\WJ{gisedino itgi,}}

\par }{\QB {\WJ{kendo gisemiyo wengegi.}}

\par }{\Q {\WJ{Nono to dipo ka wengegi oneno,}}

\par }{\QB {\WJ{kendo itgi owinjo wach;}}

\par }{\QB {\WJ{mi chunygi ofwenyo tiend weche,}}

\par }{\Q {\WJ{kendo gidwog ira mi achang-gi.’}}\FTNT{*}{{\FR 13:15 }{\FT{}}{\XT{Isa 6:9,10}}}


\par }{\MM \VS{16}{\WJ{Un to ogwedh wengeu nikech gineno, itu bende nikech giwinjo wach.}}

\VS{17}{\WJ{Nimar awachonu adier ni jonabi gi joma kare mangʼeny nogombo neno gik muneno, to ne ok ginene, kendo winjo gik muwinjogi, to ne ok giwinjo.}}


\par }{\PP \VS{18}{\WJ{“Koro winjuru tiend ngero mar jakomo,}}

\VS{19}{\WJ{Ka ngʼato owinjo wach mar pinyruoth to ok owinjo tiende, ngʼat marach biro kendo yudho gima okom e chunye mi dhigo. Mano e kodhi mane ochwoyo e dir yo.}}

\VS{20}{\WJ{To kodhi mane ochwo kuonde motimo lwanda ochungʼ kar ngʼama winjo wach kendo rwake sano gi mor.}}

\VS{21}{\WJ{To nikech oonge gi tiendene, obet kuom kinde machwok kende. Ka chandruok gi sand obiro nikech Wach Nyasaye, to opodho piyo piyo nono.}}

\VS{22}{\WJ{Kodhi mane olwar e kind kudho to ochungʼ kar ngʼat mawinjo wach, to parruok kuom ngima mar pinyni gi wuond ma mwandu kelo thungʼo wachno kendo mone nyak.}}

\VS{23}{\WJ{To kodhi mane olwar e lowo maber ochungʼ kar ngʼat mawinjo wach kendo make, mi ochieg cham mangʼeny mohingo kodhi mane okomgo nyadi mia, nyadi piero auchiel kata nyadi piero adek.”}}


\par }{\SH Ngech buya
\par }
{\PP \VS{24}Yesu nogoyonegi ngero machielo kama:
{\WJ{“Pinyruodh polo chalo gi ngʼat mane okomo kodhi maber e puothe.}}

\VS{25}{\WJ{To kane oyudo ji duto nindo, jasike nobiro mopidho buya e dier ngano, bangʼe to odhi.}}

\VS{26}{\WJ{Ka ngano nodongo moiko wiyegi to buya bende nochako limbo.}}


\par }{\PP \VS{27}{\WJ{“Jotij wuon puodho nobiro ire mowachone ni, ‘Jaduongʼ, donge ne ikomo kodhi mabeyo lilo e puothi? Ka kamano to buya to oa kure?’}}


\par }{\PP \VS{28}{\WJ{“Nodwoko ni, ‘Jasigu ema notimo ma.’}}

\par }{\PP {\WJ{“Jotich nopenje ni, ‘Diher mondo wadhi wapudhgi oko?’}}


\par }{\PP \VS{29}{\WJ{“To nodwoko ni, ‘Ooyo, kik utim kamano nikech seche ma upudho buyago unyalo pudho ngano bende kaachiel kodgi.}}

\VS{30}{\WJ{Wegiuru gitwi kaachiel giduto nyaka chiengʼ keyo. Ka kindeno ochopo to ananyis jokeyo mondo okuong ochok buya kendo otwegi pidhe pidhe mondo owangʼ-gi; eka bangʼe gichok ngano kendo gikel gikan e decha.’ ”}}


\par }{\SH Ngech koth karadali gi ngech thowi
\par }
{\PP \VS{31}Nogoyonegi ngero machielo kama:
{\WJ{“Pinyruodh polo chalo gi koth karadali ma ngʼato nokawo mopidho e puothe.}}

\VS{32}{\WJ{Kata obedo ni en e kodhi matinie mogik kuom kotheu duto, to ka odongo to odoko yiend puodho maduongʼ moloyo yiende mag puodho duto, kendo winy mafuyo e kor polo biro kendo piyo e bedene.”}}


\par }{\PP \VS{33}Nochako ogoyonegi ngero machielo niya,
{\WJ{“Pinyruodh polo chalo gi thowi mane dhako moro okawo kendo oruwo ei mogo mangʼeny mi bangʼe okuodo mogono.”}}


\par }{\PP \VS{34}Yesu nowacho gigi duto ne oganda gi ngeche; ne ok owachonegi gimoro amora ma ok okonyore gi ngero.

\VS{35}Mano nochopo gima ne owach gidho janabi niya,

\par }{\Q “Abiro yawo dhoga mondo awuo gi ngeche,

\par }{\QB abiro hulo gik mosebedo kopondo nyaka aa chakruok piny.”\FTNT{†}{{\FR 13:35 }{\FT{}}{\XT{Zab 78:2}}}


\par }{\SH Onyis tiend ngech buya
\par }
{\PP \VS{36}Eka noweyo oganda mi odonjo e ot. Jopuonjrene nobiro ire kawacho niya, “Nyiswae tiend ngech buya manie puodho.”


\par }{\PP \VS{37}Nodwokogi niya,
{\WJ{“Ngʼat mane okomo kodhi mabeyo en Wuod Dhano.}}

\VS{38}{\WJ{Puodho en piny, to kodhi maber ochungʼ kar yawuot pinyruoth. Buya gin yawuot ngʼat marach,}}

\VS{39}{\WJ{to jasigu ma komogi en Jachien. Keyo en giko piny, to jokeyo gin malaike.}}


\par }{\PP \VS{40}{\WJ{“Mana kaka ipudho buya kendo iwangʼo e mach, e kaka biro bedo chiengʼ giko piny.}}

\VS{41}{\WJ{Wuod Dhano biro oro malaikane, kendo gibiro golo gimoro amora manie pinyruodhe makelo richo kod ji duto matimo gik maricho.}}

\VS{42}{\WJ{Gibiro witogi e mach makakni, kama ywagruok gi mwodo lak nobedie.}}

\VS{43}{\WJ{Eka joma kare norieny kaka wangʼ chiengʼ ei pinyruoth mar Wuon-gi. Ngʼat man-gi ite to mondo owinji.}}


\par }{\SH Ngech mwandu mopandi kod kidi ma nengone tek
\par }
{\PP \VS{44}{\WJ{“Pinyruodh polo chalo gi mwandu mopandi e puodho, ma ngʼat moro nonwangʼo kendo nopando, eka noa kanyo kopongʼ gi mor kendo nodhi mouso gige duto mane en-go modwogo ongʼiewogo puodhono.}}


\par }{\PP \VS{45}{\WJ{“Bende pinyruodh polo chalo gi ja-ohala mamanyo kite ma nengogi tek mondo owar.}}

\VS{46}{\WJ{Kane oyudo achiel moro ma nengone tek ahinya to noa modhi kendo nouso gige mane en-go duto mongʼiewego.}}


\par }{\SH Ngech gogo
\par }
{\PP \VS{47}{\WJ{“Bende pinyruodh polo chalo gi gogo mane ochiki e nam momako kit rech duto mopogore opogore.}}

\VS{48}{\WJ{Kane osepongʼ to joywecho noywaye nyaka e dho nam. Eka negibedo piny mi gichoko rech mabeyo duto giketo ei okepni, to maricho to giwito.}}

\VS{49}{\WJ{Kamano e kaka nobedi chiengʼ giko piny. Malaike nobi kendo nopog joma timbegi richo gi joma kare,}}

\VS{50}{\WJ{kendo nowitgi ei mach makakni, kama ywagruok gi mwodo lak nobedie.”}}


\par }{\PP \VS{51}Yesu nopenjogi niya,
{\WJ{“Bende usewinjo tiend gigi duto?”}}

\par }{\PP Ne giyiene niya, “Ee.”


\par }{\PP \VS{52}Nowachonegi niya,
{\WJ{“Kuom mano japuonj chik moro ka moro mosetiegi kuom wach pinyruodh polo chalo gi wuon ot magolo kuom gik mokano e deche, mwandu machon gi manyien.”}}


\par }{\SH Janabi ma ok omi luor
\par }
{\PP \VS{53}Kane Yesu osetieko goyo ngechegi, nowuok kanyo odhi nyime.

\VS{54}Kane ochopo dalagi, nochako puonjo ji e sinagokegi, kendo negihum nono, ka gipenjore niya, “Rieko gi teko mar timo honni ma ngʼatni nigogi oyudo kanye?

\VS{55}Donge ngʼatni en wuod fundi bao-cha? Donge min-gi nyinge Maria, koso owetene donge gin Jakobo gi Josef gi Simon kod Judas?

\VS{56}Donge nyiminene duto ni kodwa ka? To koro ngʼatni ogolo gigi duto kanye?”

\VS{57}Kamano negichwanyore nikech en.

\par }{\PP To Yesu nowachonegi niya,
{\WJ{“Janabi onge gi duongʼ mana e dalagi kendo gi ode owuon.”}}


\par }{\PP \VS{58}Omiyo ne ok otimo honni mangʼeny kanyo nikech ne gionge gi yie.




\par }\Chap{14}{\SH Ongʼad wi Johana ja-Batiso
\par }
{\PP \VerseOne{1}E kindeno Ruoth Herode nowinjo humb Yesu,

\VS{2}mi nowachone joritne niya, “Ngʼatno nyaka bed Johana ja-Batiso. Nyaka bed ni osechier oa kuom joma otho! Mano emomiyo teko mar timo honni tiyo kuome.”


\par }{\PP \VS{3}Noyudo Herode osemako Johana mi otweye nikech wach Herodia ma chi owadgi ma nyinge Filipo,

\VS{4}nimar Johana nosebedo ka kwere kawachone niya, “Chik ok oyieni mondo ibed kode.”

\VS{5}Herode ne dwaro nego Johana, to noluoro oganda nikech ne gikawe kaka janabi.


\par }{\PP \VS{6}To chiengʼ nyasi mar nywol Herode, nyar Herodia nomielnegi maber, kendo miendeno nomoro Herode ahinya,

\VS{7}mi nosingorene, e yor kwongʼruok ni obiro miye gimoro amora mokwaye.

\VS{8}To en, kane min osejiwe motelo, nowacho niya, “Miya wi Johana ja-Batiso e san-ni.”

\VS{9}Ruoth ne chunye ochandore ka nowinjo kwayono, to nikech noyudo osesingore e yor kwongʼruok, kendo nikech wende mane ni e nyasineno, nogolo chik mondo dwach nyakono otim,

\VS{10}mi nongʼad wi Johana ka en e od twech.

\VS{11}Bangʼe nokelo wiye koketo e san kendo nomi nyakono, mane otingʼe otere ne min mare.

\VS{12}Jopuonjre Johana nobiro mokawo ringre kendo ne giike. Eka negidhi ginyiso Yesu.


\par }{\SH Yesu opidho ji alufu abich
\par }
{\PP \VS{13}Ka Yesu nowinjo gima nosetimore, nowuok kanyo gi yie, ka en kende, modhi kama opondo ka gin kendgi giwegi. To kane oganda owinjo wachno, negia e mier machiegni mi giluwe ka giwuotho.

\VS{14}Kane Yesu ogowo loka, noneno oganda maduongʼ, nokechogi kendo nochango jogo duto mane tuo.


\par }{\PP \VS{15}Ka piny ne chiegni imore, jopuonjrene nobiro ire mowachone niya, “Ka en thim, kendo sa koro olewo. We ogandani owuogi mondo gidhi e mier kendo gingʼiew chiemo ne gin giwegi.”


\par }{\PP \VS{16}To Yesu nodwokogi niya,
{\WJ{“Onge tiende mondo gia. Migiuru gimoro gicham un uwegi.”}}


\par }{\PP \VS{17}To negidwoke niya, “Wan gima wan-go ka en mana makati abich gi rech ariyo kende.”


\par }{\PP \VS{18}Nowacho niya,
{\WJ{“Kelnagiuru ane ka.”}}

\VS{19}Eka nogolo chik mondo ji obed piny e lum. Bangʼe nokawo makati abichgo gi rech ariyogo, nongʼiyo polo malo, kogoyo erokamano. Nongʼingo makatigo mi nomiyo jopuonjre kendo jopuonjre nomiyogi ji.

\VS{20}Giduto negichiemo mi giyiengʼ chuth, kendo bangʼ chiemo jopuonjre nochoko ngʼinjo mag chiemo mane ji ochamo oweyo okepe apar gariyo mopongʼ.

\VS{21}Kar romb joma nochiemo duto ne gin chwo alufu abich, ka ok okwan mon gi nyithindo.


\par }{\SH Yesu owuotho ewi pi
\par }
{\PP \VS{22}Gisano Yesu nochiko jopuonjrene mondo odonji e yie kendo gitel nyime gingʼad gidhi loka nam komachielo, ka en to ne pod odongʼ chien kogonyo oganda.

\VS{23}Kane osegologi, noidho modhi e bath got malo, mobet kar kende mondo olem. Kane piny chiegni imore, ne en kanyo kende,

\VS{24}to yie to koro nosechopo kama ochwalore koa e dho nam, kendo apaka ne tage koni gi koni, nikech yamo ne kedo kodgi.


\par }{\PP \VS{25}To kar sa apar kogwen, Yesu nobiro irgi, kowuotho ewi pi.

\VS{26}Kane jopuonjre onene kowuotho ewi pi, ne gibuok ahinya. Luoro nomakogi matek, kendo ne gibuok kagiwacho niya, “En jachien!”


\par }{\PP \VS{27}To Yesu nowachonegi gisano niya,
{\WJ{“Beduru gi chir! En mana An. Kik uluor.”}}


\par }{\PP \VS{28}Petro nodwoke mowacho niya, “Ruoth, ka en in adier to nyisa mondo abi iri ka awuotho ewi pi.”


\par }{\PP \VS{29}Nowachone niya,
{\WJ{“Bi.”}}

\par }{\PP Eka Petro nowuok e yie kendo nochako wuotho ewi pi kochomo ir Yesu.

\VS{30}To ka noneno yamo to luoro nomake, kendo kane koro ochako nimo, noywak matek niya, “Ruoth, resa!”


\par }{\PP \VS{31}Yesu norieyo bade mana gisano momake. Nowachone niya,
{\WJ{“Ne iriwo gi kiawa nangʼo, yaye ngʼama nigi yie matin-ni?”}}


\par }{\PP \VS{32}To kane giseidho yie, yamo nokwe mos.

\VS{33}Omiyo joma ne ni ei yie nolame, kagiwacho niya, “In Wuod Nyasaye adier.”


\par }{\PP \VS{34}Kane gisengʼado loka komachielo, negichopo Genesaret.

\VS{35}To ka jogwengʼno nofwenyo ni Yesu obiro, negioro wach e gwenge molworo kanyo duto. Ji nokelone joma ne tuo duto

\VS{36}kendo negisaye mondo oyie joma ne tuogo omulie kata mana riak lawe kende, kendo ji duto mane omule nochango.




\par }\Chap{15}{\SH Gik maler kod gik mogak
\par }
{\PP \VerseOne{1}Eka jo-Farisai gi Jopuonj chik moko nobiro ir Yesu koa Jerusalem mi openje niya,

\VS{2}“Angʼo momiyo jopuonjreni ketho chike gi timbe mag jodongo? Ok giluok lwetgi kapok gichiemo!”


\par }{\PP \VS{3}Yesu nodwokogi niya,
{\WJ{“Angʼo momiyo uketho chik Nyasaye nikech wach chikeu gi timbeu?}}

\VS{4}{\WJ{Nimar Nyasaye nowacho ni, ‘Luor wuonu gi minu’}}\FTNT{*}{{\FR 15:4 }{\FT{}}{\XT{Wuo 20:12; Rap 5:16}}}{\WJ{kendo ni, ‘Ngʼato angʼata mokwongʼo wuon kata min nyaka negi.’}}\FTNT{†}{{\FR 15:4 }{\FT{}}{\XT{Wuo 21:17; Lawi 20:9}}}

\VS{5}{\WJ{Un to uwacho ni ka ngʼato owacho ne wuon kata ne min ni, ‘Kony moro amora ma dine uyudo koa kuoma en mich mowal ne Nyasaye,’}}

\VS{6}{\WJ{to ngʼama kamano koro ogony kuom ‘luoro wuon gi min’ gi michneno. Kamano umiyo wach Nyasaye bedo maonge teko nikech wach kitu gi timbeu.}}

\VS{7}{\WJ{Un joma wuondoregi! Isaya ne ni kare kane okoro wach kuomu kama:}}


\par }{\Q \VS{8}{\WJ{“ ‘Jogi paka mana gi dhogi kende,}}

\par }{\QB {\WJ{to chunygi bor koda.}}


\par }{\Q \VS{9}{\WJ{Gilama kayiem nono;}}

\par }{\QB {\WJ{to gik ma gipuonjo gin mana chike mag dhano.’}}\FTNT{‡}{{\FR 15:9 }{\FT{}}{\XT{Isa 29:13}}}{\WJ{”}}


\par }{\PP \VS{10}Yesu noluongo oganda ire kendo mowachonegi niya,
{\WJ{“Chikuru itu mondo uwinj tiend wach.}}

\VS{11}{\WJ{Gima donjo e dho ngʼato ok mi odok mogak, to mana gima wuok koa e dhoge ema miyo odoko mogak.”}}


\par }{\PP \VS{12}Eka jopuonjre nobiro ire mopenje niya, “Bende ingʼeyo ni jo-Farisai ne ochwanyore kane giwinjo wachni?”


\par }{\PP \VS{13}Nodwoko niya,
{\WJ{“Yien moro amora ma Wuonwa manie polo ok opidho ibiro pudh oko gi tiendene.}}

\VS{14}{\WJ{Wegiuru aweya; gin jotecho ma muofni. Ongʼere ni ka ngʼama muofu otelo ne muofu wadgi to nyaka gilingʼre ei bugo giduto kargi ji ariyogo.”}}


\par }{\PP \VS{15}Petro nowacho niya, “Nyiswae tiend ngerono.”


\par }{\PP \VS{16}To Yesu nopenjogi niya,
{\WJ{“Kare un bende wach pod ok donjnu?}}

\VS{17}{\WJ{Donge ungʼeyo ni gimoro amora madonjo e dhok dhi nyaka e ich bangʼe owuok oko mar del?}}

\VS{18}{\WJ{To gik mawuok e dhok aa e chuny, kendo gin ema gimiyo ngʼato doko ‘mogak.’}}

\VS{19}{\WJ{Nikech chuny ema gik maricho kaka; paro maricho, nek, terruok, chode, kuo, hango wach, gi ketho nying ji wuokie.}}

\VS{20}{\WJ{Magi e gik mamiyo ngʼato bedo ‘mogak.’ To chiemo gi lwedo ma ok olwoki ok mi odok ‘mogak.’ ”}}


\par }{\SH Yie mar chi Kanaan
\par }
{\PP \VS{21}Ka noa kanyo, Yesu nodhi nyaka e gwengʼ mar Turo gi Sidon.

\VS{22}Chi Kanaan moro mane odak machiegni gi kanyo nobiro ire kaywagore niya, “Ruoth, Wuod Daudi, kecha! Nyara nigi jachien marach kendo osandore malit.”


\par }{\PP \VS{23}To Yesu ne ok odwoke kata wach achiel. Omiyo jopuonjre nobiro ire mojiwe niya, “Riembe odhi, nikech osiko kogoyo koko bangʼwa.”


\par }{\PP \VS{24}Nodwoko niya,
{\WJ{“Ne oora mana ne rombe molal mag Israel kende.”}}


\par }{\PP \VS{25}To dhakono nobiro mogoyo chonge piny e nyime, kawacho niya, “Ruoth, yie ikonya.”


\par }{\PP \VS{26}To nodwoko niya,
{\WJ{“Ok en gima kare kawo chiemb nyithindo mondo idir ne guogi.”}}


\par }{\PP \VS{27}Dhakono nodwoke niya, “Mano en adier Ruoth, to kata guogi bende chamo ngʼinjo molwar piny koa e mesa mar ruodhgi.”


\par }{\PP \VS{28}Eka Yesu nodwoko niya,
{\WJ{“Dhako, in gi yie maduongʼ ndi! Kwayoni osechopi.”}} Kendo nyare nochango kochakore sano.


\par }{\SH Yesu omiyo ji alufu angʼwen chiemo
\par }
{\PP \VS{29}Yesu noa kanyo koluwo tie Nam Galili. Eka noidho malo mobet piny e bath got.

\VS{30}Oganda maduongʼ nobiro ire, kendo negikelone rongʼonde, muofni, pudhe, momni gi ji matuo mamoko mangʼeny, mine giketogi e tiende kendo nochangogi.

\VS{31}Ji nohum kane gineno ka momni wuoyo, pudhe ngima, rongʼonde wuotho, kendo muofni neno, kendo negipako Nyasach Israel.


\par }{\PP \VS{32}Yesu noluongo jopuonjrene ire mowachonegi niya,
{\WJ{“Akecho jogi nikech koro gisebedo koda kae kuom ndalo adek to gionge gi gima digicham. Ok adwar mondo gidhi ka gidenyo, nono to kech nyalo goyogi piny e yo.”}}


\par }{\PP \VS{33}Jopuonjrene nodwoke niya, “Ere kuma dwayudie makati e dier thim manyalo pidho oganda maduongʼ machal kama?”


\par }{\PP \VS{34}Yesu nopenjogi niya,
{\WJ{“Un gi makati adi?”}}

\par }{\PP Negidwoke niya, “Abiriyo kende gi rech matindo manok.”


\par }{\PP \VS{35}Nowachone ogandago mondo obed piny e lum.

\VS{36}Bangʼ mano nokawo makati abiriyogo gi rechgo, kendo kane osegoyo erokamano, nongʼingogi bangʼe omiyogi jopuonjrene, mondo opog ji.

\VS{37}Negichiemo giduto mi giyiengʼ. Bangʼ chiemo jopuonjre nochoko ngʼinjo mag chiemo mane ji ochamo oweyo moromo okepe abiriyo.

\VS{38}Kar romb joma nochiemo duto ne gin alufu angʼwen, ka ok okwan mon gi nyithindo.

\VS{39}Bangʼ ka Yesu nosegonyo oganda odhi, nodonjo e yie mi odhi e gwengʼ mar Magadan.




\par }\Chap{16}{\SH Dwaro mar ranyisi
\par }
{\PP \VerseOne{1}Jo-Farisai gi jo-Sadukai nobiro ir Yesu mi oteme kapenje ka gidwaro mondo onyisgie ranyisi moa e polo.


\par }{\PP \VS{2}Nodwokogi niya,
{\WJ{“Kochopo odhiambo to uwacho ni ‘piny kiny nolendi nikech polo mamarmar,’}}

\VS{3}{\WJ{to gokinyi to uwacho ni, ‘Kodh yamo maduongʼ wangʼ nochwe nikech polo mamarmar kendo dudo.’ Ulony kuom rango chal mar polo, to ok unyal ngʼeyo ranyisi mag kit ndalo.}}

\VS{4}{\WJ{Tiengʼ ma timbene richo kendo mamono manyo ranyisi mar hono, to ok bi miye moro amora makmana ranyisi mar Jona.”}} Eka Yesu nowuok odhi oweyogi.


\par }{\SH Thowi mar jo-Farisai kod jo-Sadukai
\par }
{\PP \VS{5}Bangʼ kane gisengʼado loka nam, jopuonjre wigi nowil ma ok otingʼo makati.

\VS{6}Yesu nowachonegi niya,
{\WJ{“Beduru motangʼ kendo ritreuru ne thowi mar jo-Farisai gi jo-Sadukai.”}}


\par }{\PP \VS{7}Ne giwuoyo kendgi kuom wachni, kagiwacho niya, “Owuoyo kamano nikech ne ok watingʼo makati kata achiel.”


\par }{\PP \VS{8}To kaka nongʼeyo gima negiwacho, Yesu nopenjogi niya,
{\WJ{“Un joma nigi yie matin-gi, angʼo momiyo uwuoyo e kindu uwegi ni uonge gi makati?}}

\VS{9}{\WJ{Kare wach pok odonjonu? Donge uparo makati abich mane opidho ji alufu abich, kod kar romb okepe mane uchoko?}}

\VS{10}{\WJ{Kata makati abiriyo mane opidho ji alufu angʼwen, kod kar romb okepe mane uchoko?}}

\VS{11}{\WJ{Ere kaka pod ok uwinjo ni ne ok awuo kodu kuom makati? To ritreuru kuom thowi mar jo-Farisai gi jo-Sadukai.”}}

\VS{12}Eka negiwinjo tiend wach ni kare ne ok owachnegi ni giritre kuom thowi mitedogo makati, to ni mondo giritre kuom puonj jo-Farisai gi jo-Sadukai.


\par }{\SH Petro ohulo ni Yesu en ngʼa
\par }
{\PP \VS{13}Kane Yesu odonjo e gwengʼ mar Kaisaria man Filipi, nopenjo jopuonjrene niya,
{\WJ{“Uwinjo ji wacho ni Wuod Dhano en ngʼa?”}}


\par }{\PP \VS{14}Negidwoke niya, “Jomoko wacho ni in Johana ja-Batiso, to jomoko ni in Elija, to jomoko bende ni in Jeremia, kata achiel kuom jonabi.”


\par }{\PP \VS{15}Nopenjogi niya,
{\WJ{“To un, to uwacho ni An ngʼa?”}}


\par }{\PP \VS{16}Simon Petro nodwoke niya, “In e Kristo, Wuod Nyasaye Mangima.”


\par }{\PP \VS{17}Yesu nodwoke niya,
{\WJ{“Ogwedhi adier, Simon wuod Jona, nimar dhano ok ema osefwenyoni tiend wachni, to Wuora manie polo ema osefwenyonigo.}}

\VS{18}{\WJ{Kendo anyisi ni in Petro, kendo e lwandani ema abiro gere kanisana, kendo dhorangeye mag Gehena (tiende ni teko mar tho) ok noloye ngangʼ.}}

\VS{19}{\WJ{Abiro miyi kifungu mag pinyruodh polo; kendo gimoro amora mitweyo e piny-ka notwe e polo bende, kendo gimoro amora migonyo e piny-ka nogony e polo bende.”}}

\VS{20}Eka nosiemo jopuonjrene ni kik ginyis ngʼato angʼata ni ne en Kristo.


\par }{\SH Yesu okoro thone
\par }
{\PP \VS{21}Chakre kindeno kadhi nyime Yesu nochako nyiso jopuonjrene ni ne ochuno ni nyaka odhi Jerusalem kendo osandre e yore mangʼeny e lwet jodong oganda gi jodolo madongo kod jopuonj chik, bende nyaka nonege kendo chiengʼ mar adek nochiere obed mangima.


\par }{\PP \VS{22}Petro nokawe otere tenge mi okwere ni owe wuoyo kamano. Nowachone niya, “Ruoth, gima kamano ok nyal timoreni ngangʼ!”


\par }{\PP \VS{23}Yesu nolokore mowachone Petro niya,
{\WJ{“Wuog oko e nyima, Satan! In kidi mar chwanyruok ne an; nikech iketo pachi kuom dwaro dhano to ok kuom dwach Nyasaye.”}}


\par }{\PP \VS{24}Eka Yesu nowachone jopuonjrene niya,
{\WJ{“Ka ngʼato dwaro luwo bangʼa to nyaka okwedre kende owuon kendo otingʼ msalape eka oluwa.}}

\VS{25}{\WJ{Nimar ngʼatno madwaro reso ngimane, ngimane biro lalne, to ngʼatno mowito ngimane nikech an biro yude.}}

\VS{26}{\WJ{Koso en ber mane ma ngʼato yudo ka piny duto obedo mare to ngimane to olalne? Koso en angʼo ma ngʼato dichiw mondo owil gi ngimane?}}

\VS{27}{\WJ{Nimar Wuod Dhano nodwogi e duongʼ mar Wuon mare kaachiel gi malaikege, kendo chiengʼno enomi ngʼato ka ngʼato pokne kaluwore gi gima osetimo.}}


\par }{\PP \VS{28}{\WJ{“Awachonu adier ni nitie jomoko mochungʼ buta ka ma ok nokal e tho kapok gineno Wuod Dhano kabiro gi pinyruodhe.”}}




\par }\Chap{17}{\SH Kit Yesu olokore
\par }
{\PP \VerseOne{1}Bangʼ ndalo auchiel, Yesu nokawo Petro gi Jakobo, kod Johana owadgi Jakobo mi notelonegi ma gidhi ewi got malo kar kendgi.

\VS{2}Kane gin kuno kite nolokore ka gineno. Lela wangʼe norieny ka chiengʼ, kendo lepe nolokore rachar marieny ka ler.

\VS{3}Apoya nono Musa gi Elija nothinyore e nyimgi kanyo kendo ne giwuoyo gi Yesu.


\par }{\PP \VS{4}Petro nowachone Yesu niya, “Ruoth, bedowa kae en gima ber. Ka iyiena to abiro gero kiru adek kae; achiel mari, achiel mar Musa to machielo mar Elija.”


\par }{\PP \VS{5}Kane pod owuoyo, boche polo nobiro apoya moumogi, kendo dwol moro noa e boche polo kawacho niya, “Ma en Wuoda mahero kendo en ema chunya mor kode, winjeuru!”


\par }{\PP \VS{6}Kane jopuonjre owinjo wachno, luoro nomakogi mi gipodho piny ka gikulo wiyegi piny.

\VS{7}Yesu nobiro irgi momulogi, kowacho niya,
{\WJ{“Auru malo, kendo weuru bedo maluor.”}}

\VS{8}Kane gitingʼo wengegi, ne ok gineno ngʼato makmana Yesu kende.


\par }{\PP \VS{9}Kane oyudo gilor gia ewi got, Yesu nowuoyo negi kowacho niya,
{\WJ{“Kik uwach ne ngʼato angʼata gima useneno, nyaka chop kinde ma Wuod Dhano nochier koa kuom joma otho.”}}


\par }{\PP \VS{10}Jopuonjre nopenje niya, “Kare angʼo momiyo jopuonj chik wacho ni Elija nyaka bi mokwongo?”


\par }{\PP \VS{11}Yesu nodwokogi niya,
{\WJ{“Kuom adiera, Elija nyaka bi mondo oket gik moko duto kare.}}

\VS{12}{\WJ{To awachonu ni Elija koro osebiro, to kata kamano ne ok giyange, kendo gisetimone gimoro amora mane gihero. Wuod Dhano bende ibiro sandi e lwetgi e yo machalre.”}}

\VS{13}Eka jopuonjre noyango ni nowuoyo kodgi kuom Johana ja-Batiso.


\par }{\SH Ochang wuowi mane nigi jachien
\par }
{\PP \VS{14}Kane gidwogo ir oganda, ngʼat moro nobiro ir Yesu mogoyo chonge piny e nyime.

\VS{15}Nowachone niya, “Ruoth, yie ikech wuoda, nikech en-gi tuo mar ndulme kendo osandore malit. Kinde duto opodho piny e mach kata e pi.

\VS{16}Ne akele ne jopuonjreni mondo gichange, to ne otamogi.”


\par }{\PP \VS{17}Yesu nodwokogi kawacho niya,
{\WJ{“Yaye tiengʼ maonge gi yie kendo mokethoreni, anabed kodu nyaka karangʼo? Abiro chandora kodu nyaka karangʼo? Kel ane wuowino ka.”}}

\VS{18}Yesu nochiko jachiendno, mi nowuok oa kuom wuowino, kendo nochango kochakore sano.


\par }{\PP \VS{19}Eka jopuonjre nobiro ir Yesu lingʼ-lingʼ mi openje niya, “Angʼo momiyo wan ne ok wanyal golo jachiendno?”


\par }{\PP \VS{20}Nodwoko kowacho niya,
{\WJ{“Nikech un gi yie matin nono. Awachonu adier ni ka un gi yie matin marom gi koth karadali to unyalo wacho ne godni ni, ‘Wuogi ia ka idhi kacha,’ kendo dowuogi modhi. Onge gima nyalo tamou. [}}

\VS{21}{\WJ{To jachien ma kama ok nyal riembi ka ok ngʼato olamo matek kendo otweyo chiemo.]”}}\FTNT{*}{{\FR 17:21 }{\FT{Loko moko machon mag Muma kata joneno moko machon ne ok ondiko
}}{\XT{Mat 17:21}}{\FT{.}}}


\par }{\PP \VS{22}Kane gichokore kaachiel Galili, nowachonegi niya,
{\WJ{“Wuod Dhano ibiro ndhogi mi keti e lwet ji.}}

\VS{23}{\WJ{Gibiro nege, to chiengʼ mar adek ibiro chiere mobed mangima kendo.”}} Kendo jopuonjre nokuyo ahinya.


\par }{\SH Osuru mar hekalu
\par }
{\PP \VS{24}Bangʼ ka Yesu gi jopuonjrene nochopo Kapernaum, jochok osuru mar dirachma ariyo ariyo nobiro ir Petro mopenjo niya, “Donge Japuonju chulo osuch hekalu?”


\par }{\PP \VS{25}Nodwoke niya, “Ee, ochulo.”

\par }{\PP Ka Petro nochopo e ot, Yesu ema nokwongo wuoyo kode kapenje niya,
{\WJ{“Iparo nade kuom wachni, Simon? Ruodhi mag piny choko osuru mopogore opogore kuom nyithindgi koso kuom jomoko?”}}


\par }{\PP \VS{26}Petro nodwoko niya, “Kuom jomoko.”

\par }{\PP Yesu nowachone niya,
{\WJ{“Ka kamano to kare nyithindo ni thuolo.}}

\VS{27}{\WJ{To mondo kik wachwanygi, dhi e nam mondo ichik olopi; kaw rech mimako mokwongo; yaw dhoge, kendo ibiro yudo pesa moromo shekel achiel. Kawe imiye jogo kaka osucha kod mari.”}}




\par }\Chap{18}{\SH Ngʼama duongʼ moloyo e Pinyruodh Polo
\par }
{\PP \VerseOne{1}E kindeno jopuonjre nobiro ir Yesu mopenje niya, “En ngʼa maduongʼ moloyo e pinyruodh polo?”


\par }{\PP \VS{2}To noluongo nyathi moro matin mi okete ochungʼ e diergi.

\VS{3}Eka nowacho niya,
{\WJ{“Awachonu adier ni ka ok ulokoru ma uchalo gi nyithindo matindo, to ok ubi donjo e pinyruodh polo ngangʼ.}}

\VS{4}{\WJ{Emomiyo ngʼato angʼata mobolore kaka nyathini e ngʼat maduongʼ moloyo e pinyruodh polo.}}

\VS{5}{\WJ{Kendo ngʼato angʼata morwako nyathi machal kama e nyinga to an ema orwaka.}}


\par }{\SH Miyo ngʼato podho
\par }
{\PP \VS{6}{\WJ{“To ka ngʼato omiyo achiel kuom jomatindo moyie kuomagi odonjo e richo to dibed maber ka otwene pongʼ marangʼongo e ngʼute bangʼe onyumego e chuny nam.}}


\par }{\PP \VS{7}{\WJ{“Piny none malit nikech gik mamiyo ji donjo e richo! Ochuno ni gik makamagi nyaka bedie, to okwongʼ ngʼatno makelo gigo!}}

\VS{8}{\WJ{Ka lweti kata tiendi miyo idonjo e richo to ngʼade oko kendo iwite mabor. Ber moloyo kidonjo e ngima ka ionge lweti kata kingʼol moloyo bedo gi lwetegi ariyo kata tiendeni ariyo to owiti e mach manyaka chiengʼ.}}

\VS{9}{\WJ{Kamano bende ka wangʼi miyo itimo richo to lodhe oko kendo iwite mabor. Ber moloyo kidonjo e ngima gi wangʼ achiel kar bedo gi wenge ariyo to owiti e mach mar Gehena.}}


\par }{\SH Ngech rombo molal
\par }
{\PP \VS{10}{\WJ{“Neuru ni ok uchayo achiel kuom jomatindogi. Nimar anyisou ni malaikegi manie polo osiko ka ngʼiyo wangʼ Wuora manie polo. [}}

\VS{11}{\WJ{Nikech Wuod Dhano osebiro mondo owar joma olal.]}}\FTNT{*}{{\FR 18:11 }{\FT{Loko moko mag Muma nigi weche machal gi mantie e
}}{\XT{Luk 19:10}}{\FT{.}}}


\par }{\PP \VS{12}{\WJ{“Uparo nade? Ka ngʼato nigi rombe mia achiel, to achiel kuomgi olal, donge ngʼatno diwe piero ochiko gochikogo mi odhi omany achiel molalno?}}

\VS{13}{\WJ{To awachonu adier ni ka oyude to obedo mamor kuom rombo achielno, moloyo kuom piero ochiko gochiko mane ok olal.}}

\VS{14}{\WJ{Machalre gi mano, wuonu manie polo ok dwar ni kata achiel kuom jomatindogi olal.}}


\par }{\SH Owadu mokethoni
\par }
{\PP \VS{15}{\WJ{“Ka owadu ochwanyi to dhi kendo inyise kethone, mana e kindu kode ji ariyo. Ka ochikoni ite mowinjo to mano iseloso kindi gi owaduno.}}

\VS{16}{\WJ{To ka otamore winji to kaw ngʼato achiel kata ji ariyo idhi iwuogo kode, mondo, wach moro mantie e kind ji nyaka ngʼere malongʼo ka nitiere joneno ariyo kata adek.}}\FTNT{†}{{\FR 18:16 }{\FT{}}{\XT{Rap 19:15}}}

\VS{17}{\WJ{Kodagi winjogi, to nyis kanisa wachno; to kodagi winjo nyaka kanisa, to kawe kaka dikaw ngʼat ma japiny kata jasol osuru.}}


\par }{\PP \VS{18}{\WJ{“Awachonu adier ni gimoro amora mutweyo e piny-ka notwe e polo bende, kendo gimoro amora mugonyo e piny-ka nogony e polo bende.}}


\par }{\PP \VS{19}{\WJ{“Awachonu bende ni ka ji ariyo kuomu e piny-ka owinjore kuom gimoro amora mukwayo to Wuora manie polo notimnugo.}}

\VS{20}{\WJ{Nimar kama ji ariyo kata adek ochokoree e nyinga to an kodgi kanyo.”}}


\par }{\SH Ngech jatich maonge kech
\par }
{\PP \VS{21}Eka Petro nobiro ir Yesu mopenje niya, “Ruoth, owinjore awe ne owadwa ndalo adi kokethona? Nyaka ndalo abiriyo koso?”


\par }{\PP \VS{22}Yesu nodwoke niya,
{\WJ{“Awachoni ni ok nyadibiriyo to nyadi piero abiriyo nyadibiriyo.}}


\par }{\PP \VS{23}{\WJ{“Mano emomiyo pinyruodh polo chal gi ruoth mane dwaro nono kaka jotichne osetiyo gi pesane.}}

\VS{24}{\WJ{Kane ochako timo nonrono, ngʼat moro mane nigi gope moromo silingʼ tara gi tara ne okel e nyime.}}

\VS{25}{\WJ{To kaka ne ok onyal chulo gopeno, ruodhe nogolo chik mondo en kaachiel gi chiege gi nyithinde, kod gik moko duto mane en-go ousi mondo ochul gowino.}}


\par }{\PP \VS{26}{\WJ{“To jatijno nogoyo chonge piny e nyime, moywagorene ni, ‘Yie ihorina mos, abiro chuli gopino duto.’}}

\VS{27}{\WJ{Ruodh jatijno nokeche mi owene gopeno kendo ogonye odhi.}}


\par }{\PP \VS{28}{\WJ{“To bangʼ ka jatijno nosedhi, noyudo achiel kuom jotich wetene mane nigi gope moromo dinari mia achiel. Nomake matek mochako deye, kowachone ni, ‘Chula gopa ma in-go sani!’}}


\par }{\PP \VS{29}{\WJ{“Jatich wadgino nogoyo chonge piny e nyime moywagorene ni, ‘Yie itimna ngʼwono, abiro chuli gopi.’}}


\par }{\PP \VS{30}{\WJ{“To nodagi. Kar timo kamano to noa kanyo mi oloso wach mondo orwak ngʼatno e od twech nyaka chop ochul gowino.}}

\VS{31}{\WJ{Kane jotich mamoko oneno gima notimoreno, chunygi nodoko malit ahinya kendo negidhi mi ginyiso ruodhgi gik moko duto mane osetimore.}}


\par }{\PP \VS{32}{\WJ{“Eka ruodhno noluongo jatichneno ire, mowachone ni, ‘An ne aweni gopa mane in-go duto nikech ne iywagorina mondo atim kamano.}}

\VS{33}{\WJ{Angʼo momiyo in to ne itamori kecho jatich wadu kaka an bende ne akonyi?’}}

\VS{34}{\WJ{Ruodhe ne mirima omako kode mi nochiwe e lwet jo-jela mondo orodhe maonge kech, nyaka chop ochul gowi duto mane en-go.}}


\par }{\PP \VS{35}{\WJ{“Kamano e kaka Wuora manie polo biro timo ne ngʼato ka ngʼato ka ok oweyo ne nyawadgi gie chunye.”}}




\par }\Chap{19}{\SH Ketho keny
\par }
{\PP \VerseOne{1}Kane Yesu osetieko wacho gigi, noa Galili kendo nodhi nyaka e gwengʼ mar Judea man loka aora Jordan.

\VS{2}Oganda maduongʼ noluwe, kendo nochangogi kuno.


\par }{\PP \VS{3}Jo-Farisai moko nobiro ire mondo oteme. Negipenje niya, “Bende chik oyie mondo ngʼato oketh keny gi chiege nikech wach moro amora?”


\par }{\PP \VS{4}To nodwokogi niya,
{\WJ{“Donge usesomo ni kar chakruok Jachwech ‘nochweyogi dichwo gi dhako,’}}\FTNT{*}{{\FR 19:4 }{\FT{}}{\XT{Chak 1:27}}}

\VS{5}{\WJ{nomedo wacho ni, ‘Kuom mano, dichwo nowe wuon kod min kendo nopadre gi chiege, mi ji ariyogo nodok ringruok achiel?’}}\FTNT{†}{{\FR 19:5 }{\FT{}}{\XT{Chak 2:24}}}

\VS{6}{\WJ{Omiyo koro ok gin ji ariyo, to gin ringruok achiel. Kuom mano, gima Nyasaye oseriwo kaachiel kik dhano moro amora pogi.”}}


\par }{\PP \VS{7}Negiwachone niya, “Ka en kamano to marangʼo Musa nochiko ni dichwo mondo omi chiege barup weruok mar ketho keny eka oriembe?”


\par }{\PP \VS{8}Yesu nodwokogi niya,
{\WJ{“Musa noyieneu mondo uketh keny gi mondu nikech chunyu matek. To ok ne en kamano nyaka aa chakruok.}}

\VS{9}{\WJ{Anyisou ni dichwo moro amora moketho keny gi chiege, makmana ne wach chode, mi okendo dhako machielo, to otimo richo mar terruok.”}}


\par }{\PP \VS{10}Jopuonjre nowachone niya, “Ka kamano e kaka wach chalo e kind dichwo gi dhako to ber moloyo ka ngʼato ok okendo.”


\par }{\PP \VS{11}To Yesu nowachonegi niya,
{\WJ{“Ji duto ok nyal rwako wachno, makmana joma osemi nyalo mar timo kamano.}}

\VS{12}{\WJ{Nimar jomoko gin bwoch nikech ne onywolgi kamano, joma moko ji ema oloko bwoch, to mamoko to oseweyo kend nikech wach pinyruodh polo. Ngʼat mohero rwako wachni to mondo orwake.”}}


\par }{\SH Yesu ogwedho nyithindo matindo
\par }
{\PP \VS{13}Eka ji nokelone Yesu nyithindo matindo, mondo oyie lwete kuomgi, kendo olemnegi. To jopuonjre nokwero joma nokelogigo.


\par }{\PP \VS{14}To Yesu nowacho niya,
{\WJ{“Weuru nyithindo matindo obi ira, kendo kik utamgi, nikech pinyruodh polo en mar ji machal ka magi.”}}

\VS{15}Kane oseketo lwete kuomgi, nomedo dhi nyime koa kanyo.


\par }{\SH Wuowi ma jamoko
\par }
{\PP \VS{16}Eka ngʼat moro nobiro ir Yesu mopenje niya, “Japuonj, en angʼo maber monego atim mondo eka ayud ngima mochwere?”


\par }{\PP \VS{17}To Yesu nowacho niya,
{\WJ{“Angʼo momiyo ipenja kuom gima ber? Nitie mana Ngʼat achiel kende maber. Ka idwaro donjo e ngima to rit chike.”}}


\par }{\PP \VS{18}Ngʼatno nopenje niya, “Chike mage?”

\par }{\PP Yesu nodwoko ni,
{\WJ{“ ‘Kik ineki, kik iterri, kik ikwal, kik ihang wach,}}

\VS{19}{\WJ{luor wuonu gi minu,}}\FTNT{‡}{{\FR 19:19 }{\FT{}}{\XT{Wuo 20:12-16; Rap 5:16-20}}}{\WJ{kendo her wadu kaka iherori iwuon.’}}\FTNT{§}{{\FR 19:19 }{\FT{}}{\XT{Lawi 19:18}}}{\WJ{”}}


\par }{\PP \VS{20}Wuowi matin-no nowachone niya, “Mago duto aserito. En angʼo machielo ma pod aremo?”


\par }{\PP \VS{21}Yesu nodwoke niya,
{\WJ{“Kidwaro doko malongʼo chuth to dhiyo ius gigi duto mondo imi joma odhier eka inibed gi mwandu e polo. Bangʼ timo kamano to bi mondo iluwa.”}}


\par }{\PP \VS{22}Ka wuowi matin-no nowinjo mano, noa ka chunye lit, nikech ne en-gi mwandu mathoth ahinya.


\par }{\PP \VS{23}Eka Yesu nowachone jopuonjrene niya,
{\WJ{“Awachonu adier ni en gima tek mondo jamoko odonji e pinyruodh polo.}}

\VS{24}{\WJ{Bende anyisou ni yot mondo ngamia okadhi e wangʼ sandan moloyo jamoko donjo e pinyruodh Nyasaye.”}}


\par }{\PP \VS{25}Kane jopuonjre owinjo wachni, ne gidhier nono kendo negipenjore niya, “Kare en ngʼa manyalo kwo?”


\par }{\PP \VS{26}To Yesu nongʼiyogi tir mi owachonegi niya,
{\WJ{“Mano en gima ok nyalre kuom dhano, to kuom Nyasaye to gik moko duto nyalore.”}}


\par }{\PP \VS{27}Petro nodwoke niya, “Wan waseweyo gik moko duto mondo waluwi! Kara en angʼo mwabiro yudo?”


\par }{\PP \VS{28}Yesu nowachonegi niya,
{\WJ{“Awachonu adier ni chiengʼ ma nolokie gik moko duto manyien, ka Wuod Dhano nobed e kom lochne man-gi duongʼ, un musebedo ka uluwa bende unubed e kombe mag loch apar gariyo, kungʼado bura ne ogendini apar gariyo mag Israel.}}

\VS{29}{\WJ{Kendo ngʼato ka ngʼato moseweyo ode, kata owetene kata nyiminene, kata wuoro kata min, kata nyithindo, kata puothe nikech an, noyud gigo nyadi mia, kendo nocham ngima mochwere.}}

\VS{30}{\WJ{To ji mangʼeny masani okwongo nobed chien mogik, kendo joma sani ni chien mogik, nobed mokwongo.}}




\par }\Chap{20}{\SH Ngech jotich manie puoth mzabibu
\par }
{\PP \VerseOne{1}{\WJ{“Nimar pinyruodh polo chalo gi wuon puodho mane owuok gokinyi kogwen, mondo ondik ji mane biro tiyone e puothe mar mzabibu.}}

\VS{2}{\WJ{Nowinjore kodgi ni nobiro chulogi dinari achiel ngʼato ka ngʼato kuom odiechiengʼno, eka noorogi e puothe mar mzabibu.}}


\par }{\PP \VS{3}{\WJ{“Kar sa adek nowuok oko mi noneno jomoko kochungʼ e chiro ka gibudho abudha.}}

\VS{4}{\WJ{Nowachonegi ni, ‘Un bende dhiuru uti e puotha mar mzabibu, kendo abiro chulou gimoro amora mowinjore.’}}

\VS{5}{\WJ{Omiyo negidhi.}}

\par }{\PP {\WJ{“Nochako owuok oko kar sa auchiel gi sa ochiko kendo notimo kaka notimo mokwongo.}}

\VS{6}{\WJ{Kar sa apar gachiel bende nowuok oko, kendo nochako oyudo mana ka jomoko pod ochungʼ achungʼa kanyo. Nopenjogi ni, ‘Angʼo momiyo usebedo ka uchungʼ achungʼa ka odiechiengʼ duto maonge gima utim?’ ”}}


\par }{\PP \VS{7}{\WJ{Negidwoke niya, “ ‘Nikech onge ngʼama osemiyowa tich nyaka chakre okinyi.’}}

\par }{\PP {\WJ{“Nowachonegi ni, ‘Un bende dhiuru uti e puotha mar mzabibu.’}}


\par }{\PP \VS{8}{\WJ{“Kane ochopo odhiambo, wuon puoth mzabibu nowachone nyapache ni, ‘Luong jotich mondo ichulgi misachgi, kichako gi joma ne ondiki achien mogik, eka idok ir joma nondiki mokwongo.’}}


\par }{\PP \VS{9}{\WJ{“Jotich mane ondiki kar sa apar gachiel odhiambo nobiro kendo moro ka moro kuomgi noyudo dinari achiel.}}

\VS{10}{\WJ{Omiyo ka joma nondiki mokwongo nobiro, negigeno yudo mangʼeny. To moro ka moro kuomgi bende noyudo mana dinari achiel.}}

\VS{11}{\WJ{Kane giyude, negichako ngʼur gi wuon puodho,}}

\VS{12}{\WJ{kagiwacho ni, ‘Joma ne ondiki achien mogikgi osetiyo kuom sa achiel kende, to isemiyo gidoko marom kodwa, wan mwasetingʼo pek tich ka watiyo odiechiengʼ duto gi chiengʼ makech.’}}


\par }{\PP \VS{13}{\WJ{“To nodwoko achiel kuomgi ni, ‘Osiepna, onge gima rach ma asetimoni. Donge ne iyie ni itiyone dinari achiel?}}

\VS{14}{\WJ{Kaw chudoni mondo idhi. An awuon ema ayiero mondo ami ngʼat mane ondiki achien mogik chudo maromre gi mari.}}

\VS{15}{\WJ{Donge an-gi ratiro mar timo gima adwaro gi pesana? Koso nyiego omaki koda nikech angʼwon?’}}


\par }{\PP \VS{16}{\WJ{“Kuom mano joma ni chien mogik nobed mokwongo, to joma okwongo nobed chien mogik.”}}


\par }{\SH Yesu ochako okoro thone kendo
\par }
{\PP \VS{17}{\WJ{Kane oyudo Yesu dhi Jerusalem, nokawo jopuonjre apar gariyo otero tenge kendo nowachonegi niya,}}

\VS{18}{\WJ{“Eri wadhi nyaka Jerusalem, kendo Wuod Dhano ibiro ndhogi mi chiw e lwet jodolo madongo gi jopuonj chik. Gibiro ngʼadone buch tho,}}

\VS{19}{\WJ{mi gichiwe ne joma ok jo-Yahudi mondo ojare, ochwade kendo ogure. To chiengʼ mar adek nochier mobed mangima kendo!”}}


\par }{\SH Kwayo mar miyo
\par }
{\PP \VS{20}Eka min yawuot Zebedi nobiro ir Yesu kaachiel gi yawuote, kendo bangʼ goyo chong-gi piny e nyime, ne gikwaye ni otimnegie ngʼwono.


\par }{\PP \VS{21}Yesu nopenjogi niya,
{\WJ{“En angʼo mudwaro?”}}

\par }{\PP Nowachone niya, “Gol chik mondo moro ka moro kuom yawuota ariyogi obi obed kodi e pinyruodhi, moro e badi korachwich to machielo e badi koracham.”


\par }{\PP \VS{22}To Yesu nowachonegi niya,
{\WJ{“Ok ungʼeyo gima ukwayo. Bende unyalo madho kikombe ma adhi madhoni?”}}

\par }{\PP Negidwoke niya, “Wanyalo.”


\par }{\PP \VS{23}Yesu nowachonegi niya,
{\WJ{“Kikombena to en adier ni ubiro methoe, to bedo e bada ma korachwich kata ma koracham ok an ema achiw. Kuondego gin mag joma Wuora ochano negi chon.”}}


\par }{\PP \VS{24}Ka jopuonjre apar mamoko nowinjo wachno, to ne gisin gi jowete ariyogo.

\VS{25}To Yesu noluongogi duto kaachiel mowachonegi niya,
{\WJ{“Ungʼeyo ni jotelo mag joma ok jo-Yahudi rito jogegi gi angʼenge, kendo jotendgi madongo tiyogi githuon,}}

\VS{26}{\WJ{un to ok un kamano. Kar timo kamano to ngʼato angʼata madwaro bedo maduongʼ e dieru nyaka bedi jatichu,}}

\VS{27}{\WJ{kendo ngʼato angʼata madwaro bedo ngʼat mokwongo nyaka bed misumbau,}}

\VS{28}{\WJ{mana kaka Wuod Dhano ne ok obiro mondo ji otine, to nobiro mondo otine ji, kendo mondo ochiw ngimane obed gima iwarogo ji mangʼeny.”}}


\par }{\SH Muofni ariyo oneno
\par }
{\PP \VS{29}Kane oyudo Yesu gi jopuonjrene koro wuok Jeriko, oganda maduongʼ noluwe.

\VS{30}To muofni ariyo mane oyudo obet e bath yo kane owinjo ni Yesu ne kadho machiegni kanyo, nokok matek niya, “Ruoth, Wuod Daudi, yie ikechwa!”


\par }{\PP \VS{31}Oganda nokwerogi monyisogi ni gilingʼ, to gin koro eka negimedo kok matek moloyo niya, “Ruoth, Wuod Daudi, yie ikechwa!”


\par }{\PP \VS{32}Omiyo Yesu nochungʼ kendo noluongogi ire, mopenjogi niya,
{\WJ{“Angʼo mudwaro mondo atimnu?”}}


\par }{\PP \VS{33}Negidwoke niya, “Ruoth, wadwaro ni wanen.”


\par }{\PP \VS{34}Yesu nokechogi, mi nomulo wengegi. Gikanyono negichako neno, kendo ne giluwe.




\par }\Chap{21}{\SH Yesu odonjo Jerusalem gi rwak maduongʼ
\par }
{\PP \VerseOne{1}Ka koro ne gichiegni chopo Jerusalem, bangʼ chopo Bethfage manie Got Zeituni, Yesu nooro jopuonjrene ariyo,

\VS{2}kowachonegi niya,
{\WJ{“Dhiuru e dala man nyimu cha kendo udhi yudo mapiyo kanyna moro motwe kuno ka nyathine ni bute kanyo; gonygiuru mondo ukelnagi.}}

\VS{3}{\WJ{Ka ngʼato owachonu gimoro amora to unyise ni Ruoth dwarogi, kendo gikanyono obiro miyougi mondo ukelnagi.”}}


\par }{\PP \VS{4}Mano notimore mondo ochop gima nowachi gi dho janabi kama:


\par }{\Q \VS{5}“Nyisuru nyar Sayun niya,

\par }{\QB ‘Nee, Ruodhi biro iri,

\par }{\Q obiro komuol, kendo koidho kanyna;

\par }{\QB koidho kanyna matin, adier en mana nyathi punda.’\FTNT{*}{{\FR 21:5 }{\FT{}}{\XT{Zek 9:9}}}”


\par }{\PP \VS{6}Jopuonjre nodhi motimo kaka Yesu nochikogi.

\VS{7}Negikelone kanyna gi nyathi kanyna, kendo negiketo lepgi e ngʼegi, mi Yesu nobet kuomgi.

\VS{8}Oganda maduongʼ nopedho kodegi e yo, to jomoko to nongʼado bede yiende, kendo gin bende negi pedhogi e yo.

\VS{9}Oganda mane otelo nyime kod mago mane odongʼ chien nekok ni,

\par }{\Q “Hosana ne Wuod Daudi!”\FTNT{†}{{\FR 21:9 }{\FT{}}{\XT{Zab 118:26}}}

\par }{\BB \par }
{\Q “Ogwedh ngʼat mabiro e nying Jehova Nyasaye!”

\par }{\BB \par }
{\Q “Hosana manie polo malo!”


\par }{\PP \VS{10}Kane Yesu odonjo Jerusalem to dala duto ne iye osakni kendo ji nopenjore kendgi niya, “Ma to ngʼa?”


\par }{\PP \VS{11}To oganda nodwokogi niya, “Ma en Yesu, janabi moa Nazareth, e piny Galili.”


\par }{\SH Yesu odonjo e hekalu
\par }
{\PP \VS{12}Yesu nodonjo ei hekalu mi noriembo oko joma ne ngʼiewo kendo uso gik moko kanyo. Noloko mesni mag jowil pesa ataro kod kombe mag joma ne uso akuche, kendo

\VS{13}nowachonegi niya,
{\WJ{“Ondiki ni, ‘Oda noluongi ni od lamo,’}}\FTNT{‡}{{\FR 21:13 }{\FT{}}{\XT{Isa 56:7}}}{\WJ{to un to uloke ‘kar chokruok mar jomecho.’}}\FTNT{§}{{\FR 21:13 }{\FT{}}{\XT{Jer 7:11}}}{\WJ{”}}


\par }{\PP \VS{14}Muofni gi rongʼonde nobiro ire e hekalu kendo nochangogi.

\VS{15}To ka jodolo madongo gi jopuonj chik noneno gik miwuoro mane otimo, kendo ka nyithindo kok ei hekalu niya, “Hosana ne Wuod Daudi,” chunygi nokethore.


\par }{\PP \VS{16}Negipenje niya, “Bende iwinjo gima nyithindogi wacho?”\FTNT{*}{{\FR 21:16 }{\FT{}}{\XT{Zab 8:2}}}

\par }{\PP Yesu nodwokogi niya,
{\WJ{“Ee, awinjo. Kare pok usomo kama wacho ni,}}

\par }{\Q {\WJ{“ ‘Ne isechano mondo nyithindo kod nyithindo mayom}}

\par }{\QB {\WJ{omiyi pak’?”}}


\par }{\PP \VS{17}Omiyo noweyogi, mowuok odhi e dala maduongʼ mar Bethania, kuma ne oninde otienono.


\par }{\SH Yiend ngʼowu oner
\par }
{\PP \VS{18}Kinyne kogwen kane oyudo en e yo odok Jerusalem, kech ne kaye.

\VS{19}Ka noneno yiend ngʼowu moro e bath yo, nobaro kochomo yien-no, to ne ok oyudo gimoro amora kuome, makmana ite. Eka nowachone niya,
{\WJ{“Kik ichak inyag olemo kendo!”}} Gikanyono yien-no noner.


\par }{\PP \VS{20}Kane jopuonjre oneno gima notimoreno, ne giwuoro, ka gipenjore niya, “Ere kaka yadh ngʼowuni ne oner mapiyo kamano?”


\par }{\PP \VS{21}To Yesu nodwokogi niya,
{\WJ{“Awachonu adier ni ka un gi yie ma uonge gi kiawa, to ok unyal mana timo gima ne otim ne ngʼowuni, to unyalo bende wacho ne godni ni, ‘Dhiyo mondo inyumri e nam,’ kendo notimre kamano.}}

\VS{22}{\WJ{Ka uyie to unuyud gimoro amora mukwayo kulamo.”}}


\par }{\SH Ji openjo teko ma Yesu nigo
\par }
{\PP \VS{23}Yesu nodonjo e laru mar hekalu, kendo kane oyudo opuonjo, jodolo madongo gi jodong oganda nobiro ire. Negipenje niya, “Itimo gigi gi teko mane, koso ngʼa momiyi teko ma in-goni?”


\par }{\PP \VS{24}Yesu nodwokogi niya,
{\WJ{“Abiro penjou penjo achiel. Ka udwoka, to abiro nyisou teko ma atimogo gigi.}}

\VS{25}{\WJ{Uparo ni batiso mar Johana noa kanye. Noa e polo, koso noa kuom dhano?”}}

\par }{\PP Negiwuoyo kuom wachni e kindgi giwegi kendo giwacho niya, “Ka wawacho ni, ‘Noa e polo,’ to obiro penjowa ni, ‘ka en kamano to angʼo momiyo nutamoru yie kuome?’

\VS{26}To ka wawacho ni, ‘Noa kuom dhano,’ to waluoro ji nimar giduto gikawo ni Johana ne en janabi.”


\par }{\PP \VS{27}Omiyo negidwoko Yesu niya, “Ok wangʼeyo.”

\par }{\PP Eka nowachonegi niya,
{\WJ{“An bende ok abi nyisou kuma agole teko ma atimogo gigi.}}


\par }{\SH Ngech yawuowi ariyo
\par }
{\PP \VS{28}{\WJ{“Uparo nade? Ne nitie ngʼato moro mane nigi yawuowi ariyo. Nodhi ir mokwongo mowachone ni, ‘Kawuono dhi iti e puoth mzabibu.’}}


\par }{\PP \VS{29}{\WJ{“To nodwoko ni, ‘Ok abi dhi.’ Kata kamano bangʼe achien noloko pache mi odhi.}}


\par }{\PP \VS{30}{\WJ{“Eka wuon-gino nodhi ir wuowi machielo monyise gima nonyiso wuowi mokwongo. To en nodwoko ni, ‘Abiro dhi, jaduongʼ, to ne ok odhi.’ ”}}


\par }{\PP \VS{31}Yesu nopenjogi niya,
{\WJ{“Kuom yawuowi ariyogi, mane manotimo gima wuon-gi ne dwaro?”}}

\par }{\PP Negidwoke niya, “Wuowi mokwongo.”

\par }{\PP Yesu nowachonegi niya,
{\WJ{“Awachonu adier ni josol osuru gi jochode kuongonu donjo e pinyruodh Nyasaye.}}

\VS{32}{\WJ{Nimar Johana nobiro iru mondo onyisu yor tim makare, to ne ok uyie kuome, kata obedo ni josol osuru gi jochode to noyie kuome. Kendo kata bangʼ neno mano, pod ne udagi lokoru mondo uyie kuome.}}


\par }{\SH Ngech jorit puodho
\par }
{\PP \VS{33}{\WJ{“Winjuru ngero machielo. Ne nitie wuon puodho moro mane opidho mzabibu e puothe. Nochiele gi ohinga, mi okunyo bugo mibiyoe olemo mochiek e iye, kendo ogero ne osuch ngʼicho. Eka ne oketo puothe mar mzabibuno e lwet jopur moko, bangʼe nowuok odhi e wuoth moro mabor.}}

\VS{34}{\WJ{Kane kinde keyo koro chiegni, nooro jotichne ir jorit puothego mondo oomne olembe mowuok e puothe.}}


\par }{\PP \VS{35}{\WJ{“To jopur puodhogo nomako jotichnego mi ogoyo achiel, to machielo ginego to mar adek gichielo gi kite.}}

\VS{36}{\WJ{Eka nochako ooro jotich mamoko irgi; jotich mangʼeny moloyo mago mane ooro mokwongo, kendo gin bende negitimonegi machalre.}}

\VS{37}{\WJ{Mogik tik ne ooro negi wuode, koparo ni, ‘Wuoda to gibiro miyo luor.’}}


\par }{\PP \VS{38}{\WJ{“To ka jopur puodhogo noneno wuod wuon puodho, negiwacho e kindgi giwegi ni, ‘Ma e jacham girkeni. Biuru mondo wanege mondo girkeni odongʼnwa.’}}

\VS{39}{\WJ{Omiyo negimake mi gidire oko mar puoth mzabibu kendo neginege.}}


\par }{\PP \VS{40}{\WJ{“Koro, uparo ni ka wuon puoth mzabibu obiro to angʼo mobiro timo ne jopur puothego?”}}


\par }{\PP \VS{41}Negidwoke niya, “Obiro nego joma achachgo gi nek marach bangʼe oketo puothe mar mzabibuno e lwet jopur mamoko, manyalo miye olembege, ka kinde keyo ogik.”


\par }{\PP \VS{42}Yesu nowachonegi niya,
{\WJ{“Donge usesomo Ndiko mawacho niya,}}

\par }{\Q {\WJ{“ ‘Kidi mane jogedo odagi}}

\par }{\QB {\WJ{osedoko kidi motegno moriwo kor ot,}}

\par }{\Q {\WJ{Jehova Nyasaye ema osetimo mano,}}

\par }{\QB {\WJ{kendo en gima iwuoro ka waneno?’}}\FTNT{†}{{\FR 21:42 }{\FT{}}{\XT{Zab 118:22,23}}}


\par }{\PP \VS{43}{\WJ{“Emomiyo anyisou ni pinyruodh Nyasaye ibiro gol kuomu kendo mi oganda machielo ma biro nyago olemo mare.}}

\VS{44}{\WJ{Ngʼato angʼata mopodho kuom kidino notur matindo tindo, to ngʼatno ma kidino ogore kuome noregre ka buru.”}}


\par }{\PP \VS{45}Ka jodolo madongo gi jo-Farisai nowinjo ngeche mag Yesu, negingʼeyo ni gin ema nowuoyo kuomgi.

\VS{46}Negichako manyo yo mane ginyalo makego, to negiluoro oganda, nikech ji nokawe ni en janabi.




\par }\Chap{22}{\SH Ngech nyasi mar arus
\par }
{\PP \VerseOne{1}Yesu nowuoyo kodgi kendo gi ngeche, kowacho niya,

\VS{2}{\WJ{“Pinyruodh polo chalo gi ruoth moro mane oloso nyasi mar arus ne wuode.}}

\VS{3}{\WJ{Eka nooro jotichne ir joma ne oluongi e nyasi mondo odhi oluong-gi gibi. To ne gidagi biro.}}


\par }{\PP \VS{4}{\WJ{“Nochako ooro jotich mamoko, kowacho ni, ‘Dhiuru unyis joma noluongi ni aseiko chiemba: Rwetha gi jamba machwe osenegi, kendo gik moko duto oikore. Omiyo biuru e nyasi mar arus.’}}


\par }{\PP \VS{5}{\WJ{“To ne ok gidewe, kendo moro ka moro kuomgi nowuok oweye odhi, moro ne odhi e puothe, to machielo nodhi e ohande.}}

\VS{6}{\WJ{Mamoko modongʼ to nomako jotichne mi osandogi kendo onegogi.}}

\VS{7}{\WJ{Ruoth ne mirima omako matek. Nooro jolweny mage mine gidhi gitieko jotich ma jonekgo kendo giwangʼo miechgi.}}


\par }{\PP \VS{8}{\WJ{“Eka nowachone jotije ni, ‘Nyasi mar arus koro oikore, to joma naluongo ne ok owinjore gi luong mane aluongogigo.}}

\VS{9}{\WJ{Kuom Mano dhiuru e yore madongo mag dala uluong ngʼato angʼata muyudo mondo obi e nyasi.’}}

\VS{10}{\WJ{Omiyo jotich nowuok odhi e yore madongo mag dala mine gichoko ji duto mane ginyalo yudo, joma beyo gi joma richo, mi joma nobiro e arus nopongʼo od budho.}}


\par }{\PP \VS{11}{\WJ{“To kane ruoth obiro mondo one welo, wangʼe norado gi ngʼat moro kanyo mane ok orwako lep arus.}}

\VS{12}{\WJ{Nopenje ni, ‘Osiepna, ne idonjo e iye ka nade kionge gi lep arus?’ To dho ngʼatno nomoko.}}


\par }{\PP \VS{13}{\WJ{“Eka ruoth nonyiso joma ne rite ni, ‘Tweuru bedene mondo udire oko ei mudho mandiwa, kama ywagruok gi mwodo lak biro betie.’}}


\par }{\PP \VS{14}{\WJ{“Nimar joma iluongo ngʼeny, to joma iyiero to tin.”}}


\par }{\SH Golo osuru ne Kaisar
\par }
{\PP \VS{15}Eka jo-Farisai nowuok odhi mondo gilos wach kaka ginyalo ndhoge gi wechene owuon.

\VS{16}Negioro jopuonjregi ire, kaachiel gi jo-Herodia, mi negipenje niya, “Japuonj, wangʼeyo ni in ngʼama ja-ratiro kendo ipuonjo yor Nyasaye kaluwore gi adierane. Ji ok nyal ywayi maloki nikech ok iluoro wangʼ ngʼato.

\VS{17}Koro nyiswa ane, iparo nade? Bende en gima kare mondo wagol osuru ne Kaisar, koso ok owinjore?”


\par }{\PP \VS{18}To kaka Yesu nongʼeyo chenro marach mane gin-go, nopenjogi niya,
{\WJ{“Un joma wuondoregi, angʼo momiyo utema?}}

\VS{19}{\WJ{Nyisaeuru pesa mamingli mitiyogo kuom golo osuru.”}} Negikelone dinari,

\VS{20}eka nopenjogi niya,
{\WJ{“Kido man kuomeni en mar ngʼa? To ndikogi to gin mag ngʼa?”}}


\par }{\PP \VS{21}Negidwoke niya, “Gin mag Kaisar.”

\par }{\PP Eka nowachonegi niya,
{\WJ{“Miuru Kaisar gige Kaisar, to miuru Nyasaye gige Nyasaye.”}}


\par }{\PP \VS{22}Kane giwinjo mano, to ne dhogi omoko. Omiyo ne giweye mi gia gidhi.


\par }{\SH Wach kend chiengʼ chier
\par }
{\PP \VS{23}Odiechiengʼno jo-Sadukai, mawacho ni chier onge, nobiro ire gi penjo moro.

\VS{24}Negipenje niya, “Japuonj, Musa nonyisowa ni ka ngʼato otho ka oonge gi nyithindo to owadgi nyaka kend dhako ma chwore othono mondo onywolnego nyithindo.

\VS{25}Koro ne nitie owete moko abiriyo e dierwa. Wuowi makayo nokendo to bangʼe notho, to kaka ne oonge gi nyithindo, noweyo chiege ne owadgi.

\VS{26}Gima chal kamano notimore ne owadgi mar ariyo gi mar adek, kendo mamokogi duto nyaka mar abiriyo.

\VS{27}Achien mogik dhakono bende notho.

\VS{28}Koro, chiengʼ chier dhakoni nobed chi ngʼa kuom ji abiriyogi, nikech ji abiriyogo nokende giduto?”


\par }{\PP \VS{29}Yesu nodwokogi kawacho niya,
{\WJ{“Ukoso nikech ukia Ndiko kata teko Nyasaye.}}

\VS{30}{\WJ{Chiengʼ chier ji ok nokendi kata kendgi ngangʼ to ginichal gi malaike manie polo.}}

\VS{31}{\WJ{To kuom chier mar joma otho, donge usesomo gima Nyasaye nowachonu ni,}}

\VS{32}{\WJ{‘An Nyasach Ibrahim, Nyasach Isaka kendo Nyasach Jakobo.’}}\FTNT{*}{{\FR 22:32 }{\FT{}}{\XT{Wuo 3:6}}}{\WJ{Nyasaye ok en Nyasach joma otho, to en Nyasach joma ngima.”}}


\par }{\PP \VS{33}Kane oganda owinjo wachneno, negihum gi puonjne.


\par }{\SH Chik maduongʼ mogik
\par }
{\PP \VS{34}Kane jo-Farisai owinjo ni Yesu osengʼengʼo jo-Sadukai, ne gichokorene kaachiel.

\VS{35}Achiel kuomgi, mane en ngʼat molony ahinya e chik noteme kapenje niya,


\par }{\PP \VS{36}“Japuonj, chik maduongʼ mogik kuom Chike en mane?”


\par }{\PP \VS{37}Yesu nowachone niya,
{\WJ{“ ‘Her Jehova Nyasaye ma Nyasachi gi chunyi duto, kendo gi paroni duto, kendo gi riekoni duto.’}}\FTNT{†}{{\FR 22:37 }{\FT{}}{\XT{Rap 6:5}}}

\VS{38}{\WJ{Ma e chik mokwongo kendo maduongʼ mogik.}}

\VS{39}{\WJ{To mar ariyo bende chal kode kamano, ni, ‘Her wadu kaka iherori iwuon.’}}\FTNT{‡}{{\FR 22:39 }{\FT{}}{\XT{Lawi 19:18}}}

\VS{40}{\WJ{Kitepe chik duto kod Jonabi omoko e chike ariyogi.”}}


\par }{\SH Kristo en wuod ngʼa?
\par }
{\PP \VS{41}Kane oyudo jo-Farisai ochokore kaachiel, Yesu nopenjogi niya,

\VS{42}{\WJ{“Uparo nade kuom Kristo? En Wuod ngʼa?”}}

\par }{\PP Negidwoke niya, “En Wuod Daudi.”


\par }{\PP \VS{43}Nowachonegi niya,
{\WJ{“Ka en kamano to angʼo momiyo ka Daudi wuoyo ka en ei Roho to oluonge ni, ‘Ruoth’? Nimar owacho ni,}}


\par }{\Q \VS{44}{\WJ{“ ‘Jehova Nyasaye nowachone Ruodha ni:}}

\par }{\QB {\WJ{“Bed e bada ma korachwich,}}

\par }{\Q {\WJ{nyaka chop aket wasiki}}

\par }{\QB {\WJ{e bwo tiendi.” ’}}\FTNT{§}{{\FR 22:44 }{\FT{}}{\XT{Zab 110:1}}}


\par }{\MM \VS{45}{\WJ{Koro ka Daudi ema luonge ni, ‘Ruoth’ to ere kaka onyalo bedo Wuode kendo?”}}

\VS{46}To onge ngʼato kata achiel mane nyalo dwoke kata wach achiel, kendo chakre chiengʼno kadhi nyime, onge ngʼato kata achiel manohedhore penje penjo moro kendo.




\par }\Chap{23}{\SH Chandruok abiriyo
\par }
{\PP \VerseOne{1}Eka Yesu nowachone oganda kod jopuonjrene niya,

\VS{2}{\WJ{“Jopuonj chik gi jo-Farisai bet e kom Musa.}}

\VS{3}{\WJ{Omiyo nyaka uwinjgi kendo utim gik moko duto ma ginyisou. Kata kamano kik utim gik ma giyalo nikech ok gitim gik ma giyalo.}}

\VS{4}{\WJ{Gitweyo misigo mapek kendo giyieyo e goke ji, to gin giwegi to ok giikore kata mar mulo misigogo gi lith lwetgi.}}


\par }{\PP \VS{5}{\WJ{“Gimoro amora ma gitimo gitimo mondo ji one. Kuom ranyisi, giloso sanduku mag-gi motingʼo kwan mag ndiko mimako gi wich madongo dongo, kendo gikado riak lepgi maboyo boyo.}}

\VS{6}{\WJ{Bende gihero kuonde ma imiyoe ji duongʼ e sewni kendo bedo e kombe moyiedhi manie sinagoke.}}

\VS{7}{\WJ{Gihero bende mondo omosgi e chirni, kendo mondo ji oluong-gi ni, ‘Rabi.’}}\FTNT{*}{{\FR 23:7 }{\FQ{Rabi,
}}{\FT{tiende ni
}}{\FQA{japuonj.}}}


\par }{\PP \VS{8}{\WJ{“To un kik uyie oluongu ni, ‘Rabi,’ nimar un gi Ruoth achiel kende, to un duto un owete.}}

\VS{9}{\WJ{Bende kik uluong ngʼato angʼata e piny-ka ni ‘Baba,’ nimar un gi Wuoro achiel kende, kendo en e polo.}}

\VS{10}{\WJ{Kik luongu kata ni, Japuonj, nimar un gi Japuonj achiel, ma en Kristo.}}

\VS{11}{\WJ{Ngʼama duongʼ mogik e dieru nobed jatichu.}}

\VS{12}{\WJ{Nimar ngʼato ka ngʼato matingʼore malo kende nodwok piny, to ngʼato angʼato madwokore piny notingʼ malo.}}


\par }{\PP \VS{13}{\WJ{“Unune malit un jopuonj chik gi jo-Farisai mawuondoregi! Uloro pinyruodh polo mondo kik ji odonje. Un uwegi ok udonji, to joma temo mondo odonji bende ugengʼonegi.}}

\par }{\PP {\WJ{[}}

\VS{14}{\WJ{“Unune malit un jopuonj Chik gi jo-Farisai, un muwuondorugi! Uyako ute mon ma chwogi otho, kendo ulamo lemo moyware mondo unyisrugo ni ji kaka ulony e lamo. Omiyo ibiro kumou malit moloyo.]}}\FTNT{†}{{\FR 23:14 }{\FT{Loko moko mag Muma nigi weche machal gi mantie e
}}{\XT{Mar 12:40}}{\FT{ kod
}}{\XT{Luk 12:40}}{\FT{.}}}


\par }{\PP \VS{15}{\WJ{“Malit ochomou, un jopuonj chik gi jo-Farisai mawuondoregi! Uwuotho alanda, kungʼado piny gi nembe mondo ulokie kata ngʼato achiel, to koselokore to umiyo obedo koth Gehena moloyou nyadiriyo.}}


\par }{\PP \VS{16}{\WJ{“Malit ochomou, jotelo ma muofnigi! Uwacho ni, ‘Ka ngʼato okwongʼore gi nying hekalu to onge wach, to ni ka ngʼato okwongʼore gi nying dhahabu mar hekalu to kwongʼruokneno otweye.’}}

\VS{17}{\WJ{Un muofni mofuwogi! Mane maduongʼ: Dhahabu koso hekalu mamiyo chiwo bedo gima owal?}}

\VS{18}{\WJ{Bende uwacho ni, ‘Ka ngʼato okwongʼore gi nying kendo mar misango to onge wach, to ni ka ngʼato okwongʼore gi chiwo moket kuome to ni kwongʼruokneno otweye.’}}

\VS{19}{\WJ{Un joma muofnigi! Mane maduongʼ: Chiwo koso kendo mar misango mamiyo chiwo bedo gima owal?}}

\VS{20}{\WJ{Kuom mano, ngʼama kwongʼore gi nying kendo mar misango ok kwongʼre mana gi kama ler kende, to okwongʼore koda ka gi gik moko duto manie iye.}}

\VS{21}{\WJ{Kendo ngʼama kwongʼore gi nying hekalu kwongʼore kode kaachiel gi Jal modak e iye.}}

\VS{22}{\WJ{Kamano bende, ngʼama okwongʼore gi nying polo okwongʼore bende gi kom loch mar Nyasaye, kaachiel gi Ngʼama obet e komno.}}


\par }{\PP \VS{23}{\WJ{“Unune malit un jopuonj chik gi jo-Farisai mawuondoregi! Uchiwo achiel kuom apar mar gik ma milimili kaka kado, apoth kod onyulo. To ok usedewo gik madongo moloyo ma chik dwaro, kaka adiera gi kech kod yie. Owinjore ne utim gik ma achien-go ka ok uweyo mak utimo mokwongogo.}}

\VS{24}{\WJ{Un jotelo ma muofnigi! Ungʼudho kikun to ngamia to umuonyo!}}


\par }{\PP \VS{25}{\WJ{“Unune malit un jopuonj chik gi jo-Farisai mawuondoregi! Ulwoko ngʼe kikombe gi bakul, to gi e chunygi to gipongʼ gi wuoro kod anjawo.}}

\VS{26}{\WJ{Jo-Farisai ma muofnigi! Kuong ulwok i kikombe gi bakul, eka ngʼegi oko bende biro bedo maler.}}


\par }{\PP \VS{27}{\WJ{“Unune malit un jopuonj chik gi jo-Farisai mawuondoregi! Uchalo liete mowir marachar, manenore maber gi oko, to gie iyegi to gipongʼ gi choke joma otho kod gimoro amora mogak.}}

\VS{28}{\WJ{Kamano e kaka un bende unenoru ne ji ni un joma beyo gioko, to gie iu to upongʼ gi wuondruok kod timbe maricho.}}


\par }{\PP \VS{29}{\WJ{“Unune malit un jopuonj chik gi jo-Farisai mawuondoregi! Ugero mi umwon liete jonabi kendo ugoro maber liete joma kare.}}

\VS{30}{\WJ{Bende uwacho ni, ‘Ka dine bed ni wangima e ndalo mag kwerewa, dine ok wariwore kodgi e chwero remb jonabi.’}}

\VS{31}{\WJ{Kuom mano ungʼado buchu uwegi ni un nyikwa joma nonego jonabi.}}

\VS{32}{\WJ{Kara koro dhiuru mana nyime gi chopo okangʼ mar richo mane kwereu ochako!}}


\par }{\PP \VS{33}{\WJ{“Thuondegi! Kothe thuond fu-gi! Ubiro tony nade mak ongʼadnu buch Gehena?}}

\VS{34}{\WJ{Emomiyo eri koro aoronu jonabi gi joma riek kod jopuonj. Moko kuomgi ubiro nego kendo ubiro guro; moko ubiro rodho e sinagokeu kendo ubiro lawogi e dala ka dala.}}

\VS{35}{\WJ{Kuom mano, remo makare duto mosebedo kichwero e piny, chakre remb Abel nyaka remb Zekaria wuod Berekia, mane unego marach e kind hekalu gi kendo mar misango, ibiro keti ewiu.}}

\VS{36}{\WJ{Awachonu ni adier magi duto biro timore ne tiengʼni.}}


\par }{\PP \VS{37}{\WJ{“Yaye Jerusalem, Jerusalem, in ma inego jonabi kendo ichielo joma oorni gi kite! Mano kaka asegombo amingʼa mondo achok nyithindi kaachiel, kaka gweno choko nyithinde e bwo bwombene, to ok useyie.}}

\VS{38}{\WJ{To koro, ne, odi oweni kodongʼ gunda.}}

\VS{39}{\WJ{Nimar awachoni ni ok ininena kendo nyaka chop chiengʼ ma iniwach ni, ‘Ogwedh ngʼat mabiro e nying Jehova Nyasaye.’}}\FTNT{‡}{{\FR 23:39 }{\FT{}}{\XT{Zab 118:26}}}{\WJ{”}}




\par }\Chap{24}{\SH Ranyisi mag ndalo giko
\par }
{\PP \VerseOne{1}Yesu noa e hekalu, kendo kane oyudo owuotho odhi, jopuonjrene nobiro ire mondo onyise kaka gedo mag hekalu lich.

\VS{2}To nopenjogi niya,
{\WJ{“Bende uneno gigi duto? Awachonu adier ni onge kidi kata achiel mabiro dongʼ kochungʼ ewi wadgi, gibiro redhore piny duto.”}}


\par }{\PP \VS{3}Kane oyudo Yesu obet ewi Got Zeituni Jopuonjre nobiro ire mopenje lingʼ-lingʼ niya, “Wachnwa ane, gigi biro timore karangʼo, kendo angʼo mabiro bedo ranyisi mar bironi kod mar giko mar ndalo?”


\par }{\PP \VS{4}Yesu nodwokogi niya,
{\WJ{“Beduru motangʼ mondo ngʼato kik wuondu.}}

\VS{5}{\WJ{Nimar ji mangʼeny nobi e nyinga ka hedhore ni, ‘An e Kristo,’ kendo giniwuond ji mangʼeny.}}

\VS{6}{\WJ{Unuwinj kuom pinje magore koni gi koni kod humbe mag lwenje, to neuru ni kik kibaji gou. Gik ma kamago nyaka timre, to giko piny to pod ni nyime.}}

\VS{7}{\WJ{Oganda noked gi oganda machielo, kendo pinyruoth gi pinyruoth machielo. Kech nobedi kuonde mangʼeny kendo piny noyiengni kuonde mopogore opogore.}}

\VS{8}{\WJ{Magi duto nobed mana chakruok mar muoch makecho.}}


\par }{\PP \VS{9}{\WJ{“Eka nochiwu mondo osandu kendo onegu, kendo ogendini duto nochau nikech an.}}

\VS{10}{\WJ{E kindeno ji mangʼeny nolokre mawe yie kendo ginindhogre ka gichare kendgi,}}

\VS{11}{\WJ{bende joma wuondore ni gin jonabi to ok gin nobi mangʼeny kendo giniwuond ji mangʼeny.}}

\VS{12}{\WJ{Nikech timbe maricho nomedre, hera mar ji mangʼeny nodok mangʼich,}}

\VS{13}{\WJ{to ngʼat ma ochungʼ motegno nyaka giko ema noresi.}}

\VS{14}{\WJ{Kendo Injilini mar pinyruoth noyal e piny duto mondo ongʼad bura ne ogendini duto, eka giko nobi.}}


\par }{\PP \VS{15}{\WJ{“Omiyo ka uneno gima kwero makelo kethruok,}}\FTNT{*}{{\FR 24:15 }{\FT{}}{\XT{Dan 9:27; 11:31; 12:11}}}{\WJ{mane owuo kuome gi dho janabi Daniel, kochungʼ kama ler, to dwarore ni jasomo owinj tiend wachni maber;}}

\VS{16}{\WJ{eka joma ni Judea oring odhi ewi gode.}}

\VS{17}{\WJ{To ngʼat manie wi tat ode kik lor piny mondo okaw gimoro amora manie ot mondo oago.}}

\VS{18}{\WJ{Kata ngʼat manie puodho bende kik dog dala mondo okaw kode.}}

\VS{19}{\WJ{Mano kaka nodok malit ne mon ma yach kod mago madhodho nyithindo e ndalogo!}}

\VS{20}{\WJ{Lamuru Nyasaye mondo kik masira yudu e ndalo chwiri kata chiengʼ Sabato.}}

\VS{21}{\WJ{Nimar kindego chandruok maduongʼ nobedi maonge machielo minyalo pimogo aa chakruok piny nyaka sani, kendo onge chandruok moro mibiro pimo kode kendo.}}


\par }{\PP \VS{22}{\WJ{“Ka dine bed ni ok ongʼad ndalogo machiek to onge ngʼama dine otony, to nikech wach joma oyier, ndalogo ibiro ngʼado machiek.}}

\VS{23}{\WJ{E kindeno ka ngʼato owachonu ni, ‘Ne, Kristo ni ka!’ kata ni, ‘Ne, En kucha!’ to kik uyie wachno.}}

\VS{24}{\WJ{Nimar joma wuondore ni gin Kristo to ok gin kod joma wuondore ni gin jonabi to ok gin nothinyre mi tim ranyisi kod honni madongo mondo giwuondgo koda ka joma oyier, ka dipo mano ditimre.}}

\VS{25}{\WJ{Ero, asenyisou chon kapok kindeno ochopo.}}


\par }{\PP \VS{26}{\WJ{“Omiyo ka ngʼato nowachnu kindego ni, ‘Echago cha en e thim,’ to kik uwuogi udhi. Kata ni, ‘Eri go en ei ot maiye,’ to kik uyie wachno.}}

\VS{27}{\WJ{Nimar mana kaka mil polo ji duto neno chakre wuok chiengʼ nyaka podho chiengʼ, e kaka dwok Wuod Dhano bende nobedi.}}

\VS{28}{\WJ{Kama gimoro othoe ema achudhe chokore.}}


\par }{\PP \VS{29}{\WJ{“Gikanyono bangʼ chandruok maduongʼ mag ndalono,}}

\par }{\Q {\WJ{“ ‘wangʼ chiengʼ noimre,}}

\par }{\QB {\WJ{kendo dwe ok norieny;}}

\par }{\Q {\WJ{sulwe nolwar koa e polo,}}

\par }{\QB {\WJ{kendo chwech mag polo noyiengni.’}}\FTNT{†}{{\FR 24:29 }{\FT{}}{\XT{Isa 13:10; 34:4}}}


\par }{\PP \VS{30}{\WJ{“Eka ranyisi mar Wuod Dhano nothinyre e kor polo, kendo ogendini duto mag piny noywagi ka gineno Wuod Dhano kalor biro e boche polo, ka en gi teko kod duongʼ malich.}}

\VS{31}{\WJ{Kendo enoor malaikege, koluongogi matek gi turumbete, kendo ginichok joge moyiero moa e tunge piny, chakre giko polo konchiel nyaka komachielo.}}


\par }{\PP \VS{32}{\WJ{“To puonjreuru wachni kuom yiend ngʼowu. Mapiyo ka bedene chako loth kendo itgi chako wuok to ungʼeyo ni ndalo oro chiegni.}}

\VS{33}{\WJ{Kata kamano, ka uneno gigi duto timore to ngʼeuru ni kindeno chiegni, kendo mana ka gima en e dhoot.}}

\VS{34}{\WJ{Awachonu adier ni tiengʼni ok norum ngangʼ kapok gigi duto otimore.}}

\VS{35}{\WJ{Polo gi piny norum, to Wechena ok norum ngangʼ.}}


\par }{\SH Odiechiengʼ gi sa ok ongʼere
\par }
{\PP \VS{36}{\WJ{“Onge ngʼato mongʼeyo odiechiengno kata sa, obed malaike manie polo kata Wuowi, makmana Wuoro kende.}}

\VS{37}{\WJ{Mana kaka notimore e ndalo mag Nowa e kaka nobedi chiengʼ ma Wuod Dhano nobi.}}

\VS{38}{\WJ{Nimar e ndalo mane pok pi opongʼo piny, ji ne chiemo kendo metho, bende negi kendo kendo ikendogi, nyaka nochopo odiechiengʼ mane Nowa odonjo e yie,}}

\VS{39}{\WJ{kendo onge gima negingʼeyo kuom gima ne biro timore nyaka pi nobiro moywerogi duto. Kamano e kaka nobedi e biro Wuod Dhano.}}

\VS{40}{\WJ{Chwo ariyo nobedi e puodho, achiel nokaw to machielo nowe.}}

\VS{41}{\WJ{Mon ariyo noyudi karego e pongʼ lwedo; achiel nokaw to machielo nowe.}}


\par }{\PP \VS{42}{\WJ{“Omiyo ritreuru nikech ok ungʼeyo chiengʼ ma Ruodhu nobie.}}

\VS{43}{\WJ{To ngʼeuru ma maber ni ka dine wuon ot ngʼe ni kar sa adi mar otieno ma jakuo biroe, dine osiko korito, kendo dine ok oweyo ode otur gi jakuo.}}

\VS{44}{\WJ{Kamano bende e kaka un bende onego ubed moikore, nikech Wuod Dhano biro biro sa ma ok ungʼeyo.}}


\par }{\PP \VS{45}{\WJ{“Kare jatich ma ja-adiera kendo mariek en ngʼa, ma ruodhe omiyo tich mar rito jotije manie ode, ka miyogi chiembgi e sa mowinjore?}}

\VS{46}{\WJ{Jatijno none ber ka ruodhe odwogo to noyude kotimo gima noweye notim.}}

\VS{47}{\WJ{Awachonu adier ni, obiro kete jarit mwandune duto.}}

\VS{48}{\WJ{To kapo ni jatijno timbene richo, mit owacho e chunye owuon ni, Ruodha odeko oko ahinya,}}

\VS{49}{\WJ{mi ochako goyo jotich wetene, kendo owere ne chiemo gi metho kaachiel gi jomer,}}

\VS{50}{\WJ{Ruodh jatijno nobi e odiechiengʼ ma ok opar ni dobie, kendo e sa ma ok ongʼeyo.}}

\VS{51}{\WJ{Enongʼade matindo tindo mi okete kaachiel gi joma wuondore, kama ywagruok gi mwodo lak nobedie.}}




\par }\Chap{25}{\SH Ngech nyiri apar
\par }
{\PP \VerseOne{1}{\WJ{“E kindeno pinyruodh polo nopim gi nyiri apar manokawo techegi bangʼe owuok odhi romo ne wuon kisera.}}

\VS{2}{\WJ{Abich kuomgi nofuwo, to abich ne riek.}}

\VS{3}{\WJ{Mago mofuwo nokawo techegi to ne ok gitingʼo mafuta kata matin gidhigo.}}

\VS{4}{\WJ{To mago mariek to notingʼo mafuta e kubni kaachiel gi techegi.}}

\VS{5}{\WJ{Wuon Kisera nokawo sa mathoth kapok obiro, omiyo wengegi nobedo mapek kargi duto mi nindo noterogi.}}


\par }{\PP \VS{6}{\WJ{“To e chuny otieno koko moro nogore matek ni, ‘Wuon kisera eri odonjo! Wuoguru oko mondo uromne!’}}


\par }{\PP \VS{7}{\WJ{“Eka nyiri duto nochiew kendo negiiko techegi.}}

\VS{8}{\WJ{Nyiri mofuwo nowachone mago mariek ni, ‘Pognwauru mafuta matin, nikech techewa dwa tho.’}}


\par }{\PP \VS{9}{\WJ{“To negikwerogi ni, ‘Ooyo, sa moro mafuta ma wan-go ok nyal romowa kaachiel kodu. Gima ber en ni dhiuru ir joma uso mafuta mondo ungʼiew maru kuomgi.’}}


\par }{\PP \VS{10}{\WJ{“To kane oyudo gin e yo gidhi ngʼiewo mafuta, wuon kisera nochopo. Nyiri mane oikore nodonjo kode e nyasi mar arus; kendo nolor dhoot.}}


\par }{\PP \VS{11}{\WJ{“Bangʼe achien nyiri mamokoka bende nobiro. Ne gidwongʼo kagiwacho ni, ‘Ruoth, Ruoth, yawnwa dhoot!’}}


\par }{\PP \VS{12}{\WJ{“To nodwokogi ni, ‘Awachonu adier ni akiau.’}}


\par }{\PP \VS{13}{\WJ{“Emomiyo beduru motangʼ, nikech ok ungʼeyo odiechiengʼ kata sa.}}


\par }{\SH Ngech talanta
\par }
{\PP \VS{14}{\WJ{“Loch Polo nobed machal gi ngʼat moro ma kane owuok odhi e wuoth to noluongo jotichne mi oketo mwandune e lwetgi.}}

\VS{15}{\WJ{Achiel kuomgi nomiyo pesa moromo talanta abich, to machielo nomiyo talanta ariyo, kendo machielo talanta achiel; komiyo moro ka moro kuomgi pesa maromre gi nyalone. Eka nodhi e wuodhe.}}

\VS{16}{\WJ{Ngʼama nomi talanta abich nodhi sano sano moketo pesane e tich, kendo noyudo talanta abich mamoko kaka ohande.}}

\VS{17}{\WJ{Kamano bende, ngʼat mane omi talanta ariyo noyudo ariyo ewi mane omiye.}}

\VS{18}{\WJ{To ngʼat mane oyudo talanta achiel nowuok odhi mokunyo bur ei lowo, kendo oyiko pesa ruodhe kanyo.}}


\par }{\PP \VS{19}{\WJ{“Bangʼ kinde marabora ruodh jotijgo noduogo kendo nogoyo kodgi kwano.}}

\VS{20}{\WJ{Ngʼat mane nigi talanta abich nokelo talanta abich mamoko ewi mane omiye, kendo nowachone ruodhe ni, ‘Ruoth, ne imiya talanta abich, to neye, aseloso abich mamoko e wiye.’}}


\par }{\PP \VS{21}{\WJ{“Ruodhe nodwoke ni, ‘Isetimo maber ahinya. In jatich maber kendo ma ja-adiera! Isebedo ja-adiera gi gik matin nono omiyo koro abiro keti jarit gik mangʼeny. Bi idonji e mor mar ruodhi!’}}


\par }{\PP \VS{22}{\WJ{“Ngʼat mane nigi talanta ariyo bende nobiro, mowacho ni, ‘Ruodh, ne imiya talanta ariyo, to neye, aseloso ariyo mamoko.’}}


\par }{\PP \VS{23}{\WJ{“Ruodhe nodwoke ni, ‘Isetimo maber ahinya. In jatich maber kendo ma ja-adiera! Isebedo ja-adiera gi gik matin nono, omiyo koro abiro keti jarit gik mangʼeny. Bi idonji e mor mar ruodhi!’}}


\par }{\PP \VS{24}{\WJ{“Eka ngʼat mane nigi talanta achiel nobiro, mowacho ni, ‘Ruoth, ne angʼeyo ni in ngʼat makoch, ma keyo kama ne ok ichwoye, kendo ma choko kama ne ok aludoe kodhi.}}

\VS{25}{\WJ{Omiyo ne aluor mine adhi kendo ne apando talanta-ni ei lowo. Girino eri kawe.’}}


\par }{\PP \VS{26}{\WJ{“To ruodhe nodwoke ni, ‘In jatich ma kite rach kendo ma jasamuoyoni. Kare ne ingʼeyo ni akeyo kama ne ok akome kendo ni achoko kama ne ok aludoe kodhi?}}

\VS{27}{\WJ{Ka kamano to mad ne iket pesana e od keno kama nonyalo medoree kende, mondo kane aduogo to ayude gi ohande.}}


\par }{\PP \VS{28}{\WJ{“ ‘Omiyo mayeuru talanta-no mondo umi jalno man-gi talanta apar.}}

\VS{29}{\WJ{Nimar ngʼat man-go nomedne mi nobed gi gik mogundho; to ngʼat ma ongego kata mano ma en-go nomaye.}}

\VS{30}{\WJ{Koro kawuru jatich manonono udhir oko e mudho, kama ywagruok gi mwodo lak nobedie.’}}


\par }{\SH Rombe gi diek
\par }
{\PP \VS{31}{\WJ{“Ka Wuod Dhano nobi e duongʼne, kaachiel gi malaike duto, enobed e kom lochne, man-gi duongʼ mar polo.}}

\VS{32}{\WJ{Joma ok jo-Yahudi duto nochokre e nyime, kendo enopog ji, kopogo ngʼato ka ngʼato gi wadgi, mana kaka jakwath pogo rombe kogolo e dier diek.}}

\VS{33}{\WJ{Enoket rombe e bade korachwich, to diek e bade koracham.}}


\par }{\PP \VS{34}{\WJ{“Eka Ruoth nowach ne joma ni e bade korachwich ni, ‘Biuru, un joma ogwedhi mag Wuora; kawuru girkeni maru, pinyruoth mane oiknu nyaka aa chwech piny.}}

\VS{35}{\WJ{Nimar ne adenyo to ne umiya gimoro achamo; riyo noloya, to ne umiya gimoro amodho; ne an wendo; kendo nurwaka ei ot;}}

\VS{36}{\WJ{ne achando lewni, kendo ne urwaka; ne atuo kendo ne urita; ne an e od twech, kendo ne ubiro lima.’}}


\par }{\PP \VS{37}{\WJ{“Eka joma karego nodwoke ni, ‘Ruoth, karangʼo mane wanenie kidenyo mi wamiyi chiemo, kata ka riyo oloyi, mi wamiyi gimoro imodho?}}

\VS{38}{\WJ{Karangʼo mane wanenie ka in wendo mi warwaki ei ot, kata kichando lewni mi warwaki?}}

\VS{39}{\WJ{Karangʼo mane waneni ka ituo kata ka in e od twech mi walimi?’}}


\par }{\PP \VS{40}{\WJ{“To Ruoth nodwokgi ni, ‘Awachonu adier ni, gimoro amora mane utimo ne achiel kuom owetenagi matinie mogik, ne utimona.’}}


\par }{\PP \VS{41}{\WJ{“Eka enowachne joma ni e bade koracham ni, ‘Auru buta, un joma okwongʼ-gi, mondo udonji ei mach manyaka chiengʼ mane olosi ne Jachien gi malaikege.}}

\VS{42}{\WJ{Nimar ne adenyo, to onge gima numiya mondo acham; riyo noloya, to onge gima numiya mondo amodhi;}}

\VS{43}{\WJ{ne an wendo, to ne ok urwaka ei ot; ne achando lewni, to ne ok urwaka; ne atuo kendo ne an e od twech, to ne ok ulima?’}}


\par }{\PP \VS{44}{\WJ{“To gin bende ginidwok ni, ‘Ruoth, ne waneni karangʼo kidenyo, kata ka riyo oloyi, kata ka in wendo, kata kichando lewni, kata kituo, kata ka in e od twech, to ne ok wakonyi?’}}


\par }{\PP \VS{45}{\WJ{“To enodwokgi ni, ‘Awachonu adier ni, gimoro amora mane ok utimo ne achiel kuom jomatindogi, ne ok utimo ne an.’}}


\par }{\PP \VS{46}{\WJ{“Eka gini aa kanyo mi gidonji e kum mochwere, to joma kare e ngima mochwere.”}}




\par }\Chap{26}{\SH Chenro mar nego Yesu
\par }
{\PP \VerseOne{1}Kane Yesu osetieko wacho wechegi duto, nowachone jopuonjrene niya,

\VS{2}{\WJ{“Kaka ungʼeyo, odongʼ ndalo ariyo kende mondo chiengʼ Pasaka ochopi, kendo Wuod Dhano ibiro chiwo mondo ogur.”}}


\par }{\PP \VS{3}Eka jodolo madongo gi jodong oganda nochokore e dala jadolo maduongʼ, mane nyinge Kaifas,

\VS{4}kendo negichano mondo gimak Yesu e yo moro malingʼ-lingʼ mondo ginege.

\VS{5}To negiwacho niya, “Kik watim kamano kinde nyasi, nono to ji ogomo.”


\par }{\SH Owir Yesu Bethania
\par }
{\PP \VS{6}Kane oyudo Yesu ni Bethania e dala ngʼat moro miluongo ni Simon ja-dhoho,

\VS{7}dhako moro nobiro ire gi chupa mar alabasta, mopongʼ gi mo mangʼwe ngʼar kendo ma nengone tek, kendo noole duto e wiye sa ma nobet kochiemo e mesa.


\par }{\PP \VS{8}Ka jopuonjre noneno mano, ne gisin, mi giwacho niya, “Morni iketho malit kayiem nangʼo?

\VS{9}Donge morni ne inyalo loke pesa e nengo mamalo mondo omi jodhier pesago.”


\par }{\PP \VS{10}To kaka Yesu nongʼeyo pachgino, nowachonegi niya,
{\WJ{“Uchando dhakoni nangʼo? Osetimona gima ber miwuoro.}}

\VS{11}{\WJ{Joma odhier ubiro bedogo kinde duto to an ok ubi siko ka un koda ndalo duto.}}

\VS{12}{\WJ{Kane oolo mo mangʼwe ngʼarno e ringra, notimo kamano mondo oikago ne ik.}}

\VS{13}{\WJ{Awachonu adier ni kamoro amora ma noyalie Injilini e kind ogendini duto mag piny, gima dhakoni otimo bende nohul, kiparego.”}}


\par }{\SH Judas oyie ndhogo Yesu
\par }
{\PP \VS{14}Eka achiel kuom ji apar gariyogo, mane iluongo ni Judas Iskariot, nodhi ir jodolo madongo,

\VS{15}mopenjogi niya, “Angʼo mubiro miya ka achiwe e lwetu?” Omiyo ne gikwanone pesa mamingli mag fedha piero adek.

\VS{16}Chakre chiengʼno kadhi nyime Judas nochako manyo kinde maber mar kete e lwetgi.


\par }{\SH Pasaka mar Ruoth
\par }
{\PP \VS{17}Odiechiengʼ mokwongo mar nyasi mar makati ma ok oketie Thowi, jopuonjre nobiro ir Yesu mopenje niya, “Idwaro mondo wadhi waikni kama ichame Pasaka kanye?”


\par }{\PP \VS{18}Nodwoko niya,
{\WJ{“Dhiuru ei dala maduongʼ ir ngʼat moro kendo uwachne ni, ‘Japuonj wacho niya, sana mane ochanna chiegni chopo, omiyo abiro timo nyasi mar Sap Pasaka kod jopuonjrena e odi.’ ”}}

\VS{19}Omiyo jopuonjre notimo kaka Yesu nochikogi kendo negiiko Sap Pasaka.


\par }{\PP \VS{20}Kane ochopo godhiambo, Yesu nobet kachiemo kaachiel gi jopuonjre apar gariyogo.

\VS{21}To kane oyudo gichiemo, nowacho niya,
{\WJ{“Awachonu adier ni achiel kuomu biro ndhoga.”}}


\par }{\PP \VS{22}Chunygi nodoko malit ahinya, kendo negichako wachone moro ka moro niya, “Ruoth, dobed an koso?”


\par }{\PP \VS{23}Yesu nodwokogi niya,
{\WJ{“Ngʼat machiemo koda e tawo achiel biro ndhoga.}}

\VS{24}{\WJ{Wuod Dhano biro dhi adier mana kaka nondiki kuome. To ngʼat mandhogo Wuod Dhano none malit! Dine obedo maber moloyo kane ok onywole.”}}


\par }{\PP \VS{25}Eka Judas, ngʼat mane biro ndhoge nowacho niya, “Rabi, dobed an koso?”

\par }{\PP Yesu nodwoko niya,
{\WJ{“Ee, en in.”}}


\par }{\PP \VS{26}Kane oyudo gichiemo, Yesu nokawo makati kendo bangʼ goyo erokamano, nongʼinge momiyo jopuonjrene, kowacho niya,
{\WJ{“Kawuru, chamuru; ma en ringra.”}}


\par }{\PP \VS{27}Bangʼe nokawo kikombe mi ogoyo erokamano bangʼe omiyogi kowacho niya,
{\WJ{“Madhuru gima ni e iye, un duto.}}

\VS{28}{\WJ{Ma e remba mar singruok, mochwer ne ji mangʼeny mondo okel warruok kuom richo.}}

\VS{29}{\WJ{Anyisou ni ok anamadh olemb mzabibuni kendo, chakre kawuono nyaka chop odiechiengʼno ma anamadhee manyien, kaachiel kodu, e pinyruoth mar Wuora.”}}


\par }{\PP \VS{30}Kane gisewero wend pak, ne giwuok gidhi nyaka e Got Zeituni.


\par }{\SH Yesu okoro ni Petro biro kwede
\par }
{\PP \VS{31}Eka Yesu nonyisogi niya,
{\WJ{“Otienoni un duto ubiro ringo uweya, nimar ondiki niya,}}

\par }{\Q {\WJ{“ ‘Abiro goyo jakwath,}}

\par }{\QB {\WJ{mi kweth mag rombe noke.’}}\FTNT{*}{{\FR 26:31 }{\FT{}}{\XT{Zek 13:7}}}


\par }{\MM \VS{32}{\WJ{To bangʼ ka asechier to anatelnu adhi Galili.”}}


\par }{\PP \VS{33}Petro nodwoko niya, “Kata ka ji duto oringo oweyi to an ok abi weyi.”


\par }{\PP \VS{34}Yesu nodwoko niya,
{\WJ{“Awachoni adier ni otienoni, kapok thuon gweno okok, wangʼ inikweda nyadidek.”}}


\par }{\PP \VS{35}To Petro nowacho koramo niya, “Kata ka ochuno ni nyaka atho kodi, to ok abi kwedi ngangʼ.” Kendo jopuonjre mamoko duto bende nowuoyo machalre gi Petro.


\par }{\SH Gethsemane
\par }
{\PP \VS{36}Eka Yesu nodhi gi jopuonjrene nyaka kama iluongo ni Gethsemane, kendo nowachonegi niya,
{\WJ{“Beduru ka kapod adhi nyime kucho mondo alam.”}}

\VS{37}Nokawo Petro kod yawuot Zebedi ariyo modhigo, eka nochako bedo gi kuyo kod paro mangʼeny.

\VS{38}Eka nowachonegi niya,
{\WJ{“Chunya opongʼ gi midhiero gi lit nyaka kar tho. Beduru ka kendo beduru ka urito kaachiel koda.”}}


\par }{\PP \VS{39}Ne ochwalore nyime matin bangʼe ogoyo chonge piny kokulore nyaka e lowo eka olemo niya,
{\WJ{“Wuora, kanyalore to yie mondo kikombeni ogol kuoma. To ok kaka an ema adwaro to mana kaka in ema idwaro.”}}


\par }{\PP \VS{40}Bangʼe nodok ir jopuonjrene monwangʼo ka ginindo. Nopenjo Petro niya,
{\WJ{“Joka ma, ne ok unyal rito koda kata kuom sa achiel kende?}}

\VS{41}{\WJ{Beduru motangʼ kendo lamuru mondo kik udonj e tem. Chuny oikore makmana ringruok to nyap.”}}


\par }{\PP \VS{42}Ne owuok odhi kendo, mar ariyo, kendo nolamo niya,
{\WJ{“Wuora, ka ok nyalre mondo ogol okombeni makmana ka amadhe to dwaroni mondo otimre.”}}


\par }{\PP \VS{43}To kane odwogo, nochako oyudogi ka ginindo, nikech nindo noingogi.

\VS{44}Omiyo ne oweyogi, kendo nochako owuok modok mi olemo mar adek, kowacho gima chalre.


\par }{\PP \VS{45}Eka noduogo ir jopuonjrene mowachonegi niya,
{\WJ{“Pod unindo aninda kendo uyweyo? Neuru, sa osechopo, kendo Wuod Dhano koro indhogo ka ikete e lwet joricho.}}

\VS{46}{\WJ{Chunguru wadhi! Jandhokna osechopo!”}}


\par }{\SH Yesu omaki
\par }
{\PP \VS{47}Kane pod owuoyo, Judas, mane en achiel kuom jopuonjrene apar gariyo, nochopo. Ne en gi oganda maduongʼ mane omanore gi gik lwenje kaka ligangla gi arunge. Ne oorgi koa ir jodolo madongo gi jodong oganda.

\VS{48}Noyudo jandhok osechano kodgi ranyisi mobiro timo kowacho niya, “Ngʼat ma wangʼ ananyodhi e en; makeuru.”

\VS{49}Judas nopusore piyo piyo nyaka ir Yesu, mowachone niya, “Misawa Rabi!” bangʼe to onyodhe.


\par }{\PP \VS{50}To Yesu nodwoko niya,
{\WJ{“Osiepna, tim gima nokeli.”}}

\par }{\PP Eka jogo nochorore nyime mi ondhiyo Yesu, kendo negimake.

\VS{51}Gikanyono achiel kuom joma ne nigi Yesu nowuodho liganglane oko, kendo notongʼo jatij jadolo maduongʼ, mi ochodo ite oko.


\par }{\PP \VS{52}Yesu nowachone niya,
{\WJ{“Dwok liganglani e olalo, nimar ji duto ma wuodho ligangla notho gi ligangla.}}

\VS{53}{\WJ{Iparo ni ok anyal kwayo Wuora mi oketna tenge migepe apar gariyo mag malaike mondo okedna sani sani?}}

\VS{54}{\WJ{Ndiko dichop kare nade mawacho ni gigo nyaka timre kaka gitimore sani?”}}


\par }{\PP \VS{55}E sechego Yesu nowachone ogandano niya,
{\WJ{“Uwuokna oko mondo umaka ka utingʼo ligengni kod arunge mana ka gima an jatend koko mar jo-jendeke nangʼo? Pile ka pile an kodu e laru mag hekalu ka apuonjo, to ne ok umaka.}}

\VS{56}{\WJ{To gima timoreni osetimore kama mondo Ndiko mag jonabi ochopi.”}} Eka jopuonjre duto noweye moringo odhi.


\par }{\SH Yesu oter e nyim Sanhedrin
\par }
{\PP \VS{57}Joma nomako Yesu nokawe motere nyaka ir Kaifas jadolo maduongʼ, kuma jopuonj chik kod jodongo noyudo osechokoree.

\VS{58}To Petro noluwo bangʼe gichien, nyaka notundo e laru mar jadolo maduongʼ. Nodonjo kendo nobet piny kod jorito mondo one ane gima ne biro timore.


\par }{\PP \VS{59}Jodolo madongo gi jobuch Sanhedrin duto ne manyo nend miriambo moro mane ginyalo donjonego Yesu mondo gingʼadne buch tho.

\VS{60}To ne ok giyudo ketho moro amora kuome, kata obedo ni jonend miriambo mangʼeny nobiro nyime.

\par }{\PP Achien mogik, ariyo nobiro nyime,

\VS{61}kendo negiwacho ka giramo niya, “Ngʼatni nowacho ni, ‘Anyalo muko hekalu mar Nyasayeni mi achak agere kendo bangʼ ndalo adek.’ ”


\par }{\PP \VS{62}Eka jadolo maduongʼ nochungʼ malo mopenjo Yesu niya, “Dak idwok wachno? Ma wach manade ma jogi wacho kuomini?”

\VS{63}To Yesu nolingʼ alingʼa thi.

\par }{\PP Jadolo maduongʼ nowachone niya, “Achiki mondo ikwongʼri gi nying Nyasaye Mangima ni inyiswa ka in e Kristo ma Wuod Nyasaye.”


\par }{\PP \VS{64}Yesu nodwoke niya,
{\WJ{“E en kaka iwachono. To awachonu un duto ni e ndalo mabiro unune Wuod Dhano kobet e bat korachwich mar Jal Maratego kendo kolor oa e boche polo.”}}


\par }{\PP \VS{65}Eka jadolo maduongʼ noyiecho lepe, kowacho niya, “Oseyenyo! Pod wadwaro joneno mamoko nangʼo? Neuru, koro wasewinjo gi itwa ayanjeno.

\VS{66}Un to uparo nade?”

\par }{\PP Negidwoko niya, “Owinjore gi tho.”


\par }{\PP \VS{67}Eka ne gingʼulo olawo e lela wangʼe, kendo negigoye ngum. Jomoko to nopame,

\VS{68}kagiwacho niya, “Hul ane, yaye Kristo. En ngʼa mogoyi?”


\par }{\SH Petro okwedo Yesu
\par }
{\PP \VS{69}Sa ma noyudo Petro obet oko e laru, jatich ma nyako moro nobiro ire mowachone niya, “In bende ne in gi Yesu ja-Galili.”


\par }{\PP \VS{70}To nokwere e nyimgi duto, kowacho niya, “Ok angʼeyo gima iwachono.”


\par }{\PP \VS{71}Eka nongʼwel odhi e dhorangach, to kuno bende nyako machielo nonene mi owachone joma ne ni kanyo niya, “Ngʼatni ne nitiere gi Yesu ja-Nazareth.”


\par }{\PP \VS{72}To nodagi wachno kendo nokwongʼore kowacho niya, “Ok angʼeyo ngʼatno!”


\par }{\PP \VS{73}Bangʼ kinde matin, joma nochungʼ kanyo nodhi nyaka but Petro mowachone niya, “Ka iwacho adier, to in achiel kuomgi, nikech yo miwuoyogo huli e iro.”


\par }{\PP \VS{74}Eka nochako kwongʼore mowachonegi koramo niya, “Ok angʼeyo ngʼatno adier!”

\par }{\PP To mana gisano thuon gweno moro nokok.

\VS{75}Eka Petro noparo wach mane oyudo Yesu osewachone niya,
{\WJ{“Kapok thuon gweno okok, to wangʼ inikweda nyadidek.”}} To nowuok odhiyo oko kendo noywak malit.




\par }\Chap{27}{\SH Judas odere
\par }
{\PP \VerseOne{1}Gokinyi mangʼich, jodolo madongo duto gi jodong oganda noporo wach ni mondo gineg Yesu.

\VS{2}Ne gitweye mi gitere nyaka ne gichiwe e lwet Pilato, mane en ruoth.


\par }{\PP \VS{3}Ka Judas, ngʼat mane ondhoge oneno ka osengʼadne Yesu buch tho, luoro nomake mi nodwoko pesa mamingli mag fedha piero adek ne jodolo madongo gi jodongo,

\VS{4}kowacho niya, “Aseketho, nimar asendhogo remo maonge ketho.”

\par }{\PP To negidwoke niya, “Mano obadhowa e angʼo? Mano en wachni iwuon.”


\par }{\PP \VS{5}Omiyo Judas nowito pesago ei hekalu bangʼe oa odhi. Eka nodhi modere.


\par }{\PP \VS{6}Jodolo madongo nokwanyo ngʼinjo mag fedhago kendo giwacho niya, “Chik ok oyie mondo okan gini kar keno, nikech en pesa remo.”

\VS{7}Omiyo ne giporo wach mondo giti gi pesago kuom ngʼiewo puoth jachwe agulni mondo obed kama iyike jodak.

\VS{8}Mano emomiyo osebedo kiluongo kanyo ni puoth remo nyaka kawuono.

\VS{9}Eka gima Jeremia janabi nowacho niya, “Negikawo pesa mamingli mag fedha moromo piero adek, mane en nengo mane jo-Israel oketone,

\VS{10}kendo negitiyo kodgi kuom ngʼiewo puoth jachwe agulni, kaka Jehova Nyasaye nochika,”\FTNT{*}{{\FR 27:10 }{\FT{}}{\XT{Zek 11:12,13; Jer 19:1-13; 32:6-9}}} nochopo kare.


\par }{\SH Yesu e nyim Pilato
\par }
{\PP \VS{11}E thuolono Yesu nochungʼ e nyim ruoth, kendo ruoth nopenje niya, “In e ruodh jo-Yahudi koso?”

\par }{\PP To Yesu nodwoke niya,
{\WJ{“Ee, en kaka iwachono.”}}


\par }{\PP \VS{12}Kane jodolo madongo gi jodongo odonjone, ne ok odwoko gimoro amora.

\VS{13}Eka Pilato nopenje niya, “Donge iwinjo neno ma jogi donjonigoni?”

\VS{14}To Yesu nolingʼ alingʼa ma ok odwoke kata wach achiel mane odonjnego, kendo mano nomiyo ruoth owuoro ahinya.


\par }{\PP \VS{15}To ruoth nohero gonyo ne oganda ngʼat achiel motwe e kinde mag sawo mar Pasaka.

\VS{16}E ndalono ne gin gi ngʼat motwe ma achach mane iluongo ni Barabas.

\VS{17}Omiyo ka oganda nosechokore kaachiel, Pilato nopenjogi niya, “En ngʼat mane mudwaro mondo agonynu: Barabas koso Yesu miluongo ni Kristo?”

\VS{18}Nimar nongʼeyo ni ich lit ema nomiyo giketo Yesu e lwete.


\par }{\PP \VS{19}Kane oyudo Pilato obet e kom jongʼad bura, chiege nokowone wach niya, “Walri iaye wach ngʼat maonge kethono, nimar wachne nochanda ahinya kawuono e lek mane aleko kuome.”


\par }{\PP \VS{20}To jodolo madongo gi jodongo mag oganda nojiwo oganda mondo Barabas ema gikwa ogonynegi to Yesu to mondo onegi.


\par }{\PP \VS{21}Ruoth nopenjogi niya, “Kuom ji ariyogi, en ngʼa mudwaro mondo agonynu?”

\par }{\PP Negidwoke niya, “Barabas.”


\par }{\PP \VS{22}Pilato nopenjogi niya, “To koro atim angʼo gi Yesu miluongo ni Kristo?”

\par }{\PP Negidwoke riat niya, “Gure!”


\par }{\PP \VS{23}Pilato nopenjogi niya, “Nangʼo? En ketho mane mosetimo madimi gure?”

\par }{\PP To negimedo kok matek moloyo kagiwacho niya, “Gure!”


\par }{\PP \VS{24}Kane Pilato oneno ni onge gima nonyalo timo, to ni mahu ema koro ne chakore, nokawo pi mi ologo e nyim ogandano, kowacho niya, “An aler kuom remb ngʼatni, en wachu!”


\par }{\PP \VS{25}To ji duto nodwoko riat niya, “Rembe mondo obed e wiwa gi nyithindwa!”


\par }{\PP \VS{26}Eka nogonyonegi Barabas, to Yesu to nogolo chik mondo ochwadi bangʼe nokete e lwetgi mondo gigure.


\par }{\SH Askeche ojaro Yesu
\par }
{\PP \VS{27}Eka askeche ruoth nokawo Yesu motero nyaka e laru mar od ruoth, kendo negichokore oganda askeche duto mi gilwore gikete diere.

\VS{28}Ne gilonyo lepe kendo ne girwakone kandho makwar,

\VS{29}eka ne gikado osimbo mar kudho kendo gisidho e wiye. Negiketo odundu e lwete korachwich, eka gigoyo chong-gi piny e nyime, kendo negichako jare kagiwacho niya, “Misawa, ruodh jo-Yahudi!”

\VS{30}Ne gingʼulo kuome olawo kendo negikawo odundu gigoyogo wiye anwoya anwoya.

\VS{31}Bangʼ kane gisejare kamano, ne gilonyo kandhono oko bangʼe girwakone lepe owuon. Eka ne giwuok gidhi kode mondo gidhi gigure.


\par }{\SH Gur mar Yesu
\par }
{\PP \VS{32}Kane gin e yo gidhi, negiromo gi ja-Kurene moro miluongo ni Simon, kendo ne gichune mondo otingʼ msalaba.

\VS{33}Eka negichopo kama iluongo ni Golgotha (tiende ni “Hanga Wich”).

\VS{34}Kanyo negimiyo Yesu divai ma oru gi kedhno mondo omadhi, to bangʼ bile, nodagi madhe.

\VS{35}Kane gisegure, to ne gipogore lepe ka gigoyo ombulu.

\VS{36}Bangʼe negibet piny kanyo ka girite.

\VS{37}Gimalo ne nitie ndiko mondik mane nyiso kethone niya:

\par }{\PC Ma en Yesu, ma Ruodh Jo-Yahudi.


\par }{\PP \VS{38}Jomecho ariyo bende negiguro kode, achiel e bathe korachwich to machielo e bathe koracham.

\VS{39}Joma ne kadho kanyo nojare ka giyanye ka gikino wiyegi,

\VS{40}kendo giwacho niya, “In manyocha iwacho ni inyalo ketho hekalu mi ichak igere bangʼ ndalo adekni, koro resri kendi ane! Ka in wuod Nyasaye to wuog ane e msalaba ilor piny!”

\VS{41}Machalre kamano bende, jodolo madongo gi jopuonj chik kod jodong oganda bende nojare, kagiwacho niya,

\VS{42}“Ne oreso jomoko, to en koro ok onyal resore owuon! Donge en Ruodh Israel? Dak koro oa ewi msalaba olor piny ka sani mondo wayie kuome.

\VS{43}Ogeno kuom Nyasaye; Nyasaye koro okonye ane sani ka odware adier, nimar ne owachoga ni,
{\WJ{‘An Wuod Nyasaye,’}} ”

\VS{44}Kamano bende e kaka jomecho mane ogur kode bende nodhuole gi ayany.


\par }{\SH Tho mar Yesu
\par }
{\PP \VS{45}Chakre sa auchiel mar odiechiengʼ nyaka sa ochiko, mudho nobiro moimo piny duto.

\VS{46}To kar sa ochiko, Yesu noywak gi dwol maduongʼ kowacho niya,
{\TL{{\WJ{“Eloi, Eloi, lama sabakthani?”}}}}\FTNT{†}{{\FR 27:46 }{\FT{}}{\XT{Zab 22:1}}} (ma tiende ni,
{\WJ{“Nyasacha, Nyasacha, iweya nangʼo?”}}).


\par }{\PP \VS{47}Ka moko kuom joma nochungʼ kanyo owinjo mano, negiwacho niya, “Oluongo Elija.”


\par }{\PP \VS{48}Gikanyono achiel kuomgi noringo okawo siponj. Nonyume e kongʼo makech, kendo nochome ewi odundu mabor, bangʼe omiye Yesu mondo omadhi.

\VS{49}Joma moko nowacho niya, “Koro weyeuru mos, wane ka Elija biro mondo orese.”


\par }{\PP \VS{50}To bangʼ ka Yesu noseywak kendo matek gi dwol maduongʼ, chunye nochot.


\par }{\PP \VS{51}Mana gisano pasia mar hekalu noyiech e diere tir, chakre malo nyaka piny. Piny noyiengni kendo lwendni nobarore.

\VS{52}Liete nomuoch moyawore kendo ringre jomaler mangʼeny mane osetho nochier modoko mangima.

\VS{53}Ne giwuok e liete, kendo bangʼ chier mar Yesu, negidonjo ei Dala Maler kendo ne gifwenyore ne ji mangʼeny.


\par }{\PP \VS{54}Kane jatend jolweny gi joma ne ni kode mane rito Yesu noneno yiengni mar piny kod gik moko duto mane oyudo osetimore, luoro nomakogi matek, kendo negiwacho ka giwuoro niya, “Adier, ngʼatni ne en Wuod Nyasaye!”


\par }{\PP \VS{55}Mon mangʼeny bende ne ni kanyo, ka ngʼicho gichien. Negisebedo ka giluwo bangʼ Yesu koa Galili ka gichiwone gik monego okonyrego.

\VS{56}Moko kuomgi ne gin, Maria ma aa Magdala, Maria min Jakobo gi Joses, kod min yawuot Zebedi.


\par }{\SH Yesu Oyiki
\par }
{\PP \VS{57}Ka nochopo seche mag odhiambo, ja-mwandu moro ma ja-Arimathaya, ma nyinge Josef nobiro. En bende noselokore japuonjre Yesu.

\VS{58}Nodhi nyaka ir Pilato mokwayo ringre Yesu, kendo Pilato nogolo chik mondo omiyego.

\VS{59}Josef nokawo ringre Yesu moboye gi nanga maler marep-rep,

\VS{60}eka nokete e bur manyien mane osekunyo ariwa e kor lwanda, eka nongʼielo kidi maduongʼ mi oumogo dho liendno bangʼe owuok odhi.

\VS{61}Maria ma aa Magdala gi Maria machielo to noweyo kobet piny kama omanyore kod liel.


\par }{\SH Jarito mane ni e dho liel
\par }
{\PP \VS{62}Kinyne, mane en odiechiengʼ maluwo Chiengʼ Ikruok, jodolo madongo gi jo-Farisai nodhi ir Pilato.

\VS{63}Negiwachone niya, “Jaduongʼ, wanyalo paro ni ka ja-miriamboni ne pod ngima to nowacho ni,
{\WJ{‘Bangʼ ndalo adek to abiro chier kendo.’}}

\VS{64}Omiyo gol chik mondo orit liel nyaka chiengʼ mar adek. Nono to jopuonjrene nyalo biro mi kwal ringre mi giwach ne ji ni osechier oa kuom joma otho. Miriambo machien-ni dibed marach moloyo mokwongo.”


\par }{\PP \VS{65}Pilato nodwokogi niya, “Kawuru jarito mondo udhi urit liel kaka un ema ungʼeyo uwegi.”

\VS{66}Omiyo negidhi mine girito liel ka giketo kido e kidi kendo negiketo jarito mondo orite.




\par }\Chap{28}{\SH Chier mar Yesu
\par }
{\PP \VerseOne{1}Bangʼ Sabato, kogwen mar odiechiengʼ mokwongo mar juma, Maria ma aa Magdala gi Maria machielo nodhi limo liel.


\par }{\PP \VS{2}To piny noyiengni matek, nimar malaika mar Ruoth nolor piny koa e polo, mi nodhi nyaka e liel mongʼielo kidi oko e dho liel kendo obetie.

\VS{3}Kite ne chalo gi mil polo, kendo lepe ne rachar ka pe.

\VS{4}Jorito ne luoro omako ahinya konene, mine gikirni, kendo negidoko machal gi joma otho.


\par }{\PP \VS{5}Malaika nowachone mon-go niya, “Weuru luor, nikech angʼeyo ni umanyo Yesu mane ogur.

\VS{6}Oonge ka; osechier, mana kaka nowacho. Biuru une kama noninde.

\VS{7}Eka mondo udhi mapiyo unyis jopuonjrene ni, ‘Osechier oa kuom joma otho kendo otelo e nyimu odhi Galili. Kuno ema ubiro nenee.’ Ero koro asenyisou.”


\par }{\PP \VS{8}Omiyo mon-go noa e liel ka gireto, ka giluor to bende ka gipongʼ gi mor, kendo negiringo gidhi mondo ginyis jopuonjrene.

\VS{9}To apoya nono Yesu norado kodgi, mowachonegi niya,
{\WJ{“Misawauru.”}} Kendo negisudo bute mi gimoko e tiendene, kendo gilame.

\VS{10}Eka Yesu nowachonegi niya,
{\WJ{“Kik ubed maluor. Dhiuru unyis owetena mondo gidhi Galili; kuno ema gibiro nena.”}}


\par }{\SH Wach mar jorito
\par }
{\PP \VS{11}Kane oyudo mon-go ne ni e yo dhi, moko kuom jorito nodhi e dala monyiso jodolo madongo gik moko duto mane osetimore.

\VS{12}Kane jodolo madongo oseromo gi jodongo mi gichano gima negidwaro timo, negimiyo askeche pesa mangʼeny,

\VS{13}ka giwachonegi niya, “Wachuru ni, ‘Jopuonjrene nobiro gotieno mi okwale sa mane wanindo.’

\VS{14}Kapo ni wachni ochopo e it ruoth, to wangʼeyo gima wabiro timone, mondo kik uyud chandruok moro amora.”

\VS{15}Omiyo askeche nokawo pesago, kendo negitimo kaka nonyisgi. Kendo wachni koro oselandore kuonde mathoth e dier jo-Yahudi nyaka odiechiengni.


\par }{\SH Ote Maduongʼ
\par }
{\PP \VS{16}Eka jopuonjre apar gachielgo nodhi Galili, ewi got kama Yesu nonyisogi ni gidhiye.

\VS{17}Kane ginene to negilame; to moko kuomgi noriwo gi kiawa.

\VS{18}Eka Yesu nobiro irgi mowachonegi niya,
{\WJ{“Teko duto manie polo kod manie piny osemiya.}}

\VS{19}{\WJ{Kuom mano, dhiuru ulos jopuonjre e ogendini duto, kubatisogi e nying Wuoro gi Wuowi kod Roho Maler,}}

\VS{20}{\WJ{kendo kupuonjogi mondo gitim gik moko duto ma asechikou. To awachonu adier ni an kodu ndalo duto, nyaka giko mar ndalo.”}}

\par }