\NormalFont\ShortTitle{Hosea}

{\MT Hosea



\par }\ChapOne{1}{\PP \VerseOne{1}Wach Jehova Nyasaye mane obiro ne Hosea wuod Beeri e ndalo loch Uzia, gi Jotham gi Ahaz kod Hezekia, ruodhi mag Juda, e ndalo loch Jeroboam wuod Jehoash ruodh Israel.


\par }{\BB \par }
{\SH Chi Hosea gi nyithindgi
\par }
{\PP \VS{2}Kane Jehova Nyasaye ochako miyo Hosea wachne monego owachi, Jehova Nyasaye nowachone niya, “Dhiyo ikend dhako ma jachode kendo inywol kode nyithindo mag dwanyruokne, nikech piny oseketho kotimo richo mar chode marachie moloyo mi giseweyo Jehova Nyasaye.”

\VS{3}Omiyo Hosea nodhi mokendo Gomer nyar Diblaim, mine omako ich monywolone wuowi.


\par }{\PP \VS{4}Eka Jehova Nyasaye nowachone Hosea niya, “Chak nyathi nying ni Jezreel nikech achiegni kumo dhood Jehu kuom nek mane otimore Jezreel kendo adhi tieko pinyruoth mar Israel.

\VS{5}E odiechiengno abiro ketho atungʼ mar pinyruodh Israel e Holo mar Jezreel.”


\par }{\PP \VS{6}Gomer ne omako ich kendo mi onywolo nyathi ma nyako. Eka Jehova Nyasaye nowachone Hosea niya, “Luonge ni Lo-Ruhama nimar ok abi achak anyis hera ni dhood Israel kata mana ngʼwononegi.

\VS{7}Kata kamano, abiro nyiso herana ne dhood Juda kendo abiro resogi to ok abi resogi gi atungʼ, kata ligangla kata gige lweny kata gi farese kata gi jomoidho farese, to an Jehova Nyasaye ma Nyasachgi ema anaresgi.”


\par }{\PP \VS{8}Bangʼ kane Gomer oseweyo dhodho Lo-Ruhama, nonywolo nyathi machielo ma wuowi.

\VS{9}Eka Jehova Nyasaye nowacho niya, “Luonge ni Lo-Ami nimar ok un joga, An bende ok An Nyasachu.


\par }{\PP \VS{10}“To kata obedo kamano, jo-Israel nobed mathoth ka kwoyo manie dho nam ma ok nyal pim kata kwano. Kama ne owachnegi ni, ‘Ok un joga,’ ibiro luongogi ni ‘yawuot Nyasaye mangima.’

\VS{11}Jo-Juda gi jo-Israel nochak riwre kendo giniyier jatelo achiel kendo giniwuogi ka gia e pinje mane ginie wasumbini nimar odiechiengʼ mar Jezreel nobed maduongʼ miwuoro.”




\par }\Chap{2}{\PP \VerseOne{1}“Luonguru oweteu ni ‘Joga,’ kendo luonguru nyimineu ni ‘Joma ahero.’ ”


\par }{\SH Jo-Israel okum kendo oduogi
\par }
{\Q \VS{2}“Kwer minu, kwere,

\par }{\QB nikech ok en jaoda,

\par }{\QB kendo ok an chwore.

\par }{\Q Onego owe wangʼ maneno mar chode

\par }{\QB kendo gi yorene mag dwanyruok.


\par }{\Q \VS{3}Ka ok kamano to abiro lonye duk

\par }{\QB modongʼ kaka ne onywole;

\par }{\Q anakete ochal kaka lop ongoro,

\par }{\QB analoke kaka lowo motwo mobaro okak,

\par }{\QB kendo ananege kod riyo mar pi.


\par }{\Q \VS{4}Ok anaher nyithinde,

\par }{\QB nikech gin nyithindo mane oyud e yor chode.


\par }{\Q \VS{5}Min-gi ok osebedo ja-ratiro

\par }{\QB kendo osemako ich gi anjawo.

\par }{\Q Owacho ni, ‘Abiro luwo bangʼ joherana,

\par }{\QB mamiya chiemba kod piga,

\par }{\QB yie rombe gi pamba michweyogo lewni, mo kod math.’


\par }{\Q \VS{6}Omiyo anagengʼ yore kod bungu maduongʼ mar kudho;

\par }{\QB abiro dinone chuth ma ok noyud yo mowuok godo oko.


\par }{\Q \VS{7}Enolaw bangʼ jochodenego to ok nomakgi;

\par }{\QB enomanygi to ok noyudgi.

\par }{\Q Bangʼe to enowachi niya,

\par }{\QB Abiro dokne chwora mokwongo,

\par }{\QB nimar ndalono ne awinjo maber moloyo sani.


\par }{\Q \VS{8}Ok osengʼeyo adier ni an

\par }{\QB ema ne amiye cham, divai manyien kod mo,

\par }{\Q an bende ema ne adhiale gi fedha gi dhahabu mangʼenygo

\par }{\QB mane gitiyo nego Baal.


\par }{\BB \par }
{\Q \VS{9}“Kuom mano abiro kawo chamba ka osechiek,

\par }{\QB gi divaina manyien ka oseikore.

\par }{\Q Bende anakaw yie rombona gi pambana mitwangʼo godo lewni

\par }{\QB mane onego oum-go duge.


\par }{\Q \VS{10}Koro abiro nyiso ayanga gombo mare mar chode

\par }{\QB e lela e nyim joherane;

\par }{\QB kendo onge ngʼama nogole e lweta.


\par }{\Q \VS{11}Nyasi duto ma en-go anakethi:

\par }{\QB nyasi mar higa ka higa, mar dwe ka dwe,

\par }{\QB mar Sabato kod nyasi motimo juma ka juma.


\par }{\Q \VS{12}Anaketh yiendene mag mzabibu gi yiend ngʼopene

\par }{\QB mane owacho ni ne chudone moa kuom joherane.

\par }{\Q Abiro ketogi bunge,

\par }{\QB kendo le mag bungu nokethgi.”


\par }{\BB \par }
{\Q \VS{13}Jehova Nyasaye wacho niya,

\par }{\Q “Anakume kuom ndalo duto

\par }{\QB mane owangʼo ubani ne Baal;

\par }{\Q korwakore gi gik mabeyo ahinya

\par }{\QB kolombogo joherane,

\par }{\QB to an ne wiye owil koda.


\par }{\BB \par }
{\Q \VS{14}“Kuom mano abiro hoye,

\par }{\QB mi adhi kode e piny motimo ongoro,

\par }{\QB kendo abiro wuoyo kode gi muolo.


\par }{\Q \VS{15}Kanyo abiro dwokone puothe mar mzabibu,

\par }{\QB Kendo analos holo mar Akor obed dhood geno.

\par }{\Q Kanyo nowerie mana kaka nower kapod otin,

\par }{\QB mana ka chiengʼ mane owuok koa Misri.”


\par }{\BB \par }
{\Q \VS{16}Jehova Nyasaye owacho niya,

\par }{\QB “Odiechiengʼno iniluonga ni ‘chwora,’

\par }{\QB to ok inichak iluonga ni ‘jatenda.’


\par }{\Q \VS{17}Abiro golo nyinge mag Baal oa e dhoge.

\par }{\QB Nying Baal ok nochak owuo kuomgi kendo.


\par }{\Q \VS{18}Chiengʼno anaketnegi singruok

\par }{\QB e kindgi gi le mag thim gi winy manie kor polo,

\par }{\QB gi chwech mamol e lowo,

\par }{\Q atungʼ gi ligangla to abiro turo,

\par }{\QB kendo lweny bende anatiek e piny,

\par }{\QB mondo gik moko duto obed gi kwe.


\par }{\Q \VS{19}Abiro timo kodi singruok mar kend mondo ibed mara chuth;

\par }{\QB abiro timo kodi singruok mar kend e yo maler kendo maratiro,

\par }{\QB gihera kod kech.


\par }{\Q \VS{20}Abiro timo kodi singruok mar kend e yo mar adiera,

\par }{\QB kendo ibiro yie kuom Jehova Nyasaye.”


\par }{\BB \par }
{\Q \VS{21}Jehova Nyasaye wacho niya,

\par }{\QB “E odiechiengno abiro dwoko kwayou ma boche polo,

\par }{\QB nochiw koth ne piny,


\par }{\Q \VS{22}kendo cham biro nyak e piny,

\par }{\QB kaachiel gi divai manyien kod mo zeituni,

\par }{\QB mi giduto ginyag Jezreel.


\par }{\Q \VS{23}Abiro pidhe e piny ne an awuon;

\par }{\QB abiro nyiso herana ni ngʼat mane aluongo ni ‘Ok jaherana.’

\par }{\Q Anawach ni joma iluongo ni,

\par }{\QB ‘Joma ok joga,’ ni, ‘Un joga’;

\par }{\QB kendo ginidwoka ni, ‘In Nyasachwa.’ ”




\par }\Chap{3}{\SH Hosea otimo winjruok gi chiege
\par }
{\PP \VerseOne{1}Jehova Nyasaye nowachona niya, “Dhiyo, inyis herani ni chiegi kendo, kata obedo ni ohere gi ngʼama chielo, kendo en jachode. Here kaka Nyasaye ohero jo-Israel, kata obedo ni gisebaro ka gihero nyiseche moko kendo gihero chiwonigi misengini mag mzabibu motwo.”


\par }{\PP \VS{2}Omiyo ne angʼiewe kuom shekel apar gabich mag fedha gi gunde ariyo mag shairi.

\VS{3}Eka ne awachone niya, “Nyaka idag koda kuom ndalo mathoth; nyaka iwe timbegi mag chode kata riwori gi ngʼato, to abiro dak kodi.”


\par }{\PP \VS{4}Nimar jo-Israel biro dak ndalo mangʼeny ka gionge gi ruoth kata jotelo, ka ok gitim misango maonge kido moro milamo, kata law akor mar dolo miluongo ni efod kata nyiseche manono.

\VS{5}To bangʼe jo-Israel biro duogo ka gidwaro Jehova Nyasaye ma Nyasachgi gi Daudi ruodhgi. Ginibi ka gitetni e nyim Jehova Nyasaye kendo e gwethne e ndalo mogik.




\par }\Chap{4}{\SH Bura mondonjnego jo-Israel
\par }
{\Q \VerseOne{1}Winjuru wach Jehova Nyasaye, un jo-Israel,

\par }{\QB nikech Jehova Nyasaye nigi wach modonjonugo,

\par }{\QB un ji modak e piny:

\par }{\Q “Onge adiera, onge hera,

\par }{\QB bende udagi yie ni Nyasaye nitie e piny.


\par }{\Q \VS{2}Nitie mana kwongʼ, miriambo kod nek,

\par }{\QB kuo gi chode;

\par }{\Q kendo giketho singruok duto,

\par }{\QB kendo chwero remo timore monwore.


\par }{\Q \VS{3}Nikech ma, piny opongʼ gi kuyo

\par }{\QB kendo ji modak e iye dhero kendo tho;

\par }{\Q ondiegi manie thim gi winy mafuyo e kor polo

\par }{\QB gi rech manie nembe tho.


\par }{\BB \par }
{\Q \VS{4}“Kik ngʼato kel wach mar donjo,

\par }{\QB kik ngʼato donjne wadgi,

\par }{\Q nimar jou chalo

\par }{\QB mana ka joma donjo ni jadolo.


\par }{\Q \VS{5}Uchwanyoru odiechiengʼ gotieno

\par }{\QB to jonabi bende chwanyore mana kaka un.

\par }{\Q Omiyo abiro tieko minu.


\par }{\QB \VS{6}Joga itieko nikech chando ngʼeyo.

\par }{\BB \par }
{\Q “Nikech utamoru dwaro ngʼeyo,

\par }{\QB an bende adagiu kaka jodolona;

\par }{\Q nikech usejwangʼo chike mag Nyasachu,

\par }{\QB an bende anajwangʼ nyithindu.


\par }{\Q \VS{7}Kaka jodolo medore,

\par }{\QB e kaka gimedo timo richo e nyima;

\par }{\QB gisewilo duongʼ margi gi gima kelo wichkuot.


\par }{\Q \VS{8}Giyiengʼ gi richo mag joga,

\par }{\QB bende gimor gi timbegi maricho.


\par }{\Q \VS{9}Kendo obiro bet ni: Kaka ji chalo e

\par }{\QB kaka jodolo bende chalo.

\par }{\Q To abiro kumogi kuom yoregigo,

\par }{\QB kendo anachulgi machal gi timbegi.


\par }{\BB \par }
{\Q \VS{10}“Gibiro chiemo to ok giniyiengʼ;

\par }{\QB gibiro chodo to ok gini nywolre,

\par }{\Q nikech giseweyo Jehova Nyasaye,

\par }{\QB mondo gichiwre

\VS{11}ne chode,

\par }{\Q ne kongʼo machon kod kongʼo manyien,

\par }{\QB magolo winjo mar joga.


\par }{\Q \VS{12}Gipenjo wach kuom nyasaye molos gi bao

\par }{\QB kendo idwokogi gi yien mopa.

\par }{\Q Chuny mar chode terogi mabor;

\par }{\QB ok gin jo-adier ne Nyasachgi.


\par }{\Q \VS{13}Gitimo misango ewi gode maboyo

\par }{\QB kendo gitimo Sewni kuonde motingʼore gi malo,

\par }{\Q e tiend yiend ober, gi omburi kod yiende mamoko madongo dongo kendo boyo,

\par }{\QB kama otimo tipo maber.

\par }{\Q Emomiyo nyiu lokore ochode

\par }{\QB to mond yawuotu to donjo e chode.


\par }{\BB \par }
{\Q \VS{14}“Ok anakum nyiu

\par }{\QB ka gibedo ochode,

\par }{\Q kata mond yawuotu

\par }{\QB ka terore,

\par }{\Q nikech chwo giwegi

\par }{\QB ema dhi ir mon ma jochode,

\par }{\QB gi mon manie hekalu mar Baal.

\par }{\Q Joma onge ngʼeyo

\par }{\QB biro yudo chandruok!


\par }{\BB \par }
{\Q \VS{15}“Yaye Israel, kata obedo ni utimo anjawo mar chode,

\par }{\QB kik umi Juda donj e timbego.

\par }{\BB \par }
{\Q “Kik udhi Gilgal;

\par }{\QB kik udhi Beth Aven.

\par }{\QB Kendo kik ukwongʼru kuwacho niya,

\par }{\Q ‘Akwongʼora gi nying Jehova Nyasaye mangima!’


\par }{\Q \VS{16}Jo-Israel wigi tek

\par }{\QB mana ka roya bwongʼ ma wiye tek.

\par }{\Q Ere kaka Jehova Nyasaye nyalo kwayogi e lek

\par }{\QB kaka ikwayo rombe e lek man-gi lum?


\par }{\Q \VS{17}Jo-Efraim oriwore gi nyiseche manono;

\par }{\QB weyeuru kamano!


\par }{\Q \VS{18}Kata ka kong-gi orumo,

\par }{\QB to gidhi nyime gi timbegi mag chode;

\par }{\QB jotendgi ohero timbe makelo wichkuot.


\par }{\Q \VS{19}Kalausi biro tingʼogi matergi mabor,

\par }{\QB kendo misenginigi nokelnegi wichkuot.”




\par }\Chap{5}{\SH Kum ni jo-Israel
\par }
{\Q \VerseOne{1}“Winjuru ma, un jodolo!

\par }{\QB Chikuru itu, un jo-Israel!

\par }{\Q Winjuru, yaye jood ruoth!

\par }{\QB Kumni obironu:

\par }{\Q Usebedo obadho e Mizpa,

\par }{\QB gogo mopedhi ewi Tabor.


\par }{\Q \VS{2}Joma ongʼanyo ni e tho malich.

\par }{\QB Abiro kumogi giduto.


\par }{\Q \VS{3}Angʼeyo gik moko duto kuom Efraim;

\par }{\QB onge gima opondona kuom jo-Israel.

\par }{\Q Efraim, un to usedoko kaka ochot;

\par }{\QB to jo-Israel timo timbe modwanyore.


\par }{\BB \par }
{\Q \VS{4}“Timbegi omonogi

\par }{\QB duogo ir Nyasachgi.

\par }{\Q Tim marach mar chode ni e chunygi;

\par }{\QB ok giyie kuom Jehova Nyasaye.


\par }{\Q \VS{5}Sungruok mar jo-Israel nyiso rachgi;

\par }{\QB jo-Israel kaachiel gi Efraim podho e richogi;

\par }{\QB kendo jo-Juda bende podho kodgi.


\par }{\Q \VS{6}Ka gidhi gi kweth dhogi kaachiel gi chiachgi

\par }{\QB mondo gitim misengni ni Jehova Nyasaye,

\par }{\Q to ok giniyude

\par }{\QB nikech osewuok moa kuomgi.


\par }{\Q \VS{7}Gisebedo joma ok jo-adiera ni Jehova Nyasaye;

\par }{\QB ginywolo nyithindo ma kimirwa.

\par }{\Q Sewni ma gitimo ka dwe owuok

\par }{\QB biro tiekogi kaachiel gi puothegi.


\par }{\BB \par }
{\Q \VS{8}“Gouru turumbete e dala mar Gibea,

\par }{\QB gouru abu e dala mar Rama.

\par }{\Q Gouru nduru mar lweny e dala mar Beth Aven;

\par }{\QB yaye, jo-Benjamin teluru.


\par }{\Q \VS{9}Efraim biro bet gunda

\par }{\QB ka chiengʼ makumogie ochopo.

\par }{\Q Alando gima nyaka timre

\par }{\QB e kind dhout Israel.


\par }{\Q \VS{10}Jotend Juda chalo gi joma

\par }{\QB ochoro kite man e kiewo.

\par }{\Q Abiro olo mirimba kuomgi

\par }{\QB mana ka pi oula.


\par }{\Q \VS{11}Jo-Efraim ibiro toyo

\par }{\QB ka bura oloyogi,

\par }{\Q nikech giketo chunygi mar luwo nyiseche manono.


\par }{\Q \VS{12}Achalo gi oguyo ne jo-Efraim,

\par }{\QB achalo gima otop ne jo-Juda.


\par }{\BB \par }
{\Q \VS{13}“Ka Efraim noneno tuone,

\par }{\QB kendo Juda oneno adhondene,

\par }{\Q eka Efraim nodwaro kony kuom Asuria,

\par }{\QB kendo gikwayo kony ir ruoth maduongʼ.

\par }{\Q To ok onyal thiedhou,

\par }{\QB ok onyal thiedho adhondeu.


\par }{\Q \VS{14}Abiro bedo ka sibuor ni Efraim,

\par }{\QB kaka sibuor malich ni Juda.

\par }{\Q Abiro kidhogi matindo tindo bangʼe to abiro weyogi.

\par }{\QB Anatingʼ-gi matergi mabor,

\par }{\QB maonge ngʼama nyalo resogi.


\par }{\Q \VS{15}Bangʼe to anadog kar dakna,

\par }{\QB nyaka chop kinde maginiyie ni giseketho.

\par }{\Q Giniduog ira ka gidwara gi chunygi duto

\par }{\QB nikech thagruok malit magiseyudo.”




\par }\Chap{6}{\SH Jo-Israel odagi lokore
\par }
{\Q \VerseOne{1}“Biuru mondo wadog ir Jehova Nyasaye.

\par }{\Q Osekidhowa matindo tindo

\par }{\QB to obiro changowa;

\par }{\Q osehinyowa

\par }{\QB to obiro tweyo adhondewa.


\par }{\Q \VS{2}Bangʼ ndalo ariyo obiro duogo chunywa

\par }{\QB to e odiechiengʼ mar adek obiro resowa,

\par }{\QB mondo omi wadag kode.


\par }{\Q \VS{3}Waluonguru Jehova Nyasaye;

\par }{\QB wadhiuru nyime gi luongo nyinge.

\par }{\Q Mana kaka chiengʼ wuok,

\par }{\QB e kaka obiro wuok;

\par }{\Q enobi irwa mana ka kodh chwiri,

\par }{\QB mana ka koth mabiro bangʼ chwiri mamiyo lowo bedo mangʼich.”


\par }{\BB \par }
{\Q \VS{4}“Angʼo madatimni Efraim?

\par }{\QB Angʼo ma datim kodi, in Juda?

\par }{\Q Herani chalo gi ongʼwengʼo mar okinyi,

\par }{\QB kata gi thoo mar okinyi malal nono ka nyango tegno.


\par }{\Q \VS{5}Emomiyo an kaachiel gi jonabi maga wangʼadou matindo tindo,

\par }{\QB ne anegou gi weche mawuok e dhoga;

\par }{\QB buche mane angʼadonu nobiro kuomo mapiyo mana ka mil polo.


\par }{\Q \VS{6}Nimar adwaro ni ukech joweteu, to ok ni uchiwna misango,

\par }{\QB kendo ngʼeyo Nyasaye ber moloyo misengini miwangʼo pep.


\par }{\Q \VS{7}Mana kaka Adam, giseketho singruok mane atimo kodgi,

\par }{\QB ne ok gibedo jo-adier koda e ndalono.


\par }{\Q \VS{8}Gilead en dala machwo ma jo-mahundu odakie,

\par }{\QB en dala mosechwerie remb ji.


\par }{\Q \VS{9}Jodolo chalo mana gi jomecho

\par }{\QB ma pondo ne ji e dir yo,

\par }{\Q ka girito ngʼat makadho

\par }{\QB mondo gima.

\par }{\Q Gineko e yo madhi Shekem,

\par }{\QB gitimo timbe mahundu makwodo wich.


\par }{\Q \VS{10}Aseneno gima lich

\par }{\QB e od Israel.

\par }{\Q Kanyo Efraim osechiwore ne chode

\par }{\QB kendo Israel osedwanyore.


\par }{\BB \par }
{\Q \VS{11}“To un bende jo-Juda

\par }{\QB kinde ma ingʼadonue bura osechopo.

\par }{\BB \par }
{\Q “Abiro gwedho ogandana e kinde manaduogie ka gia e twech,




\par }\PoetryChap{7}{\QB \VerseOne{1}e kinde ka kinde madwaro changoe Israel,

\par }{\Q to richo mag Efraim elore

\par }{\QB kendo timbe mahundu mag Samaria fwenyore.

\par }{\Q Gihero wacho miriambo,

\par }{\QB jokwoge turo udi,

\par }{\QB jonjore mayo ji e yore;


\par }{\Q \VS{2}to ok gisefwenyo

\par }{\QB ni aparo timbegi duto maricho.

\par }{\Q Richogi oduodogi,

\par }{\QB kendo ni e wangʼa ndalo duto.


\par }{\BB \par }
{\Q \VS{3}“Gimoro ruoth gi timbegi marichogo,

\par }{\QB yawuot ruoth bende gimiyo mor gi miriambo.


\par }{\Q \VS{4}Giduto gin joma terore,

\par }{\QB giore ka kendo,

\par }{\Q ma jated makati oweyo chwaloe mach

\par }{\QB nyaka otiek dwelo mi makati kuodi moromo tedo.


\par }{\Q \VS{5}E odiechiengʼ mar nyasi ruodhwa

\par }{\QB yawuot ruoth madho divai mamer,

\par }{\QB mi riw lwetgi gi jo-ajara.


\par }{\Q \VS{6}Chunygi chalo gi kendo,

\par }{\QB gidhi ire ka gisechano timo timbe mochido.

\par }{\Q Gombogi liet ka maa otieno,

\par }{\QB kochopo okinyi to omuoch ka mach maliel.


\par }{\Q \VS{7}Giduto giliet ka kendo,

\par }{\QB gikidho jotendgi.

\par }{\Q Ruodhigi bende gitieko,

\par }{\QB to onge ngʼato kuomgi maluonga.


\par }{\BB \par }
{\Q \VS{8}“Efraim riwore gi ogendini,

\par }{\QB kendo ochalo gi makati ma ok okuot.


\par }{\Q \VS{9}Ogendini tieko tekone,

\par }{\QB to ok ofweny.

\par }{\Q Lwar okuorore e yie wiye,

\par }{\QB to ok ongʼeyo.


\par }{\Q \VS{10}Tok teko mar jo-Israel bedonegi janeno ka ngʼadonegi bura,

\par }{\QB to kata magi duto timorene,

\par }{\Q to ok oduogi ir Jehova Nyasaye ma Nyasache,

\par }{\QB kata mana manye.


\par }{\BB \par }
{\Q \VS{11}“Efraim chalo kaka akuch odugla

\par }{\QB mawuondo yot kendo mofuwo,

\par }{\Q giluongo Misri

\par }{\QB to gilokore gidhi Asuria.


\par }{\Q \VS{12}Ka gidhi, to abiro bolo goka kuomgi;

\par }{\QB analwargi piny ka winy mafuyo malo.

\par }{\Q Ka anenogi ka gichokore kanyakla,

\par }{\QB to anamakgi duto.


\par }{\Q \VS{13}Okwongʼ-gi,

\par }{\QB nikech gisebedo mabor koda!

\par }{\Q Kethruok ne gin,

\par }{\QB nikech gisekweda!

\par }{\Q Asedwaro mondo aduog-gi ira

\par }{\QB to giriambo kuoma.


\par }{\Q \VS{14}Ok giywagna koa e chunygi

\par }{\QB makmana gidengo e kitendinigi.

\par }{\Q Gichokore kanyakla ne cham kod divai manyien

\par }{\QB to giringo gijwangʼa.


\par }{\Q \VS{15}Ne atiegogi ma amiyo gibedo motegno

\par }{\QB to gichano gik maricho kuoma.


\par }{\Q \VS{16}Gitamore duogo ir Nyasaye Man Malo Moloyo;

\par }{\QB gichalo atungʼ ma ok nyal tigo.

\par }{\Q Jotendgi noneg gi ligangla

\par }{\QB nikech wechegi mag nyadhi.

\par }{\Q Kuom mano nojargi

\par }{\QB e piny Misri.”




\par }\Chap{8}{\SH Jo-Israel biro kayo kalausi
\par }
{\Q \VerseOne{1}“Ket turumbete e dhogi mondo igo!

\par }{\QB Ongo ni ewi od Jehova Nyasaye,

\par }{\Q nikech ji oseketho singruokna

\par }{\QB kendo gisekwedo chikna.


\par }{\Q \VS{2}Jo-Israel noywakna niya,

\par }{\QB ‘Yaye Nyasachwa, wayangi!’


\par }{\Q \VS{3}To wasigu biro lawo Israel

\par }{\QB nikech gisekwedo gima ber.


\par }{\Q \VS{4}Giketo ruodhi e loch ka ok gipenja;

\par }{\QB kendo giyiero jotelo ka ok gingʼeyo parona.

\par }{\Q Giloso nyiseche manono

\par }{\QB kuom fedha gi dhahabu ma gin-go,

\par }{\QB to magi kelonegi mana kethruok.


\par }{\Q \VS{5}Yaye Samaria, wit oko nyasachi mar nyaroya!

\par }{\QB Mirimba ger kodgi.

\par }{\Q Nyaka karangʼo ma ok ginyal bedo maler?


\par }{\QB \VS{6}Gin joma oa Israel!

\par }{\Q Nyaroyani oselos mana gi lwet dhano omiyo

\par }{\QB ok en Nyasaye.

\par }{\Q Nyaroya mar Samaria-no

\par }{\QB noto matindo tindo.


\par }{\BB \par }
{\Q \VS{7}“Gichwoyo yamo

\par }{\QB to gikayo kalausi.

\par }{\Q Gin gi cham ma ok ket wiye;

\par }{\QB kendo ok onyal kelo mogo.

\par }{\Q To kane onyalo nyago cham,

\par }{\QB to jopinje mamoko dochame duto.


\par }{\Q \VS{8}Israel osetiek duto;

\par }{\QB kendo sani en e kind ogendini,

\par }{\QB mana kaka gima nono.


\par }{\Q \VS{9}Gisedhi nyaka Asuria

\par }{\QB mana kaka kanyna mar bungu mabayo abaya.

\par }{\QB Efraim oseusore ne joherane.


\par }{\Q \VS{10}Kata obedo ni giseusore kendgi e kind ogendini,

\par }{\QB abiro chokogi kaachiel.

\par }{\Q Gibiro lal nono

\par }{\QB kendo enosandgi e bwo loch mar ruoth maratego.


\par }{\BB \par }
{\Q \VS{11}“Kata ka obedo ni Efraim nogero kende mangʼeny mag misango mar golo richo,

\par }{\QB kendegi osebedo mar timo richo.


\par }{\Q \VS{12}Ne andiko negi gik mangʼeny mag chikena,

\par }{\QB to ne gikawogi kaka gigo ma welo kuomgi.


\par }{\Q \VS{13}Gichiwo misengni mokelna

\par }{\QB kendo gichamo ring misenginigo,

\par }{\QB to Jehova Nyasaye ok mor kodgi.

\par }{\Q Omiyo sani obiro paro anjawo ma gitimo

\par }{\QB kendo enokumgi kuom richogi.

\par }{\QB Ginidogi Misri.


\par }{\Q \VS{14}Jo-Israel wigi osewil gi Jachwechgi,

\par }{\QB mi gigero ute mag ruodhi;

\par }{\QB Juda osechielo mier madongo mangʼeny.

\par }{\Q To anaor mach e miechgi madongogo

\par }{\QB mitiek kargi mar pondono.”




\par }\Chap{9}{\SH Kum ne jo-Israel
\par }
{\Q \VerseOne{1}Kik umor, yaye Israel;

\par }{\QB bende kik ubed gi ilo kaka ogendini mamoko.

\par }{\Q Nimar ok usebedo jo-adiera ne Nyasachu;

\par }{\QB usehero chudo mar ochot michulougo,

\par }{\QB e kuonde dino cham.


\par }{\Q \VS{2}Kuonde ma idinoe cham kod kuonde mibiyoe divai ok nopidh ji;

\par }{\QB kendo divai manyien ok nokonygi.


\par }{\Q \VS{3}Ok ginidongʼ e piny Jehova Nyasaye;

\par }{\QB Efraim nodog Misri,

\par }{\QB kendo ginicham chiemo ma ok opwodhi e piny Asuria.


\par }{\Q \VS{4}Ok gini olne Jehova Nyasaye misango mar divai,

\par }{\QB bende misengini ma gichiwo ok nomor Jehova Nyasaye ngangʼ.

\par }{\Q Misengini machalo kamano nochal negi mana kaka chiemb joma ywak;

\par }{\QB kendo jogo mochamogi nobed mogak.

\par }{\Q Chiemoni nobed margi giwegi;

\par }{\QB omiyo ok nokele e hekalu mar Jehova Nyasaye.


\par }{\BB \par }
{\Q \VS{5}Unutim angʼo e odiechiengu mowal mar nyasi,

\par }{\QB kata ka odiechienge nyasi mar Jehova Nyasaye ochopo?


\par }{\Q \VS{6}Kata ka gitony e kethruok,

\par }{\QB Misri nochokgi,

\par }{\QB kendo Memfis noikgi.

\par }{\Q Mwandu mag fedha noum gi pedo

\par }{\QB kendo kuthe noum hembegi.


\par }{\Q \VS{7}Kinde mag kum biro

\par }{\QB kendo kinde mag ngʼado bura osechopo.

\par }{\QB Omiyo jo-Israel nyaka ngʼe wachni.

\par }{\Q Nikech richou ngʼeny

\par }{\QB kendo kinyou lich miwuoro,

\par }{\Q janabi ikwano ka ngʼama ofuwo,

\par }{\QB to ngʼat matiyo gi much Nyasaye ka janeko.


\par }{\Q \VS{8}Janabi, kaachiel gi Nyasacha

\par }{\QB e jarit mar Efraim,

\par }{\Q kata kamano obadho rite e yorene duto,

\par }{\QB kendo akweda bende rite e od Nyasache.


\par }{\Q \VS{9}Gisedonjo matut e timbe mag miganga

\par }{\QB mana ka ndalo mag Gibea.

\par }{\Q Nyasaye nopar timbegi mamono

\par }{\QB kendo enokumgi e richogi.


\par }{\BB \par }
{\Q \VS{10}“Kane ayudo Israel

\par }{\QB ne ochalo mana kayudo olemb mzabibu e piny motwo,

\par }{\Q kane aneno kwereu,

\par }{\QB ne chalo mana ka gima aneno olemo monyak mokwongo mar ngʼowu.

\par }{\Q To kane gibiro Baal Peor,

\par }{\QB negichiwore lamo nyiseche manono makwodo wich,

\par }{\QB kendo negibedo modwanyore mana ka gima ne giherono.


\par }{\Q \VS{11}Duongʼ mar Efraim noweye mana ka winyo ma huyo mi lal nono,

\par }{\QB omiyo ok ginichak ginywol nyithindo,

\par }{\QB mondegi ok nobed ma yach kendo onge nyathi manomak ichne.


\par }{\Q \VS{12}Kata ka gipidho nyithindo,

\par }{\QB to namigi gibed gi kuyo kuom moro ka moro.

\par }{\Q Okwongʼ-gi,

\par }{\QB ka alokora mi ajwangʼogi!


\par }{\Q \VS{13}Aseneno Efraim, mana kaka ne aneno Turo,

\par }{\QB ka opidhi kama omiyo,

\par }{\Q to Efraim nokel nyithinde

\par }{\QB ni janek.”


\par }{\BB \par }
{\Q \VS{14}Chiwnegi, yaye Jehova Nyasaye,

\par }{\QB en angʼo ma dimigi?

\par }{\Q Migi mana iye magore piny

\par }{\QB kendo thunde motwo.


\par }{\BB \par }
{\Q \VS{15}“Nikech timbegi mag anjawo e Gilgal,

\par }{\QB ne ok aherogi kanyo.

\par }{\Q Nikech timbegi mag richo,

\par }{\QB abiro riembgi oko e oda.

\par }{\Q Ok anachak ahergi;

\par }{\QB jotendgi duto gin joma timbegi richo.


\par }{\Q \VS{16}Midekre osemako Efraim,

\par }{\QB kendo tiendene ner,

\par }{\QB ok ginyag olemo.

\par }{\Q Kata ka ginywolo nyithindo,

\par }{\QB to ananeg nyithindgi ma gihero ahinyago.”


\par }{\BB \par }
{\Q \VS{17}Nyasacha nokwedgi

\par }{\QB nikech ok gisewinje,

\par }{\QB ginibedi joma tangni e dier ogendini.


\par }{\BB \par }


\PoetryChap{10}{\Q \VerseOne{1}Israel ne en mzabibu malandore;

\par }{\QB ne onyago olembene owuon.

\par }{\Q Ka olembene ne medore,

\par }{\QB nomedo gero kende mag misango;

\par }{\Q kendo ka pinye ne medo mewo,

\par }{\QB to nomedo loso kido milamo.


\par }{\Q \VS{2}Chunygi opongʼ gi miriambo

\par }{\QB kendo koro nyaka gitingʼ mana kum marom kodgi.

\par }{\Q Jehova Nyasaye nomuk kendegi mag misango

\par }{\QB kendo kitegi ma gilamo bende nokethi.


\par }{\BB \par }
{\Q \VS{3}Eka giniwachi, “Waonge ruoth

\par }{\QB nikech watamore miyo Jehova Nyasaye luor.

\par }{\Q To kata kane wan gi ruoth,

\par }{\QB to dotimonwa angʼo?”


\par }{\Q \VS{4}Githoro wacho weche manono

\par }{\QB ka gikwongʼore gi miriambo,

\par }{\QB kendo giloso winjruok ma ok nyal konyogi;

\par }{\Q emomiyo buche mag larruok medore

\par }{\QB mana ka buya malandore e puothe mosepur.


\par }{\Q \VS{5}Ji modak Samaria luoro osemako

\par }{\QB nikech nyaroya molos gi dhahabu mar Beth Aven.

\par }{\Q Joge noywage,

\par }{\QB kamano bende e kaka jodologe malamo nyiseche manono noywage,

\par }{\Q mago mosebedo gi mor kuom berne

\par }{\QB nikech osegole kuomgi kitere e twech.


\par }{\Q \VS{6}Enotingʼe kitere Asuria

\par }{\QB kaka mich ne ruoth maduongʼ.

\par }{\Q Efraim noma duongʼne to Israel nokuod wiye

\par }{\QB nikech nyisechene molos gi bao.


\par }{\Q \VS{7}Samaria kod ruodhige nolew gi malo

\par }{\QB mana ka bad yien malewo gi malo ewi pi.


\par }{\Q \VS{8}Kuonde motingʼore malo mag anjawo nokethi,

\par }{\QB en emomiyo jo-Israel timo richo.

\par }{\Q Kuthe kod buya ema biro dongo

\par }{\QB maim kendegi mag misango.

\par }{\Q Eka giniwach ne gode madongo niya, “Umwauru!”

\par }{\QB Kendo ne gode matindo niya, “Rwombreuru kuomwa!”


\par }{\BB \par }
{\Q \VS{9}“Nyaka aa ndalo mar Gibea,

\par }{\QB isebedo ka itimo richo, yaye Israel,

\par }{\QB to kanyo ema isesike.

\par }{\Q Donge lweny notieko

\par }{\QB jotim richo man Gibea?


\par }{\Q \VS{10}Ka ahero to abiro kumogi;

\par }{\QB ogendini nonywaknegi,

\par }{\QB maketgi e twech kuom richogi duto.


\par }{\Q \VS{11}Efraim en nyaroya mobo

\par }{\QB mohero dino cham;

\par }{\Q omiyo anatwe jok

\par }{\QB e ngʼute maberno.

\par }{\Q Anariemb Efraim,

\par }{\QB to Juda nyaka pur,

\par }{\QB kendo Jakobo biro baro lowo.


\par }{\Q \VS{12}Chwouru adiera ne un uwegi,

\par }{\QB kaa-uru olemo mar hera ma ok rum,

\par }{\Q kendo baruru lopu mapok opur,

\par }{\QB nimar en kinde mar manyo Jehova Nyasaye,

\par }{\Q nyaka chop

\par }{\QB ool tim makare kuomu.


\par }{\Q \VS{13}To nikech usechwoyo anjawo,

\par }{\QB usekayo timbe maricho,

\par }{\QB kendo usechamo olemb miriambo.

\par }{\Q Nikech usegeno kuom tekou uwegi

\par }{\QB kendo kuom jolwenju mangʼeny,


\par }{\Q \VS{14}kuom mano koko mar lweny biro monjo jou,

\par }{\QB ma mi kuondeu mochiel motegno nomuki,

\par }{\Q mana kaka Shalman nomuko Beth Arbel e odiechieng lweny,

\par }{\QB kama mine kod nyithindgi nodhir mopodho.


\par }{\Q \VS{15}Ma e kaka notimre ne un bende, yaye Bethel,

\par }{\QB nikech anjawo maru duongʼ.

\par }{\Q Ka odiechiengno ochopo,

\par }{\QB ruodh Israel notiek chuth.”




\par }\Chap{11}{\SH Hera ma Nyasaye oherogo Israel
\par }
{\Q \VerseOne{1}“Ka Israel ne pod nyathi, ne ahere,

\par }{\QB kendo ne aluongo wuoda ka agolo Misri.


\par }{\Q \VS{2}To kaka ne amedo luongo Israel

\par }{\QB e kaka nomedo dhi mabor koda.

\par }{\Q Negichiwo misengini ne Baal

\par }{\QB kendo wangʼo ubani ne kido molosi.


\par }{\Q \VS{3}An owuon ema napuonjo Efraim wuotho,

\par }{\QB ka amakogi gi bedegi,

\par }{\Q to ne ok gifwenyo ni ne en

\par }{\QB An mane ochangogi.


\par }{\Q \VS{4}Ne atelonegi gi ngʼwono mathoth

\par }{\QB kaachiel gihera ma ok rum;

\par }{\Q ne agolo jok mapek e ngʼutgi

\par }{\QB kendo akulora piny mondo apidhgi.


\par }{\BB \par }
{\Q \VS{5}“Donge ginidog Misri

\par }{\QB kendo Asuria nobedi gi loch kuomgi,

\par }{\QB nikech gitamore weyo richogi?


\par }{\Q \VS{6}Ligangla nomil e miechgi madongo

\par }{\QB manoketh lodi mag rangeyegi,

\par }{\QB kendo chenro duto magin-go norum.


\par }{\Q \VS{7}Joga oramo chuth mondo oweya.

\par }{\QB Kata giluong Nyasaye Man Malo Moloyo,

\par }{\QB to ok notingʼ-gi malo e yo moro amora.


\par }{\BB \par }
{\Q \VS{8}“Ere kaka anyalo jwangʼou, Efraim?

\par }{\QB Ere kaka dabolu Israel?

\par }{\Q Ere kaka datiu ka Adma?

\par }{\QB Ere kaka damiu ubed machal gi Zeboim?

\par }{\Q Ok anyal timonu kamano;

\par }{\QB nikech aseloko pacha kendo akechou.


\par }{\Q \VS{9}Ok anaol mirimba mager

\par }{\QB bende ok analokra mi aketh Efraim bende.

\par }{\Q Nimar an Nyasaye, ok an dhano,

\par }{\QB Jal Maler e dieru.

\par }{\QB Ok anabi gi mirima.


\par }{\Q \VS{10}Gibiro luwo Jehova Nyasaye,

\par }{\QB noruti ka sibuor.

\par }{\Q Kuruto,

\par }{\QB to nyithinde duto nobi ire katetni kagiwuok yo podho chiengʼ.


\par }{\Q \VS{11}Ginibi ire ka gitetni

\par }{\QB ka winy moa Misri,

\par }{\QB ka akuche moa Asuria.

\par }{\Q Anami gibed e miechgi,”

\par }{\QB Jehova Nyasaye owacho.


\par }{\SH Richo jo-Israel
\par }
{\Q \VS{12}Efraim oselwora gi miriambo,

\par }{\QB od jo-Israel en kar wuond.

\par }{\Q Juda ok winj Nyasaye;

\par }{\QB adier ok giwinj Jal Maler ma ja-adiera.




\par }\PoetryChap{12}{\Q \VerseOne{1}Efraim geno gima onge,

\par }{\QB olawo yamb wuok chiengʼ odiechiengʼ duto,

\par }{\QB kendo omedo miriambo kod gero.

\par }{\Q Oketo winjruok gi Asuria

\par }{\QB kendo ooro mor zeituni ne jo-Misri.


\par }{\Q \VS{2}Jehova Nyasaye nigi bura kuom jo-Juda;

\par }{\QB enokum Jakobo kaluwore gi yorene;

\par }{\QB kendo enochule kaluwore gi timbene.


\par }{\Q \VS{3}Kane pod en ei min nomako tiend owadgi,

\par }{\QB kaka dhano nomako amen gi Nyasaye.


\par }{\Q \VS{4}Ne oii gi malaika mi oloye;

\par }{\QB eka noywak kendo kwayo mondo otimne ngʼwono.

\par }{\Q Noyude Bethel

\par }{\QB kendo mowuoyo kode kanyo.


\par }{\Q \VS{5}Jehova Nyasaye Maratego,

\par }{\QB Jehova Nyasaye e nyinge mongʼerego!


\par }{\Q \VS{6}To nyaka uduog ir Nyasachu;

\par }{\QB beduru johera kendo joma ngʼado bura makare,

\par }{\QB bende keturu chunyu kuom Nyasachu kinde duto.


\par }{\BB \par }
{\Q \VS{7}Jalok ohala tiyo gi ratinde mag miriambo;

\par }{\QB ohero mecho.


\par }{\Q \VS{8}Efraim sungore kawacho ni,

\par }{\QB “An jamoko momewo, kendo asebedo ja-mwandu.

\par }{\Q Gi mwanduna duto ok giniyud gimoro kuoma

\par }{\QB ma miganga kata richo.”


\par }{\BB \par }
{\Q \VS{9}“An Jehova Nyasaye Nyasachu mane ogolou e piny Misri,

\par }{\QB anami udagi e hembeu kendo,

\par }{\Q mana kaka ndalo

\par }{\QB mane utimoe nyasi mag sawo mau.


\par }{\Q \VS{10}Ne awuoyo kod jonabi,

\par }{\QB ka anyisogi fweny mangʼeny,

\par }{\QB kendo kawacho ngeche kokalo kuomgi.”


\par }{\BB \par }
{\Q \VS{11}Bende Gilead nigi anjawo?

\par }{\QB Joge gin joma nono!

\par }{\Q Bende gitimo misengini gi rwedhi, Gilgal?

\par }{\QB Kendegi mag misengini biro chalo,

\par }{\QB kaka kite modhurore e puodho mopur.


\par }{\Q \VS{12}Jakobo noringo modhi e piny mar Aram;

\par }{\QB Israel notiyo mondo oyud dhako,

\par }{\QB kendo nochulo nengo mare kokwayo rombe.


\par }{\Q \VS{13}Jehova Nyasaye nokonyore gi janabi ma ogolo Israel oa Misri,

\par }{\QB adier ne ooro janabi mondo orite.


\par }{\Q \VS{14}To Efraim osemiye obedo mager mobedo gi mirima;

\par }{\QB Ruodhe nowe timbene maricho mag chwero remo e wiye,

\par }{\QB kendo nochule kuom ngʼanyone.




\par }\Chap{13}{\SH Mirimb Jehova Nyasaye kuom jo-Israel
\par }
{\Q \VerseOne{1}Kane Efraim owuoyo, to ji ne tetni,

\par }{\QB nodhiale e piny Israel.

\par }{\QB To notimo richo kuom lamo Baal, mi notho.


\par }{\Q \VS{2}Koro gimedo timo richo,

\par }{\QB bende giloso nyisechegi mag fedha mondo gilam,

\par }{\Q ma gin kido molos gi rieko mangʼeny,

\par }{\QB magi duto gin tich jopa bepe.

\par }{\Q Wachore kuom jogi niya,

\par }{\QB “Gitimo misango gi dhano,

\par }{\QB kendo ginyodho kido molos mar nyaroya.”


\par }{\Q \VS{3}Emomiyo ginichal mana kaka ongʼwengʼo mokinyi,

\par }{\QB bende kaka thoo mar okinyi malal nono ka nyango owuok,

\par }{\QB bende kaka mihudhwe ma yamo keyo kar dino,

\par }{\QB bende kaka iro mawuok e dirisa.


\par }{\BB \par }
{\Q \VS{4}“To An e Jehova Nyasaye ma Nyasachu

\par }{\QB mane ogolou ua e piny Misri.

\par }{\Q Ok unyal yango Nyasaye moro amora ma ok An,

\par }{\QB onge Jawar machielo makmana An.


\par }{\Q \VS{5}Ne aritou e piny motwo,

\par }{\QB maliel ka mach.


\par }{\Q \VS{6}Kane apidhogi ne giyiengʼ chuth;

\par }{\QB kane giseyiengʼ to sunga nomakogi;

\par }{\QB ma wigi owil koda.


\par }{\Q \VS{7}Omiyo anabi irgi ka sibuor,

\par }{\QB kendo ka kwach abiro buto negi e bath yo.


\par }{\Q \VS{8}Anamonjgi mi ayiechgi matindo tindo

\par }{\QB mana ka ondiek ma omaa nyithinde.

\par }{\Q Anatiekgi mana ka sibuor,

\par }{\QB bende le mag bungu noyiechgi matindo tindo.


\par }{\BB \par }
{\Q \VS{9}“Osetieku yaye Israel, nikech ok udwara,

\par }{\QB ok udwar jakonyu.


\par }{\Q \VS{10}Ere ruodhu mondo koro oresu?

\par }{\QB Ere jotendu e miechu,

\par }{\Q mane usekwayo ni,

\par }{\QB ‘Miwa ruodh kod jotendwa?’


\par }{\Q \VS{11}Kuom ich wangʼ mare ne amiyou ruoth

\par }{\QB kendo e mirimba ne agole oko.


\par }{\Q \VS{12}Timbe mamono mag Efraim osekan,

\par }{\QB kendo richoge osendik e kitabu.


\par }{\Q \VS{13}Rem machalo gi mar dhako mamuoch kayo nobine,

\par }{\QB to en nyathi maonge gi rieko,

\par }{\Q ma ka sa ochopo monego owuog e ich

\par }{\QB to okia kama iwuok godo.


\par }{\BB \par }
{\Q \VS{14}“Abiro resogi kuom teko mar piny joma otho

\par }{\QB kendo anakonygi kuom tho.

\par }{\Q In tho, ere masicheni duto,

\par }{\QB kata in piny joma otho, ere kethruokni?

\par }{\BB \par }
{\Q “Ok anakeche,


\par }{\QB \VS{15}kata ka obedo ni odhi maber kamano e kind owetene.

\par }{\Q Yamb yor wuok chiengʼ moa ir Jehova Nyasaye nobi,

\par }{\QB kakudho koa e piny motwo,

\par }{\Q ma pigene mag sokni mamol nodwon,

\par }{\QB kod yewni mokuny bende nodwon.

\par }{\Q Mwandune manie dechege

\par }{\QB noyaki duto.


\par }{\Q \VS{16}Jo-Samaria nokum kuom richogi

\par }{\QB nikech gisengʼanyo ne Nyasachgi.

\par }{\Q Noneg-gi gi ligangla;

\par }{\QB nyithindgi matindo nochwad piny,

\par }{\QB to mondgi mapek nobar iyegi.”




\par }\Chap{14}{\SH Lokruok kuom richo kelo gweth
\par }
{\Q \VerseOne{1}Dwoguru ir Jehova Nyasaye ma Nyasachu, yaye Israel.

\par }{\QB Richou ema osemiyo upodho.


\par }{\Q \VS{2}Kaw wechegi

\par }{\QB kendo uduog ir Jehova Nyasaye!

\par }{\Q Wachne kama:

\par }{\QB “Wenwa richowa duto,

\par }{\Q kendo yie irwakwa gi ngʼwono,

\par }{\QB mi wanapaki gi dhowa.


\par }{\Q \VS{3}Asuria ok nyal resowa,

\par }{\QB bende ok wana idhi faresegi mag lweny.

\par }{\Q Ok wanachak wawach kendo ni,

\par }{\QB ‘Nyisechewa’ ne gik mwaloso gi lwetwa wawegi,

\par }{\QB nimar kuomi, ema, nyithi kiye yude kech.”


\par }{\BB \par }
{\Q \VS{4}“Anachang-gi kuom baro margi mane gibarogo,

\par }{\QB kendo anahergi maonge achuna,

\par }{\QB nimar mirimba osewuok kuomgi.


\par }{\Q \VS{5}Anachal mana ka thoo mar okinyi ne Israel;

\par }{\QB kendo nolodhi mana ka ondanyo,

\par }{\Q kendo tiende nokar

\par }{\QB mana ka yiend Lebanon;


\par }{\QB \VS{6}bade nolodhi makee.

\par }{\Q Enobed maber ka yiend zeituni,

\par }{\QB kendo nodungʼ mangʼwe ngʼar ka yiend Lebanon.


\par }{\Q \VS{7}Ji nochak odag e tipone.

\par }{\QB Nonyaa maber mana ka cham,

\par }{\Q kendo nonyag maber ka mzabibu

\par }{\QB mi nobed gi huma ka divai moa Lebanon.


\par }{\Q \VS{8}Yaye Efraim en angʼo ma datim gi nyiseche manonogi kendo?

\par }{\QB Anadwoke kendo rite,

\par }{\Q achalo gi obudo mangʼich,

\par }{\QB nyak mari aa kuoma.”


\par }{\BB \par }
{\Q \VS{9}En ngʼat mane mariek?

\par }{\QB Obiro fwenyo tiend gigi.

\par }{\Q En ngʼat mane manyalo fwenyo tiend wechegi?

\par }{\QB Obiro ngʼeyogi.

\par }{\Q Yore mag Jehova Nyasaye nikare,

\par }{\QB joma nikare ema wuothoe,

\par }{\QB to joma jendeke to chwanyore.

\par }