\NormalFont\ShortTitle{2 Timotheo}

{\MT 2 Timotheo



\par }\ChapOne{1}{\PP \VerseOne{1}An Paulo jaote mar Kristo Yesu kuom dwaro mar Nyasaye, kaluwore gi singo mar ngima man kuom Kristo Yesu,


\par }{\BB \par }
{\PP \VS{2}Andikoni in Timotheo nyathina mahero:

\par }{\BB \par }
{\PP Ngʼwono gi kech kod kwe moa kuom Nyasaye Wuoro kod Kristo Yesu Ruodhwa obed kodi.


\par }{\BB \par }
{\SH Paulo ojiwo Timotheo
\par }
{\PP \VS{3}Adwokone Nyasaye erokamano ma atiyone gi paro maler maonge bura, mana kaka kwerena bende notiyone, ka apari odiechiengʼ gotieno e lemona mapile.

\VS{4}To ka aparo kaka pi wangʼi ne chwer to chunya gombo neni ahinya mondo abed gi mor mogundho.

\VS{5}Nikech aparo kuom yie mar adier ma in-go. Yienino chalo gi yie mane Lois dani nigo mokwongo. Kendo mane Yunike minu nigo. An gi ratiro ni in bende in gi yie makamano

\VS{6}Mano emomiyo ajiwi mondo ichier mich ma in-go mane Nyasaye omiyi chiengʼ mane aketo lweta kuomi.

\VS{7}Nikech Nyasaye ne ok omiyowa chuny mar bedo ngoche, to nomiyowa chuny mar bedo gi teko, gihera kod ritruok.


\par }{\PP \VS{8}Kuom mano kik wiyi kuodi kuom timo nend Ruodhwa kata nenda an Jatichne motwe. To kuom teko mar Nyasaye yie mondo osandi koda nikech Injili,

\VS{9}ma nowarowa kendo noluongowa mondo wadag e ngima maler. Mano ok nikech wasetimone gimoro maber to nikech dwarone owuon kuom ngʼwonone. Ne omiyowa ngʼwononi kuom Kristo Yesu kane piny pok obetie,

\VS{10}to sani koro osefwenynwago kuom biro mar Jawarwa, Kristo Yesu. En ema osetieko tho mi okelo ngima kod ngima mak rum e ler kuom Injili.

\VS{11}Ne oyiera mondo aland Injilini kaka jaote kendo kaka japuonj.

\VS{12}Mano emomiyo asandora kama. To wiya ok kuodi, nikech angʼeyo Jal ma aseyie kuome, kendo angʼeyo chutho ni onyalo rito ngimana gi chunya ma asechiwone nyaka ndalo nogono.


\par }{\PP \VS{13}Weche mane iwinjo kuoma, ritgi kaka ranyisi mar puonj maber, kod yie gihera kuom Kristo Yesu.

\VS{14}Rit mwandu maber mosemiyi, kirite gi teko mar Roho Maler modak kuomwa.


\par }{\PP \VS{15}Ingʼeyo ni ji duto ma noa e piny Asia oseweya, koda ka Fugelo gi Hermogene.


\par }{\PP \VS{16}Mad Ruoth Nyasaye okech jood Onesiforo nikech nosiko kokonyo chunya kendo wiye ne ok okuot koda kata kane an e od twech.

\VS{17}To kane ochopo Rumi ne omanya matek nyaka nonwangʼa.

\VS{18}Ingʼeyo maber kaka nokonya e yore mathoth e dala ma e Efeso. Akwayo mondo Ruoth okeche e odiechiengʼno mar Ruoth.




\par }\Chap{2}{\PP \VerseOne{1}To in, Wuoda, bed motegno kuom ngʼwono ma wan-go kuom Kristo Yesu.

\VS{2}Weche mane iwinjo ka apuonjo e nyim joneno mathoth keti e lwet joma inyalo geno, manyalo puonjo joma moko bende.

\VS{3}Bed modhil e chandruok kaachiel kodwa kaka jalweny maber mar Kristo Yesu.

\VS{4}Onge jalweny ma dwodore gi weche mag dala nimar odwaro mondo obed malongʼo kowinjo jatende ma chike.

\VS{5}Kamano bende e kaka jangʼwech mapiem e ngʼwech ok nyal yudo mich mar jaloch ka ok oringo kaluwore gi chike moketi.

\VS{6}Japur matiyo matek bende ema owinjore ocham nyak mokwongo mar cham.

\VS{7}Par matut kuom gima awacho. Ruoth biro miyi rieko mar winjo tiend weche duto.


\par }{\PP \VS{8}Injili malando en ni Yesu Kristo ma Nyakwar Daudi ne ochier oa kuom joma otho.

\VS{9}Wach maberno emomiyo isanda kendo itweya ka ngʼat matimo richo. To wach Nyasaye ok otwe.

\VS{10}Omiyo adhil kuom duto nikech adwaro ni joma Nyasaye oyiero bende oyudie warruok miyudo kuom Kristo Yesu, kendo makelo duongʼ mochwere.


\par }{\PP \VS{11}Ma e wach mar adier:

\par }{\Q Ka wasetho kode,

\par }{\QB to wanabed mangima kode bende;


\par }{\Q \VS{12}to ka watimo kinda,

\par }{\QB to wanalochi kode bende;

\par }{\Q to ka wakwede,

\par }{\QB to en bende nokwedwa;


\par }{\Q \VS{13}to ka ok wabedo jo-adiera,

\par }{\QB en pod obedo mana ja-adiera,

\par }{\QB nikech ok onyal kwedore owuon.


\par }{\SH Jatich ma Nyasaye oyiego
\par }
{\PP \VS{14}Par nigi wechegi kisiemogi e nyim Nyasaye ni giwe dhawo kuom weche maonge ohala maketho mana chuny joma winjogi.

\VS{15}Tem matek mondo ichiwri ne Nyasaye kaka jatich molony ma wiye ok kuodi kendo mapuonjo Wach mar adiera e yo makare.

\VS{16}Pogri kod mbekni manono mag piny nikech jok moketo chunygi e gik ma kamago medo bedo mabor moloyo gi Nyasaye.

\VS{17}Puonj mag joma kamago biro landore ka adhola malandore. Achiel kuomgi gin Humenayo gi Fileto,

\VS{18}mosebayo yo moweyo adiera. Giseweyo adiera ka gipuonjo ni chier osetimore, kendo giketho yie mar ji moko.

\VS{19}Kata kamano mise mongirore mar Nyasaye ochungʼ motegno kendo ondikie ndiko ma ok ruchre mawacho niya, “Ruoth ongʼeyo joge,”\FTNT{*}{{\FR 2:19 }{\FT{}}{\XT{Kwa 16:5}}} kendo niya, “Ngʼato ka ngʼato maluongo nying Ruoth nyaka pogre gi timbe maricho.”


\par }{\PP \VS{20}Ongʼere in e ot moro amora maduongʼ nitie gige tedo molos gi dhahabu kata fedha, to bende nitie moko molosi gi bao kata lowo. Mokwongogo itiyogo tije mogen, to mokogo itiyogo tich aticha.

\VS{21}Omiyo ka ngʼato opwodhore kuom puonj mochido to enobed kaka gir tich mitiyogo tije mogen. Enodok ngʼat maler ma Ruoth oyiego kaka jatichne makare kendo moikore tiyo tich moro amora maber.


\par }{\PP \VS{22}Ring iwe gombo maricho mag jomatindo kendo ket chunyi mar luwo ngima maler, gi yie, gihera, kod kwe, kaachiel gi joma lamo Ruoth Nyasaye gi chuny maler.

\VS{23}Pogri chuth gi mbekni mofuwo maonge rieko, kingʼeyo ni gikelo dhawo.

\VS{24}To jatich Ruoth ok owinjore bed makwiny, to onego obed mangʼwon gi ji duto kendo onego obed japuonj molony ma hore mos.

\VS{25}Joma dagi puonjne nyaka orie gi muolo, ka en gi geno ni Nyasaye nyalo miyogi thuolo mar lokruok mar weyo richo mi gingʼe adiera,

\VS{26}kendo kogeno ni pachgi nyalo yawore mi gitony gia e obadho mar Satan moseketogi e twech mar timo dwarone.




\par }\Chap{3}{\SH Ndalo giko
\par }
{\PP \VerseOne{1}To ngʼe malongʼo ni kinde mag chandruok nobedie e ndalo giko.

\VS{2}Ji nobed koherore kendgi kendo kohero pesa. Ginibed josunga, jongʼayi, joma yanyo ji, joma ok winj jonywolgi, joma ok go erokamano, kendo joma ok ler,

\VS{3}jogi nobed joma onge hera kendo joma ok wene ji richogi, joma ketho nying ji; joma ok ritre, jo-mahundu, kendo joma ok ohero ber,

\VS{4}ginibed andhoke, joma mwomore, josunga, joma ohero mor moloyo Nyasaye,

\VS{5}gitimo gik manenore ni gin joma oluoro Nyasaye to ngimagi nyiso ni gionge gima luoro Nyasaye kelo. In to nyaka ipogri chuth gi joma kamago.


\par }{\PP \VS{6}Joma kamago ema donjo e miech ji kendo gihoyo mon ma pachgi yomyom mogangore gi kit richo mayoreyore kendo ma gombo maricho ywayo pachgi koni gi koni,

\VS{7}mon makamagi oikore mar winjo puonj to kata kamano ok ginyal chopo e okangʼ mar rwako adiera.

\VS{8}Mana kaka Janes gi Jambre nokedo gi Musa e kaka jogi bende kedo gi adiera, gin joma pachgi osekethore kendo jogo ma osekwedi kaluwore gi yie.

\VS{9}To ok ginidhi mabor nikech fupgi biro nenore ni ji duto mana kaka notimore ni jogo.


\par }{\SH Paulo ojiwo Timotheo
\par }
{\PP \VS{10}In iseluwo puonjna duto, gi kit ngimana, kod gik machano timo e ngimana; iseneno gi yiena, gi kindana, kod herana gi dhilna,

\VS{11}kod sand gi chandruok mara. Ingʼeyo gik moko duto mane otimorena Antiokia gi Ikonio kod Lustra, kendo ingʼeyo kaka ne adhil e sand mager! To Ruoth noresa kuom sandgo duto.

\VS{12}Chutho, ochunore ni ngʼato angʼata madwaro dak e ngima maler moluoro Nyasaye ka en e achiel gi Kristo Yesu, nyaka ne sand,

\VS{13}kata kamano, joma richo kod joma wuondore nomed bedo joma richo moloyo, ka gi wuondo ji to gin bende iwuondogi.

\VS{14}In to nyaka isik kimako weche misepuonjori kendo mingʼeyo ni adier chuth, nikech ingʼeyo kit ngima joma nopuonji,

\VS{15}bende ngʼe ni nyaka ia e nyathi isebedo kingʼeyo weche manie Muma Maler manyalo miyi rieko makeloni warruok kuom yie Kristo Yesu.

\VS{16}Weche duto manie Muma oa kuom much Nyasaye kendo konyo kuom puonjo ji, kendo kuom kwero gik maricho, kendo kuom rieyo ji, kendo kuom tiego ji mondo ji obed joma kare,

\VS{17}eka ngʼat Nyasaye obed molony chuth ne tich moro amora maber.




\par }\Chap{4}{\PP \VerseOne{1}E nyim Nyasaye kendo e nyim Kristo Yesu mabiro ngʼado bura ni joma ngima gi joma otho, kendo mabiro duogo, gi pinyruodhe, amiyi chik kama:

\VS{2}Yal Wach kendo ikri mar timo mano kinde duto, kata ka piny rach kata ka piny ber, kirieyo ji, kikwero ji, kendo kijiwo ji gi kinda duto, kendo kipuonjo ji tiend wechegi adimba.

\VS{3}Nikech ndalo biro chopo ma ji ok nodwar chiko itgi ni puonj mar adier to giniluw puonj mamit mar dwachgi giwegi kendo ginichok jopuonj mathoth mondo onyisgi gik ma itgi masakni gombo winjo.

\VS{4}Ginitamre winjo adiera ka gichiko itgi ni sigendini manono.

\VS{5}In to nyaka ine ni iritori kinde duto; kidhil e chandruok kendo kitimo tiji kaka jaland wach. Tim tijegi duto monego itim kaka jatich Nyasaye.


\par }{\PP \VS{6}An ngimana chalo gi misango miolo piny e kinde mar misango kendo kinde mar wuokna e pinyni osechopo.

\VS{7}Asekedo lweny maber, aseringo mi atieko ngʼwech, aserito yie marwa,

\VS{8}Kendo koro osekan-na osimbo mar ngima makare, ma Ruoth, ma en jangʼad bura makare, biro sidhona e odiechiengʼno. Ok an kenda ema nomiyago, to nomi ji duto mosebedo ka geno dwoke.


\par }{\SH Weche Paulo mogik ne Timotheo
\par }
{\PP \VS{9}Tem matek mondo ibi ira piyo,

\VS{10}nimar Dema oseringo oweya modhi Thesalonika nikech nohero pinyni moloyo. Kreske to osedhi e piny Galatia, kendo Tito bende osedhi e piny Dalmatia.

\VS{11}Luka kende ema ni koda ka. Kaw Mariko mondo ibigo ira, nikech okonya maber e kuom lando Injili.

\VS{12}Tukiko to aseoro Efeso.

\VS{13}Ka ibiro to ikelna lawa mane odongʼ kuom Karpo e dala mar Troa, kod kitepena, to moloyo mago molos gi pien.


\par }{\PP \VS{14}Aleksanda ma jatheth mula notimona malit ndi. Ruoth owuon nochule kuom gik mosetimo.

\VS{15}In bende tangʼne, nikech okwedo puonjwa gi tekre duto.


\par }{\PP \VS{16}Kane achungʼ e nyim bura, onge ngʼama nodok jakora, to ji duto noweya. Mad Nyasaye kik ket richoni e wigi!

\VS{17}To Ruoth nochungʼ buta momiya teko, mine ayudo teko mar dhi nyime gilando wach nyaka chop joma ok jo-Yahudi duto winj wach maberno mar Injili. Noresa bende e dho sibuor.

\VS{18}Omiyo angʼeyo ni Ruoth pod biro resa kuom gimoro amora marach madwaro hinya nyaka chop atundi e pinyruodh polo. En ema mondo oyud duongʼ mosiko nyaka chiengʼ. Amin.


\par }{\BB \par }
{\SH Mos mogik
\par }
{\PP \VS{19}Mosna Priskila gi Akula, kod jood Onesiforo.


\par }{\BB \par }
{\PP \VS{20}Erasto nodongʼ Korintho to Trofimo to naweyo ka tuo Mileto.

\VS{21}Tem matek mondo ichop ira-ka kapok ndalo chwiri ochopo.

\par }{\BB \par }
{\PP Yubulo ooroni mos. Pude gi Lino kod Klaudia, kaachiel gi jowete duto bende jomosi.


\par }{\BB \par }
{\PP \VS{22}Mad Ruoth rit chunyi. Ngʼwono mondo obed kodu un duto.

\par }