\NormalFont\ShortTitle{Jo-Kolosai}

{\MT Jo-Kolosai



\par }\ChapOne{1}{\PP \VerseOne{1}An Paulo, ma jaote mar Kristo Yesu kuom dwaro mar Nyasaye kaachiel gi Timotheo owadwa,


\par }{\BB \par }
{\PP \VS{2}Andikonu kuom Kristo un owetewa maler kendo ma jo-adiera man Kolosai:

\par }{\BB \par }
{\PP Ngʼwono gi kwe moa kuom Nyasaye Wuonwa obed kodu.


\par }{\BB \par }
{\SH Erokamano kod Lamo
\par }
{\PP \VS{3}Pile ka walemonu to wadwoko erokamano ni Nyasaye ma en Wuon Ruodhwa Yesu Kristo,

\VS{4}watimo kamano nikech wasewinjo yie ma un-go kuom Kristo Yesu, kendo hera ma uherogo joma oyie duto,

\VS{5}Yieuni kod herau owuok kuom gima ugeno yudo mokannu maber e polo. Ma en e Injili mane obironu mokwongo ma uwinjo kendo urwako, en e wach geno mane akelo.

\VS{6}E piny duto Injilini koro nyago olemo kendo landore, mana kaka osetimo e dieru nyaka chakre odiechiengʼ ma nuwinjoe kendo ungʼeyo ngʼwono mar Nyasaye e adierane duto.

\VS{7}Ne upuonjoru wachni kuom owadwa mwageno Epafra ma en misumba Kristo, kendo ma jatich Kristo ma ja-adiera matiyonu karwa.

\VS{8}Epafra bende nonyisowa kuom hera ma Roho Maler osemiyou.


\par }{\PP \VS{9}Kuom mano, chakre odiechiengʼ mane wawinjo kuomu pok waweyo ma ok walamonu ka wakwayo Nyasaye mondo opongʼu gi ngʼeyo dwarone, ka un gi rieko duto mar chuny kod winjo ma Roho Maler chiwo.

\VS{10}Bende walamo kamano mondo udag e ngima ma Ruoth morgo, ka umiye mor e yore duto, kendo unyago olemo mag timbe mabeyo bende ka umedo bedo gi ngʼeyo Nyasaye.

\VS{11}Tekone maduongʼ biro miyo ubed motegno, mondo ubed joma odhil matimo kinda e yore duto, kendo

\VS{12}magoyo erokamano ni Wuoro ka un gi mor. En ema osewalou tenge mondo uyud gweth mag jomaler e pinyruodh ler.

\VS{13}Nikech oseresowa waa e loch mar mudho mi okelowa e pinyruoth mar Wuode mohero,

\VS{14}Ne owarowa koweyonwa richowa.


\par }{\SH Duongʼ mar Kristo
\par }
{\PP \VS{15}Kristo e kido mineno mar Nyasaye ma ok ne, kendo en e wuowi makayo mar Nyasaye man-gi duongʼ kuom chwech duto.

\VS{16}Kuome gik moko duto nochwe; gik manie polo gi manie piny; gik mineno kod gik ma ok ne; kata bed ni gin duongʼ kata teko, kata ruodhi, kata loch. Mago duto Nyasaye nochweyo kuom Kristo kendo nochweyogi ni Kristo.

\VS{17}Ne entie kapok gimoro amora nobetie, kendo kuome ema gik moko duto oriwore.

\VS{18}En ewi ringruok, ma en kanisa, kendo en ema nokwongo chier koa kuom joma otho mondo obed gi loch kuom gik moko duto.

\VS{19}Nyasaye ne mor mondo kite duto obed kuom Wuode,

\VS{20}kendo kuome Nyasaye nomiyo gik moko duto obedo gi winjruok kaachiel kode, kata gibed gik moko manie piny gi gik manie polo, kokelo kwe kuom remb Wuode mane ochwer e msalaba.


\par }{\PP \VS{21}Chon ne upogoru gi Nyasaye, kendo ne un wasike kuom pachu nikech timbe maricho mane utimo.

\VS{22}To koro osetimonu winjruok e kindu kode kuom tho Kristo e ringruok, mondo oteru e nyime kuler ka uonge gi songa kuomu kata ketho.

\VS{23}Mano biro timore mana ka udhi nyime e yieu, kendo kuchungʼ motegno ma ok uyiengni uweyo geno mar Injili. Ma e Injili mane uwinjo, kendo makoro oseyal ni chwech duto e bwo polo, kendo ma an Paulo asebedo ka atiyone.


\par }{\SH Tich Paulo kuom kanisa
\par }
{\PP \VS{24}Emomiyo koro amor ka aneno masiche nikech un, ka ringra chopo gik mane orem kuom masiche mane Kristo oneno nikech ringre Kristo owuon, ma en kanisa.

\VS{25}Asedoko jatich mar kanyakla mar joma oyie kaluwore gi ote mane Nyasaye oorago iru mondo ayalnu wechene duto,

\VS{26}ma en wach manopandi kuom higni gi tienge mangʼeny, to koro oseel tiende ni jomaler.

\VS{27}Gin e joma Nyasaye oseyiero mondo onyis ogendini mwandu gi duongʼ man kuom wach mane opandino, en Kristo modak e chunyu kendo ma en e geno mar duongʼ.


\par }{\PP \VS{28}Kristono e mwalando ne ji duto ka wasiemogi kendo wapuonjogi rieko duto, mondo water ji duto e nyim Kristo ka ler chutho.

\VS{29}Mano emomiyo ka atiyo matek kuom tekone matiyo kuoma.




\par }\Chap{2}{\PP \VerseOne{1}Adwaro mondo ungʼe kaka akedonu matek, kaachiel gi joma ni Laodikia gi ji mamoko duto mapok onena gi wangʼ-gi.

\VS{2}Gima adwaro en ni mondo gibed gi chuny motegno kendo giriwre e hera, eka ginibed gi mwandu mar ngʼeyo tiend weche mar adier. Ka gitimo kamano, to giningʼe ma lingʼ-lingʼ mar Nyasaye ma en Kristo,

\VS{3}En ema mwandu duto mag rieko kod ngʼeyo Nyasaye opando kuome.

\VS{4}Anyisou wechegi mondo kik ngʼato owuondu gi weche manono maywayo ji.

\VS{5}Nikech kata obedo ni aonge kodu kuom ringruok, to an kodu kuom chuny, kendo amor mar neno kaka uchanoru maber kendo kaka yieu ochungʼ motegno kuom Kristo.


\par }{\SH Yie mar adier kuom Kristo
\par }
{\PP \VS{6}Mana kaka userwako Kristo Yesu ka Ruoth, dhiuru nyime ka udak kuome,

\VS{7}ka uguroru motegno kendo ugeroru kuome, kumedo bedo motegno e yie kaka nopuonju, kendo kupongʼ gigoyo erokamano.


\par }{\PP \VS{8}Kik uyie mondo ngʼato angʼata omak pachu gi riekni manono mag piny gi wuond manono ma wito ji, ma gin rieko ma aa kuom puonj dhano gi timbe mag piny, to ok kuom Kristo.


\par }{\PP \VS{9}Nyasaye mangima gi kite duto odak ei Kristo, tiende ni e ringre Kristo,

\VS{10}omiyo ka un ei Kristo to un gi gik moko duto, nikech en e jatelo moloyo jotelo duto, kendo en e teko moloyo teko gi loch duto.

\VS{11}Kristo ema nogolo kit dhano machon kuomu mana kaka tero nyangu golo kit dhano machon, ma nyangu motim gi lwet dhano, to nyangu motim gi Kristo.

\VS{12}Kane obatisu, to noyiku kode kendo nochieru kode nikech yie ma un-go kuom teko mar Nyasaye ma nochiere oa kuom joma otho.


\par }{\PP \VS{13}Kane uyudo utho e richou gi kit ngimau ma ok ter nyangu, Nyasaye ne omiyo udoko mangima kuom Kristo. Noweyonwa richowa duto,

\VS{14}Nyasaye noketho chike kod dwarone mane okwedowa kendo ne opogowa. Ne ogole oko mi ogure e msalaba.

\VS{15}Kendo kane oseketho teko gi loch duto, nomiyogi wichkuot e lela koloyogi gi teko mar msalaba.


\par }{\PP \VS{16}Kuom mano, kik uwe ngʼato ongʼadnu bura kuom gik muchamo kata mumadho, kata kuom weche mag sewni mag lemo, kata sewni mitimo ka dwe manyien owuok, kata chiengʼ Sabato.

\VS{17}Magi duto gin mana tipo mag gik mane onego obi, to adiera wuon yudore kuom Kristo.

\VS{18}Kik uwe ngʼato angʼata mamor kuom dembruok mar miriambo kod malamo malaike omi ubed maonge pok. Ngʼat makamano wacho mathoth konyiso ji kuom fweny moseneno, kendo pache mar dhano miyo otingʼore malo kowuoyo kuom gik mokia tiendgi.

\VS{19}Ngʼatno oseweyo tudruok gi wich ma en e kama ringruok duto otude kendo omoke ka omake gi fuonini kod leche kaachiel, kendo gidongo kaka Nyasaye dwaro ni gidongi.


\par }{\PP \VS{20}Ka usetho gi Kristo mi ogonyou kuom timbe machon mag pinyni, to koro ere gima omiyo pod uwuotho ka jopiny? Angʼo momiyo pod umako chike mawacho niya,

\VS{21}“Kik imak gini,” kata niya, “Kik ibil gini,” kata niya, “Kik imul gini”?

\VS{22}Giduto gin gik malal nono, nikech gin mana chike gi puonj mag dhano.

\VS{23}Ginyalo nenore gioko ni rieko ni eigi ka gilemo gi lamo mar paro mar dhano, kendo kuom dembruok ma oko, kod sando ringruok, to chutho gionge ohala nikech ok ginyal konyo ngʼato gengʼo gombo mag ringruok.




\par }\Chap{3}{\SH Chike mag ngima maler
\par }
{\PP \VerseOne{1}Ka osechieru gi Kristo, to keturu chunyu kuom gik manie polo, kuma Kristo obetie e bat korachwich mar Nyasaye.

\VS{2}Keturu pachu kuom gik man malo to ok kuom gige piny.

\VS{3}Nikech ne utho kendo ngimau koro opandi ei Kristo, kuom Nyasaye.

\VS{4}Ka Kristo, ma en ngimau nofwenyre, to un bende unubi kode e duongʼne maler.


\par }{\PP \VS{5}Emomiyo, neguru dwaro duto mag ringruok manie ngimau, kaka: terruok, dwanyruok, gombo, tim ma ok ler, kod wuoro, ma en lamo nyiseche manono.

\VS{6}Nikech gigi, Nyasaye biro olo mirimbe kuom joma ok winj wachne.

\VS{7}Un bende ne uwuotho e yoregi e ngimau machon mane udakie.

\VS{8}To koro nyaka ulony oko kit richo duto kaka: ich wangʼ gi mirima gi himruok gi ketho nying ji kod weche mochido.

\VS{9}Kik ngʼato kuomu wuond wadgi, nikech uselonyo kit dhano machon kod timbene duto,

\VS{10}mi urwako dhano manyien mamedo bedo manyien pile mondo obed machal gi kit jachwechne.

\VS{11}E ngima manyien-ni, koro onge pogruok e kind ja-Yunani kod ja-Yahudi, onge ngʼama oter nyangu kata ngʼat ma ok oter nyangu, bende onge ngʼama ok osomo kata jamaranda, misumba kata ngʼama ni thuolo, to Kristo e moromo kendo en duto kuom duto.


\par }{\PP \VS{12}Kuom mano, kaka un jo-Nyasaye moyiero, maler kendo mogeno, rwakreuru gi kech, gi miwafu, gi bolruok, gi muolo, kod kinda.

\VS{13}Beduru joma oyie kawo nyawo mar jowadgi kendo ka weyo ni nyawadgi kethone. Weneuru ji richogi kaka Ruoth bende noweyonu richou.

\VS{14}To moloyo ni mago duto, rwakreuru gihera, mariwo wechegi duto mi giwinjre kaka gimoro achiel.


\par }{\PP \VS{15}Weuru mondo kwe mar Kristo obed jaloch e chunyu kaka fuondi ringruok achiel, noluongu e kwe, omiyo gouru erokamano.

\VS{16}Wach Kristo mondo odagi e chunyu gi nyak duto mokelo, kupuonjoru kendo usiemoru ngʼato gi ngʼato gi rieko duto, kendo kupako Nyasaye gi wende zaburi kwero wende kitabu kod wende chuny ka ugoyo ni Nyasaye erokamano e chunyu.

\VS{17}Gimoro amora mutimo kata ma uwacho, to timuru e nying Ruoth Yesu, kugoyo erokamano ni Nyasaye Wuoro e nying Yesu.


\par }{\SH Kit dak mar Ja-Kristo
\par }
{\PP \VS{18}Un mon, winjuru chwou, mana kaka owinjore kuom Ruoth.


\par }{\PP \VS{19}Un chwo, heruru mondu, kendo kik ubednegi mager.


\par }{\PP \VS{20}Un nyithindo, luoruru jonywolu e gik moko duto, nikech mano ema longʼo ni Ruoth.


\par }{\PP \VS{21}Un wuone, kik umi nyithindu chuny lit, nono to chunygi biro jok.


\par }{\PP \VS{22}Un, wasumbini, luoruru ruodhiu mag pinyni e weche duto kendo kik utim kamano mana sa ma gichungʼ butu ka gingʼiyou kutiyo, ka gima udwaro morogi, to timuru kamano gi chuny ma thuolo kendo kuluoro Ruoth.

\VS{23}Gimoro amora ma utimo, to timuru gi chunyu duto ka gima utimo ni Ruoth to ok ni dhano,

\VS{24}ka ungʼeyo ni obiro miyou mich chiengʼ ma nobi mondo opog ni joge girkeni kaka pokgi mokano nigi. En Ruoth Kristo ema utiyone.

\VS{25}Ngʼeuru ni ngʼato matimo richo, noyud pokne kuom richo mosetimo, kendo onge dewo wangʼ nikech Nyasaye ok dew wangʼ ngʼato.




\par }\Chap{4}{\SH Puonj mamoko
\par }
{\PP \VerseOne{1}Un ruodhi mag pinyni, daguru gi wasumbini magu kuritogi maber kendo mowinjore nikech ungʼeyo ni un bende un gi Ruodhu e polo.


\par }{\PP \VS{2}Timuru kinda kuom lemo, kurito gi paro moyawore, kendo kugoyo erokamano ni Nyasaye.

\VS{3}Wan bende lemnwauru mondo Nyasaye oyawnwa dhoot mar yalo Injili, kendo lando wach modhiero ji ngʼeyo mar Kristo momiyo koro otweya gi nyororo.

\VS{4}Lemnauru mondo omiya ayale e yo maler kaka owinjore atim.

\VS{5}Beduru gi rieko kuom joma odak e dieru kutiyo gi thuolo muyudo e yo maber.

\VS{6}Neuru ni wecheu obed mangʼwon man-gi ndhandhu kinde duto, mondo ungʼe kaka dudwoki ngʼato angʼata wach e yo mowinjore.


\par }{\BB \par }
{\SH Mos mogik
\par }
{\PP \VS{7}Tukiko biro nyisou gik moko duto matimorena. En owadwa mageno, jatich ma ja-adiera kendo jatich Ruoth kaachiel koda.

\VS{8}Aore iru mondo ungʼe kaka wachal, kendo mondo ojiw chunyu.

\VS{9}Obiro biro gi Onesimo owadwa ma ja-adiera ma jathuru. Gibiro nyisou weche duto matimore ka.


\par }{\BB \par }
{\PP \VS{10}Aristarko motweyago e od twech ooronu mos, kaachiel gi Mariko ma owad gi Barnaba. (Usewinjo wachne, omiyo kobiro to urwake.)


\par }{\PP \VS{11}Yesu, ma nyinge machielo en Justo, bende ooronu mos. Magi kende e jo-Yahudi wetena matiyo koda ni wach pinyruoth Nyasaye, kendo gisehoyo chunya e yore mangʼeny.


\par }{\PP \VS{12}Epafra ma jathuru kendo ma misumba Kristo Yesu bende omosou. Osiko olemonu matek ma ok oywe, mondo omi uchungʼ motegno, e dwaro Nyasaye duto kendo ka un gi adiera chutho.

\VS{13}Anyalo timo nende kaka otiyonu matek, un kaachiel gi jo-Laodikia kod jo-Hieropoli.


\par }{\PP \VS{14}Osiepwa mwageno ma Luka jathiethwa kod Dema jomosou.


\par }{\PP \VS{15}Kowuru mosna ni jowete man Laodikia, kendo ni Numfa gi kanisa man e ode.


\par }{\BB \par }
{\PP \VS{16}Ka osesomnu baruwani, to neuru ni osome ni kanisa mar jo-Laodikia bende. To Un bende ukaw barupgi mondo usom.


\par }{\BB \par }
{\PP \VS{17}Nyisuru Arkipo kama: “Ne ni itieko tich Ruoth mane omiyi.”


\par }{\BB \par }
{\PP \VS{18}An Paulo, andikonu mosni gi lweta awuon. Kik wiu wil kod twechna e od twech. Ngʼwono obed kodu.

\par }