\NormalFont\ShortTitle{3 Johana}

{\MT 3 Johana



\par }\OneChap {\PP \VerseOne{1}An Jaduongʼ,

\par }{\BB \par }
{\PP Andikoni in Gayo osiepna mahero gi chunya.


\par }{\BB \par }
{\BB \par }
{\PP \VS{2}Osiepna, alamo ni mondo ibed gi ngima maber, kendo ni mondo gik moko duto odhini maber, mana kaka chunyi dhi maber.

\VS{3}Ne abedo mamor ahinya ka jowete moko nobiro kendo mowachona kaka isiko kiwuotho e adieranogo.

\VS{4}Onge gima mora moloyo winjo ni nyithinda wuotho e adiera.


\par }{\PP \VS{5}Osiepna in ja-adiera kuom gik mitimo ni jowete kata obedo ni gin joma welo kuomi.

\VS{6}Gisenyiso kanisa hera ma in-go. Konygi e wuodhgi ka ikowogi e yo mowinjore ni Nyasaye.

\VS{7}Nikech nying Kristo ema nomiyo giwuok gidhi adhiya, ka ok giyie kawo mich moro amora kuom jopiny.

\VS{8}Omiyo nyaka wakony joma kamago, mondo wati kaachiel kodgi e tij adiera.


\par }{\PP \VS{9}Ne andiko ni kanisa, to Diotrefes, mohero ketore mondo obed jatelo, ne ok oyie kodwa.

\VS{10}Omiyo ka abiro to abiro nyiso ji e lela gik motimo; kaka ohangonwa weche maricho. To bende otamore rwako jowete mobiro, kendo otamo joma dwaro timo kamano, bende oriembo jogo mondo oa e kanisa.


\par }{\PP \VS{11}Osiepna, kik iluw timbe maricho, to luw tim maber. Ngʼat matimo gima ber en ngʼat Nyasaye, to ngʼat matimo gima rach pok oneno Nyasaye.

\VS{12}Ji duto wuoyo maber kuom Demetrio, nikech adiera ema wachore kuome. Wan bende wawuoyo kuome maber, kendo ungʼeyoni nendwa en adier.


\par }{\BB \par }
{\BB \par }
{\PP \VS{13}An gi weche mangʼeny monego andikni, to ok adwar ndikonigi e baruwani.

\VS{14}Ageno nenoi mapiyo, eka wanawuo wangʼ gi wangʼ.


\par }{\BB \par }
{\PP \VS{15}Kwe mondo obed kodi.

\par }{\BB \par }
{\PP Osiepe man ka ooroni mos. Mosnwa osiepe man kuno gi nyingegi.

\par }